
Cuvânt-înainte Ajută-te singur, jentru că altfel nu: e 
ajută nimeni, de ce ne dezvoltăm și ne vindecăm prin 
intermediul relaţiilor? 

5 

Vă iubiţi partenerul? Doriţi să vă păstraţi relaţia cu 
el, poate chiar să v-o îmbunătăţiţi sau să o aprofundaţi? Vă 
prindeţi însă uneori în dispute aprinse, care, în afară de 
iritare și frustrare, nu conduc la nimic? Aveţi câteodată 
sentimentul că vorbiţi fiecare o, y altă limbă sau că nu 
înţelegeţi reacţia partenerului? Unul dintre dumneavoastră 
are tendinţa să se retragă din discuţie? Și mai ales, aveţi 
senzaţia că toate aceste lucruri, luate la un loc, constituie 
un mister pentru dumneavoastră? 

Atunci sunteţi în locul potrivit! Am scris această carte 
exact pentru dumneavoastră! 

Să ne lămurim de la bun început: e normal și firesc să 
existe probleme și conflicte într-o relaţie de cuplu! Acest 
lucru nu reprezintă o slăbiciune, un eșec sau lipsa 
capacităţii de a iubi. Pe de altă parte, certurile nu sunt nici 
ele lipsite de sens. Chiar și acele tipare de relaţionare care 
la prima vedere par absurde îşi urmează propria lor logică 
internă ce poate fi înţeleasă. Certurile îndeplinesc o 
anumită funcţie în „sistemul cuplului” și trebuie doar să ne 
dăm silinţa să le înţelegem la un nivel mai profund. 

Dragi cititori, cu această carte vă aflaţi în cea mai 
potrivită companie! Nu vă lăsaţi înșelaţi de aparenta 
fericire strălucitoare a cunoscuţilor veseli din jurul 
dumneavoastră. Toate cuplurile de lungă durată se 
confruntă cu anumite teme pe marginea cărora trebuie să 
lucreze împreună pe parcursul relaţiei lor, teme care le 
testează limitele și le pun dragostea la încercare. Nici 
chiar terapeuţii de cuplu nu sunt scutiţi de astfel de 
obstacole! Cât de mult se pot împotmoli partenerii în astfel 
de situaţii (și cât de apăsător poate fi acest lucru) știu nu 
doar din practica mea terapeutică, ci și din viaţa 
personală. Din fericire, cunosc câteva modalităţi de a rupe 
acest cerc vicios și de a dezvolta relaţia împreună, într-un 


mod plin de afecţiune. În cartea de faţă, doresc să 
împărtășesc cu dumneavoastră aceste cunoștințe. 

Multe cupluri care vin în cabinetul meu au dezvoltat 
de-a lungul anilor o anumită dinamică inconștientă în 
relaţia lor, din cauza căreia au ajuns între timp să sufere 
foarte mult. Într-o primă fază, mulţi oameni sunt disperaţi 
pentru că nu reușesc să întrezărească sau să întrerupă 
aceste procese complexe, cu o puternică încărcătură 
afectivă. Fiecare dintre parteneri se consideră a fi o 
victimă a celuilalt. În ciuda faptului că cei doi se iubesc cu 
adevărat, ei nu (mai) reușesc să trăiască într-o relaţie 
partenerială plină de iubire. O astfel de deteriorare a 
relaţiei este cu adevărat frustrantă pentru toată lumea. 
Gândul unei despărţiri este atunci foarte aproape sau 
poate a fost chiar exprimat. 

În cadrul primei consultaţii, o mică parte dintre 
clienţi îşi exprimă temerea că s-ar putea ca ceva să nu fie 
chiar în ordine în ceea ce-i privește, că ei nu se simt 
capabili să menţină o relaţie, însă marea lor majoritate 
este la început absolut convinsă că partenerul este cel 
„vinovat” de haosul din relaţie. Dacă acesta s-ar comporta 
altfel, totul ar fi perfect, iar relaţia ar fi de-acum încolo una 
armonioasă. Acești pacienţi care se plâng de partenerul lor 
nu pot să înţeleagă (deocamdată) că și ei și-au asumat un 
anumit rol în „jocul” relaţiei, chiar dacă la nivel 
inconștient. 

Multe cupluri consideră că discuţiile complicate pe 
care le poartă se datorează problemelor de comunicare: 
partenerul a înţeles greșit ceea ce i s-a transmis sau 
partenerii vorbesc mereu în paralel, fiecare pe limba lui. 
Pe de altă parte, unii terapeuţi sunt dispuși să se implice 
cu ardoare în optimizarea culturii dialogului dintre cei doi. 
Bineînţeles că și eu consider că enunţurile la persoana I 
(mesajele care încep cu „Eu simt că...) pot fi mai utile 
decât acuzaţiile la persoana a Il-a („Tu întotdeauna...”) și, 
în general, cred că este mai bine să ne formulăm dorinţele 
decât să-i aducem celuilalt reproșuri. Însă convingerea 
mea este că în spatele acestor așa-numite probleme de 


comunicare se ascund motive mai profunde, ce pot fi 
rezolvate doar parţial prin aplicarea unor tehnici de dialog. 
În spatele unui conflict pe care cuplul îl prezintă se află de 
obicei o altă problemă, mai mare și mai importantă, care 
provoacă sau amplifică toate pretinsele „probleme de 
comunicare”. Pentru ca partenerii să se înţeleagă din nou 
mai bine și să se poată „iubi din tot sufletul”, întâi trebuie 
abordată această temă mai profundă. 

Din acest motiv, în terapia de cuplu, analizez cu 
atenţie tiparul de comunicare pe care cei doi îl prezintă. 
Mă concentrez asupra emoţiilor pe care ambii parteneri le 
trăiesc în timpul discuţiilor dificile. Atunci când sunt 
întrebaţi, cei afectaţi relatează de cele mai multe ori că 
simt emoţii extrem de neplăcute sau de copleșitoare, pe 
care adesea le-au mai trăit deja, de obicei în copilărie. Sau 
vorbesc despre reacţii somatice ciudate, pe care nu știu să 
le descrie prea bine. 

Când se întâmplă acest lucru, putem presupune că 
partenerul respectiv a avut parte în copilărie, în 
adolescenţă sau în tinereţe de anumite vătămări 
emoţionale, pe care dinamica relaţiei le-a atins și le-a scos 
din nou la suprafaţă. Dificultatea de care se lovesc 
partenerii reprezintă deci mai mult decât o simplă 
problemă de comunicare. Ea ajunge în straturi mai adânci 
ale psihicului și atinge răni vechi, din trecut, și care, în 
mod evident, nu au fost încă vindecate. Pentru rezolvarea 
acestor teme delicate şi sensibile, e nevoie de mult fler 
terapeutic, de un pic de timp și de multă răbdare din 
partea clienţilor - atât cu ei înșiși, cât și cu partenerii lor. 

Într-o primă fază, aproape toţi clienţii mei 
interpretează reproșurile partenerului lor ca pe o lipsă de 
afecţiune și ca pe o expresie a unei agresivităţi arbitrare. 
Sau pun cu ușurință situaţia pe seama diferenţei dintre 
sexe („Bărbaţii nu sunt în stare să înţeleagă genul acesta 
de lucruri!” sau „Așa sunt femeile!”). Din păcate, toate 
aceste încercări de a găsi explicaţii nu dau roade pe 
termen lung și nu ajută cuplul să se dezvolte într-o formă 
durabilă. 


Când ajung în cabinetul meu, cuplurile sunt deja 
adesea mâhnite și răvășite, sperând la un mic miracol care 
să le salveze dragostea. Bineînţeles că eu nu pot să fac 
minuni. Dar pot să-i ajut pe clienţii mei să-și cunoască și 
să-și înţeleagă propriile tipare, dezvoltându-și în același 
timp şi o anumită înţelegere pentru trăirile și 
comportamentul partenerului lor. De asemenea, putem să 
găsim împreună căi noi și constructive. Toate aceste 
lucruri sună în principiu bine. Dar trebuie să ţinem cont de 
faptul că ele necesită și o anumită curiozitate, deschidere 
și disponibilitate de muncă din partea ambilor parteneri. 

Ceea ce toate aceste cupluri (încă) nu știu este 
următorul lucru: Foarte adesea, în spatele problemelor din 
relație, se ascund răni neprocesate și care, din acest motiv, 
au rămas inconștiente. Indiferent că este vorba despre un 
mediu familial problematic din copilărie, despre umiliri sau 
rușinări în școală, despre trăiri traumatice sau dezamăgiri 
amare în relaţiile anterioare de dragoste, rănile 
emoţionale, experienţele negative și lipsurile afective lasă 
în suflet și în corp urme la fel de adânci ca actele de 
violenţă. In relaţiile de iubire, aceste răni vechi, 
nevindecate, se manifestă sub forma certurilor distructive, 
a lipsei de comunicare sau a unei spirale formate din 
mișcări de atac și retragere, ce se menţine ca un 
perpetuum mobile. 

Dacă un cuplu nu știe că originea conflictelor sale se 
află în trecut și că această origine este adânc înrădăcinată 
în inconștient, este cumva firesc să nu poată să înţeleagă 
nici comportamentele din relaţie. Prin urmare, partenerii 
nu vor avea la dispoziţie acele „instrumente” potrivite 
pentru a se putea elibera din starea de criză. 

Aceasta este lacuna pe care doresc să o acopăr în 
cartea de faţă: doresc să vă ajut să vă înţelegeţi mai bine 
atât propriul model de relaţionare și de comportament, cât 
și pe cel al partenerului. „De ce reacţionez atât de alergic 
la anumite comportamente ale partenerului meu?” „De ce 
preferă celălalt să tacă atât de des?” „Și cum se face că 
ajungem iar și iar la aceleași discuţii nesfârșite?” Dacă 


reușiţi să vă înţelegeţi tiparul de relaţionare în cuplu, veţi 
putea să vă dezvoltați și un sentiment de compasiune 
reciprocă și să vă apropiaţi din nou unul de celălalt. La 
rândul său, acest lucru conduce la o perspectivă nouă 
asupra problematicii cuplului și vă deschide noi posibilităţi 
de soluţionare. Mi se întâmplă aproape zilnic să observ 
acest fenomen în cabinetul meu. Pentru mine ca terapeută, 
este întotdeauna un moment foarte emoţionant atunci 
când, după câteva ședințe, partenerii aflaţi în conflict se 
pot vedea într-o lumină nouă și se simt din nou legaţi unul 
de celălalt. Aceasta reprezintă de obicei un punct de 
cotitură în relaţia lor și le insuflă din nou curaj cu privire la 
relaţia lor de cuplu. 

În cartea de faţă, vom pune un accent deosebit pe 
felul în care partenerii îşi pot fi de folos în mod reciproc în 
privinţa procesării și vindecării vechilor răni, fără ca cei 
doi să ajungă să „facă pe terapeuţii” și fără riscul de a se 
pierde pe ei înșiși sau de a se bloca din nou într-un 
conflict. Acest aspect este pentru mine foarte important, 
deoarece consider că nu putem să ne dezvoltăm și să ne 
vindecăm decât prin intermediul relaţiilor. Indiferent cât 
de maturi sau de independenţi am fi, cu toţii depindem de 
cineva care să ne arate compasiune, care să ne însoţească 
și să ne sprijine în dezvoltarea noastră. Este o iluzie să 
credem că am putea realiza acest lucru singuri, în afara 
unei relaţii. Dacă în relaţiile distructive ne putem 
îmbolnăvi, în relaţiile pline de afecţiune putem să creștem 
și să ne vindecăm. 

Bineînţeles că fiecare este responsabil pentru propria 
persoană și nimeni nu poate face în locul nostru acest 
travaliu cu noi înșine și cu propriile noastre teme legate de 
propria creștere. Dar pentru sănătatea noastră mentală, cu 
toţii avem nevoie de o persoană care să ne facă să ne 
simţim acceptaţi în cea mai mare parte a timpului, 
indiferent dacă este vorba de o prietenă, de un partener, 
de o colegă, de un frate sau o soră. Acest lucru nu 
înseamnă însă că persoana respectivă trebuie să ne admire 
în permanenţă și că nu are voie să ne critice. Ci înseamnă 


că, în principiu, ea este gata să ne vadă și să ne accepte cu 
toate vulnerabilităţile, fricile și nevoile noastre. Că ea îşi 
dă silinţa să ne înţeleagă și să ne ierte câte ceva, din când 
în când. 

La rândul nostru, bineînţeles că şi noi trebuie să 
facem efortul de a-i accepta cu multă căldură pe oamenii 
dragi nouă, împreună cu rănile lor vechi şi cu nevoile lor, şi 
să le fim alături în momentele dificile ale vieţii. Pentru a 
putea face acest lucru, nici nu e nevoie de foarte mult. 
Trebuie doar să fim deschiși la ideea de a ne dezvolta un 
sentiment autentic de compasiune faţă de noi și faţă de 
partener, precum și capacitatea de a ne delimita într-un 
mod sănătos de celălalt. La început, ambele lucruri li se 
par dificile partenerilor dezbinaţi. (Toate acestea urmează 
să le explic în detaliu și să ofer exemple din practică.) _ 

Nici această carte nu va putea înfăptui minuni. Însă 
sper că lectura ei și unul sau altul dintre exerciţiile de 
cuplu prezentate vă vor ajuta să vă angajaţi din nou în 
relaţie, astfel încât fiecare dintre dumneavoastră să simtă 
că, în cadrul acestei relaţii, este în siguranţă și este 
înţeles. Totodată, mai sper și că aceste experienţe noi, 
pozitive, vă vor folosi la vindecarea de durată a vechilor 
răni dureroase. 

REACŢII ADVERSE ŞI EFECTE SECUNDARE: 
RECOMANDĂRI CU PRIVIRE LA UTILIZAREA ACESTEI 
CĂRŢI 

Am conceput această carte ca un ghid practic pentru 
cupluri. Recomandarea este să abordaţi întâi în mod 
individual diversele? 

teme prezentate, iar apoi să discutaţi împreună cu 
partenerul pe marginea lor. Astfel veţi putea obţine cel mai 
bun rezultat personal în urma utilizării ei. De obicei, nu 
este suficient să avem doar cunoștințe tehnice despre 
funcţionarea psihicului pentru a putea trage concluzii cu 
privire la propriile noastre experienţe psihice și la 
comportamentul nostru. Biografiile și drumul în viaţă al 
fiecăruia dintre noi sunt mult prea diferite între ele. Prin 
urmare, am adunat o serie de exerciţii scurte, dar foarte 


eficiente, precum și câteva exerciţii mai lungi, pe care le 
puteţi face în ritmul dumneavoastră. Luaţi, vă rog, acest 
lucru doar ca pe o propunere! Nu trebuie să răspundeţi la 
toate întrebările. Uneori sunt suficiente doar câteva idei, 
asociaţii sau imagini, pentru a avansa în procesul personal 
de dezvoltare sau în procesul de îmbunătăţire a relaţiei de 
cuplu. 

Important: Dacă vă simţiţi apăsat de simpla idee de 
a vă ocupa de anumite teme sau dacă simţiţi o dificultate 
interioară din această cauză, verificaţi dacă este vorba 
despre o atitudine de apărare „normală” sau dacă teama 
dumneavoastră poate fi legată de o traumă. O reacţie de 
apărare firească se manifestă mai degrabă printr-un 
sentiment difuz de neplăcere, pe când anxietatea datorată 
unei traume se exprimă prin transpiraţie excesivă, bătăi 
ale inimii etc. în cea de-a doua situaţie, vă rog să săriţi 
peste exerciţiul respectiv. Același lucru este valabil și 
pentru toate celelalte sugestii sau exerciţii pe care le 
resimţiţi ca fiind prea apăsătoare. In acest caz, 
recomandarea ar fi să căutaţi sprijin psihoterapeutic. 

Bineînţeles că ar fi minunat dacă ambii parteneri ar fi 
dispuși în mod egal să se preocupe de sine, de celălalt și 
de posibilele cauze ale conflictului în cuplu. Simplul 
interes comun și o anumită curiozitate legată de procesele 
din straturile mai profunde ale psihicului nostru fac deja 
posibilă conectarea cuplului la nivel emoţional. Experienţa 
ne arată însă că de obicei unul dintre parteneri este cel 
care investește mai mult în explorarea posibilelor cauze 
ale problemelor cu care se confruntă cuplul și care se 
aruncă cu mai mult curaj decât celălalt asupra temelor 
delicate, în cazul în care dumneavoastră sunteţi partenerul 
mai activ, nu vă opriţi din demersurile dumneavoastră 
legate de relaţie, doar pentru că partenerul pare a fi mai 
ezitant! De multe ori, în spatele acestei atitudini din partea 
lui nu se ascunde vreun dezinteres sau o lipsă de 
implicare, ci pur și simplu o anumită îngrijorare. Întrebaţi-l 
mai bine pe partenerul dumneavoastră care îi sunt 
temerile. Câteodată ne frânăm singuri pentru că ne este 


teamă de anumite (auto) descoperiri și vrem să evităm 
anumite sentimente și amintiri neplăcute. Şi în cadrul 
terapiei, unul dintre parteneri este cel care avansează întâi 
mai mult, ca apoi și celălalt să devină curios datorită 
descoperirilor făcute de primul. Pe parcursul ședinţelor, de 
obicei situaţia se echilibrează din nou, astfel încât și 
partenerul care iniţial s-a dovedit a fi mai sceptic poate 
folosi ședințele comune pentru dezvoltarea lui personală. 

V-aș ruga să fiţi în permanenţă precauţi și atenţi cu 
dumneavoastră și cu partenerul atunci când efectuaţi 
exerciţiile. Luaţi-vă timpul de care aveţi nevoie! Gestionaţi- 
vă în mod prudent și prietenos sentimentele care se nasc 
în dumneavoastră sau noile înţelegeri pe care le veţi 
câştiga. Lăsaţi cartea deoparte când vă simţiţi copleșit sau 
aveţi sentimentul că „prea multe lucruri ies la suprafaţă”! 
Una dintre cele mai arzătoare dorinţe ale mele este să vă 
trataţi cu delicateţe și bunăvoință atunci când vă ocupați 
de procesele interioare intense. 

Aveţi, de asemenea, răbdare! Procesele psihice au 
nevoie de timp, pentru că „sufletul merge pe jos”, după 
cum spune un vechi proverb indian. O descoperire nouă nu 
este urmată imediat de o schimbare de comportament. 
Noua înţelegere trebuie asimilată la nivel psihic și 
„integrată” întâi în inconștient, înainte ca anumite modele 
de comportament să poată fi testate în mod practic. Nu vă 
indignaţi pe dumneavoastră sau pe partener atunci când 
procesul de clarificare se lungește, iar soluţia perfectă 
pentru toate problemele nu se arată imediat de la sine. Nu 
este întotdeauna foarte ușor să rezolvăm tipare complexe 
și adânc înrădăcinate. Este nevoie de încredere, de curaj și 
multă răbdare. Mai ales că anumite comportamente de 
rutină și unele tipare sunt menite să ne confere și un 
sentiment de siguranţă, care, în cazul unei „resetări”, vor 
dispărea. 

Încă un lucru important: trataţi cu multă grijă 
informaţiile pe care le primiţi de la partener! Ele sunt de 
natură extrem de intimă și ar trebui să se afle în siguranţă 
la dumneavoastră. Doar dacă veţi aborda amândoi temele 


și problemele care vă preocupă cu o atenţie deosebită se 
va putea întrezări la orizont un succes, în sensul unei noi 
forme de înţelegere în cuplu, mai profundă și reciprocă. 

De dragul completitudinii mai doresc să adaug faptul 
că într-o terapie de cuplu se prelucrează, bineînţeles, mult 
mai multe teme și aspecte decât tiparele inconștiente de 
comportament sau de relaţionare care se hrănesc din 
vechile răni. M-am concentrat însă în cartea de faţă pe 
acest aspect pentru că îl consider foarte important, mai 
ales pentru acele cupluri care doresc să se întâlnească și 
să se înţeleagă la un nivel mai profund. 

Nu în ultimul rând, doresc să vă deschid apetitul 
pentru terapia de cuplu: ea poate fi nu doar de ajutor, ci și 
distractivă! Cel puţin în cabinetul meu, se râde mult și cu 
poftă! 

Vă doresc o lectură plăcută și să aveţi parte de (auto) 
descoperiri care să vă fie de folos! 

A dumneavoastră. 

Felicitas Rômer 

Eu, mama, tata și frații mei: Cum ne influențează 
experiențele timpurii scenariul de viață? 


„Chiar este necesar acest lucru?”, veți fi suspinat 
probabil la vederea acestui titlu. „Am avut o copilărie 
fericită. În afară de asta, a trecut de atunci atâta timp! Și, 
în plus, ce legătură are asta cu problemele mele de 
cuplu?” 

Vă pot auzi la propriu suspinul și vi-l pot înţelege! 
Aproape toţi oamenii manifestă într-o primă fază rezistenţe 
atunci când sunt solicitaţi să se confrunte cu teme 
neplăcute din trecut. Cu toate acestea, uneori nu putem 
evita să aruncăm o privire onestă în copilăria și 
adolescenţa noastră. Ea ne ajută adesea să înţelegem de 
ce ne simţim împovăraţi de anumite întâmplări din 
prezent. În mod analog, poate fi relevant să aruncăm o 
privire și către povestea partenerului, pentru a-i înţelege 
sentimentele și comportamentele. 

Nu este nevoie să explorăm din punct de vedere 


psihanalitic întreaga copilărie. Mi se pare mai util să 
încercăm, ori singuri, ori în cadrul unei psihoterapii 
individuale sau al unei terapii de cuplu, să ne concentrăm 
atenţia asupra acelor teme de viaţă ce apar în conflictele 
noastre actuale sau cronice de cuplu: Ce emoţii se 
declanșează? De unde îmi sunt acestea cunoscute? De 
unde vin ele iniţial? Se reactivează anumite conflicte 
interne din trecut?? 

În terapia de cuplu, pentru o anumită perioadă scurtă 
de timp, mă îndrept împreună cu clienţii mei dinspre 
prezent înspre trecut și revenim apoi rapid în prezent. 
Pentru că doar aici și acum (ca adulţi!) putem să ne 
rezolvăm cu adevărat problemele. A afla de unde ne vin de 
fapt anumite sentimente, sensibilităţi sau nevoi emoţionale 
reprezintă primul pas spre rezolvarea problemelor şi 
clarificarea lor. 


Bineînţeles că fiecare dintre parteneri îşi poate 
explora în cadrul unei terapii individuale experienţele din 
copilărie. Însă după părerea mea, avantajul unei terapii de 
cuplu îl reprezintă faptul că ambii parteneri învaţă 
împreună ceva despre celălalt. Această situaţie generează 
un anumit tip de încredere care îi poate ajuta pe cei doi 
parteneri să se simtă din nou mai apropiaţi unul de 
celălalt. 

privind înapoi, înspre viitor: de ce nu este 

VORBA DESPRE VINĂ, CI DESPRE VINDECARE? 

Atunci când în cadrul unei psihoterapii individuale 
sau al unei terapii de cuplu ne îndreptăm atenţia înspre 
trecut, nu o facem cu scopul de a-i „învinovăţi pe părinţi”, 
adică de a le arunca lor vina pentru problemele din 
prezent ale clientului. Ca adulţi, bineînţeles că noi suntem 
cei responsabili de comportamentul nostru. Oricât de 
incapabili sau poate chiar violenţi au fost mama și tata, 
acest lucru nu ar trebui să reprezinte niciodată o 
justificare pentru comportamentul nostru nedrept, agresiv 
sau ignorant faţă de partener sau, invers, pentru a ne lăsa 
trataţi prost de către acesta. 


În mod normal, toate mamele şi toţi tatii îşi dau cea 
mai mare silinţă în încercarea de a fi niște părinţi buni și 
de a-și educa bine copiii - indiferent ce înseamnă acest 
lucru pentru fiecare caz în parte. Majoritatea părinţilor îşi 
iubește copiii și, cu toate acestea, aproape orice copil 
suferă în copilărie anumite răni emoţionale, mai mici sau 
mai mari. Mulţi copii au trebuit să îndure frecvent tot felul 
de lipsuri sau au învăţat să-și reprime nevoile pentru că ele 
nu le-au fost recunoscute și satisfăcute de către părinţi. De 
exemplu, există și astăzi mulţi părinţi care-și învaţă copiii 
că e un lucru „rău” să-și exprime furia. Dimpotrivă, copiii 
sunt recompensaţi dacă sunt cuminţi, ascultători și nu 
ridică pretenţii, chiar și atunci când acest lucru înseamnă 
să-și reprime în mod permanent anumite nevoi de bază. 

Mult mai mulţi oameni decât vrem să credem au fost 

psihic sau fizic în copilăria lor, au suferit acasă 
umiliri grave sau au fost hărţuiţi și marginalizaţi la școală. 
Dar și anumite condiţii sociale pot contribui de asemenea 
la vătămarea psihică a copiilor. Astfel, foarte mult timp, 
părinţilor nu le-a fost permis să stea cu copiii lor în spital. 
Exista un drept de vizită care era foarte limitativ și cu 
reguli stricte, o situaţie pe care părinţii nu o puteau 
influenţa. Spitalizările de lungă durată sau tratamentele 
prescrise de medic în staţiuni reprezentau adesea pentru 
copii situaţii de stres, extrem de apăsătoare. Aceștia se 
simțeau singuri cuc și respinși de către părinţi, chiar dacă 
situaţia de izolare nu apăruse din vina acestor părinţi. Cu 
cât copiii sunt mai mici, cu atât mai mică este capacitatea 
lor de îndura din punct de vedere emoţional separarea 
bruscă de mamele și taţii lor, precum și singurătatea 
apărută astfel. 

Din păcate, nici chiar experienţele legate de violenţa 
sexuală masivă, repetată sau chiar ritualizată în copilărie 
nu reprezintă deloc o raritate. Aceste traume severe 
produc daune emoţionale serioase şi zdruncină încrederea 
fundamentală în omenire şi, umanitate. Ele conduc la 
consecinţe traumatice dintre cele mai grave, ca de 


exemplu sindromul de stres posttraumatic, depresii, 
dependențe, tulburarea de personalitate borderline și 
multe alte tulburări de natură psihică, care sunt aproape 
întotdeauna legate de probleme de atașament și de 
relaţionare. 

O altă problemă a rănilor afective mai mici sau mari 
provenite din copilărie este aceea că ele sunt refulate sau 
negate cu ajutorul mecanismelor de apărare, pentru că, 
altfel, emoţiile asociate lor ar fi prea dureroase sau chiar 
insuportabile. Adesea, cu ajutorul așa-numitei disocieri, 
traumele severe sunt „sparte” de creierul nostru în mai 
multe fragmente mărunte de amintiri, astfel încât ele nu 
mai pot fi accesate în mod conștient ca un întreg, în acest 
fel, ele sunt depozitate adânc în inconștient, lucru care 
este esenţial pentru supravieţuire în situaţia respectivă. 
Găsirea unei căi de acces la aceste conţinuturi îngropate 
de memorie și la emoţiile asociate lor poate fi uneori un 
travaliu foarte anevoios. Nu întotdeauna este posibilă 
dizolvarea completă a unei traume, precum și prelucrarea 
și integrarea experienţelor cumplite. Cu ajutorul terapiilor 
specializate în traumatologie, o persoană poate totuși 
învăţa să trăiască ceva mai bine cu ele. 

În această carte, accentul nu cade însă în primul 
rând pe evenimentele traumatizante grave, ci pe 
experienţele timpurii de relaţionare. 

Dar de ce ar trebui să ne batem capul cu aceste 
povești de demult? Pentru că uneori este important să știm 
cum am trăit noi primele noastre relaţii. În mod normal, 
mama și tata sunt cei cu care avem primele experienţe de 
atașament. Acestea ne influenţează conştientul și 
inconștientul, dar - așa cum știm între timp din 
neuroştiinţe - şi structura şi modul de funcţionare a 
creieru 

lui şi a sistemului nostru nervos. Şi astfel, în mod 
inevitabil, ne influenţează și modul nostru de gândire și de 
comportament în relaţiile de mai târziu. 


Ceea ce ne împiedică uneori să avem o privire 


realistă asupra copilăriei noastre este o nevoie originară, 
ce ţine de copilăria timpurie, aceea de a ne idealiza 
părinţii. La urma urmei, copiii sunt total dependenţi de 
părinţii lor și trebuie să se adapteze acestora pentru a 
supravieţui. Toţi copiii mici sunt convinși că părinţii lor 
sunt cei mai buni, că ei au dreptate și că aparţin categoriei 
„oamenilor buni”. Chiar și copiii care au fost abuzaţi de 
către părinţi îşi menţin multă vreme această imagine 
pozitivă despre părinţii lor. Recunoaşterea faptului că 
poate totuși nu au fost părinţii cei buni, de care copilul ar 
fi avut nevoie, ar fi prea zguduitoare. 

Dar și fiicele sau fiii unor părinţi predominant iubitori 
se sfiesc să-și privească în faţă experienţele dureroase din 
trecut, în parte, aceștia trăiesc sentimente insuportabile 
de vinovăţie atunci când gândesc sau spun ceva presupus 
„Tău” cu privire la părinţii lor. Se tem că îşi trădează 
părinţii dacă îşi permit să simtă că există lucruri care le-au 
lipsit pe vremea când erau copii. 

Doresc să subliniez încă o dată acest lucru, pentru că 
el este foarte important pentru mine: mulţi părinţi sunt cu 
preponderență părinţi buni, dar care, din diverse motive, 
în anumite situaţii, nu au putut să le ofere copilului lor 
ceea ce el ar fi avut nevoie de la ei. De exemplu, părinţii au 
fost nevoiţi să se îngrijească de alţi fraţi mai mici sau 
bolnavi sau au fost preocupaţi cu asigurarea existenţei de 
bază, așa cum a fost cazul generaţiei de după război sau 
cum este astăzi cazul majorităţii imigranţilor din teritoriile 
de conflict, precum Siria sau Afghanistan. 

Aproape toţi oamenii care au fost părinţi la mijlocul 
secolului trecut sunt traumatizaţi și, de aceea, abia au fost 
în stare să se adapteze emoţional, într-un mod flexibil, la 
nevoile unui copil mic. În plus, această generaţie a suferit 
ea însăși, în timpul propriei copilării, de efectele 
„pedagogiei negre”, care se baza pe distrugerea voinţei 
copilului pentru a-l face să fie docil. Consecințele psihice 
ale acestei „educaţii” lipsite de empatie sunt grave și le 
regăsim și astăzi, pentru că părinţii și-au transferat în mod 
inconștient traumele asupra copiilor și chiar asupra 


nepoților. A târî după sine experienţele traumatice ale 
părinţilor și a încerca să le prelucreze nu este pentru copii 
doar o trăire psihică. Între timp, epigenetica a demonstrat 
faptul că evenimentele traumatice modifică inclusiv 
conţinutul genelor, care sunt transmise astfel mai departe 
următoarei generaţii. 

Alţi părinţi ale acestor generaţii sau ale unora de mai 
târziu și-au dat întreaga silinţă să aibă o relaţie afectuoasă 
cu copiii lor, dar au fost ei înșiși lipsiţi de un model a ceea 
ce înseamnă o bună relaţie de atașament. Ei și-au iubit 
copiii, dar nu și-au permis să se bazeze pe intuiţia” lor, 
așa că pur și simplu ei nu au știut cum să le transmită 
acestora un sentiment de siguranţă și protecţie. 

Pe scurt, există întotdeauna nenumărate motive 
pentru care părinţii nu i-au putut oferi copilului lor ceea ce 
el ar fi avut nevoie. Acest lucru nu îi transformă însă în 
niște părinţi răi. Ca atare, nu este vorba despre a-i 
condamna pe mama și pe tata, ci doar despre a ne înţelege 
propriul tipar de gândire și comportament, reflectând 
asupra propriei biografii. 

La fel de important într-o terapie de cuplu este să 
cunoaştem aspectele relevante din istoricul partenerului 
nostru, pentru a putea înţelege astfel mai bine și 
comportamentul lui. De multe ori, efecte de tipul „Aha!” 
apar deja din primele ședințe ale unei terapii. Adesea îmi 
aud clienţii spunându-și unul altuia: „Nu am știut că te-ai 
simţit atât de responsabil și de copleșit încă de pe vremea 
când erai copil! îmi imaginez că ţi-a fost foarte greu!” sau 
„Mă înduioșează foarte tare faptul că în copilăria ta te-ai 
simţit atât de des singur!” O scurtă privire aruncată în 
trecut creează o nouă perspectivă asupra partenerului, 
perspectivă marcată aproape întotdeauna de afecţiune și 
înţelegere. Pe lângă terapeut, partenerul devine astfel 
persoana care poate vedea și înţelege aceste sentimente 
ascunse pentru un timp îndelungat. Deja acest lucru în 
sine poate avea un anumit efect vindecător: simţim că 
partenerul nostru este capabil să înţeleagă un lucru pe 
care nici propriii noștri părinţi nu l-au perceput la vremea 


respectivă. În acest fel, apare ceea ce am putea numi 

„post-maturare”: persoana în cauză poate trăi cu o altă 

persoană o experienţă nouă, lucru care la rândul lui o ajută 

pe cea dintâi la depășirea vechilor ei probleme. 

SCURTĂ INCURSIUNE ÎN TRECUT, PARTEA I: 

FAMILIA MEA DE ORIGINE, FAMILIA TA DE 
ORIGINE ȘI NOI DOI 

Să ne încumetăm deci să aruncăm o primă privire 
spre trecut: Ce aţi învăţat în familia dumneavoastră de 
origine despre relaţii și formarea acestora? 

Folosiţi aceste întrebări ca pe un prilej de a sta de 
vorbă cu partenerul dumneavoastră la un pahar de vin sau 
la o ceașcă de cafea. 

E în ce situaţii aţi fost dumneavoastră/partenerul lăudat și 
când aţi fost criticat? 

m S-a simţit fiecare văzut și înţeles în familia lui (în cea 
mai mare parte a timpului)? 

m Mama a fost empatică în relaţia cu dumneavoastră? Sau 
a fost distantă din punct de vedere emoţional? Era 
prezentă (în cea mai mare parte a timpului) sau era cu 
mintea absentă? Cum aţi trăit  dumneavoastră/ 
partenerul aceste lucruri? 

E Părinţii dumneavoastră au fost consecvenţi în ceea ce 
privește comportamentul lor, adică demni de încredere 
din punct de vedere afectiv? Sau i-aţi perceput mai 
degrabă ca fiind imprevizibili? Cum aţi resimţit toate 
acestea pe vremea când eraţi copil? 

m Tata a fost acolo pentru dumneavoastră/partener (cel 
puţin, din când în când)? S-a preocupat de 
dumneavoastră/de partenerul dvs? V-a arătat lumea? Ce 
forţe a trezit sau a întărit acest lucru în dumneavoastră/ 
partener? 

N Care era relaţia dintre părinţii dumneavoastră? Erau 
atenţi și grijulii unul cu celălalt? Sau nu erau prea 
afectuoși în relaţia dintre ei? Ce fel de emoţii au stârnit 
aceste situaţii în dumneavoastră? Cum au stat lucrurile 
în cazul partenerului dumneavoastră? 

Ce tel de concluzii aţi tras din aceste experienţe? Ce 


tel de concluzii a tras partenerul dumneavoastră din 
experienţele avute de el? Și ce legătură ar putea avea 
toate acestea cu relaţia dumneavoastră de iubire din 
prezent? 

STRESUL PRENATAL ȘI EXPERIENŢA NAȘTERII: 
CORPUL NOSTRU NU UITĂ NIMIC 

Experiențele intrauterine, deci prenatale, pot 
influenţa în mod durabil atitudinea noastră fată de viaţă, 
fără ca acest lucru să ne devină vreodată conștient. Dacă 
mamei însărcinate îi merge cu preponderență bine, iar 
copilul este așteptat cu bucurie, el se va putea dezvolta în 
liniște în uter. În acest caz, probabil că va veni pe lume 
curios și fericit să o descopere. Dacă mama trăiește însă în 
timpul sarcinii un stres intens, de durată, acesta se 
transmite copilului și îi influenţează dezvoltarea. 

„Stresul prenatal crește pe termen lung nivelul 
hormonilor de stres și grăbește maturizarea creierului”, 
afirmă  neurologul Matthias Schwab într-un interviu 
publicat în revista Der Spiegel. Acesta conduce în Jena o 
echipă de lucru numită Dezvoltarea prenatală a creierului 
și programarea îmbolnăvirilor în viața de mai târziu. 
Rezultatele cercetării sale arată faptul că stresul extrem 
din timpul sarcinii, care depășește în mod semnificativ 
nivelul normal de stres al vieţii cotidiene, reprezintă „un 
factor de risc semnificativ pentru formarea ulterioară a 
depresiilor și a altor boli”. 

În cadrul seminarelor de formare continuă pe care le 
tine, experta în traumatologie Michaela Huber susţine că 
într-o situaţie 

— Matthias Schwab, citat în: Neubauer, Katrin 
(2013): Stress in der Schwangerschaft hinterlasst Spunen 
im Baby-Him. Risiko für Depressionen, în Spiegel-Online, 


18.10.2013. http://www.spiegel.de/gesundheit/ 
schwangerschaft/stress-in-der-schwangerschaft- 
hinterlaesst-spuren-imgehim-a-928555.html (Accesat: 
26.04.2019). 


de stres puternic, peretele abdominal al mamei 
însărcinate se încordează. Dar pentru că lichidul amniotic 


nu este comprimabil, crește în mod automat presiunea 
asupra bebelușului. Reacţia naturală a fetusului este 
atunci aceea de a se contracta şi de a se încovoia. Când 
acest lucru devine cronic, situaţia poate conduce la 
anumite consecinţe asupra copilului, manifestate sub 
formă de întârzieri în dezvoltare și tulburări de adaptare 
(„sindromul bebelușului plângăcios”).! 

Ce repercusiuni grave pot avea experienţele 
prenatale asupra întregii vieţi a unei persoane se poate 
observa în special în cazul adulţilor care iniţial au fost 
respinși pentru că, din motive personale sau sociale, nu ar 
fi trebuit să existe, și care de fapt erau meniţi să fie 
avortaţi. Aceștia dezvoltă adesea convingerea 
(inconștientă) că sunt incomozi și că nu au dreptul la 
existenţă. Pe vremea când erau copii, erau extrem de ușor 
de crescut și nu atrăgeau atenţia prin nimic, pentru că nu 
voiau în niciun caz să fie o povară pentru părinţii lor. Și 
mai târziu în viaţă, aceștia caută adesea să le facă altora 
pe plac și încearcă să nu le greșească cu nimic. De obicei, 
le vine foarte greu să ridice pretenţii și să-și impună 
propriile interese. E de la sine înţeles că astfel de 
convingeri interioare le influenţează și relaţia de iubire de 
mai târziu. 

Dar și nașterea reprezintă pentru copil un eveniment 
crucial. Este bebelușul tras afară brusc, la lumina vieţii, 
printr-o operaţie dramatică de urgenţă? Sau îşi croiește 
drumul în lume încet, puţin câte puţin, într-o atmosferă 
relaxată, pe parcursul mai multor ore? Cea care se ocupă 
după naștere de bebeluș este o mamă tandră și grijulie sau 
medicii separă imediat copilul de mamă, așa cum se 
obișnuia până spre sfârșitul anilor '70 sau chiar mai 
târziu? Un bebeluș care a fost despărţit de mamă imediat 
după naștere și care a stat în spital sub tratament 
săptămâni în șir, fără a avea un contact (fizic) stabil cu o 
persoană de atașament plină de afecţiune, poate suferi ca 


1 Huber, Michaela (2017): Friihes Trauma — spate Folgen, 10.06.2017. 
https://www.michaela-huber.com/files/vortraege2017/fruehes-tra- uma-spaete- 
folgen-michaela-huber.pdf (Accesat: 26.04.2019). 


adult de o anxietate de abandon foarte mare, latentă, pe 
care raţional nu şi-o poate explica în niciun fel. 

Copiii care au fost daţi spre adopţie la scurt timp 
după naștere şi care multă vreme nu au știut acest lucru 
dezvoltă mai târziu sentimentul că nu au fost doriţi, însă 
fără să poată descrie foarte clar această stare. Chiar și 
copiii nelegitimi (care au un alt tată biologic decât ceea ce 
li s-a povestit) suferă adesea de anxietăţi nespecifice, au 
sentimentul că sunt oarecum „altfel” și că nu se află la 
locul potrivit. In ambele cazuri, reacţiile depresive la 
vârsta adultă nu reprezintă o raritate. 

Deși toate aceste experienţe timpurii de iritare, de 
rănire emoţională sau de separare nu ne sunt conștiente, 
ele nu sunt date uitării. Ele sunt păstrate în așa-numita 
memorie corporală și ne influenţează mult mai mult decât 
credem perspectiva pe care o avem asupra vieţii și felul în 
care ne-o construim. Multe din lucrurile pe care le-am trăit 
în faza preverbală ne preocupă sub formă de imagini în 
visele noastre, dar ele nu ajung niciodată cu adevărat în 
conștientul nostru și se lasă foarte rar verbalizate. Adesea, 
aceste conţinuturi de memorie pierdute erup la suprafaţă 
din adâncul inconştientului cu ajutorul percepţiilor 
senzoriale, precum mirosurile sau zgomotele, și pot stârni 
afecte neașteptate (de exemplu, anxietăţi difuze). 

SCURTĂ INCURSIUNE ÎN TRECUT, PARTEA A II-A: 
SĂ NE EXPLORĂM MEMORIA CORPORALĂ: 

Există gusturi, mirosuri sau sunete care vă declanșează 
anumite senzaţii (fizice)? 

Există un anumit tip de atingere a corpului 
dumneavoastră care vă liniștește în mod deosebit? 
Reacţionaţi cu respingere la un anumit stimul? 

Acordaţi atenţie reacţiilor dumneavoastră corporale! 
Corpul nostru știe mai multe despre noi decât ne dăm 
noi seama. În ce situaţii vi se face rău? 

Când aveţi tendinţa să vă doară capul? în ce condiţii 
deveniți nervos sau neliniștit? Merită să urmaţi aceste 
indicii oferite de corpul dumneavoastră. Adesea există 
situaţii de stres anterioare la care corpul reacţionează, dar 


care nu pătrund în conștient. 

Ce știți în această privinţă despre partenerul 
dumneavoastră? Ar fi de dorit să vă împărtășit! în liniște 
unul altuia gândurile despre aceste lucruri. 

CARE SUNT NEVOILE BEBELUȘILOR? 

SAU: ESTE BINE SAU RĂU SĂ FII DEPENDENT? 

După cum știm cu toţii, un nou-născut este complet 
neajutorat și lipsit de orice apărare. El depinde cu totul de 
mediul din care face parte. Nu se poate hrăni singur, nu se 
poate mișca de pe loc, nu se poate încălzi și nu se poate 
consola. Un bebeluș nu se poate dispensa sub nicio formă 
de îngrijirea oferită de o persoană de atașament, care săi 
se dedice. Cu toate acestea, hrănirea regulată și 
schimbatul scutecelor nu sunt suficiente. Cea mai 
importantă sarcină a părinţilor este să  liniștească 
bebelușul și să-i confere un sentiment de siguranţă. Starea 
de a fi cu totul la discreţia cuiva produce un stres intens, 
pe care mama și tata trebuie să i-l ia copilului. Ei trebuie 
să-i transmită bebelușului sentimentul că este în siguranţă 
și protejat în această lume, că este îngrijit și iubit. Acest 
lucru se realizează în primul rând prin apropiere fizică, 
atingere sau legănat ușor și, cel mai bine, vorbindu-i în 
același timp bebelușului pe un ton liniștitor și cu multă 
căldură. Dar și cântatul duios liniștește un nou-născut. 
Când părinţii sunt capabili să reacționeze rapid și în mod 
adecvat la nevoile copilului, acesta se poate calma cu 
ușurință și se simte în siguranţă pe lume. Cei mai mulţi 
părinţi știu intuitiv cum îşi pot liniști bebelușul și cum pot 
să-i transmită acest sentiment de protecţie. 

În prima etapă de viaţă, omul învaţă deci cum se 
simte atunci când este cu totul dependent. Dacă mama 
și/sau tata se îngrijesc cu atenţie de copil, îi pot recunoaşte 
semnalele și se pot ocupa cu sensibilitate de el, atunci 
copilul va putea dezvolta un tipar de atașament securizant. 
Cu timpul, în copil se formează o „imagine internă” a 
mamei bune/tatălui bun. Îşi poate dezvolta încrederea 
fundamentală, se simte protejat și bine-venit în această 
lume mare și largă. Un atașament suficient de securizant 


în relaţia cu primele persoane de îngrijire constituie 
premisa pentru a putea porni mai târziu curajoși și veseli 
în lume. 

Conform mai multor studii științifice, copiii care au 
trăit de timpuriu experienţe de atașament securizant sunt 
mai puţin anxioși decât cei cu un tipar de atașament 
anxios. Îşi pot gestiona mai bine emoţiile, au parte de mai 
multă plăcere în relaţiile cu semenii lor și în situaţii de 
stres se pot linişti singuri mai repede.? Putem presupune 
că acești copii se vor putea angaja mai târziu, ca adulţi, 
destul de bine în relaţii intime. În definitiv, ei şi-au 
dezvoltat deja certitudinea interioară că ceilalţi oameni au 
intenţii bune în ceea ce-i privește. Această încredere 
fundamentală reprezintă o bază importantă pentru o 
relaţie de cuplu reușită. 

Cu totul altfel arată lucrurile în cazul celor care au 
cunoscut deja din primele luni de viaţă un sentiment de 
disconfort legat de starea de dependenţă. Dacă bebeluşii 
nu primesc suficientă atingere fizică și nu li se vorbește, ei 
învaţă astfel că nu li se răspunde nevoilor pe care le au, că 
nimeni nu se ocupă cu adevărat de ei sau că aceasta are 
loc doar într-un mod insuficient. 

Dacă, din diverse motive, părinţii nu sunt capabili să 
se transpună în locul copilului lor și să-i perceapă nevoile, 
acesta va dezvolta sentimente profunde de singurătate. 
Pierderea bruscă a unei figuri de atașament poate să 
conducă de asemenea la un sentiment puternic de 
insecuritate, dacă acel copil nu este preluat în mod 
adecvat de altcineva. Adesea, părinţii tulburaţi psihic sau 
cei cu adicţii nu pot fi alături de copilul lor într-un mod 
potrivit, oricât de mult și-ar da silinţa. Copiii îşi dau seama 
că „ceva nu e în regulă” și reacţionează la rândul lor cu o 
retragere interioară sau cu stres. 

Din păcate, și cadrul social poate contribui la faptul 
că relaţia timpurie de atașament între părinţi și copil nu 
funcţionează prea bine. Până nu demult, bunicii și doctorii 


2 Striiber, Nicole (2016): Die erste Bindung. Wie Eltem die Entwicklung des 
kindlichen Gehims prăgen, Editura Klett-Cotta, Stuttgart, pp. 174 și urm. 


le băgau în cap tinerelor mame şi tinerilor tati că trebuie 
să-şi lase bebelușul??? 

să ţipe, chipurile ca să li se întărească plămânii sau 
ca să nu fie cocoloșiţi - pentru spaţiul german, putem 
considera aceste idei drept niște rămășițe fioroase ale 
pedagogiei negre a nazismului (care cunoștea foarte bine 
faptul că astfel era distrus atașamentul dintre mamă și 
copil - acesta era și scopul...). Toţi acești copii au învăţat 
că nu-i ajută cu nimic dacă îşi exprimă cu tărie propriile 
nevoi. În schimb, în ei s-au instalat sentimente de frustrare 
şi resemnare, care mai târziu au avut ca efect în cazul 
multora o atitudine de viaţă care se poate descrie cel mai 
bine prin următoarele cuvintele: „Ce folos?! Oricum nu 
sunt văzut!” Aceasta este o atitudine care predispune 
persoana respectivă să lase totul așa cum este și să nu 
lupte pentru nimic. Este ușor de înţeles cum această 
atitudine de viaţă conduce în relaţii ori la pasivitate, ori la 
o dorinţă extremă de apropiere simbiotică de partener (sau 
poate va conduce la ambele atitudini). 

SCURTĂ INCURSIUNE ÎN TRECUT, PARTEA A III-A: 

CUM AU FOST PRIMELE EXPERIENŢE DE 
ATAȘAMENT? 

Impărtășiţi-vă reciproc cum a arătat viața 
dumneavoastră de bebeluș! 
E Aţi fost un copil planificat? Care au fost consecinţele 
nașterii dumneavoastră? 
Au existat complicaţii în timpul sarcinii? A suferit mama 
dvs. în mod deosebit de stres în această perioadă? 
Cum v-a vorbit mama despre sarcina cu 
dumneavoastră? Aţi fost un copil dorit și așteptat? 
Ce știți despre nașterea dumneavoastră și despre prima 
perioadă de după? 
Cine s-a îngrijit preponderent de dumneavoastră? 
Cine v-a consolat? 
Aţi fost purtat mult în braţe? 
Aţi fost lăsat să plângeţi? 
Cum s-a simţit mama dumneavoastră în această 
perioadă? 


Aţi avut parte de mult contact fizic? 

Aţi fost separat un timp mai îndelungat de mama și 
tata? 

MN Ce fel de senzaţii fizice aveţi când încercaţi să vă 
transpuneţi înapoi în perioada de bebeluș? Poate fi util 
să vă întrebaţi părinţii cu privire la copilăria timpurie 
sau să priviţi fotografii cu dumneavoastră ca bebeluș. 
Cât de bine aţi putut dezvolta sentimente de încredere? 
Cum vă tac să vă simţiţi lucrurile descoperite cu 
ajutorul acestui exerciţiu? 

SUGESTIE: Experiențele noastre timpurii nu ne sunt 
accesibile în mod conștient, dar, așa cum am menţionat 
deja, ele sunt înmagazinate ca experienţe senzoriale în 
celulele noastre nervoase. Pentru a afla cum au fost primii 
noștri ani de viaţă, cum am trăit prima noastră relaţie de 
atașament, depindem de povestirile altora. Oacă doriţi să 
aflaţi mai multe din acest punct de vedere, întrebaţi-vă nu 
doar părinţii și fraţii, ci și rude mai îndepărtate sau 
cunoștințe, care adesea au o privire mai puţin 
distorsionată asupra celor întâmplate. Mulţi părinţi au o 
bănuială că nu și-au îngrijit copilul în mod optimal și de 
aceea povestesc o versiune înfrumuseţată a lucrurilor, 
pentru a se proteja pe sine de sentimente de vinovăţie sau 
de reproșurile ce li s-ar putea aduce. 

N A VREA CEVA ŞI A AVEA DREPTUL DE A FI EU 
ÎNSUMI: DE CE ESTE UNEORI DIFICIL SĂ DEVII 
AUTONOM? 

Intre doi și trei ani copilul dezvoltă o nevoie acută de 
individualizare. Cu alte cuvinte, depăşeşte faza de 
simbioză cu mama și începe să se delimiteze tot mai mult 
de ea. Învață să se perceapă tot mai mult pe sine ca fiinţă 
autonomă și, prin urmare, îşi dezvoltă propria voinţă, pe 
care dorește să şi-o exprime. Cu acel „Nu vreau!”, cei mici 
îi aduc adesea pe mama și pe tata la o stare de exasperare. 

Părinţii trebuie să dea dovadă de multă răbdare în 
această fază. Această perioadă, cunoscută în general ca 
„perioada opoziţionismului”, în care copilul aspiră pentru 
prima oară la autonomie, poate fi extrem de obositoare. 


Provocarea pentru părinţi este aceea de a da dovadă de un 
amestec de încuviinţare, protecţie și trasare cu afecţiune a 
limitelor. Trebuie să admitem că nu e o sarcină deloc 
ușoară! Acum, mama trebuie să-i dea drumul copilului mai 
mult și să-i permită să se dezvolte mai departe, separat de 
ea, pentru a putea să descopere lumea. Ea trebuie să 
înveţe că cel mic iese din simbioza cu ea, iar lui i se poate 
părea acum că tata este „mai cool”, pentru că el îi arată 
acest drum captivant spre lume. (Bineînţeles că, în funcţie 
de împărţirea sarcinilor între părinţi, și situaţia inversă 
poate fi valabilă!) 

Experienţa arată că într-o primă fază, multor mame 
le vine greu să facă acest lucru. Ele percep 
comportamentul copilului ca fiind frustrant, se simt 
respinse sau lăsate baltă. Câteodată durează o anumită 
perioadă de timp până când realizează că cel mic nu le 
respinge cu adevărat, ci că el îşi urmează acum pur și 
simplu instinctul său natural spre independenţă. Pentru ca 
în următorul moment să devină din nou atașat de ea şi să 
caute să-şi încarce cu ajutorul ei bateriile cu noi resurse 
afective. Mamele care au ele însele o nevoie accentuată de 
relaţie simbiotică și apropiere, pentru că de exemplu au 
fost lipsite de așa ceva în propria lor copilărie, tind uneori 
să lege în mod exagerat copilul de ele. Acest lucru se 
întâmplă prin refuzul (inconștient) „de a da drumul” 
copilului sau prin marginalizarea tatălui. Dacă tatăl 
permite această situaţie sau contribuie prin pasivitate ori 
absenţă la faptul că mama și copilul rămân să se raporteze 
doar unul la celălalt, procesul de dezvoltare a copilului 
stagnează. 

De asemenea, părinţii trebuie să înveţe în această 
etapă să frustreze ocazional copilul, făcând însă acest 
lucru cu afecţiune. Când fetiţa cere a treia îngheţată sau 
când băieţelul face o criză de nervi la coada de la casa de 
marcat pentru că nu primește o acadea, părinţii trebuie să 
suporte și să tolereze acest lucru. Și să rămână uneori în 
mod ferm la acel „Nu” prietenos. Dar atunci furia copilului 
se va dezlănţui, iar majoritatea părinţilor nu știe s-o 


gestioneze prea bine. 

Cei mai mulţi dintre noi am fost dezvăţaţi să ne 
înfuriem. Sau cel puţin am învăţat că nu e bine să ne 
exprimăm furia. Mai mult decât atât, unii s-au disciplinat 
să şi-o reprime într-o asemenea măsură, încât cred că nici 
nu o mai simt. Dar este păcat dacă așa stau lucrurile, 
pentru că furia îndeplinește o funcţie importantă de 
autoprotecţie. Însă dacă un adult nu a învăţat gestionarea 
ei corectă, îi va fi foarte greu să se descurce cu furia 
violentă a propriului copil. De aceea, tinerii părinţii ar 
trebui să perceapă această primă fază de autonomie a 
copilului lor și ca pe o invitaţie specială de a se preocupa 
cu modul în care ei înșiși se raportează la sentimentele de 
mânie. 

În această etapă clocotitoare, rolul tatălui este 
extrem de important. El o poate ajuta pe mamă să-i dea 
drumul copilului (la nivel mental), fiind alături de ea, plin 
de înţelegere, și însoţind-o cu multă căldură. Dacă mama 
se simte susţinută și iubită de partenerul ei, îi va fi mai 
ușor să-și lase copilul să crească, pentru că, din punct de 
vedere emoţional, va fi mai puţin dependentă de 
atașamentul copilului. Ea primește validare și stabilitate 
într-o relaţie cu un adult și acest lucru o ajută să fie o 
mamă tandră și generoasă. 

În aceeași măsură, este și sarcina tatălui de a-l ajuta 
pe copil să iasă din relaţia simbiotică cu mama, petrecând, 
de exemplu, timp cu el, în mod regulat. Experienţa ne 
arată că nu toţi taţii îşi asumă această provocare. Multora 
le este teamă să se bage între mamă și copil, pentru că 
mama nu ar putea suporta acest lucru într-o primă fază și 
s-ar putea înfuria. Mai ales tinerii taţi sunt la început 
nesiguri pe ei relativ la felul în care ar trebui să se 
comporte. Mulţi cred că nici nu sunt atât de importanţi ca 
figură de atașament pentru copil și, oricum, „Mama” poate 
să facă toate astea mult mai bine! Dacă eventual căsnicia 
lor mai e și puţin șubredă, dezechilibrul este perfect! Văd 
foarte des în cabinetul meu cupluri în care relaţia dintre 
mamă și copil este în mod inegal mult mai strânsă decât 


relaţia dintre parteneri. În această situaţie, sistemul 
familiei și-a pierdut echilibrul. Tatăl duce atunci în familie 
o existenţă mai mult din umbră, pe care din nefericire şi-o 
consolidează singur prin faptul că lucrează tot mai mult și 
se catapultează tot mai departe din sistemul de familie. 

Copiii care cresc într-o asemenea situaţie familială 
strâmbă învaţă că tatăl este mai puţin prezent. Adesea el 
este perceput ca ceva de care copilul se poate dispensa, ca 
o persoană slabă sau pe care copilul o idealizează ca erou, 
în timp ce mama este percepută ca fiind o persoană 
dominantă. Aceste modele timpurii de rol ne influenţează 
ideile pe care le avem cu privire la felul în care 
„funcţionează” tatii şi mamele, bărbaţii şi femeile. Mulţi 
bărbaţi care au avut taţi absenţi devin și ei la rândul lor 
taţi absenţi, pentru că le lipsește ideea și curajul de a se 
poziţiona ca bărbat în familie. În mod interesant, ei îşi aleg 
adesea femeia potrivită, supraresponsabilă și (presupus?) 
puternică, ce are tendinţa să facă totul singură și să-i lase 
puţin loc bărbatului în calitate de soţ și tată. 

Din fericire, există între timp mulţi taţi tineri care 
întrerup această tradiţie a tatălui absent. Aceștia se 
implică în mod activ în sarcină și în naștere, preiau o mare 
parte din îngrijirea bebelușului şi-şi construiesc astfel de la 
început o relaţie puternică, de atașament emoţional, cu 
copilul lor. Din motive psihologice, această evoluţie este 
extrem de salutară și, din punctul meu de vedere, ea ar 
trebui să fie stimulată social și politic mult mai mult și într- 
o manieră durabilă. 

Un lucru definitoriu pentru această primă fază de 
autonomie a copilului este și nevoia sa de mișcare. 
Acestuia îi place să se zbenguie, învaţă să meargă cu 
tricicleta, se joacă cu mingea sau se caţără în copaci. A se 
lua în joacă la trântă cu tata sau cu mama este acum ceva 
normal, iar prin aceste lupte, copilul învaţă să se perceapă 
pe sine și îşi poate testa puterile. Mamele extrem de 
sensibile, traumatizate sau care au o puternică nevoie de 
armonie percep aceste imbolduri de a se mișca și această 
dorinţă de luptă a copilului ca pe niște expresii de 


agresivitate și, din acest motiv, le interzic. De fapt, este 
vorba despre o simplă energie de viaţă, care-și găsește în 
mișcare expresia sa fizică. Dacă acest entuziasm al 
descoperirilor și această plăcere pentru mișcare sunt 
restricţionate des și în mod repetat, acest lucru poate 
conduce la frustrare și la o bucurie copilărească de viaţă 
mult diminuată. Copiii cărora li s-au impus extrem de 
multe limite în această privinţă (și în special fetele sunt 
cele care au fost dezvăţate să fie nebunatice și în schimb 
au fost învăţate să fie drăgălașe și cuminţi!) tind mai apoi 
în viaţă să-și urmeze prea puţin propriile impulsuri și să se 
orienteze mai degrabă în funcţie de pretenţiile celorlalţi. 
Iar aceste tipare de comportament se manifestă mai târziu 
în relaţiile de iubire, în special în zona sexualităţii. 

O întrebare importantă care îl preocupă de asemenea 
pe copil acum este următoarea: „Am și eu voie să spun 
«Nu!» și «să fiu rău»? Şi dacă o fac, voi mai fi oare iubit?” 
Privite astfel, lucrurile nu sunt tocmai în ordine. Copiii 
sunt în continuare  dezvăţaţi să fie „răi' sau 
„neascultători”, în aproape orice fază a vieţii lor. 

Sigmund Freud a descris această etapă ca „faza 
anală”, întrucât copilul învaţă acum să-și controleze 
funcţiile de excreţie, extrăgându-și de aici o întărire a 
stimei sale de sine. În psihoterapia corporală se presupune 
că în această fază copiii învaţă deja „să strângă din buci”, 
adică să-și adune puterile, să suporte cu curaj ceva ce de 
fapt nu ar vrea sau nu ar putea să suporte. Nu au voie să 
fie niște „mici nemernici”, nu pot să-și urmeze impulsurile 
senzual-agresive, pentru că acestea sunt privite ca „rele” 
și sunt interzise de părinţi. De aici se pot naște diverse 
blocaje musculare, care se fac resimţite mai târziu ca 
dureri intense, cronice, de spate. Într-adevăr, în cazul 
adulţilor, durerile acute de spate se dovedesc adesea 
efecte secundare ale unor probleme legate de tema 
autonomiei. Aceste dureri de spate încep să dispară în 
cazul unor clienţi atunci când aceștia încep să-și permită 
să-și ofere mai mult spaţiu pentru dorinţele și nevoile lor, 
cu alte cuvinte, să-şi trăiască mai conștient latura 


autonomă. 

In „stadiul anal” învăţăm deci dacă avem voie să ne 
experimentăm autonomia şi vitalitatea, dacă interesele 
noastre sunt percepute, dacă mai suntem protejaţi, dacă 
avem voie să spunem din când în când „Nu!” și dacă 
suntem în continuare iubiţi. Pe scurt, învăţăm dacă e OK să 
fim noi înșine, cu toate laturile noastre (inclusiv cea 
senzual-agresivă) și dacă e în ordine să ne urmăm propriile 
dorinţe și țeluri. 

Persoanele care au probleme în a-și exprima în 
cadrul relaţiei de cuplu propriile dorinţe și le este dificil să 
ceară ceva pentru ele au trăit probabil experienţe 
frustrante în această fază timpurie a vieţii. Dar și inhibiţiile 
sexuale sau reprimarea agresivităţii îşi au adesea originea 
în această perioadă. 

ATASAMENT ȘI AUTONOMIE: DOUĂ FAŢETE 
ALE ACELEIAȘI MEDALII 

Atașamentul și autonomia nu sunt două lucruri 
opuse, așa cum se afirmă adesea. Ele sunt mai degrabă 
două fațete ale aceleiași medalii, care se condiţionează 
reciproc. Un copil cu un tipar de atașament securizant faţă 
de o persoană de îngrijire poate deveni cu mai multă 
ușurință autonom, adică îşi poate dezvolta propriile 
obiective și le poate urmări, având încredere în sine. Copiii 
care au dezvoltat un tipar de atașament anxios faţă de 
persoana de îngrijire au adesea probleme să se descurce în 
lume. Conform unui studiu american, „aceștia întâmpină 
dificultăţi în special când vine vorba despre apropierea 
interpersonal, o stare de a fi împreună din punct de vedere 
emoţional și fizic”. În plus, ei sunt „evitanţi și mai puţin 
flexibili, adesea neajutoraţi, pasivi și ușor frustraţi”?. 
Evident că aceste obstacole legate de relaţiile cu ceilalţi 
oameni, obstacole ale căror baze au fost puse deja în 
copilăria timpurie, îşi pot face apariţia și într-o relaţie de 
dragoste. Cuplurile care se află într-un conflict permanent 
de tipul apropiere-distanţare vor găsi probabil în biografia 
lor indiciile unui atașament anxios în raport cu părinţii lor. 


3 Ibidem, p. 175. 


De aceea, în cadrul unei psihoterapii, întotdeauna este 

nevoie să se stabilească întâi o bună alianţă terapeutică, 

chiar și în cazul temelor evidente legate de autonomie. 

Abia apoi clientul va putea să-și „testeze” în terapie 

aspiraţiile sale către autonomie și creștere. 

SCURTĂ INCURSIUNE ÎN TRECUT, PARTEA A IV-A: 
PRIMELE NOASTRE EXPERIENȚE LEGATE DE 
AUTONOMIE 

Pentru că atașamentul și autonomia sunt subiecte 
permanente în relaţia noastră de cuplu, este important să 
ne întrebăm cum ne-am trăit prima fază de autonomie. 

Procedând astfel, putem înţelege uneori mai bine de 
ce spaţiile deschise ne provoacă teamă sau, dimpotrivă, de 
ce pare să avem atât de multă nevoie de ele. 

E Cum au reacţionat părinţii dumneavoastră atunci când 
aţi făcut primii pași în lume? V-au însoţit plini de 
afecţiune sau v-au urmărit cu multă teamă? V-au 
împiedicat eventual să faceţi acești primi pași sau chiar 
v-au pedepsit pentru tentativa de a deveni autonomi? 

E Aţi avut voie să vă testaţi limitele, de exemplu să vă 
căţăraţi, să urlaţi sau să vă luptaţi? Sau aceste 
comportamente au fost rapid interzise? 

BM Cum au gestionat părinţii furia dumneavoastră? V-au 
putut-o tolera? Sau v-a fost interzisă? 

MI Aţi avut voie să vă mai revoltați din când în când și să 
vă impuneţi voinţa? Aţi avut curajul să faceţi uneori 
lucruri nepermise? Sau teama dumneavoastră a fost 
prea mare în această privinţă? 

E Cum vă trăiţi astăzi autonomia? Vă puteţi urmări 
scopurile și interesele? Aveţi grijă de nevoile 
dumneavoastră sau vă adaptaţi prea des la cele ale 
partenerului? 

CUM FUNCŢIONEAZĂ 0 RELAŢIE PARTENERIALĂ? 

CUPLUL PĂRINŢILOR CA PRIM MODEL 

Părinţii noștri sunt primul cuplu pe care îl putem 
observa şi simţi. Am învăţat foarte devreme să 
recunoaştem dacă aceste persoane se simt bine una cu 
cealaltă, dacă s-au plăcut și s-au respectat cu adevărat sau 


dacă, dimpotrivă, atmosfera era în permanenţă una 
tensionată și cei doi au dus lupte amarnice între ei. Se 
poate observa cu ușurință cât de acurat percep copiii 
atmosfera dintre părinţii lor. Chiar și cei mai mici bebeluși 
reacţionează cu iritare când acasă planează o „atmosferă 
încărcată”. Devin neliniștiţi și/sau încep să plângă. Copiii 
mici se prefac că ceea ce li se spune le intră pe-o ureche și 
le iese pe cealaltă, se retrag în camera lor sau devin 
extrem de surescitaţi, cu scopul de a-i distrage pe părinţi. 
In cadrul unei terapii de familie, unii copii de patru ani 
sunt capabili să verbalizeze deja tot ce se petrece în relaţia 
părinţilor lor. Dacă au voie să vorbească neîngrădiţi, cei 
mici au pregătite tot felul de detalii picante. Mamele și 
taţii sunt adesea uluiţi de ceea ce prinde copilul lor, de 
ceea ce înţelege în mod intuitiv și de ce fel de concluzii 
(presupus) logice trage el din aceste lucruri. 

Să nu se înţeleagă greșit! Bineînţeles că părinţii au 
voie să se certe între ei și să fie prost dispuși. Acest fapt 
nu-i dăunează în sine copilului. Situaţia devine însă 
problematică în următoarele contexte: 

e când părinţii persistă într-un conflict distructiv de 
durată 

e când părinţii nu discută despre situaţie, respectiv nu 
găsesc soluţii 

e și mai ales când copilul este implicat într-o formă sau 
alta într-un conflict aprins de lungă durată. 

Ultima varianta se întâmplă de obicei mai devreme 
decât ne-am dori. Copiii mici au tendinţa de a interpreta 
ceea ce se întâmplă în jurul lor prin raportare la propria 
persoană. Ei se învinovăţesc adesea pentru necazurile 
părinţilor lor și, de cele mai multe ori, nici nu au la 
dispoziţie o altă explicaţie posibilă cu privire la ce se 
întâmplă acasă. Tensiunile latente pe care le sesizează îi 
fac să se simtă neputincioşi și temători. Încep să-și atribuie 
lor înșiși vina, pentru că sentimentul de vinovăţie le 
diminuează sentimentul de neajutorare. Speranţa copilului 
este aceea că „dacă data viitoare voi face altfel sau mai 
bine, poate voi putea controla și îmbunătăţi situaţia 


familială”. De aceea, copiii unor cupluri parentale 
încărcate cu probleme și aflate în conflict încearcă, 
folosind diverse strategii, să-și elibereze părinţii și să 
întărească sistemul de familie. Iar acest lucru este pentru 
copil exact așa cum sună: extrem de epuizant! 

Multe „tulburări de comportament” apar, în cazul 
copilului, ca reacţie la conflictele nerezolvate ale părinţilor, 
pur și simplu pentru că cei mici sunt stresaţi sau pentru că 
inconștient vor să atragă atenţia asupra dificultăţilor din 
interiorul familiei. Copiii care la școală sar peste bănci și 
scaune și care abia pot fi domoliţi pur și simplu nu mai 
suportă tensiunile de acasă, care uneori pot fi foarte 
subtile. Alţi copii încep să fure sau să mintă pentru a-i ţine 
pe părinţi ocupați. În acest fel, aceștia sunt obligaţi să se 
adune și să-și lase deoparte (cel puţin temporar) certurile. 
Cu alte cuvinte, copilul se oferă pe sine ca tap ispăşitor, 
pentru a-i aduce pe părinţi mai aproape unul de altul și 
pentru a detensiona atmosfera din familie. Unii se 
îmbolnăvesc psihic sau fizic - bineînţeles că nu în mod 
intenţionat. Dar la o examinare mai atentă a funcţiei 
îndeplinite de respectivele simptome și boli, așa cum se 
procedează de pildă în terapia sistemică, descoperim 
adesea, în cazul copiilor bolnavi cronic, existenţa 
anterioară a unor tensiuni foarte mari, a unor probleme 
nerezolvate sau a unor experienţe traumatice în sistemul 
familiei. 

La polul opus, mulţi copii ai unor cupluri marcate de 
dispute devin foarte cuminţi, pentru a nu fi o sursă 
suplimentară de conflicte în familie, deci pentru a evita 
riscul ca familia să se dizolve - este o teamă des întâlnită și 
perfect legitimă a copiilor. Ca atare, ei fac tot posibilul 
pentru a stabiliza familia: o consolează pe mamă, îl 
liniștesc și-l măgulesc pe tată, se ocupă de fraţii 
înspăimântați. Funcţionând pe post de „adeziv” care ţine 
familia împreună, aceștia suportă pur și simplu drama din 
jurul lor, fără a ridica niciun fel de pretenţii suplimentare 
și fără a crea probleme în plus. Dacă sunt mai mulţi fraţi în 
familie, aceștia preiau în mod inconștient roluri diferite, 


pentru a stabiliza sistemul: un băiat devine, de exemplu, 
bufonul familiei care este responsabil pentru voia bună, o 
fiică devine mândria tatălui și rolul ei este de a-l distrage 
pe acesta de la tristeţea lui (lucru care de obicei o înfurie 
pe mamă, pentru că, astfel, fiica atrage atenţia tatălui și 
devine o concurentă pentru mamă), un al treilea copil 
atrage întreaga furie a părinţilor asupra lui prin adoptarea 
unui comportament încăpățânat. 

Pentru toate aceste strategii inconștiente - care de 
obicei nu au efectul scontat, acela de a face din părinţi 
niște parteneri iubitori, dar care totuși reușesc să ţină 
familia împreună - copiii plătesc un preţ foarte mare: 
încercând să contracareze incapacitatea părinţilor de a-și 
rezolva problemele unul cu celălalt într-un mod adecvat și 
matur, copiii îşi sacrifică o parte din copilăria lor care ar 
trebui să fie lipsită de griji. 

Ca atare, dacă părinţii nu reușesc să-și rezolve 
problemele constructiv, ca niște adulţi, copiii vor fi 
implicaţi de foarte devreme în conflictele de lungă durată, 
nerezolvate, dintre mamă și tată. Din păcate, această 
situaţie poate fi întâlnită chiar și în acele cazuri în care 
părinţii nu-și doresc deloc acest lucru. Aceste procese din 
interiorul familiei au loc aproape întotdeauna la nivel 
inconștient și nereflectat, până când, la un moment dat, se 
umple paharul și unul dintre membri începe să caute 
ajutorul unui psiholog sau psihoterapeut. Uneori, simpla 
înţelegere a faptului că ceva nu este în ordine determină o 
mică schimbare pozitivă în sistem. 

SCURTĂ INCURSIUNE ÎN TRECUT, PARTEA A V-A: 
CUM NE-AM PERCEPUT PĂRINŢII? 

Luaţi-vă un răgaz de câteva minute (separat său. şi 
mai bine. împreună), pentru a vă tace o imagine despre 
cum v-aţi perceput părinţii. Cel mai bine, puneţi alarma să 
sune după 7 - 10 minute. 

Așezaţi-vă comod într-un totoliu, închideţi ochii și 
inspirați și expiraţi în liniște de câteva ori. Încercaţi să vi-i 
imaginaţi pe părinţii dumneavoastră pe vremea când 
aveaţi patru sau cinci ani. 


Unde sunt mama și tata? Cum arată atmosfera de jur- 
împrejur? Este cald sau frig, este luminos sau întuneric? 

— Cum arată mama și tata? 

MI Care sunt expresiile de pe feţele 1 er? 

E Ce fac în acest moment? 

E Relaţionează unul cu celălalt, sunt atenţi unul la 
altul? Acţionează ca o echipă sau fiecare pentru sine? 

WE Care este atmosfera dintre ei doi? 

E Și unde vă aflaţi dumneavoastră în această scenă? 
Cum vă simţiţi? 

Lăsaţi-vă cuprins de senzaţia pe care v-o provoacă 
această imagine și fiţi atent la emoţiile care se nasc în 
dumneavoastră. Încet, eliberaţi-vă apoi de această imagine 
internă, deschideţi ochii, priviţi conștient în jur, scuturaţi- 
vă eventual și fiţi din nou foarte prezent în aici-și-acum. 

Povestiţi-i partenerului despre trăirea dumneavoastră 
interioară. 

IMPORTANTI: partenerul care ascultă se va abţine 
acum de la orice interpretare și orice comentariu. 
Apreciaţi pur și simplu faptul că vă dezvăluiţi reciproc ceva 
ce ţine de viaţa voastră intimă. Dacă tristeţea îşi face 
simțită prezenţa, luaţi-vă eventual în braţe, pentru a vă 
consola. 

TATA, MAMA ȘI COPILUL: CUM SUNTEM 
INFLUENȚAȚI DE PRIMA TRIADĂ DIN VIAŢĂ? 

Când o femeie și un bărbat devin părinţi, o relaţie de 
doi devine o relaţie de trei, o așa-numită triadă. În această 
triadă („mama, tata și copilul”), copilul învaţă anumite 
tipare importante de comportament, pe care le va folosi și 
mai târziu în viaţă. 

Dacă vă place să vă întâlniți și să petreceri timp 
împreună cu două prietene sau cu doi prieteni și dacă vă 
simţiţi ca peștele-n apă în grupuri de trei persoane, atunci 
înseamnă că, în ceea ce privește triada „mama, tata și 
copilul”, lucrurile au decurs bine în cazul dumneavoastră. 
În schimb, dacă nu vă simţiţi în largul dumneavoastră în 
constelații de trei, vă simţiţi nesigur sau ca „a cincea roată 
la căruţă”, atunci e posibil ca ceva să nu fi mers chiar 


perfect în cadrul primelor experienţe pe care le-aţi avut în 
triada cu mama şi cu tata. 

Caracteristica unei triade umane o constituie faptul 
că în interiorul ei există întotdeauna două persoane a căror 
relaţie reciprocă este ceva mai puternică, în timp ce 
poziţia celui de-al treilea membru este puţin mai 
îndepărtată. De exemplu, în prima fază după naștere, 
mama și copilul formează o simbioză necesară, iar tatăl se 
află ușor în afara acestei relaţii foarte apropiate. Dacă el 
reușește totuși să stabilească o legătură cu bebelușul și 
are o relaţie plină de afecţiune cu soţia lui, distanţa se va 
micșora. Când în jurul vârstei de doi ani, odată cu prima sa 
fază de autonomie, copilul începe să se îndrepte spre 
exterior, el îşi va întări probabil relaţia cu tatăl, pentru că 
acesta face cu el toate acele lucruri nebunești și amuzante 
care-l încântă pe cel mic. În acest fel, tata îl ajută pe copil 
să-și mai destindă relaţia strânsă cu mama. Acum, mama 
este cea care devine temporar cel de-al treilea membru în 
triadă, plasându-se la margine. În cazul ideal, părinţii sunt 
suficient de apropiaţi unul de celălalt, astfel încât și copilul 
devine, și el, din când în când terţul mai îndepărtat - de 
exemplu atunci când părinţii ies singuri în oraș, vorbesc 
unul cu altul, se îmbrățișează sau fac sex. 

O triadă formată din mamă, tată și copil este deci 
sănătoasă atunci când ea este dinamică, flexibilă și 
maleabilă. Ea se poate adapta cu ușurință condiţiilor 
actuale și fiecare membru învaţă că are o legătură 
puternică faţă de fiecare dintre ceilalţi participanţi la 
triadă - câteodată o relaţie mai strânsă, alteori una mai 
puţin strânsă. Un parteneriat viu și funcţional între părinţi 
reprezintă un fundament bun pentru triada mamă-tată- 
copil. 

Dimpotrivă, când există conflicte intense, nerezolvate 
și/ sau lupte de putere între părinţi sau între părinţi și 
copil, triada mamă-tată-copil poate deveni disfuncţională, 
cu alte cuvinte, este rigidă și nu poate fi trăită în mod 
dinamic. Acest lucru poate deveni extrem de problematic 
pentru copii și le poate influenţa în mod permanent 


comportamentul de mai târziu în relaţii. 

Se poate întâmpla, de exemplu, ca părinţii să se 
alieze împotriva unui copil care, după părerea lor, e 
vinovat de unele greutăţi din familie. Acest copil devine 
ţapul ispăşitor pentru propria lor nefericire și este făcut 
responsabil pentru toate problemele familiei. Într-o primă 
fază, părinţilor nu le trece prin minte faptul că, într-un fel 
sau altul, și ceilalţi membri ai familiei sunt implicaţi în 
această atribuire de roluri. 

Adesea, copiii sunt amestecați în problematica 
părinţilor și în acele situaţii în care părinţii cultivă între ei 
o relaţie de dragoste-și-ură (love-hate). De exemplu, dacă 
un soţ nemulţumit are tendinţa să-și idealizeze fiica, să o 
proclame mica sa prinţesă, distanţându-se în același timp 
emoţional de soţia lui, el tulbură în mod simţitor relaţia 
dintre mamă și copilă, pentru că le împinge pe amândouă 
într-o situaţie de concurenţă nefericită. Dacă mama 
permite acest lucru și devine și ea activă în această 
rivalitate, atitudinea ei rănește și mai mult relaţia dintre 
mamă și copilă. Fiica se va regăsi astfel într-o dublă 
dificultate. Pe de o parte, ea profită de atenţia paternă, dar 
în același timp se simte și constrânsă să-l facă în 
continuare pe tată mândru și fericit de ea, ceea ce - după 
cum știm - este o sarcină aproape imposibilă. In același 
timp, ea pierde susţinerea și solidaritatea feminină din 
partea mamei, care se retrage rănită. Din astfel de 
experienţe timpurii, ceea ce fetele învaţă este că trebuie să 
fie precaute în relaţiile cu celelalte femei. Increderea le 
este distrusă, iar femeile vor fi privite în general mai 
degrabă ca niște concurente decât ca niște potenţiale 
prietene, bine intenţionate. 

Situaţia este valabilă şi în sens invers: când o mamă 
se simte mai apropiată de fiul ei decât de partener și îşi 
declară în secret fiul ca fiind „bărbatul mai bun”, atunci 
băiatul va fi împovărat cu niște așteptări prea mari. El 
trebuie să realizeze ceea ce soţul în mod vădit nu vrea sau 
nu poate să facă, și anume să împlinească așteptările 
mamei. Dezechilibre similare se pot naște și atunci când, 


de exemplu, mama „conspiră” împreună cu fiica sau tatăl 
se aliază împreună cu fiul împotriva celuilalt părinte. 

Lucrurile devin cu adevărat problematice în situaţiile 
în care părinţii se folosesc în mod sistematic de copii 
pentru a-și atinge scopurile proprii, de exemplu, când 
mama sau tata caută susţinere din partea unui copil și se 
coalizează cu el împotriva celuilalt părinte. În psihologia 
familiei acest lucru se numește „triunghi pervers”. In 
această constelație, copilul nu mai este văzut ca un individ 
tânăr care are nevoie de protecţie și siguranţă din partea 
ambilor părinţi, ci el este aruncat în lupta împotriva 
celuilalt partener, fiind utilizat ca sprijin emoţional, mental 
și, uneori, chiar la nivel de acţiune. Copilul este forţat 
astfel să încheie o coaliţie și devine mingea de joc a unor 
agresiuni şi interese străine. Această așa-numită 
„parentificare” reprezintă o inversare de roluri: părintele 
care pretinde sprijinul se metamorfozează într-o persoană 
slabă, aflată în nevoie, iar copilul este declarat 
„Salvatorul”. El are de rezolvat o sarcină pe care nu o 
poate rezolva, aceea de a fi mai mare și mai puternic decât 
adultul însuşi. Astfel, rolurile sunt denaturate, adică 
pervertite (de aici numele de „triunghi pervers”). 

Chiar și atunci când mamele și taţii nu joacă acest joc 
cu intenţii rele, ci dintr-un sentiment al propriei neputinţe, 
acest proces rămâne extrem de nedrept faţă de copil. În 
plus, situaţia îi dăunează copilului din mai multe puncte de 
vedere. Pentru copil, acest schimb de roluri reprezintă o 
suprasolicitare, care este cu atât mai copleșitoare cu cât 
durează mai mult timp. Dar și relaţiile dintre părinţi și 
copii suferă anumite daune. Fiind cea mai slabă verigă a 
lanţului, copilului nu-i mai rămâne nimic altceva de făcut 
decât să se așeze de partea mamei sau a tatălui și, astfel, 
el ajunge într-o poziţie de dependenţă nefastă faţă de 
părintele care-l leagă emoţional de el. In același timp, el 
intră şi într-un conflict de loialitate cu părintele 
„combătut” și dezvoltă faţă de acesta sentimente de 
vinovăţie. Insă această culpabilitate nu se manifestă 
neapărat în mod direct, ci mai degrabă copilul îşi 


îndreaptă împotriva ei mecanismele de apărare, 
transformând astfel vinovăția în devalorizare. Acum, el îşi 
poate justifica purtarea ostilă faţă de părintele „combătut”. 
Acesta din urmă e rău și fioros și de aceea trebuie tratat 
cât mai rău. El nici nu merită altceva mai bun! 
„Impachetat” astfel, conflictul de loialitate devine 
suportabil pentru copil. 

Ca o completare, să spunem că există desigur şi 
situaţii în care copilul trece în mod voluntar și conștient de 
partea unui părinte. Dar, într-o familie sănătoasă, cât de 
cât echilibrată, acest lucru se întâmplă doar rar și pe un 
termen de timp foarte scurt. 

Copiii care au trăit preponderent într-o triadă 
disfuncţională mamă-tată-copil au învăţat adesea să 
producă un efect de compensare în sistemul familiei și să 
îndeplinească o anumită funcţie. Nu prea au avut ocazia să 
fie ei înșiși și au trebuit să-și așeze în permanenţă propriile 
nevoi pe planul al doilea. De aceea, le vine foarte greu mai 
târziu în viaţă să se concentreze pe propriile lor nevoi și 
tind mereu să se retragă. In relaţiile de dragoste, acest 
lucru conduce la situaţia în care persoana respectivă îşi 
consumă pentru celălalt toate forţele, fără să se 
îngrijească în mod corespunzător de sine. Astfel, se poate 
naște sentimentul că trebuie să facă tot timpul sacrificii, 
fără să primească, în schimb, serviciul dorit. La rândul lui, 
acest lucru determină apariţia diverselor acuzaţii la adresa 
partenerului și se termină aproape întotdeauna cu o criză 
în relaţie, marcată de reproșuri și atacuri dure. În cele din 
urmă, toată povestea poate conduce la apariţia unei 
depresii (datorate epuizării). 

O altă variantă de gestionare a acestor experienţe 
este fuga de apropiere. Persoana respectivă evită o relaţie 
emoţională prea apropiată din teama inconștientă de a nu 
fi din nou folosită pentru scopuri străine. 

SCURTĂ INCURSIUNE ÎN TRECUT, PARTEA A VI-A: 
MAMA, TATA ȘI CU MINE: PRIMELE NOASTRE 
EXPERIENŢE CA TRIADĂ 

Uneori, o privire mai atentă asupra primelor 


experienţe de triadă (dar și a celor de mai târziu) poate fi 
utilă, pentru că aceste experienţe exercită probabil și 
astăzi o anumită influenţă asupra felului în care vă formaţi 
prieteniile și relaţiile. Dar puteţi totodată să descoperiţi și 
ceea ce a funcţionat foarte bine, (re) descoperindu-vă 
astfel resursele pe care le aveţi la dispoziţie. 

Încercaţi să răspundeţi întâi singur la întrebări, poate 
chiar în scris. Dacă doriţi, puteţi să le discutaţi apoi 
împreună cu partenerul dumneavoastră. 

e De cine v-aţi simţit mai apropiat? 

e V-aţi simţit confortabil cu mama și cu tata într-o 
situaţie de trei? Descrieţi cât mai în detaliu o situaţie 
tipică. 

e Mama și tata v-au transmis un sentiment de 
siguranţă? V-aţi simţit protejat? 

e Au existat situaţii de rivalitate? Cum au fost ele 
rezolvate? 

e Mama și tata au avut o relaţie bună între ei? 

e Aţi preluat un anumit rol în triadă (mediator, 
consolator, clovn etc.)? Ce abilităţi v-aţi dezvoltat în acest 
fel? Cum aţi trăit acest rol? 

e Au existat coalizări în cadrul triadei? Cum au arătat 
ele? 

e Cui i-a mers mai bine în triadă și cui i-a mers mai 
prost? 

e Ce legătură ar putea fi între aceste experienţe și 
problemele și temele actuale din relaţia dumneavoastră 
din prezent? 

DELEGAREA: ÎN CE FEL ANUMITE 

SARCINI PRELUATE ÎN MOD INCONȘTIENT NE 
INFLUENŢEAZĂ VIAŢA? 9 9 

Toţi părinţii le transmit copiilor lor anumite mesaje 
inconștiente. Acestea nu sunt verbalizate în mod deschis, 
deci nici părinţii nu știu că transmit astfel de mesaje. De 
aceea, ei sunt adesea foarte uimiţi când copiii aduc vorba 
despre aceste mesaje pe care ei le-au „receptat”. De 
exemplu, una dintre cliente i-a spus mamei ei că pe vremea 
când era copil, nu simţea că este bine-venită: „Am avut 


adesea sentimentul că nu mă vrei, că oarecum te 
incomodam”. Mama a reacţionat într-o primă fază șocată și 
a respins acuzaţia ca fiind falsă. Însă, după un timp, a 
recunoscut plângând că, într-adevăr, a existat o perioadă 
în care și-a respins fiica. Deși a avut întotdeauna multă 
grijă de ea, mesajul care a ajuns la fiica ei a fost 
următorul: „Mă deranjezi!” (Cele două femei s-au putut 
reconcilia în această privinţă, ceea ce a reprezentat pentru 
ambele o experienţă extrem de emoţionantă.) 

În plus, mulţi părinţi le transmit inconștient copiilor 
lor sarcini care au de-a face în primul rând cu propriile lor 
nevoi nesatisfăcute sau cu conflictele lor interioare 
nerezolvate. Aceste sarcini transferate se numesc 
„delegări”. De exemplu, un tată poate să-i transfere 
inconștient fiului său sarcina de a-și face de cap din punct 
de vedere sexual, pentru că el însuși nu a îndrăznit să facă 
acest lucru. Dar și mamele le pot transmite copiilor 
delegări de genul: „Să nu te căsătorești niciodată!”, „Nu 
face copii!” sau „Fă carieră!” 

Alte misiuni ascunse pot fi de forma: 

e „Răzbună nedreptatea care mi s-a făcut mie!” 

e „Să ai mai mult succes decât mine!” 

e „Să nu ai mai mult succes decât mine!” 

e „Plătește o datorie pe care eu am făcut-o!” și altele 
asemenea. 

Dacă unii copii le-au fost loiali părinţilor, atunci ei vor 
fi înclinați să-și asume, chiar și la vârsta adultă, delegările 
primite în copilărie. De aceea, e important ca uneori să ne 
examinăm aşteptările explicite, dar mai ales cele 
neexplicite, venite din partea părinţilor. Unele persoane îşi 
dau seama abia pe parcursul unei terapii de faptul că 
foarte mult timp au fost preocupate inconștient să 
îndeplinească sarcinile primite de la părinţi. Deși se 
simțeau de foarte multă vreme ca fiind mânate de niște 
forte, >» exterioare lor, într-o stare de constrângere sau de 
epuizare, nu au putut recunoaşte faptul că ele făceau de 
fapt un lucru pe care părinţii l-au cerut inconștient de la 
ele. Au asimilat aceste sarcini în scenariul sau planul lor 


de viaţă, considerând de la sine înţelese asumarea şi 
rezolvarea lor. 

Problemele legate de delegări apar atunci când ele 
încep să-i dea bătăi de cap persoanei respective, care, de 
exemplu, simte că nu poate duce la îndeplinire sarcinile 
primite. Acestea fie o depășesc, fie se află într-o 
contradicţie puternică cu propriile interese. De asemenea, 
se poate întâlni și situaţia în care unei persoane i se 
trasează mai multe sarcini contradictorii, ce se exclud 
reciproc. O clientă mi-a relatat, de exemplu, că tatăl ei 
pretindea de la ea (într-o formă neexplicită) să aibă mai 
mult succes în plan profesional decât mama ei, în timp ce 
mama îi ponegrea orice reușită profesională și se simţea 
invidioasă pe ea. Ca atare, dilema fiicei era următoarea: ea 
era pusă în situaţia de a trebui să-l dezamăgească pe cel 
puţin unul dintre părinţi, în mod interesant, cariera ei era 
ticsită de nenumărate elemente de nesiguranţă și de 
numeroase oscilaţii între succes și eșec. Deși era de mai 
mult timp nemulțumită din punct de vedere profesional, 
nici ea nu știa prea bine ce voia de fapt. Abia când s-a 
eliberat din această dilemă, refuzând sarcinile primite din 
partea ambilor părinţi, a putut să urmeze o cale 
profesională pe care și-a stabilit-o singură și de care era ea 
însăși satisfăcută. 

În cupluri, adesea se poate ajunge la conflicte atunci 
când unul dintre parteneri este mai loial decât celălalt 
familiei sale de origine. De cele mai multe ori, această 
loialitate exagerată faţă de părinţi nici măcar nu este 
conștientizată de persoanele respective, ci este 
considerată „normală”. În cel mai bun caz, acestora le 
devine clar abia în urma unui conflict cu partenerul faptul 
că, în anumite privinţe, ele nu acţionează în mod autonom, 
ci sunt în continuare o extindere a tatălui sau a mamei. 

Delegările şi mesajele inconștiente reprezintă 
procese normale în cadrul unei familii. Însă, aşa cum am 
arătat, ele 7 7 7 pot conduce la conflicte interioare 
puternice și la probleme în cuplu. Din acest motiv, ele ar 
trebui conștientizate și prelucrate. A scăpa de delegări nu 


este întotdeauna un proces foarte simplu, însă poate fi o 
mișcare extrem de eliberatoare. Și pentru cuplu, 
eliberarea partenerilor din țesătura invizibilă a familiei de 
origine poate fi de ajutor, mai ales atunci când acest 
atașament deosebit de loial aduce cu sine poveri și 
constrângeri foarte mari. 

SCURTĂ INCURSIUNE ÎN TRECUT, PARTEA A VII-A: 
DESCOPERIREA SARCINILOR ASCUNSE ȘI A 
MESAJELOR INCONȘTIENTE 

Puneţi-vă întâi singur următoarele întrebări: 

E Ce mesaje aţi primit de la mama dumneavoastră? 
E Ce mesaje aţi primit de la tatăl dumneavoastră? 
N Ce delegări v-a transferat mama dumneavoastră? 
N Ce delegări v-a transferat tatăl dumneavoastră? 

Notaţi-vă rezultatele.  Reflectaţi pe marginea 

următoarelor subiecte: 

N Ce părere aveţi despre aceste mesaje și delegări? 

MI Ce fel de sentimente vă trezesc? 

W Ce rol joacă acestea în viaţa dumneavoastră din 
prezent? 

E Cum vă influenţează relaţia de cuplu? 

N Doriţi să duceti la îndeplinire aceste însărcinări sau 
acestea vă pun mai degrabă în situaţii conflictuale? 

Povestiţi-i partenerului despre descoperirile 
dumneavoastră. Ce simte acesta la auzul acestor mesaje și 
delegări? 

FRĂŢIORI ŞI SURIOARE: SUBESTIMAREA 
INFLUENȚEI PE CARE O AU EXPERIENȚELE CU FRAŢII ] 

Importanţa pe care fraţii noștri o au asupra noastră 
și asupra felului în care ne construim viaţa este în 
continuare subestimată. Chiar și terapeuţii de cuplu uită 
adesea cât de importante și de marcante pot fi 
experienţele pe care le-am trăit cu fraţii noștri. E adevărat 
că relațiile cu fraţii ne influenţează inconștient 
comportamentul în special în viaţa profesională și în felul 
în care ne raportăm la prieteni. Dar ele au un cuvânt de 
spus și în relaţiile de cuplu - atât într-un sens pozitiv, cât și 
într-unul negativ. Pentru că atenţia terapeuţilor de cuplu 


nu se concentrează de obicei pe experienţele cu fraţii, 
subiectele de acest tip rămân adesea neexplorate. Pe de 
altă parte, terapeuţii deschişi spre această temă se lovesc 
adesea de clienţi  neînţelegători sau care resping 
întrebările pe marginea acestui subiect, care li se 
adresează cu multă precauţie. De obicei, clienţii tind să 
minimizeze importanţa fraţilor în viaţa lor și subestimează 
efectele vechilor (sau mai noilor) conflicte fraterne. 
Cercetarea bibliografică pe care am întreprins-o cu privire 
la acest domeniu al „legăturii dintre experienţele cu fraţii 
și conflictele de cuplu” mi-a furnizat, la rândul ei, niște 
rezultate destul de sărăcăcioase. 

E păcat că lucrurile stau în acest fel, pentru că între 
timp am aflat, din cercetările științifice, că ne putem folosi 
de acele experienţe cu fraţii care au fost predominant 
pozitive ca de niște resurse importante. O soră gata să ne 
sară în ajutor sau un frate solidar cu noi pot să-și lase o 
amprentă pozitivă asupra imaginii noastre de sine, mai 
ales atunci când ne-am și putut ciondăni cu ei, fără să fi 
trebuit să ne dezvoltăm în același timp o anxietate de 
abandon. În mod ideal, copiii învaţă în relaţia cu fraţii să-și 
urmărească interesele, fiind nevoiţi uneori să se impună, 
alteori să cedeze sau să facă compromisuri. O persoană 
care nu s-a certat niciodată în copilărie cu sora sau cu 
fratele său - de exemplu, pentru a-i menaja pe părinţi - 
probabil că mai târziu în viaţă va întâmpina greutăţi în 
abordarea conflictelor și în rezolvarea lor într-un mod 
adecvat. Pur și simplu, îi lipsește exerciţiul și experienţa în 
acest sens. 

Deosebit de importantă în relaţiile dintre fraţi este 
tema rivalităţii. Fiecare copil luptă în felul său pentru 
atenţia și recunoaşterea părinţilor, iar unii copii au mai 
mult succes decât alţii. Dacă părinţii îşi împărtășesc 
dragostea faţă de copiii lor într-o oarecare măsură în mod 
egal, atunci lupta dintre fraţi nu este atât de pregnantă, ca 
atunci când unul dintre copii se simte tot timpul trecut cu 
vederea sau neglijat. Această concurenţă între fraţi este un 
efect secundar normal și ea devine problematică doar în 


acele situaţii în care unul dintre copii este nedreptăţit în 
mod permanent și este în mod clar defavorizat în 
preferinţele părinţilor. În astfel de cazuri, nu doar copilul 
respectiv are de suferit, ci și relaţia fraternă (Citez din 
spusele unei cliente: „Am urât-o pe sora mea. Era 
întotdeauna mai bună la școală și era mai drăguță. Părinţii 
mei au iubit-o mai mult decât pe mine și mi-au arătat acest 
lucru în mod deschis”.) 

Dacă aceste conflicte vechi nu au fost prelucrate, ele 
ne pot influenţa foarte puternic comportamentul în relaţia 
de cuplu. De exemplu, comportamentul dominant al unui 
coleg ne poate aminti de fratele nostru mai mare care se 
purta lipsit de respect fată de noi sau care ne dădea 
ordine. Adesea, această amintire nu este conștientă, însă 
transferăm trăsăturile neplăcute ale fratelui asupra 
colegului, pe care îl respingem din acest motiv. 

Sau: O tânără femeie ni se pare „prostănacă” pentru 
că are însușiri similare cu cele ale surorii noastre mai mici, 
pe care am perceput-o ca fiind răzgâiată și enervantă. 

In aceste situaţii, avem de-a face cu transferul 
fratern. Termenul de „transfer” provine din psihanaliză și 
descrie procesul prin care trăsături ale părinţilor, fraţilor 
și ale altor figuri importante de atașament sunt proiectate 
asupra altor persoane, în viaţa noastră cotidiană, 
transferuri de acest fel au loc frecvent, însă ele nu sunt 
recunoscute ca atare decât foarte rar. Acestea pot da 
naștere la multă suferinţă psihică pentru că, în primul 
rând, ne distorsionează percepţia persoanei ce „cade 
victimă” transferului nostru. Nu îl vedem pe celălalt în 
mod corect pentru că vederea ne este tulburată. În al 
doilea rând, ajungem să avem dispute la locul de muncă 
sau cu prietenii noștri pentru că inconștient suntem încă 
prinși în vechile noastre povești de familie. E ușor de 
înţeles faptul că astfel de conflicte nu pot avea o soluţie 
bună dacă nu ne clarificăm întâi nouă înșine de ce ne vine 
câteodată să-i facem? 

unuia sau altuia vânt pe lună. Dacă partenerul nostru 
este cel asupra căruia transferăm experienţele cu fratele 


sau cu sora noastră, atunci acesta nu se va mai simţi 
perceput în mod adecvat. Foarte subtil, el va simţi că nu 
este vorba despre persoana lui, însă nu va putea pune în 
cuvinte foarte clar această senzaţie. 

Atunci când astfel de procese transferenţiale au loc 
în mod repetat și nereflectat, ele pot pune în mișcare o 
întreagă dinamică nefericită. De aceea, în terapia de cuplu 
trebuie să verificăm în permanenţă dacă nu cumva în 
spatele problemelor unui cuplu se ascund conflicte 
fraterne vechi, neprelucrate. 

Similar, există și transferuri plăcute, dar nici acestea 
nu ne sunt de folos într-o relaţie de iubire de lungă durată. 
De exemplu, soţul este „confundat” cu tatăl grijuliu. Acest 
lucru împinge partenerul într-un rol pe care el nu îl poate 
îndeplini pe termen lung. 

În general, e cunoscut faptul că experienţele pe care 
le-am trăit cu fraţii noștri ne influenţează și alegerea 
partenerului. Unii autori pleacă de la premisa că locul pe 
care-l ocupăm în ordinea nașterilor este determinant în 
această privinţă. Aceștia încearcă chiar să facă predicții cu 
privire la cel mai potrivit tip de partener pentru un prim 
născut, un copil singur la părinţi, un frate mijlociu sau un 
mezin. Din punctul meu de vedere, aceste concepte sunt 
prea simpliste. Există o mulţime de alţi parametri decât 
poziţia ocupată în ordinea nașterii care joacă un rol 
important în relaţiile fraterne și în alegerea de mai târziu a 
partenerului. Nu vreau să afirm că această poziţie nu are 
nicio importanţă în viaţa noastră, deoarece cu siguranţă ea 
ne influenţează într-o anume măsură. Însă mult mai 
important decât acest lucru este felul în care noi ne-am 
simţit în rolul respectiv. Să aruncăm deci o privire asupra 
felului în care ne-am trăit relaţiile cu fraţii și surorile 
noastre, dar să vedem și ce am învăţat de la ei și împreună 
cu ei. 

SCURTĂ INCURSIUNE ÎN TRECUT, PARTEA A VIII- 
A: CUM V-AŢI SIMŢIT ÎN LOCUL PE CARE L-AȚI AVUT ÎN 
ORDINEA NAȘTERILOR? 

E Ce aţi învăţat în calitate de prim născut? Să fiţi cel mai 


mare a fost mai degrabă o experienţă plăcută pentru 
dumneavoastră? Ce fel de statut aveaţi? A fost un lucru 
bun să preluaţi  responsabilitatea pentru frații 
dumneavoastră mai mici sau, cel mai adesea, acest 
lucru v-a făcut să vă simţiţi depășit de situaţie? 

N Care a fost relaţia dumneavoastră cu fraţii mai mici? Vă 
enervau? Sau existenţa lor a reprezentat pentru 
dumneavoastră o îmbogăţire? Sau poate ambele? 

N Ce a însemnat pentru dumneavoastră să fiţi al doilea 
născut? A trebuit să vă suciţi gâtul privind în sus la 
fratele mai mare și să vă faceţi văzut? Sau faptul că v- 
aţi putut orienta alternativ ba „în sus”, ba „în jos” a 
reprezentat mai degrabă un avantaj pentru 
dumneavoastră? Sau poate ceva din toate astea 
laolaltă? 

E Aţi fost într-adevăr cel mai alintat pentru că eraţi 
mezinul? Aţi avut cu adevărat mai multe avantaje decât 
fraţii dumneavoastră, așa cum aceștia afirmă în mod 
frecvent? Sau părinţii nu au mai avut energie și cu 
dumneavoastră și v-au lăsat de capul dumneavoastră, 
pentru că de fapt erau prea preocupaţi de ei înșiși? îi 
simpatizaţi pe fraţii mai mari sau mai degrabă nu? 

m Dacă aţi fost un copil singur la părinţi: cum aţi trăit 
această experienţă? Ce a fost frumos, ce a fost mai 
puţin plăcut? V-a lipsit ceva? Care au fost ceilalţi copii 
cu care aţi avut eventual relaţii similare celor fraterne? 

Putem observa astfel că rolurile și relaţiile fraterne 
sunt foarte complexe. Dacă încercăm să aflăm ce am 
învăţat în copilărie din relaţia cu fraţii noștri, genul acesta 
clasic de clasament (bazat pe ordinea nașterilor) nu ne 
ajută decât foarte puţin. Avem mult mai mult de câştigat 
dacă suntem gata să aruncăm o privire mai atentă asupra 
experienţei individuale a fiecăruia dintre noi în calitate de 
frate sau soră. Ca atare, fiţi curioși cu privire la ceea ce 
puteţi descoperi în acest sens! 

SCURTĂ INCURSIUNE ÎN TRECUT, PARTEA A IX-A: 

DIALOG PE MARGINEA EXPERIENȚELOR FRATERNE 

Luaţi-vă puţin timp și discutaţi împreună cu 


partenerul dumneavoastră despre experienţele fiecăruia cu 
privire la fraţii săi. Cunoscutul terapeut de cuplu Michael 
Lukas Moeller a dezvoltat această „metodă” încă din anii 
'70. Un dialog pe această temă se desfășoară în felul 
următor: faceţi-vă comod, închideţi-vă telefonul mobil și 
asiguraţi-vă că nu veţi fi deranjat. Unul dintre parteneri 
începe și vorbește timp de zece minute despre 
experienţele sale pe marginea subiectului ales, relatând 
spontan tot ceea ce-i trece prin minte. Celălalt partener 
ascultă cu atenţie, fără să pună în acest timp întrebări și 
fără să comenteze cele auzite. 

Când cele zece minute s-au scurs, rolurile se 
schimbă, acum fiind rândul celui de-al doilea partener să 
povestească, iar primul să asculte. Dacă doriţi, puteţi să 
repetaţi o dată sau de două ori aceste secvenţe. Important 
e ca fiecăruia să i se aloce aceeași perioadă de timp pentru 
a vorbi, iar celălalt să asculte cu atenţie. 

Următoarele teme ar putea fi interesante pentru a vă 
cunoaşte mai bine: 

N Ce rol/roluri aţi preluat adesea și cu plăcere în sistemul 
fratern (de protector, de mediator, de mezin etc.)? Care 
au fost avantajele acestei situaţii? Ce aţi învăţat în acest 
rol? Ce capacităţi v-aţi îmbunătăţit în acest fel? Vă 
folosiţi astăzi de aceste abilităţi în viaţa profesională și 
în cea privată? 

E Cum i-aţi perceput pe fraţii dumneavoastră? Ce a fost 
frumos, ce a fost enervant? Ce v-a plăcut la fraţii 
dumneavoastră și ce aţi urât la ei? 

E Ce aţi învăţat din relaţia cu fraţii de sex opus („Băieţii 
sunt...”, „Fetele sunt...”)? Cum a influenţat acest lucru 
părerea pe care o aveţi despre sexul opus? Ce legătură 
ar putea avea aceste prejudecăţi cu alegerea 
partenerului? 

E Cum aţi perceput certurile cu fraţii? Aţi putut să vă 
impuneţi uneori? Cine a fost de obicei cel dominant și 
cine a fost cel dominat? Lucrurile se desfășurau onest 
sau puteau fi și neplăcute uneori? Cum arată astăzi 
comportamentul dumneavoastră în timpul conflictelor și 


al disputelor? 

m Dacă aţi fost un copil singur la părinţi: cu cine vă certaţi 
pe vremea când eraţi copil? Cum aţi învăţat să vă 
soluţionaţi conflictele? Ce v-a plăcut la situaţia 
respectivă, ce v-a enervat? 

„O PĂLMUIA LA FUND” DE CE ACEST GEST ESTE 
BAGATELIZAT ŞI DE CE NE SUBMINEAZĂ CAPACITATEA 
DE AUTDCDMPASIUNE? 

Multe nedreptăţi și chiar acte de cruzime au avut loc, 
din păcate, în numele „bunei creșteri a copiilor”. Și tot din 
păcate, unele dintre acestea se mai întâmplă și astăzi. 
Până în anii '50, pălmuirea și lovirea copiilor, trimiterea la 
colţ drept pedeapsă sau închiderea lor într-un beci 
întunecat, în care trebuiau să se confrunte cu cele mai 
groaznice frici, reprezentau practici comune. Deși acest 
comportament a fost declarat metodă de educaţie și era 
tolerat de societate, adesea el era utilizat cu precădere 
pentru eliberarea agresivităţii adulţilor, care la rândul lor 
erau profund vătămaţi din punct de vedere psihic din 
cauza războiului și a urmărilor lui și care, în acest fel, îşi 
puteau vărsa frustrarea într-un mod necontrolat și tolerat 
social asupra copiilor lor. Abia în anii '60 s-a produs o 
schimbare în gândire. Cu toate acestea, a mai durat încă 
40 de ani (!) până când violenţa asupra copiilor a fost 
interzisă oficial în Germania. Abia în anul 2000 s-a 
legiferat în codul civil că fiecare copil are dreptul la o 
educaţie lipsită de violenţă: „Pedeapsa fizică, vătămarea 
psihică și alte metode lipsite de demnitate sunt interzise”.* 
Din păcate, nici măcar această hotărâre nu a fost luată în 
unanimitate”. 

Experienţa ne arată că acei copii care au fost supuși 
violenţei fizice mai mult sau mai puţin arbitrare din partea 
părinţilor au dificultăţi în a nutri reale sentimente de 
încredere fată de ceilalţi. 

În funcție de intensitatea şi severitatea 
comportamentelor pe care le-au suferit, în adâncul 


sufletului lor ei se tem în permanenţă că vor fi bătuţi din 
nou, în cel mai rău caz, chiar din senin. În relaţiile de 
cuplu, acest lucru conduce uneori la situaţia în care 
persoanele respective sunt permanent în gardă și se 
așteaptă să se declanșeze iadul pe pământ, chiar și în 
cazul celor mai mărunte conflicte de cuplu. O persoană 
care a fost odată expusă violenţei umane şi caracterului ei 
arbitrar se va teme adesea inconștient că acest lucru i s-ar 
putea întâmpla oricând din nou. Uneori, astfel de persoane 
îşi aleg parteneri care, într-adevăr, sunt ei înșiși instabili 
din punct de vedere emoţional sau potenţial violenţi, fapt 
care în cele din urmă nu face decât să le confirme și să le 
alimenteze temerile. Lozinca inconștientă pe care acești 
copii o urmăresc mai târziu în viaţă este următoarea: 
„Fereşte-te! Să nu ai încredere în nimeni!” sau „Nu meriţi 
să fii tratat cu respect”. Partenerul imprevizibil confirmă 
această deviză prin comportamentul său - o dinamică 
nefericită, care poate provoca foarte multă suferinţă. 

Chiar și „pălmuţa la fund”, atât de des bagatelizată, 
este în sine problematică: „Nu mi-a dăunat în niciun fel!” 
sau „Am meritat-o!” Mulţi clienţi spun acest lucru în 
terapie, când vine vorba despre această temă dificilă: 
„Dacă aș fi fost cuminte, nu m-ar fi pălmuit. Înseamnă că 
eu am fost cel vinovat”. 

Clienţii care vorbesc în acest fel sunt complet 
detașaţi de emoţiile lor și nu simt niciun fel de compasiune 
faţă de copilul bătut care au fost cândva. Câteodată le vine 
greu să-și manifeste compasiunea și faţă de alţi copii 
bătuţi. Caracterul perfid al „pălmuţei” constă în faptul că 
pălmuirea și celelalte maltratări îi transmit victimei 
infantile în mod explicit sau subtil mesajul că ea însăși este 
vinovată de ceea ce i se întâmplă. Copilul crede în această 
justificare și îl protejează în acest fel pe făptaș. În mod 
evident, este mai simplu să ia asupra sa vina pentru 
lovituri sau alte forme de violenţă, decât să realizeze faptul 
că mama și tata sunt răi și îi provoacă durere. E de la sine 
înţeles că acest lucru este extrem de dăunător pe termen 


lung pentru stima de sine. Copilul care a trebuit să se lase 
bătut de părinţi și care pe deasupra mai și ia asupra sa 
vina pentru asta este umilit de două ori. In cele mai grave 
cazuri de violenţă, în copil se instalează un așa-numit 
„introiect al agresorului”, care poate elibera o energie 
extrem de distructivă (vezi mai jos caseta „Stările 
traumatizate ale Eului: de ce sunt atât de distructive 
introiectele agresorului?” din secţiunea „De ce aspectele 
enervante ale personalității reprezintă niște îngeri 
protectori”). 

Din păcate, violenţa îndreptată împotriva copiilor 
este în continuare o problemă gravă în societatea noastră. 
Cel puţin, acum există ideea că violenţa fizică, psihică sau 
sexuală împotriva copiilor este nelegitimă. Aceasta este o 
evoluţie îmbucurătoare, care trebuie dusă cu necesitate 
mai departe. 

DE CE RUȘINAREA ȘI RETRAGEREA IUBIRII SUNT 
TOXICE PENTRU STIMA DE SINE A COPILULUI? 

Mai puţin cunoscute sunt în schimb efectele 
dezastruoase pe care rușinarea și umilirea le pot avea 
asupra sufletului unui copil. 

Consecința lor este faptul că acel copil se rușinează 
de faptele sale sau (și mai grav!) de sine însuși și de 
existenţa sa. Rușinarea este adesea mai dureroasă decât 
pedeapsa corporală, pentru că subminează stima de sine 
umană. De aceea, rușinea este unul dintre sentimentele cel 
mai greu de suportat pe care o persoană le poate avea. 
Cine se rușinează se simte de parcă nu ar valora nimic, nu- 
și dorește decât să intre în pământ și să nu mai existe 
deloc. Copiii mici care se rușinează îşi ascund deseori faţa 
în mâini, se ghemuiesc sau cel puţin îşi lasă privirea în 
pământ. 

Multe „metode educaţionale”, care din păcate sunt în 
continuare folosite, conduc la rușinarea unui copil. De 
exemplu, acest efect este posibil chiar și printr-o întrebare 
pusă pe un ton sever și depreciativ de genul: „De ce ai 
făcut asta?! Fă bine și răspunde!” Copilul este strâns cu 
ușa în acest mod înjositor și simte că trebuie să se justifice 


pentru comportamentul său „urât”. Însă din felul în care 
este pusă întrebarea se poate vedea deja că ea nu poate 
avea niciun răspuns considerat corect sau bun. Copilul 
este prins într-o încurcătură, pentru că nimic din ceea ce 
ar putea face nu este pe placul părintelui. In astfel de 
situaţii cu scop „educativ”, generatoare de rușine, 
minciuna devine uneori singura opţiune. Minţind, copilul 
speră astfel să-și păstreze demnitatea sau măcar o parte 
din ea. 

Copilul se simte făcut de rușine și atunci când este 
umilit, când părinţii încep să râdă de slăbiciunile lui sau de 
anumite particularităţi ale sale. Critica dispreţuitoare 
făcută de părinţi sau de alte figuri importante de 
atașament cu privire la anumite înclinații sau 
comportamente ale copilului pot să trezească de asemenea 
sentimente de ruşine. Inainte să se răspândească ideea că 
talentele ar trebui încurajate, mulți părinți nu aveau nicio 
problemă să-şi denigreze copilul ca „tocilar” dacă acesta 
era interesat de cărţi de specialitate sau să-i interzică unui 
băiat să danseze balet pentru că această preocupare l-ar 
transforma, chipurile, „într-un homosexual”. 

Nici nu ne putem imagina ce fel de capacităţi 
creative și intelectuale au fost distruse în copii prin astfel 
de înjosiri. Copiii se dezbară de aptitudinile și interesele 
lor dacă remarcă în mod permanent că acestea sunt 
indezirabile în ochii părinţilor. În cel mai bun caz, cu 
ajutorul unei atitudini încăpăţânate, reușesc să se opună 
obstacolelor puse de părinţi și se îndârjesc să-și „vadă de 
treaba lor”. Dar chiar și atunci când un astfel de gest este 
încununat de succes, anumite sentimente de vinovăţie 
continuă să existe la vârsta adultă, ca un vestigiu 
inconștient din copilărie. O rușinare sau o înjosire este 
trăită ca fiind deosebit de umilitoare mai ales în acele 
situaţii în care ele se petrec în faţa unui public, de exemplu 
în faţa fraţilor sau a colegilor de școală. 

Copiilor li se induc adesea sentimente de rușine și în 
zona corporalităţii și a sexualităţii. Remarci devalorizante 
sau critice cu privire la constituţia fizică sau la greutate, 


dar și aluzii verbale cu caracter sexual conduc la puternice 
reacţii interioare generatoare de rușine, atât în cazul 
băieţilor, cât şi al fetelor. Părinţii care reacţionează cu 
scârbă sau cu oroare la încercările copilului de a-și explora 
corpul propriu și organele genitale îi semnalizează 
acestuia faptul că tocmai face ceva rău. Copilul răspunde 
atunci cu rușine și învaţă că este „scârbos” să se atingă 
sau să-și provoace singur plăcere. Sau trage concluzia că 
trupul lui sau chiar el însuși este dezgustător. Multe 
probleme sexuale de mai târziu îşi au aici originea. A avea 
undeva în minte asocierea dintre sex și lucru „rău” sau 
„murdar” ne poate inhiba sau paraliza viaţa sexuală, după 
ce primul val al îndrăgostirii a trecut și mai ales în 
condiţiile în care aceste dogme vechi nu ne sunt deloc 
conștiente. Deși aversiunea faţă de sex într-o relaţie de 
cuplu este foarte mult legată de dinamica actuală a acelei 
relaţii, experienţele individuale anterioare joacă un rol 
important în acest sens, în special persoanele care au fost 
în copilărie victime ale violenţei sexuale au nevoie de 
foarte multă înțelegere şi delicateţe din partea 
partenerului lor. 

Din păcate, multe reacţii de rușine din partea copiilor 
sunt trecute adesea cu vederea, pentru că un copil rușinat 
va face tot ceea ce-i stă în putinţă să se facă invizibil - atât 
pe sine, cât și sentimentele lui de rușine. Aceasta este una 
din trăsăturile dis9 

tinctive ale rușinii, faptul că ea se aplică în întregime 
persoanei care se rușinează. Aceasta nu este aproape 
deloc în stare să-și exprime rușinea într-o formă adecvată. 
Mai mult decât atât, copilul rușinat se retrage cu totul 
înăuntrul său. Unii copii devin furioşi şi fac o criză de 
nervi, caz în care furia lor devine evidentă (este vizibilă), 
dar rușinea este în continuare ascunsă în spatele exploziei 
de mânie. 

Copiii care au fost rușinaţi în mod frecvent sau 
deosebit de grav tind ca adulţi să se umilească singuri, 
dispreţuindu-se de exemplu pe ei înșiși sau declarându-se 
fără valoare. Ei repetă în interiorul lor ceea ce li s-a 


provocat din exterior, lezându-se astfel singuri. Sau îi 
ridiculizează pe alţii pentru a se elibera pe ei înșiși de 
rușinea proprie. De aceea, și în conflictele de cuplu, 
rușinea și rușinarea joacă adesea un rol important, lucru 
de care persoanele afectate sunt foarte rar conștiente. Și 
chiar și atunci când devin conștiente de acest lucru, tot le 
vine foarte greu să vorbească despre asta. Rușinea este 
considerată în continuare un sentiment tabu, despre care 
nu se vorbește aproape deloc în mod deschis. Dar chiar și 
într-un cadru terapeutic, trăirile legate de rușine le sunt 
extrem de neplăcute clienţilor, cu toate că trăirea rușinii 
este un proces cât se poate de natural. A simţi rușinea este 
o caracteristică profund umană, iar indivizii care nu se pot 
rușina sunt tulburaţi din punct de vedere psihic. 

Lipsa sentimentului de rușine cu privire la violenţă și 
xenofobie, care se extinde tot mai mult în societatea 
noastră, trebuie înţeleasă ca o puternică reacţie de 
apărare la rușine: doar cine nu vrea să-și recunoască 
propria rușine simte nevoia să-i rușineze și să-i umilească 
pe alţii. Astfel, s-a putut demonstra că, în special în 
biografiile infractorilor condamnaţi pentru violență 
brutală, pot fi găsite experienţe legate de înjosiri și 
rușinări. Din păcate, acestea nu au fost procesate și 
integrate, ci ele au fost mai degrabă compensate prin 
violenţă. Ca atare, putem afirma că umilirile suferite în 
copilărie îi dăunează nu doar individului, ci că ele 
reprezintă într-o oarecare măsură un risc și pentru 
societate. 

Sociologul Stephan Marks susţine că obiectivul pe 
care ar trebui să-l urmărim este ceea ce el numește 
„starea liberă de rușine”. O stare liberă de rușine poate lua 
naștere atunci când noi ne creăm acele spaţii în care 
„slăbiciunile nu sunt respinse prin ironie amară sau râzând 
răutăcios de ceilalți“, ci în care „învăţăm să râdem de noi 
înșine într-un mod vindecător şi eliberator”5. Un 7 7 

astfel de spaţiu liber de rușine poate fi de exemplu o 


5 Marks, Stephan (2019): Scham — die tabuisierte Emotion, ediţia a VIII-a, 
Editura Patmos, Ostfildern, p. 176. 


relaţie de cuplu plină de afecţiune sau, bineînţeles, un 
cadru psihoterapeutic protector. 

Retragerea iubirii, această așa-zisă „metodă cu scop 
educativ” pe care părinţii o aplică în continuare cu mult 
spor, ca pedeapsă pentru faptul că un copil a fost „rău”, 
are de asemenea efecte devastatoare asupra sufletului de 
copil. Pentru că s-a comportat „greșit”, copilului îi este 
refuzată atenţia părintească. I se spune să plece, îi sunt 
aruncate priviri de gheaţă sau nu este băgat deloc în 
seamă. În cabinetul meu, am întâlnit clienţi care pentru 
niște greșeli minore au fost pedepsiţi zile întregi prin 
ignorare totală de către mamă. Când copilul este foarte 
Mic, el trăiește acest eveniment ca pe o anihilare, ca pe o 
eradicare completă a persoanei lui. Pentru că mama se 
retrage într-un mod atât de drastic, copilul are senzaţia că 
se dizolvă, ca și cum el este lăsat „în aer” și nu ar mai 
exista. Această excludere insensibilă şi sentimentul de 7 

a fi ignorat dă naștere la anxietăţi de anihilare, 
pentru că omul este o fiinţă socială. Pentru om, nimic nu e 
mai important decât sentimentul de apartenenţă la ceilalţi. 

In special copiii au nevoie să se simtă ca făcând parte 
dintr-o comunitate familiară, pentru că singuri nu sunt 
capabili să 

(supra) vieţuiască. Copiii care au crescut cu aceste 
„metode educaţionale” nemiloase (prin care au fost făcuţi 
de rușine) tind mai târziu să sufere de depresii. Din 
experienţa mea, în relaţiile intime, ei au adesea senzaţia că 
nu le pot face partenerului pe plac, oricât de mult și-ar da 
silinţa. In același timp, sunt măcinaţi de niște chinuri 
infernale la ideea că ar putea fi ignoraţi din nou sau 
respinși, întrucât se percep pe sine ca plini de lipsuri, iar 
partenerul ar putea să-i pedepsească pentru acest lucru. 
Dacă partenerul este într-adevăr nemulţumit și îşi exprimă 
insatisfacţia, întregul scenariu de groază se pune din nou 
în mișcare, la discreţia căruia persoana respectivă s-a aflat 
atât de des pe vremea copilăriei. Ceea ce clienţii percep 
este un val foarte mare de anxietate și de resemnare. Cei 
mai mulţi dintre ei nu realizează faptul că aceste lucruri au 


de-a face cu trăirile lor de rușine și de anihilare din 

copilărie. A trăi o relaţie fericită de iubire, având un bagaj 

emoţional plin de astfel de experienţe teribile, nu este un 
lucru imposibil, dar rămâne în orice caz ceva dificil. 
SCURTĂ INCURSIUNE ÎN TRECUT, PARTEA A X-A: 

POVESTITI-VĂ UNUL ALTUIA DESPRE COPILUL CARE 

AŢI FOST CÂNDVA. 

Răspundeţi pe rând la următoarele întrebări: 

E Cum v-aţi simţit pe vremea când eraţi un copil de trei, 
cinci, șapte și zece ani? Limitaţi-vă la două, trei idei 
pentru fiecare vârstă. 

N Care erau trăsăturile prin care vă caracterizați la vârsta 
copilăriei? Numiţi cel puţin trei. 

N Ce vă făcea plăcere să întreprindeţi? Acel lucru a fost 
stimulat sau ignorat de către părinţi? 

N Ce reguli și valori erau valabile în familia 
dumneavoastră de origine? Puteţi să aflaţi rapid 
răspunsul la această întrebare completând următoarele 
propoziţii: 

Nu am avut voie să 

Nu era permis să 

Trebuia să fac următorul lucru: 

Era considerat un lucru rău atunci când 
Părinţii mei erau dezamăgiţi dacă 
Părinţii mei erau furioși dacă 

MI şi ce se întâmpla când nu respectaţi aceste reguli? Eraţi 
pedepsit? Dacă da, în ce fel? Cum vă simţeaţi în acele 
momente? 

m Puteţi avea un sentiment de compasiune faţă de copilul 
pedepsit care eraţi atunci? Căutaţi o fotografie cu 
dumneavoastră de pe vremea când eraţi copil și 
încercaţi să vă conectaţi emoţional cu copilul din 
fotografie. 

MI Aţi fost făcut de rușine sau aţi fost umilit în copilărie? 
Descrieţi o situaţie tipică din această categorie, de 
preferat, în scris. Ce fel de sentimente vă trezea o astfel 
de scenă? Există și astăzi situaţii în care vă simţiţi 
rușinat într-un mod similar? Partenerul dumneavoastră 


știe despre acest lucru? 

Mi Partenerul dumneavoastră a fost făcut de rușine în 
copilărie? Dacă da, în ce fel? Puteţi avea un sentiment 
de compasiune faţă de copilul rușinat care a fost cândva 
partenerul dumneavoastră? 

HĂRŢUIREA ŞI PRIMELE NECAZURI ÎN 
DRAGOSTE: CE ALTE LUCRURI MAI POT LĂSA RĂNI 
SUFLETEȘTI? 

Vătămările psihice nu ni se trag întotdeauna din 
partea comportamentului familiei noastre. De exemplu, 
una dintre cele mai groaznice experienţe pe care un copil 
le poate avea în afara familiei este să devină victima unei 
acţiuni de hărţuire (bullying). Hărţuirea este o terorizare 
psihică aplicată sistematic de un grup unei persoane. 
Comportamentele extrem de agresive pot fi de natură mai 
subtilă sau mai directă, pot fi recunoscute mai ușor sau 
mai greu, însă scopul urmărit este întotdeauna acela de a 
denigra și de a exclude în mod conștient și sistematic 
victima. Adesea, hărţuirea poate fi întâlnită la școală (sau 
la locul de muncă), dar și într-o echipă sportivă sau în 
orice fel de grup. 

Un copil hărțuit poate rămâne cu daune psihice 
grave în urma unor astfel de evenimente, atunci când nu 
primește suficient ajutor și susţinere sau când se află un 
timp prea îndelungat la mâna torţionarilor săi. Dar și 
adolescenţii și adulţii suferă ocazional de efectele unor 
astfel de comportamente devalorizante și umilitoare. 
Astfel, victimele unor acţiuni de hărţuire pot manifesta 
simptomele tulburării de stres posttraumatic, ca de 
exemplu dificultăţi de concentrare sau de somn, pot suferi 
de coșmaruri sau de o stare de nervozitate accentuată. 
Stările de ameţeală, de greață, de diaree și durerile de cap 
sau de burtă care nu au o cauză organică pot reprezenta 
de asemenea efectele directe ale hărţuirii. In timpul sau 
după acţiunea de hărţuire îşi fac apariţia indispoziţii de 
natură depresivă sau stări de anxietate însoţite de 
transpiraţie excesivă, palpitaţii ale inimii sau alte 
simptome. În general, evenimentul dăunează sentimentului 


propriei valori și conduce, mai devreme sau mai târziu, la 
pierderea încrederii în sine şi a stimei de sine. 

Felul în care un copil procesează o astfel de 
experienţă depinde de constituţia sa generală, atât psihică, 
cât și fizică, de resursele sale, precum și de tipul, de 
intensitatea și de durata acţiunii de hărţuire. Unii copii și 
adolescenţi procesează relativ bine astfel de experienţe, 
alţii rămân mult timp afectaţi de ele. Cel mai important 
mijloc de susţinere în astfel de situaţii este compasiunea. 
O persoană care a fost supusă la acest tip de violenţă 
trebuie să simtă că alţi oameni sunt dispuși să-i vină în 
ajutor. 

Efectele  hărţuirii au fost  subestimate timp 
îndelungat. Cercetările arată că persoanele care au fost 
hărţuite pe vremea când erau copii sau adolescenţi suferă 
la vârsta adultă de depresii, tulburări de anxietate sau alte 
perturbări de natură psihică. Adesea, acestea trăiesc 
retrase pentru că și-au pierdut încrederea în grupuri sau în 
oameni în general. 

Până în prezent, nu au fost studiate efectele pe care 
experienţele de hărţuire din trecut le pot avea asupra 
relaţionării cu partenerul de cuplu. În orice caz, e destul 
de probabil că o persoană cu un istoric social atât de 
cumplit va reacţiona cu o sensibilitate ușor mai ridicată la 
cea mai mică bănuială sau temere că ar putea fi din nou 
exclusă într-un anumit context. Intr-o relaţie de cuplu, 
acest lucru poate conduce la un comportament de 
retragere sau la gesturi extrem de agresive. Dacă aceste 
mecanisme rămân neînţelese, ele vor afecta din plin 
relaţia. 

Dar și primele experienţe legate de relaţiile de iubire 
pot fi foarte importante pentru noi. Ne-am simţit iubiţi sau 
doar folosiţi? Cum a fost prima oară când am făcut sex? 
Am fost trataţi cu respect? Toate aceste experienţe se 
înmagazinează în psihicul și în corpul nostru, ele jucând un 
rol semnificativ în dezvoltarea imaginii de sine și a setului 
de convingeri, idei și anxietăţi cu care ne raportăm la lume 
și la oameni. 


SCURTĂ INCURSIUNE ÎN TRECUT, PARTEA A XI-A: 
PRIMELE NOASTRE RELAŢII DE IUBIRE ȘI CE AM 
ÎNVĂŢAT DIN ELE 

Povestiţi cu partenerul dumneavoastră despre prima 
relaţie de dragoste, din perspectiva următoarelor aspecte: 

E Cea fost frumos? Ce a fost dureros? 

E Ce învăţăminte aţi tras din experienţa respectivă? 

Mi Ce convingeri aţi dezvoltat în urma ei? („Trebuie 
să...”, „Am voie să... 

„Sunt „etc.) 

N Cum v-au influenţat aceste lucruri mai târziu în 
viaţă? 

E Cum ar fi să faceţi spontan un desen (sau o pictură) 
și să povestiţi plecând de la ea cum au fost primele 
dumneavoastră experienţe de dragoste? 

Dacă aceste subiecte vi se par prea intime pentru a le 
discuta în mod direct cu partenerul, atunci gândiţi-vă 
singur la această temă. Puteţi să discutaţi mai târziu pe 
marginea ei dacă acest lucru vi se pare important pentru 
soluţionarea relaţionării problematice cu partenerul de 
cuplu. 

CUM NE FORMĂM DIN EXPERIENȚELE NOASTRE 
DE ATAȘAMENT UN ANUMIT SCENARIU DE VIAŢĂ ŞI DE 
CE AR TREBUI SĂ-L CONȘTIENTIZĂM? 9 9 

Aşa cum am văzut, în cursul vieţii noastre acumulăm 
o serie de experienţe legate de noi, de ceilalţi oameni și de 
felul în care lumea funcţionează. Noi prelucrăm aceste 
informaţii trăgând anumite concluzii personale din ele și 
dezvoltându-ne anumite convingeri. Acestea devin apoi 
adevărul nostru interior. De exemplu, la vârsta copilăriei 
foarte timpurii, noi ne definim doar pe baza răspunsurilor 
pe care le primim din exterior. Dacă suntem trataţi bine și 
suntem iubiţi cu tandrete, tragem concluzia că suntem 
demni de iubire. De asemenea, învăţăm că ceilalţi oameni 
sunt bine intenţionaţi fată de noi. În schimb, dacă suntem 
trataţi 

55,75 

Intr-un mod aspru sau chiar chinuiţi, atunci e posibil 


ca în noi să se formeze mai degrabă convingerea că 
suntem lipsiţi de valoare sau chiar „răi”. În plus, învăţăm 
că ceilalţi oameni pot fi cruzi și că cel mai bine e să nu 
avem încredere în ei. 

Pornind de la aceste experienţe și de la interpretarea 
pe care le-o oferim, cu toţii ne construim un fel de scenariu 
personal de viaţă, adică un fel de „plan de construcţie” 
după care ne clădim viaţa şi relaţiile. Insă adesea nici 
măcar nu ne cunoaştem acest? 5 5 5 

scenariu, pentru că el s-a format inconștient, pe 
lângă multe alte lucruri. A ne preocupa cu acest scenariu 
intern de viaţă poate fi de ajutor, mai ales atunci când 
vrem să ne maturizăm la nivel afectiv și relaţional. Pentru 
cuplurile aflate în criză, abordarea experienţelor timpurii 
de atașament și a convingerilor interne achiziţionate, atât 
ale noastre, cât și ale partenerului, devine aproape de 
neevitat. Atunci când îşi dau în mod serios silinţa să-și 
înţeleagă istoricul de atașament, partenerii fac deja foarte 
mult pentru ei și pentru relaţia lor de cuplu. 

Mecanismele corporale de apărare, copiii interiori și 
disocierea: Cum reacţionăm la rănile psihice şi a traume? 

Am văzut că toţi oamenii au avut de îndurat uneori în 
copilărie anumite privaţiuni sau vătămări de natură 
psihică. Acest lucru ţine de viaţa normală și el nu 
reprezintă în sine nimic rău. 

Majoritatea oamenilor posedă suficiente resurse care 
să-i ajute să depășească aceste răni. Chiar și oamenii care 
în copilărie au suferit în mod considerabil reușesc adesea 
să ducă mai târziu o viaţă fericită sau, cel puţin, 
mulţumitoare. Această capacitate de a gestiona în mod 
favorabil momentele dificile și condiţiile vitrege se 
numește „rezilienţă”. 

Pe de altă parte, și psihicul nostru este foarte 
rezilient și flexibil. El deţine o mulţime de metode cu 
ajutorul cărora ne putem ușura viaţa (cel puţin, temporar). 
Astfel, pe baza capacităţilor sale individuale, fiecare copil 
îşi dezvoltă anumite strategii care îl ajută să străbată, cât 
mai nevătămat posibil, etapele problematice ale vieţii sau 


pe cele încărcate de conflicte. Cu ajutorul anumitor 
mecanisme de apărare sau al unor tipare de 
comportament, copilul se adaptează inconștient la 
cerinţele actuale. Aceste strategii sunt adesea extrem de 
folositoare - cel puţin pentru o anumită perioadă de timp. 
Copilul se apără astfel de daune și mai mari, îi menajează 
pe fraţi și/sau pe părinţi și stabilizează întregul sistem de 
familie. 

Ca adulţi, nici măcar nu ne este foarte clar câteodată 
ce fel de strategii am dezvoltat în copilărie în mod 
inconștient, cu scopul de a controla mai bine anumite 
situaţii neplăcute. Nu știm cu exactitate cum ne-am 
comportat atunci când ne era teamă, când nu ne puteam 
rezolva conflictele interioare sau când sufeream de 
sentimente de rușine. De aceea, e util să ne îndreptăm 
puţin privirea către aceste strategii. Pe multe dintre ele le 
mai folosim uneori și astăzi, mai ales atunci când un 
anumit tip de situaţie (de stres) ni se pare familiară, dar și 
suspectă. Din păcate, utilizăm aceste strategii și atunci 
când ele nu mai sunt deloc adecvate în raport cu situaţia 
actuală. De cele mai multe ori, aceste tipare 
comportamentale din copilărie ne devin conștiente abia în 
momentul în care nu mai înaintăm cu ajutorul lor și, 
utilizându-le, mai mult îi rănim pe cei dragi, pe prieteni 
sau pe colegi și/sau le stârnim îngrijorare sau furie. 

Iată un exemplu în acest sens: 

O clientă în vârstă de 35 de ani, Lara, a descoperit în 
terapie că pe vremea când era copil obișnuia să se facă 
„invizibilă” în acele situaţii în care în familie se simţea o 
„atmosferă apăsătoare”. Tatăl alcoolic era imprevizibil și 
putea deveni agresiv atunci când era beat mort. Ca atare, 
tatăl era o persoană suportabilă doar în anumite limite, 
pentru că Lara nu știa niciodată, în cazul lui, ce va urma. 
Mama Larei avea puternice trăsături depresive și nu făcea 
faţă prea bine la situaţiile de stres. La cele mai mici 
conflicte cu fiica ei, izbucnea în lacrimi și ameninţa în mod 


6 Pentru a proteja identitatea clienţilor mei, toate exemplele de caz au fost 
modificate și reprezintă un melanj de ficţiune și realitate. 


repetat că se va sinucide, pentru că se simţea depășită de 
tot ceea ce trăia. 

Intr-o astfel de situaţie lipsită de perspectivă și atât 
de împovărătoare, o fetiţă nu poate să facă mare lucru. Nu 
poate nici să iasă din această situaţie, nici să o schimbe. 
Singura posibilitate care i-a rămas atunci Larei a fost 
aceea de a nu escalada și mai mult situaţia. Ca atare, ea și- 
a dezvoltat un soi de capacitate seismografică de a detecta 
cât mai repede cu putinţă starea în care se aflau părinţii ei. 
De îndată ce simţea că în aer plutea o „atmosferă 
apăsătoare”, pentru că tatăl era beat, iar mama era din 
nou într-o „dispoziţie sumbră”, Lara devenea „invizibilă”. 
Funcţiona mai departe pe tăcute, fără să deranjeze și fără 
să ceară ceva. Se simţea cât de cât în siguranţă doar atâta 
timp cât tatăl sau mama nu i se adresau. 

Deja la vârsta de cinci ani, Lara învățase deci să se 
comporte în situaţii amenințătoare ca și cum nici nu ar fi 
fost de faţă. In acest fel, ea îi menaja pe tata și pe mama, 
dar mai ales pe ea însăși, pentru că, altfel, situaţia ar fi 
escaladat probabil și mai mult. In acest fel, ea elibera de 
tensiune întregul sistem familial, reușind astfel să treacă 
într-o oarecare măsură nevătămată prin copilăria ei 
dificilă. Cel puţin, așa păreau să fi stat lucrurile până în 
momentul de faţă. 

In relaţia ei de cuplu din prezent, Lara se comporta 
într-un mod foarte asemănător. Când soţul ei, Lukas, venea 
acasă cu o oarecare urmă de indispoziţie, ea încerca să nu 
atragă atenţia asupra ei și se retrăgea în interiorul ei. 
Evita orice conflict și orice controversă, devenind 
„invizibilă” pentru el. Lukas era iritat de acest 
comportament din partea ei. În general, el era un bărbat 
prietenos și înţelegător, dar faptul că Lara „îl lăsa baltă” în 
acest mod, îl întrista și îl înfuria. La rândul ei, această furie 
din partea lui o transpunea într-o stare de paralizie, pentru 
că, în mod inconștient, ea se percepea din nou ca fiind 
copilul neputincios și înspăimântat, aflat în faţa unui tată 
care devenea abuziv. Pe de o parte, Lukas se simţea 
„respins” și neînțeles de către Lara, pe de altă parte, ea 


persista într-o stare de anxietate difuză, pe care la început 
nici măcar nu o putea pune în cuvinte. 

Abia pe parcursul procesului terapeutic ea a putut să 
recunoască o legătură între comportamentul ei din 
copilărie și cel actual din cuplu. Ceea ce pe vremuri a 
reprezentat o importantă strategie de autoprotecţie a unei 
fiice în vârstă de cinci ani, care avea un tată dependent și 
o mamă copleșită și probabil traumatizată, s-a dovedit a nu 
mai fi de niciun folos în relaţia de cuplu din prezent. 

După ce a conștientizat acest lucru, și-a jelit și 
prelucrat anxietatea și starea de neputinţă din copilărie, 
iar apoi a putut să se dedice din nou prezentului. A 
descoperit că în situaţia de faţă nu era chiar atât de lipsită 
de ajutor așa cum se simţea - până la urmă, nu mai avea 
cinci ani, iar Lukas nu era un alcoolic agresiv de care 
trebuia să-i fie frică. Aceste înţelegeri profunde au făcut-o 
să se simtă foarte ușurată. 

La rândul său, Lukas a înţeles că retragerea ei nu 
însemna că îl respinge, ci că era o rămășiță a copilăriei ei 
dificile. Astfel, furia lui s-a stins. Mai mult decât atât, ela 
reușit să aprecieze încercările ei timide de a nu se mai 
retrage în totalitate și de a rămâne prezentă atunci când o 
„atmosferă apăsătoare” îşi făcea simțită apariţia - chiar 
dacă aceste încercări nu-i reușeau prea bine la început. Au 
lucrat mai departe împreună la depășirea treptată de către 
Lara a comportamentelor ei din copilărie și la testarea 
unor strategii „adulte” de rezolvare a conflictelor. 

REGRESIA: CUM SE NAȘTE „COPILUL INTERIOR” 
ŞI CÂND ÎŞI FACE SIMȚITĂ PREZENŢA? 

J>! 

Am putea spune că în situaţia de conflict descrisă 
anterior dintre Lara și Lukas, cel care acționa nu era Eul 
de adult al Larei, ci mai degrabă „copilul interior” mic și 
speriat, care nu prea ştia cum să se ajute singur. Cea mai 
măruntă indispoziție a partenerului trezea în Lara amintiri 
inconștiente legate de tatăl ei imprevizibil și potenţial 
periculos, fără ca ea să fie conștientă de aceste asocieri. 
Ea cădea aproape „automat” în vechiul tipar de 


comportament, pe care și-l formase în copilărie. Deși 
această strategie comportamentală a avut un efect benefic 
în situaţia de atunci (în sensul de autoprotecţie și de 
menajare a familiei), totuși Lara nu a putut să rezolve cu 
adevărat conflictul. În poziţia de copil, ea nu avea nici 
perspectiva de ansamblu asupra lucrurilor și nici 
posibilitatea de a se elibera din această situaţie extrem de 
problematică. Pentru că această tactică s-a dovedit a fi 
destul de utilă în situaţiile amenințătoare în care era pusă 
și pentru că a ajutat-o să-și ţină anxietatea sub control într- 
o oarecare măsură, din acel moment, ea s-a obișnuit să se 
„teleporteze” mental din acele situaţii critice. Însă pentru 
că acest comportament a condus la conflicte în relaţia de 
cuplu, Lara a fost silită să analizeze cauzele aflate în 
spatele comportamentului ei și să se confrunte cu trecutul 
ei trist. Bineînţeles că, până la urmă, acest lucru înseamnă 
pentru ea și o ocazie foarte bună de a-și prelucra o temă 
veche și de a se elibera de nevoia fetiţei interioare. De 
aceea, conflictele din relaţia de cuplu reprezintă totodată 
și o șansă de a ne confrunta cu anumite subiecte 
importante, mai profunde și de a ne dezvolta (împreună) în 
urma acestor confruntări. 
Conceptul de „copil interior” este folosit în 
psihoterapie pentru a evidenția faptul că uneori, ca adulţi, 
alunecăm din nou în mod inconștient în stări afective de 
natură infantilă şi că reacţionăm»? din interiorul lor, ca și 
cum am fi din nou copii. Aceste reacţii ale psihicului pot fi 
numite regresii, adică recăderi în tipare infantile de 
comportament. Regresia este un așa-numit „mecanism de 
apărare” de care ne folosim inconștient atunci când: 
7 
E ne simţim rău sau copleșiți de situaţie și nu avem, pe 
moment, la îndemână nicio altă strategie matură pentru 
a suporta aceste sentimente sau pentru a scăpa de ele; 

E vrem să evităm anumite emoţii (de exemplu, teama) sau 
anumite amintiri legate de o experienţă negativă din 
trecut. 

Orice persoană  regresează uneori, iar acest 


comportament nu reprezintă în sine nici ceva îngrijorător, 
nici ceva patologic. Însă atunci când acest comportament 
imatur și neadecvat în raport cu vârsta dă naștere sau 
contribuie la menţinerea anumitor situaţii?» problematice, 
înseamnă că a sosit momentul să ne ocupăm de „copilul 
nostru interior”. Bineînţeles că avem mai mulţi copii 
interiori, diferiţi între ei. 

m Majoritatea dintre noi poartă în interior un copil vesel 
și curios, mânat de o dorinţă nestăpânită de a explora 
lumea. Mulți oameni îşi trăiesc această parte 
copilărească interioară atunci când se minunează de 
ceva, de exemplu de un curcubeu frumos sau de o 
cascadă impunătoare. Mai experimentăm această latură 
a noastră și atunci când ne dedicăm unei activităţi care 
ne face plăcere și cădem într-o stare de uitare de sine. 
Sau când avem chef să ne hârjonim cu partenerul și să 
facem pozne - și atunci ne simţim ca un copil de trei 
ani, bine dispus. Unor mame le place să se bălăcească 
cu picioarele în noroi împreună cu copilul lor sau să se 
dea cu el în leagăn. In acest fel, ele îşi trăiesc nevoile 
fetiţei lor interioare, nevoi care pe vremuri poate că nu 
au fost suficient satisfăcute. Şi este foarte bine din 
partea lor că fac asta acum! 

m Mulţi dintre noi au și un copil interior trist și/sau furios. 
Adesea, acesta îşi face apariţia atunci când ne sunt 
reactivate emoţii dificile, care au existat şi în trecut. 
Dacă simţim că partenerul ne-a lăsat baltă, ne simţim 
repede mici și neajutoraţi, ca pe vremuri, când mama și 
tata nu ne erau alături și eram singuri și izolaţi. 
Regresăm fără să ne dăm seama și cădem în vechile 
stări afective din copilărie. Evident că ar trebui să ne 
raportăm la un astfel de copil trist, ce tocmai îşi face 
auzit glasul, altfel decât o facem atunci când avem de-a 
face cu un adult stăpân pe sine. Pentru a ști cum să 
procedăm, întâi trebuie să ne cunoaştem și să ne 
înţelegem această parte din noi (vezi exerciţiul de mai 
jos). 

m Mulţi avem în sistemul nostru interior şi un adolescent 


rebel 5, care răspândește idei anarhiste, căruia i-ar 
plăcea să-și consume energia sexuală, să cutreiere 
încolo și-ncoace sau să arunce câteodată totul în aer. 
Această latură este privită adesea ca fiind indezirabilă, 
este respinsă ca „agresivă” și este reprimată, deși și 
acest aspect îşi aduce o contribuţie importantă la 
sistem. De exemplu, el ne furnizează o anumită energie 
vitală și o anumită atitudine protestatară. Dacă nu ni s-a 
permis să fim rebeli în adolescenţă, dacă energiile vitale 
nu au avut voie să curgă liber (de exemplu, din cauza 
unei educaţii rigide, extrem de orientate spre armonie 
sau, dimpotrivă, ostilă oricărei plăceri) și dacă nici ca 
adulţi nu ne îngăduim să ne percepem această latură 
interioară, atunci acest rebel interior va bate la uşă tot 
mai frecvent. Din păcate, adesea nu va găsi urechea 
care să-l asculte şi atenţia de care are nevoie. 

Acest copil interior joacă un rol esenţial și în terapia 
de cuplu, așa cum am putut vedea în cazul Larei și al lui 
Lukas. De aceea, e important să ne cunoaştem cei mai 
însemnați copii interiori și să-i putem identifica în situaţiile 
respective (mai multe detalii în secţiunea următoare). Dar 
cel mai important lucru este să vă întâmpinați pur și 
simplu toţi copiii interiori cu multă bunăvoință și să le 
permiteţi să se manifeste. 

SCURTĂ INCURSIUNE PE TĂRÂMUL PSIHICULUI, 
PARTEA I: DESCOPERIREA COPIILOR INTERIORI 

Luaţi-vă puţin timp să răspundeţi la următoarele 
întrebări: 

E în ce fel de situaţii vă simţiţi din nou ca o mică fetiţă 
veselă sau ca un băieţel voios? în ce fel de situaţii se 
simte astfel partenerul dumneavoastră? 

E în ce fel de situaţii vă simţiţi ca un copil mic care vrea 
să fie luat în braţe sau vrea să se caţăre la mama sau la 
tata în poală? 

E în ce fel de situaţii vă simţiţi neputincios? Și ce vârstă 
simţiţi că aveţi în acele momente? Vă puteţi aminti 
eventual ce anume vă făcea să vă simţiţi neputincios la 
acea vreme? 


MI Ce trebuie să facă partenerul dumneavoastră ca să 
deveniți imediat foarte furios? E posibil ca în astfel de 
situaţii să-și facă apariţia un copil interior 
furios/rănit/trist? 

N Ce trebuie să facă partenerul dumneavoastră pentru ca 
adolescentul rebel din dumneavoastră să înceapă să se 
manifeste? 

N Ce ar trebui dumneavoastră să faceţi astfel încât să-l 
determinaţi pe partenerul dumneavoastră să se 
transforme pe loc într-un copil încăpățânat de trei ani? 

m Când vă certaţi cu partenerul dumneavoastră, ce vârstă 
simţiţi că aveţi? într-o situaţie tipică de conflict, 
încercaţi să observați dacă nu cumva acţionaţi dintr-o 
poziţie de „copil interior”. 

m Dacă da, atunci: 

Care este comportamentul partenerului 
dumneavoastră faţă de care reacţionaţi prin mecanismul 
de regresie? Ce fel de beneficii v-ar putea aduce acest 
lucru? 

Ce credeţi că s-ar întâmpla dacă într-o astfel de 
situaţie nu și-ar face apariţia copilul interior, ci aţi avea 
puterea să acţionaţi de la nivelul unui adult? 

STĂRILE EULUI: DESPRE DIVERSELE PĂRŢI ALE 
PERSONALITĂŢII ŞI DE CE AR TREBUI SĂ LE ACORDĂM 
ATENŢIE 

Pentru că s-a dovedit util și practicabil în cazul 
anumitor teme, și eu lucrez ocazional în practica clinică cu 
modelul „copilului interior”. Însă în terapia de cuplu, pe 
lângă metodele sistemice, prefer să lucrez cu modelul 
teoretic bazat pe așa-numitele „stări ale Eului”, pentru că 
această concepţie mi se pare mai diferențiată și ilustrează 
mai bine dinamicile noastre complexe, atât intra-psihice, 
cât și interpersonale. 

O stare a Eului reprezintă o stare formată din emoţii, 
gânduri, atitudini, convingeri etc. Terapiile care lucrează 
cu stările Eului consideră că noi ne formăm pe parcursul 
vieţii o multitudine de astfel de stări, care toate împreună 
îndeplinesc anumite funcţii în sistemul „Eului”. Ele se nasc 


în mod inevitabil în timpul procesului nostru de dezvoltare 
și reprezintă semnele maturizării noastre, precum și ale 
diferenţierii structurii personalităţii noastre individuale. 

Aceste stări ale Eului sunt părţi ale sinelui nostru 
sau, altfel spus, sinele nostru este format din mai multe 
laturi diferite ale personalităţii. Toate sunt la fel de 
importante și ele ajută persoana respectivă să se descurce 
în lume, adică să obţină o combinaţie potrivită între 
adaptarea la cerinţele mediului și realizarea propriilor 
dorinţe. În cazul ideal, diferitele aspecte ale unei 
personalităţi se susţin reciproc și sunt capabile să 
coopereze între ele. Astfel, ele sprijină întregul sistem al 
„Eului” să ducă o viaţă sănătoasă, să stabilească relaţii, să 
îndeplinească o muncă, să rezolve conflicte, să se dezvolte 
etc. 

Aceste diferite laturi ale personalităţii noastre pot fi 
privite și ca o familie interioară. In sistemul nostru intern, 
există aspecte mai tinere și mai bătrâne, părţi feminine și 
masculine, unele mai raţionale și altele mai puţin 
raţionale, unele mai prostești și altele mai serioase, laturi 
vesele și triste, aspecte pașnice și agresive. Purtăm în noi 
și părţi adulte care ne permit să ne facem meseria, să ne 
rezolvăm conflictele în mod adecvat, să ne descurcăm în 
societate etc. Pacienţii mei ar fi cu siguranţă iritaţi dacă în 
fotoliul meu ar da peste un copil încăpățânat în vârstă de 
trei ani, în loc să găsească o terapeută care acţionează 
într-o oarecare măsură la un nivel adult. 

Aspectele profesionale ale personalităţii noastre sunt 
roluri care fac parte din personalitatea noastră. Le 
adoptăm în mod conștient și, de obicei, le gestionăm destul 
de bine - cu excepţia cazurilor în care în contextul 
profesional se activează așa-numitele stări nevrotice ale 
Eului. Astfel, se poate întâmpla să ne părăsim pentru scurt 
timp poziţia de adult și să reacţionăm dintr-un alt aspect al 
personalităţii, de exemplu din cel de băieţel interior care 
se simte ofensat când șeful are din nou ceva de cârâit, așa 
cum și tata obișnuia mereu să cârâie. Sau din cel de fetiţă 
care a fost făcută de rușine la scoală, atunci când un client 


îi atrage atenţia terapeutei într-un mod depreciativ cu 
privire la o mică greșeală pe care aceasta a făcut-o. Într-o 
astfel de situaţie, ne simţim iritaţi, ieşim din rolul nostru 
de adult, simţim că ne pierdem echilibrul sau ne percepem 
poate ca incompetenţi. Dintr-un foc a dispărut și 
suveranitatea noastră profesională și adultă cu care ne 
place să ne împănăm și care pare să fie atât de importantă 
pentru succesul nostru! însă dacă știm ce parte a 
personalităţii noastre este pusă în joc în acel moment, 
putem să ne repliem rapid. Aspectul infantil din noi va fi 
liniștit cu blândeţe („Da, știu că acest lucru îţi atinge 
vechile răni”) și va fi trimis într-o altă încăpere din 
interiorul nostru, astfel încât să ne putem „comuta” din 
nou pe modul profesional și să lucrăm mai departe. Unei 
persoane care nu-și cunoaşte deloc aceste laturi interne îi 
va fi probabil mult mai greu să iasă din starea de iritare și 
să se întoarcă în starea de adult. Va crede în continuare 
despre șef că este un prost și se va enerva din cauza lui, 
iar terapeuta de mai sus îl va considera pe clientul ei un 
„nesimţit”. Insă amândoi nu reușesc să recunoască faptul 
că este vorba despre diferite aspecte importante ale 
personalităţii lor, cu care ar trebui poate să se confrunte 
ceva mai serios la un moment dat. 

(în momentul de faţă, fetiţa blondă cu codițe în vârstă 
de cinci ani din interiorul meu mă bate la cap spunându-mi 
că este timpul să iasă afară la joacă. O simt cum stă lipită 
de biroul meu, cu ursuleţul de pluș în braţe și mă pisează, 
în timp ce autoarea din mine ar vrea să mai scrie puţin. 
Însă pentru că o cunosc destul de bine pe această micuță, 
știu că nu ajută la nimic dacă aș încerca să o ignor. Mai 
degrabă ar începe să mă sâcâie și mai tare, până când 
autoarea din interiorul meu nu s-ar mai putea concentra 
deloc. 

Așa că acum nu ajută decât un singur lucru: să 
preiau un al treilea rol, cel de observatoare și mediatoare 
și să încerc să negociez între autoare și fetiţă. Rezultatul 
arată în felul următorul: autoarea are voie să-și termine 
capitolul de scris și apoi vom ieși împreună afară, la aer 


curat. Atâta vreme cât autoarea mai lucrează, micuța 
merge să se joace în camera - virtuală - a copiilor.) 

Cu ajutorul modelului bazat pe stările Eului am 
putut, de exemplu, să ajut o studentă să-și depășească 
blocajul pe care îl avea legat de scris. Am descoperit o 
latură a ei ce rămăsese inconștientă până în acel moment, 
care încerca cu disperare să o protejeze pe clientă de 
suprasolicitare și să aducă în viaţa ei puţină varietate și 
mai multă lejeritate. Era o studentă ambițioasă, care se 
distra doar rareori și care, potrivit propriilor spuse, avea 
„prea puţine bucurii în viaţă”. Sarcina pe care a avut-o de 
îndeplinit a fost aceea de a întreprinde ceva ce-i făcea 
plăcere înainte sau după ce scria la lucrarea ei de licenţă. 
Intr-o primă fază, această idee i-a sunat destul de ciudat, 
dar cu ajutorul acestei strategii a reușit să-și rezolve mai 
bine blocajul și nu a mai fost nevoie să o perceapă ca peo 
ameninţare permanentă. 

Copilul interior necâjit, „leneșul din noi” sau alte 
aspecte asemănătoare ale personalităţii noastre trebuie 
luate întotdeauna în serios şi este recomandabil să fie 
luate de mână cu blândeţe. Adesea, ele reprezintă nevoi 
cărora le acordăm o atenţie prea mică în viaţa noastră 
cotidiană, de exemplu: cheful de a ne juca, de a ne distra, 
nevoia de a ne relaxa sau de a ne mișca. A ne asculta din 
când în când aceste părţi ale personalităţii poate fi un 
lucru foarte sănătos. 

Principiul este următorul: cu cât ne raportăm cu mai 
multă afecţiune la aspectele noastre interioare, cu atât mai 
fericiţi putem fi cu noi înșine. Acest lucru nu înseamnă însă 
că trebuie să cedăm imediat în faţa cererilor venite din 
partea acestor laturi, ci mai degrabă că ar trebui să ne 
cercetăm cu atenţie dorinţele, aspiraţiile, interesele, cel 
puţin din când în când. De cele mai multe ori, aceste 
aspecte din noi au motive întemeiate pentru care caută să 
se facă remarcate, ca de exemplu atunci când suntem pe 
punctul de a ne suprasolicita sau când ne facem rău în 
orice altă formă. Aceste aspecte ne pot fi de folos și în 
relaţiile noastre: ele ne pot avertiza cu privire la anumite 


aspecte sau poate caută să ne protejeze de ceva. 

SCURTĂ INCURSIUNE PE TĂRÂMUL PSIHICULUI, 
PARTEA A II-A: DESCOPERIREA ASPECTELOR POZITIVE 
ALE PERSONALITĂŢII 

— Vă trec spontan prin minte anumite părţi ale 
personalităţii dumneavoastră care vă plac în mod special și 
pe care le consideraţi pozitive (de exemplu, „albinuţa cea 
harnică”, „omul de știință interior”, „temerarul” sau 
„Ștrengarul”)? Ce vă place în mod deosebit la aceste 
aspecte ale dumneavoastră? în ce fel de situaţii v-au ajutat 
aceste laturi în mod deosebit? 

Ce laturi demne de admiraţie ale partenerului 
dumneavoastră vă vin spontan în gând (de exemplu, 
„romanticul”, „seducătoarea”, „glumeţul” etc.)? Ce vă 
place în mod deosebit la aceste aspecte ale partenerului? 
Cum credeţi că le-aţi putea „scoate la iveală”? 

CRITICUL ŞI JUDECĂTORUL INTERIOR: CUM 
SUNTEM  SABOTAT! DE ANUMITE PĂRŢI ALE 
PERSONALITĂŢII NOASTRE? 1 

Mult mai dificil este pentru noi atunci când avem de- 
a face cu aspecte din personalitatea noastră care ne 
enervează și care nu ne sunt pe plac. Bineînţeles că și 
„leneșul interior” poate fi uneori supărător, însă, într-o 
oarecare măsură, el poate fi gestionat relativ ușor în 
comparaţie cu alte instanţe interne. Căci, pe lângă stările 
plăcute sau cele neproblematice ale Eului, dezvoltăm de-a 
lungul timpului și alte laturi ale personalităţii noastre, care 
par să ne saboteze (inclusiv în relaţiile noastre) sau care 
sunt neplăcute în diverse alte forme. Adesea ele nu ne sunt 
cunoscute cu adevărat, deși aceste aspecte din noi se fac 
resimţite în cele mai diverse feluri. Ele încearcă să ne 
convingă cu forţa și ne influenţează aproape zilnic 
gândurile, sentimentele şi acțiunile. Uneori ne 
înspăimântă, alteori pur și simplu ne enervează, așa că le 
respingem și de aceea nu vrem să avem nimic de-a face cu 
ele. 

De obicei, începem să ne preocupăm cu adevărat de 
acești colegi (într-o primă fază, neplăcuţi!) din sistemul 


nostru intern abia atunci când nu putem să ne rezolvăm 
anumite conflicte interioare sau probleme relaţionale, cu 
alte cuvinte, când suntem presaţi de o anumită suferinţă. 
Aceste părţi nepopulare ale personalităţii noastre sunt 
scoase conștient la lumină și ascultate abia într-o 
psihoterapie individuală sau într-o terapie de cuplu. De 
regulă, aceste părţi deţin multe informaţii interesante cu 
privire la sistemul Eului și îndeplinesc roluri importante în 
cadrul lui. Examinarea lor poate fi foarte utilă pentru client 
și pentru sănătatea lui psihică sau pentru înţelegerea 
anumitor dinamici relaţionale. 

„Criticii interni” reprezintă aspecte tipice şi 
importante ale personalității pe care nu le suferim, dar 
care adesea ne domină viața mult mai mult decât ne place 
să credem. Aceştia acționează ca un soi de instanță de 
control și de obicei îşi iau munca foarte în serios. Atât de 
în serios, încât uneori ne torturează de-a binelea! 
Psihoterapeutul Jochen Peichl vorbeşte chiar despre o 
întreagă „echipă de critici interni”. In continuare doresc 
să vi-i prezint pe unii dintre aceștia. 

CONTROLORUL INTERN 

Controlorul intern aruncă o privire severă și 
scrutătoare asupra a tot ceea ce simţim, facem și spunem. 
Sarcina sa constă în a ne controla foarte bine emoţiile. 
Apelurile tipice lansate de controlorul intern sunt de 
forma: „Nu te mai comporta așa!”, „Bărbaţii nu plâng 
niciodată!”, „Nu fi papă-lapte!”, „Fii puternic!”, „Nu te 
smiorcăi!” etc. 

Persoanele care au un controlor intern foarte 
puternic dezvoltat cred că, prin acest control exagerat al 
emoţiilor, pot atinge cel mai înalt grad de autonomie. La 
nivel inconștient, ele speră astfel, pe de o parte, să evite 
rușinările și, pe de altă parte, să nu-i calce pe ceilalţi pe 
nervi cu sentimentele și energia lor vitală. Nu au trăit 
experienţa (sau au trăit-o prea puţin) că este în ordine să 
fie din când în când superficiali sau să-și dea frâu liber 


7 Peichl, Jochen (2014): Rote Karte fur den inneren Kritiker, ediţia a V-a, 

sentimentelor. 

În relaţia de cuplu, acest lucru poate avea drept 
consecinţă faptul că acest controlor intern împiedică 
formarea unei relaţii afective profunde, pentru că 
persoana respectivă nu-și permite aproape deloc să-și 
trăiască pe deplin emoţiile. În plus, persoanele care au un 
controlor intern foarte aspru tind să controleze și mediul 
din care fac parte. Această situaţie poate fi foarte 
neplăcută și intruzivă pentru partener, astfel că adesea se 
ajunge la conflicte. 

PERFECŢIONISTUL INTERN 

Perfecţionistului intern îi place să cârtească cu 
privire la orice. De exemplu, dacă persoana ia un creion în 
mână, abia ce a trasat o linie pe hârtie, că vocea severă a 
perfecţionistului intern deja se aude: „Ce tâmpit arată! Tu 
nici nu știi să desenezi!” Sau dacă încearcă să coasă ceva: 
„Cusătura asta e prea strâmbă! Trebuie să fie dreaptă!” Iar 
în cazul activităţilor sportive, o auzim spunând: „Nu ești 
suficient de rapid!” Când perfecţionistul intern ne observă 
cu asprime, nici creativitatea jucăușă nu ne mai aduce 
plăcere. Astfel, mulţi adulţi nici nu mai încearcă să facă 
lucruri noi, nu mai îndrăznesc nimic, pentru că 
perfecţionistul intern distruge în prealabil totul. Inainte 
chiar să încerce, aceștia îşi spun: „Nu pot să fac asta!” 

Perfecţionistul intern îşi poate face nestingherit de 
cap și în domeniul creșterii și educării copiilor. li poate 
înnebuni de-a dreptul pe mamă și pe tată, în special atunci 
când fiul aflat la pubertate nu pune o valoare prea mare pe 
performanţele foarte ridicate și pe notele bune sau când 
fiica adolescentă nu este foarte preocupată de ordinea din 
camera ei. În acest caz, perfecţionistul intern îşi rupe dinţii 
în piatră seacă. Multe dintre certurile care escaladează 
între părinţi și adolescenţi sunt legate de aspecte 
accentuate de personalitate ale părinţilor, care se întâlnesc 
cu aspecte orientate exact în direcţia opusă ce reies din 
personalitatea copiilor lor. 

Afirmaţii tipice ale pertfecţionistului intern iau forma: 
„Nu ai voie să faci nicio greșeală!”, „Nu ajunge să fii bun, 


n” 


trebuie să fii mai bun decât toți ceilalţi!”, „Lucrează până 
iese perfect!”, „Dă-ţi mai mult silinţa!” etc. în viaţa 
cotidiană şi la locul de muncă, perfecţionistul intern ne 
forţează să dăm întotdeauna cele mai bune rezultate și să 
mergem mereu până la limita personală a performanţei 
sau chiar dincolo de ea. 

Speranţa  perfecţionistului intern este aceea că, 
printr-un comportament perfect, va obţine dragostea și 
recunoaşterea de care copilul mic - și imperfect, prin 
natura sa - ar fi avut nevoie. Astfel, multe mame se spetesc 
în familie să fie perfecţioniste și cad într-o gaură neagră 
când realizează că strategia lor (inconștientă) nu dă roade, 
pentru că toată lumea s-a obișnuit pur și simplu ca mama 
să facă ordine, să calce, să frece și să gătească. Din 
păcate, procedând astfel, ea nu primește mai multă 
dragoste. Același lucru este valabil și în cazul unui 
partener preocupat în mod perfecţionist de celălalt. Şi în 
această situație, aceeași fantezie tipică pentru 
perfecționistul intern conduce adesea la eșec: „Nu trebuie 
decât să-mi dau mai mult silința și atunci îmi voi atinge 
scopul!” A accepta faptul că, deși perfecţionistul intern 
urmărește un ţel nobil, el face acest lucru într-o manieră 
defavorabilă și nesănătoasă pentru el însuși, situându-se 
astfel pe un drum greșit și eronat, poate fi adesea un 
proces dureros, dar care poate avea un efect vindecător. 

JUDECĂTORUL INTERN 

Judecătorul intern e un tip deosebit de dur. El a 
preluat rolul de a evalua încontinuu tot ceea ce facem și 
dregem. În același timp, el stabilește standarde atât de 
înalte, încât nimic nu-i poate fi pe plac. El nu doar că 
judecă, ci și condamnă. Afirmațiile tipice pe care un 
judecător intern ni le flutură la ureche sunt de genul: „Ești 
gras și urât!”, „Nu ești în stare de nimic!”, „Eşti lipsit de 
orice valoare!” sau „Ești un ratat total!” 

Persoanele care târăsc după ele un judecător intern 
au adesea o stimă de sine scăzută sau oscilantă și se auto 
devalorizează (cu intermitențe) foarte mult. Acest lucru nu 
va fi întotdeauna ușor de recunoscut din exterior, pentru 


că adesea aceste persoane tind să se rușineze din cauza 
acestor gânduri autodepreciative pe care le au. Uneori, ele 
tind să-i devalorizeze și pe ceilalţi, pentru a-și suporta 
astfel mai bine propriile porniri de a se autodevaloriza. În 
relaţia de cuplu, acest comportament poate conduce la 
ofense grave și la tensiuni de durată. 

DE CE ASPECTELE ENERVANTE ALE 
PERSONALITĂŢII REPREZINTĂ PENTRU NOI NIȘTE 
ÎNGERI PROTECTORI? 

Chiar dacă ne percepem criticii interiori prezentaţi 
anterior ca pe niște colegi neplăcuţi, a căror companie mai 
degrabă ne-am dori să o evităm, ei reprezintă totuși 
elemente importante ale sinelui nostru. Şi chiar dacă felul 
în care ei ne transmit mesajele lor este unul neprietenos, 
cu toate acestea, în spatele lor se ascund de fapt intenţii 
bune. 

Vi se pare absurd acest lucru? Posibil, dar psihicul 
nostru îşi are propria lui logică. Un critic interior s-a 
format în sistemul nostru pe vremea copilăriei, atunci când 
am fost răniţi, jigniţi sau rușinaţi. Sarcina lui este să ne 
protejeze într-o formă foarte simplă și copilărească de o 
suferinţă suplimentară. 

De exemplu, controlorul intern ia naștere aproximativ 
în al doilea an de viaţă al copilului, când părinţii îl învaţă 
într-o manieră extrem de rigidă să se controleze și să se 
stăpânească. Probabil că acest copil a fost certat sau 
rușinat când a făcut un lucru nedorit, iar acum vrea să 
evite cu orice preţ încă o experienţă de acest gen. 
Urmărind acest scop, psihicul copilului îl „instalează” pe 
controlorul intern, a cărui sarcină este să asigure că de 
acum încolo copilul poate să satisfacă pretenţiile părinţilor 
și că, astfel, nu mai este expus rușinărilor acestora. Cu alte 
cuvinte, copilul integrează în Supraeul său, în conștiința sa 
morală, cerinţele părinţilor. Un copil face în așa fel încât 
solicitările părinţilor să devină ale sale, adică le 
„introiectează”, cum se spune în psihologie. În acest fel, 
cerinţele originare externe sunt transformate în cerinţe 
proprii. 


Perfecţionistul intern se naște în psihicul copilului 
între trei și cinci ani, mai exact atunci când figurile sale de 
atașament îl împing în permanenţă (în mod explicit sau 
indirect) spre performanţe înalte sau, dacă copilul 
eșuează, îl ceartă, îl pedepsesc, îl rușinează sau îl înjosesc. 
Motivația principală a acestui perfecţionist intern este să 
protejeze șinele copilului de un posibil eșec viitor și de o 
eventuală umilire legată de acesta. 

Oricum, formarea unui critic interior (sau a oricărei 
alte părţi neplăcute de personalitate) arată întotdeauna că 
în sistem există un copil rănit, rușinat, pe care criticul 
interior încearcă să-l apere în mod constant. Deci, pentru 
fiecare critic interior, vom găsi cel puţin un copil interior 
suferind. Acest copil interior rămâne, ca să spunem așa, pe 
treapta sa de dezvoltare de atunci. El nu știe că în realitate 
am devenit mai în vârstă. La fel de imaturi sunt însă - şi 
criticii interni, pentru că ei reprezintă procesele de 
gândire ale copilului care am fost cândva. Acesta este 
motivul pentru care criticii noștri interni sunt la fel de 
inflexibili și, de regulă, sunt plămădiţi dintr-un aluat 
rudimentar. Vocabularul lor nu este extraordinar de bogat, 
iar mesajele pe care le transmit sunt simple. Acest lucru se 
explică prin faptul că eram foarte mici în perioada în care 
ne-am format aceste laturi ale personalităţii noastre și, ca 
atare, a trebuit să urmăm o logică infantilă simplistă. 
Încercaţi să observați, atunci când veţi avea ocazia, felul în 
care se exprimă criticul dumneavoastră intern. Probabil că 
nu este o parte extrem de diferențiată. 7 

Ca atare, atunci când lucrăm în terapie cu un critic 
intern, nu putem evita să ne ocupăm și de părţile noastre 
infantile mai profunde, care au fost rănite. In cele din 
urmă, criticul intern se poate retrage liniștit abia atunci 
când nu trebuie să-și mai facă griji pentru copilul interior 
rănit. 

lată mai jos un exemplu din practica mea clinică. 

Max a venit la terapie pentru că adesea îi vindea 
gogoși prietenei lui, Marie. Din acest motiv, Marie era 
furioasă pe el și i-a cerut să înceteze de acum înainte cu 


astfel de povești, altfel o va pierde. 

Max era pus sub presiune. Nici el însuși nu știa exact 
ce-l făcea să o mintă pe prietena lui. Pur și simplu, așa îi 
venea, spunea el. Şi asta se întâmpla atât de repede, încât 
abia putea să împiedice acest lucru. Ulterior era extrem de 
jenat și se rușina pentru comportamentul lui. 

Am descoperit rapid împreună că minciunile sale se 
învârteau adesea în jurul temei banilor. Nu-i spunea 
prietenei lui când intra din nou în datorii și o minţea cu 
privire la anumite cheltuieli. Avea puternice sentimente de 
vinovăţie pentru că nu putea să-i „ofere” prietenei lui 
decât foarte puţin și pentru că nu reușea să-și gestioneze 
finanţele. La întrebarea dacă obișnuia și în trecut să 
trișeze, el a răspuns în mod spontan că nu. Abia după 
îndelungi reflecţii și-a adus aminte că la grădiniţă obișnuia 
să inventeze povești pentru a se lăuda în faţa celorlalţi 
copii. Născocea cu privire la cadourile scumpe pe care le- 
ar fi primit sau la excursiile fabuloase pe care le-ar fi 
întreprins cu părinţii lui. Ceilalţi copii se arătau pentru 
scurt timp impresionați, astfel că și Max se simţea 
important, tot pentru o scurtă perioadă de timp. 

Realitatea arăta însă cu totul diferit. Părinţii lui Max 
aveau puţini bani, iar despre excursii și cadouri scumpe 
nici nu putea fi vorba. Dar și la nivel emoţional, ei se 
dedicau foarte puţin copilului lor. Micile povești scornite îi 
serveau lui Max ca să le transmită celorlalţi o imagine 
„mai bună” despre persoana lui și să-și crească astfel 
stima de sine, prin răspunsurile apreciative pe care le 
primea de la colegii săi. 

Când l-am întrebat dacă nu cumva e posibil să fie 
vorba despre același băieţel din interiorul lui care îi vinde 
gogoși prietenei sale. 

Max a izbucnit în hohote de râs. Da, e posibil, a 
zâmbit el pe sub mustață. Ideea că ar putea exista o latură 
copilărească în interiorul lui, responsabilă de minciunile 
sale, și că nu este vorba despre un „Eu” rău și fioros, a 
părut să-l facă să se simtă imediat eliberat. Am descris 
mincinosul intern ca pe un aspect al personalităţii lui Max 


și i-am dat numele de „Micul Inventator de Povești”. 

In acest scop, Max s-a așezat pe un taburet și s-a 
identificat cu acest personaj (deci cu această latură internă 
a personalităţii sale). Apoi, eu am intrat în contact cu 
născocitorul de povești și a avut loc aproximativ următorul 
dialog: 

— Bună, Micule Inventator de Povești! Eu sunt 
terapeuta lui Max cel Mare. Max are momentan niște 
probleme pe care am vrea să le rezolvăm aici împreună. 
Așa că m-am gândit că poate ar fi bine să te cunosc. 

— OK. 

— Poţi să-mi spui câţi ani ai? 

— Cinci. 

— Aha! Și poţi să-mi spui cu ce te ocupi? 

— Am grijă de Max. îl protejez. 

— Asta e super din partea ta! De ce îl protejezi pe 
Max? 

— Nu vreau ca el să se simtă prost. 

— Aha! Deci vrei să-l ferești să nu se simtă rău? 

— Da. 

— Şi atunci inventezi povești pe care Max le 
istorisește ca să nu se simtă așa? 

— Da, exact. 

— Mi se pare un lucru extraordinar faptul că vrei să-l 
ajuţi pe Max. Cred că Max nici nu a știut până acum că 
vrei să-l protejezi, în același timp, Max cel Mare are și 
câteva probleme suplimentare din cauza acestor povești, 
pentru că prietena lui îşi dă seama că ele nu sunt 
adevărate. 

— Dar trebuie să fac ceva, altfel nu face nimeni nimic 
pentru Max! 

— Nimeni? 

— Nu, este de unul singur! 

— Cine este de unul singur, Max cel Mare? Dar nu 
are totuși o prietenă?! 

Micul Inventator de Povești spuse atunci ezitând: 

— Aha... Hm. Da. Dar Micul Max, el este foarte 
singur! 


— Da, Micul Max, pe care încercai deja de la 
grădiniţă să-l protejezi, era foarte singur, asta este 
adevărat. 

— Da. 

— Da, apreciez intenţiile bune pe care le ai. Dar Max 
cel Mare nu mai este acum atât de neajutorat și singur ca 
Micul Max. Uită-te, are deja 25 de ani! Poţi să-ţi dai seama 
de acest lucru? 

Micul Inventator de Povești șovăie în continuare. 

— Da, poate... 

— Poate l-ai putea ajuta acum pe Max într-un alt fel 
decât prin povești scornite? 

— Da, poate... 

În acest moment, l-am invitat pe Max să intre în 
legătură directă cu Micul Inventator de Povești. Pentru 
asta, Max s-a așezat alternativ când pe un scaun, când pe 
celălalt. Pe unul ei era Max cel adult, pe celălalt era „Micul 
Inventator de Povești44. Cei doi au negociat o vreme 
încolo și-ncoace și în cele din urmă au căzut de acord că 
Micul Inventator de Povești ar putea instala un fel de 
sistem de alarmă rapidă, pentru că în mod evident el avea 
capacitatea de a detecta foarte prompt acele situaţii în 
care stima de sine a lui Max era în pericol sau când acesta 
începea să se simtă rușinat și neimportant. După o vreme, 
cei doi și-au încheiat mulţumiţi discuţia. Micul Inventator 
de Povești a preluat în continuare o funcţie importantă în 
sistem, însă de data aceasta era vorba despre una mai 
constructivă. Max „cel Mare44, adică cel adult, și-a asumat 
sarcina să-și rezolve problemele și să nu le mai lase în grija 
micului „copil interior44, care încerca să-și umfle stima de 
sine cu ajutorul acestei strategii imature de a trișa. 

Cel mai important lucru în acest proces a fost faptul 
că Max a înţeles că Micul Inventator de Povești din 
interiorul său a fost un fel de înger protector pentru un 
copil rușinat și singur în vârstă de cinci ani. A putut să 
discute acest lucru cu Marie, care s-a arătat foarte 
impresionată de subiect. In plus, Max a început să poarte 
dialoguri interne cu Micul Inventator de Povești, iar apoi 


chiar și cu băieţelul de cinci ani, căci îl remorca și pe el, ca 

o latură a personalităţii sale. În cele din urmă, el a putut 

să-l accepte și să-l consoleze pe acest băieţandru, astfel că 

Micul Inventator de Povești nu prea a mai avut de lucru, 

pentru că acum Max cel Mare era cel care îl proteja pe 

Max cel Mic. 

În această etapă, am putut să separăm mai bine 
rușinea sa de altă dată de problemele lui din prezent 
legate de bani, chiar dacă cele două erau legate între ele. 
Max a putut să-i povestească prietenei sale despre această 
rușine și a început să-și rezolve cu ajutorul ei chestiunile 
financiare. Micul Inventator de Povești s-a retras pașnic și 
mai trimitea doar din când în când anumite semnale de 
alarmă. După câteva ședințe de terapie, Max a putut să 
renunţe la comportamentele sale legate de trișat. 

SCURTĂ INCURSIUNE PE TĂRÂMUL PSIHICULUI, 
PARTEA A III-A: ÎNTÂMPINAREA CU AMABILITATE A 
CRITICILOR INTERNI 
E încercaţi să porniţi în căutarea conștientă a criticilor 

dumneavoastră interni. Rămâneţi însă în mod conștient 
în rolul de observator, ca și cum aţi vedea un film în 
care aceste figuri apar și vi se prezintă. (Există mult 
mai mulţi critici interni decât cei clasici, menţionaţi mai 
sus, de exemplu: Scepticul, Procrastinatorul, 
Instigatoarea, Cusurgiul, Pesimista etc.) 

m Notaţi-vă principalii critici interni pe o bucată de hârtie. 
Daţi-le nume potrivite și formulati o scurtă descriere a 
persoanei lor. Încercaţi să aveţi în vedere următoarele 
lucruri: Cum arată? câţi ani au? Ce spun mai exact? Ce 
efect au asupra dumneavoastră? 

m Reflectaţi în ce fel de situaţii îşi fac apariţia respectivii 
critici. Şi nu uitaţi cea mai importantă întrebare: De ce 
anume îşi dorește fiecare dintre ei să vă protejeze? 

STĂRILE TRAUMATIZATE ALE EULUI: DE CE 
SUNT ATÂT DE DISTRUCTIVE INTROIECTIELE 
AGRESORULUI? 

De dragul completitudinii, să spunem că mai există 
câteva laturi „provocatoare” ale personalităţii noastre, 


deosebit de importante, ce trebuie menţionate aici: este 
vorba despre aspectele traumatizate. Copiii care au fost 
grav abuzaţi, neglijaţi sau chinuiţi în orice alt mod dezvoltă 
adesea părţi ale personalităţii lor care sunt extrem de 
agresive. Aceste părţi sunt denumite și „introiectele 
agresorului”. Copilul internalizează imaginea unui agresor 
malign, ceea ce înseamnă că îl asimilează pe acesta în 
sistemul său psihic. „Răul” nu mai provine acum din 
exterior, ci este ancorat în șinele infantil. O parte din copil 
este acum partea „cea rea”. Acesta este și motivul pentru 
care mulţi copii care au fost maltrataţi se consideră mai 
târziu ca fiind răi, proști şi vinovaţi. >» 

Aceste aspecte ale personalităţii, adică introiectele 
agresorului, pot dezlănţui o dinamică internă periculoasă 
și pot dezvolta forţe distructive. Uneori, ele conduc la 
comportamente violente sau  autoagresive. Dacă o 
persoană suferă deci în mod repetat de puternice 
impulsuri agresive și/sau autoagresive, care abia pot fi 
ţinute în frâu, atunci cauza lor ar putea fi existenţa unui 
introiect al agresorului asociat cu o traumă. O terapie 
centrată pe traumă poate oferi ajutor în acest sens și poate 
asigura o relaxare a sistemului traumatizat, chiar dacă o 
vindecare completă nu este întotdeauna posibilă. 

ALARMĂ, ALARMĂ! DESPRE REACŢIILE LA STRES 
ALE CREIERULUI ŞI CUM NE INFLUENŢEAZĂ ACESTEA 
COMPORTAMENTUL 

Până acum, ne-am ocupat cu precădere de felul în 
care psihicul nostru gestionează situaţiile stresante și 
apăsătoare și de strategiile pe care și le-a dezvoltat pentru 
a proteja întregul sistem al „Eului”. Dar ce se întâmplă la 
nivel fizic? Cum reacţionează corpul nostru atunci când ne 
simţim rău, suprasolicitaţi sau anxioși? Și ce se întâmplă 
dacă pe vremea copilăriei noastre a trebuit să ne 
deformăm sufletul sau a trebuit să ne reprimăm emoţiile? 

În ultimii ani, știința a oferit multe răspunsuri 
interesante la aceste întrebări. În special neuroștiinţele au 
contribuit cu informaţii noi. Dacă sunteţi interesat de 
efectele concrete ale stresului asupra creierului nostru și 


asupra sistemului nervos, această secţiune vă va interesa 
cu siguranţă. 

În primul rând, trebuie să avem în vedere următorul 
fapt: corpul nostru reacţionează atât la o suferinţă psihică 
iminentă, cât și la una fizică pe cale să se producă. În 
această privinţă, creierul nostru nu face niciun fel de 
diferenţă. Corpul reacţionează cu frică, iar frica înseamnă 
stres. Dar ce înseamnă mai exact acest lucru? Ce se 
întâmplă atunci când ne simţim ameninţaţi în vreun fel? 

Într-un mod absolut fascinant, creierul nostru este 
specializat să recunoască sursele de pericol. El scanează, 
ca să spunem așa, în mod permanent lumea noastră 
exterioară și ne trimite semnale corespunzătoare cu 
privire la ce se întâmplă. Abia ce-am nimerit într-o situaţie 
nouă, că el deja verifică dacă nu există nicio primejdie în 
jurul nostru și dacă ne putem simţi în siguranţă. Nu doar 
că acest lucru se petrece la un nivel inconștient, ci el se 
întâmplă și foarte repede. Stimulii care vin din exterior 
prin cele cinci organe de simţ sunt conduși într-o fracțiune 
de secundă la aşa-numitul sistem limbic, unde sunt 
evaluaţi. Deci creierul nostru nu dispune de un timp foarte 
îndelungat pentru evaluări și decizii, dar acest lucru are 
sens, pentru că, în cazul unei situaţii cu adevărat 
periculoase, de exemplu al unui accident de circulaţie pe 
cale să se producă, ar fi fatal dacă acest proces ar dura 
mai mult. 

O altă capacitate remarcabilă a creierului nostru este 
aceea de a putea anticipa și prevesti. El este în stare să 
identifice nu doar acele situaţii cu potenţial critic care deja 
au apărut, ci și unele viitoare. Cu toţii cunoaştem 
sentimentul de presimţire sau senzaţia de incertitudine. În 
astfel de situaţii, suntem prost dispuși sau devenim nervoși 
fără să știm exact din ce motiv. Sistemul nostru de alarmă 
rapidă a fost activat înainte ca o primejdie să-și fi făcut 
apariţia. 

Când creierul nostru nu detectează nicio situaţie 
periculoasă, rămânem relaxaţi. Însă dacă sistemul cerebral 
estimează că o 7 


anumită situaţie este amenințătoare în mod latent 
sau acut, ne pune cu iuţeala vântului în stare de alarmă. 
Concret, acest lucru înseamnă că amigdala, care este o 
parte sistemului limbic, eliberează o cantitate mare din 
neurotransmiţătorul numit glutamat. Glutamatul activează 
hipotalamusul, care la rândul lui se asigură că o anumită 
substanţă chimică este secretată, și anume polipeptida 
corticotropină sau hormonul adrenocorticotrop (ACTH). Ca 
urmare, în trunchiul cerebral se formează o anumită 
cantitate de noradrenalină, care activează imediat sistemul 
nervos simpatic, determinând astfel creșterea pulsului, a 
tensiunii arteriale și a respirației. Corpul funcţionează 
acum la nivel maxim. Însă întrebarea care se pune este 
următoarea: de ce face acest lucru? Răspunsul este foarte 
simplu: corpul se pregătește să-și asigure supraviețuirea - 
și anume prin fugă sau atac. Musculatura se 
vascularizează puternic și se încordează, atenţia ni se 
ascute și avem atât de mult aer în plămâni, încât corpul 
nostru este înarmat până în dinţi. Dacă pericolul (resimţit) 
a trecut, nivelul de stres se reglează din nou la un stadiu 
normal, iar bătăile inimii și pulsul se liniștesc. Până în 
acest punct, desfășurarea lucrurilor este una normală. 

Însă ceea ce creierul nostru percepe ca pericol este 
foarte diferit de la individ la individ și depinde de contextul 
de viaţă, de experienţele trăite până în acel moment și de 
așteptările rezultate din ele. De exemplu, creierul unei 
persoane care a fost expusă în copilărie violenţei părinţilor 
poate interpreta braţul ridicat al unui străin ca pe o 
ameninţare puternică, chiar dacă respectivul și-a înălţat 
mâna în aer din cu totul alte motive. La acest gest, creierul 
semnalizează imediat o alarmă și declanșează reacţia de 
stres descrisă anterior. 

Deci creierul uman nu face diferenţa între un pericol 
„real” şi unul doar „închipuit”. În plus, la unul și același 
stimul, creierele noastre reacţionează în moduri foarte 
diferite. Dacă creierul declanșează sau nu starea de 
alarmă depinde nu doar de context, ci și de persoană. 
Acest lucru are deci de-a face cu experienţele pe care un 


individ le-a avut de-a lungul vieţii sale, pentru că acestea 
rămân înmagazinate în reţelele neuronale ale creierului, în 
special în amigdală. Aceste conţinuturi, care adesea sunt 
inconștiente, determină într-o mare măsură tipul de stimuli 
la care reacţionăm cu stări interne de stres, dar decid și 
genul de situaţii în care rămânem calmi. 

Creierul persoanelor care au avut parte de multă 
suferinţă la viaţa lor sau care au trăit ceva extrem de 
dureros adulmecă mai repede și mai des pericolele decât 
persoanele care au experienţe preponderent pozitive în 
biografia lor. Ca atare, primele vor reacţiona mai rapid și 
poate chiar mai violent la factorii stresori resimţiţi. 

Din păcate, reacţiile de stres devin adesea autonome 
și ele se multiplică. Acest lucru nu este legat doar de 
pesimismul învăţat al persoanei respective, ci are și o 
explicaţie neurologică. Atunci când creierul dă alarma, se 
secretă nu doar glutamat, ci, în encefal și în sistemul 
limbic, sunt activate în plus anumite gene, care la rândul 
lor produc alte gene. Acestea sunt genele responsabile 
pentru „reacţia imediată”: sarcina lor este să se asigure 
că sinapsele celulelor nervoase active sunt stabilizate. Mai 
simplu spus, aceste celule nervoase care au fost activate 
foarte des până în prezent vor fi activate rapid și frecvent 
și în viitor, lucru care face ca individul respectiv să stea în 
continuare sub tensiune. In acest fel, anxietatea și 
îngrijorările sunt alimentate în permanenţă, fără ca ceva 
rău să se fi întâmplat cu adevărat. 

Vestea bună este că acest proces este reversibil, de 
exemplu, atunci când persoana trăiește experienţe 
relationale pozitive. Acestea formează la rândul lor noi 
reţele neuronale sau le în7 

tăresc pe cele existente. Cu alte cuvinte, experienţele 
pozitive consolidează acele căi neuronale care altfel sunt 
folosite mai rar. lar aceste trăiri pozitive se întipăresc în 
memoria senzorială și modifică, în timp, structurile noastre 


8 Bauer, Joachim (2016): Das Gedăchtnis des Korpers. Wie Beziehungen tind 
Lebensstile unsere Gene steuem, ediţia a Vil-a, Editura Piper, Miinchen/ 
Berlin/ Zürich, pp. 43 și urm. 


nervoase. Acest fenomen explică și de ce psihoterapia 
poate fi de folos. Bineînţeles că această „reprogramare” a 
structurilor neuronale poate avea loc și în cadrul unei 
prietenii adevărate sau într-o relaţie de cuplu plină de 
afecţiune. lar pentru mine, aceasta este încă o dovadă în 
plus că, în special în relaţii, putem să ne dezvoltăm și să ne 
vindecăm! 

STRES = PERICOL SAU: CEL CARE 
CLOCOTEȘTE DE FURIE NU POATE GÂNDI CLAR. 

În relaţii, faptul de a fi într-o stare de continuă alertă 
poate conduce rapid la escaladări ale situaţiei. Partenerul 
respectiv are reacţii subite și violente de stres. De 
exemplu, răspunde exagerat la o simplă critică ce i se 
aduce, la o anumită mimică subtilă pe care o percepe la 
celălalt sau la un anumit ton al vocii partenerului. Acesta 
clocotește de furie și reacţionează într-o manieră agresivă 
(atac) sau se retrage și fuge din situaţie (fugă). 

Ambele tipare comportamentale reprezintă un fel de 
program intern de reacţie la pericol, al cărui singur scop îl 
constituie depăşirea situaţiei resimţite ca acută și 
amenințătoare. Din păcate, acest program nu reprezintă o 
bază potrivită pentru rezolvarea constructivă a 
problemelor şi conflictelor actuale. Cine se află în modul 
de „fugă-sau-luptă” nu mai este stăpân pe sine. Deși 
musculatura și respiraţia funcţionează la cote maxime, 
anumite părţi din creier sunt mai mult sau mai puţin 
decuplate. Din punct de vedere emoţional și fiziologic, ne 
aflăm într-o stare de excepţie. Folosim expresii despre care 
nici nu știam că fac parte din repertoriul nostru verbal sau 
putem avea chiar impulsul de a lovi. 

Adesea, ambii parteneri dau dovadă în timpul unui 
conflict de reacţii violente de stres. Unul dintre ei devine 
agresiv și-l forţează zgomotos pe celălalt să fugă. Sau 
ambii devin agresivi și se atacă (verbal) reciproc. Multe 
escaladări din relaţia de cuplu iau naștere în urma unei 
secvenţe formate din mai multe reacţii de stres, care apoi 
se amplifică reciproc unele pe altele. Din experienţă, 
aceste tipare distructive nu conduc la niciun fel de soluţii, 


ci doar la noi escaladări ale conflictului. 

Când unul dintre cei doi parteneri se găsește deci 
într-o astfel de stare acută de stres, întâi trebuie să se 
liniștească. Dacă stresul slăbește, corpul și psihicul se pot 
relaxa din nou, iar subiectul discuţiei poate fi reluat încă o 
dată în liniște. 

Dacă impulsul de a fugi sau atacurile agresive 
au devenit între timp singura reacţie posibilă în 
relaţia cu partenerul și dacă posibilitatea de 
autoliniștire este puternic limitată, se recomandă în 
mod imperativ ajutorul psihoterapeutic. 

SCURTĂ INCURSIUNE PE TĂRÂMUL PSIHICULUI, 
PARTEA A IVA: IDENTIFICAREA  FACTORILOR 
DECLANŞATORI 

Reflectaţi într-un moment de acalmie la ce anume 
face partenerul dumneavoastră atunci când ajunge să vă 
scoată din sărite. 

E Ce punct sensibil vă atinge în acest fel? 

E De când există acest punct sensibil? 

Mm Mai exact, ce simţiţi atunci când partenerul vă 
atinge acest punct vulnerabil? 

WE Ce aspect intern al personalităţii dumneavoastră ar 
putea fi cel care reacţionează atât de vehement la acest 
factor declanșator? 

E Aţi putea să-i povestiţi partenerului dumneavoastră 
despre acest lucru? 

E Aţi putea să-l rugaţi să fie ceva mai prudent cu 
dumneavoastră în această privinţă? 

Gândiţi-vă acum și la situaţia inversă: 

N Ce trebuie să faceţi ca să vă enervaţi partenerul? 

Mi Când faceţi acest lucru și cu ce scop? 

Mm Mai exact, ce se întâmplă cu el în acel moment? 
Luaţi-vă o clipă de liniște și reflectaţi încă o dată la acest 
lucru. 

MN Aveţi idee de ce partenerul dumneavoastră 
reacţionează atât de puternic? 

m Unde credeţi că se află cauzele? 

E Aţi putea identifica eventual ce aspect intern al 


personalităţii lui reacţionează la acest factor declanșator? 
E Credeţi că aţi putea de acum înainte să fiţi mai atent 

și să aveţi mai multă grijă de acest aspect probabil rănit 

din personalitatea partenerului dumneavoastră? _ 

BLOCAJE, CLIVAJ, DISPNEE: CUMASI 
GESTIONEAZĂ CORPUL NOSTRU RĂNILE VECHI ŞI 
EMOŢIILE NEPLĂCUTE? 

Când îi întreb pe pacienţii mei ce simt în momentul 
de faţă în corpul lor (și pun această întrebare în mod 
frecvent pentru că senzațiile fizice sunt importante în 
procesul terapeutic), uneori aceștia nici nu înţeleg ce 
vreau de la ei. „Ce vreţi să spuneţi?”, mă întreabă, ca apoi 
imediat să-mi răspundă: „Habar n-am!” Unii dau 
următoarea replică, după o secundă în care au încercat să- 
și iscodească interiorul: „Nu simt nimic” sau „Nu știu ce 
simt”. Aceste persoane sunt (încă) deconectate de 
percepțiile lor fizice și găsesc doar cu greu un acces spre 
ele. 

Mulţi oameni acordă o atenţie prea mică corpului lor. 
Îşi privesc fizicul mai degrabă ca pe un instrument care 
trebuie să funcţioneze cât mai bine cu putinţă și care 
trebuie să corespundă perfect normelor de frumuseţe în 
vigoare - lucru valabil mai ales în cazul femeilor. A ţine 
diete și a-și oţeli corpul la sala de fitness sunt obiceiuri 
mult mai răspândite decât deprinderea de a ne așeza pur 
și simplu pe canapea, de a închide ochii și de a încerca să 
ne simţim corpul timp de zece minute. Un bărbat cu 
tulburări de erecţie îşi va procura mai degrabă pilula 
albastră în loc să se lase purtat prin corpul său, pentru a 
afla la ce anume acesta reacţionează cu refuz și 
respingere. 

Pentru a evita neînțelegerile: nu am nimic împotriva 
sălilor de fitness! Din motive de sănătate, o dietă poate fi 
uneori chiar indicată, iar prescrierea Viagrei poate fi de 
folos în anumite situaţii. Observ doar că oamenii par mai 
degrabă gata să-și neglijeze corpul, să-l manipuleze sau să- 
l maltrateze, decât să-i acorde o atenţie plină de afecţiune, 
dincolo de tema sexualităţii. Mulţi oameni devin sensibili la 


acest subiect abia atunci când corpul lor îi forţează să se 
preocupe de el, adică atunci când îşi fac apariţia diverse 
dureri sau când deja se prevestește un bumout. 

În cadrul psihoterapie! și al terapiei de cuplu, este 
lipsit de sens să încercăm să separăm senzatiile fizice de 
trăirile psihice. Cele două merg mână în mână. Nu 
degeaba există atât de multe metafore care adună laolaltă 
stările psihice și plângerile fizice. „Asta a venit ca o 
lovitură în plex”, „Asta mi-a tăiat răsuflarea”, „Am un nod 
în gât” - sunt afirmaţii care exprimă foarte clar felul în 
care o stare psihică se face remarcată prin corp. 

Alte simptome frecvente care sunt menţionate în 
psihoterapie sunt următoarele: 

m CGreaţă recurentă și vărsături: Ce nu pot să procesez, 
ce mi se pare atât de greţos, de-mi „vine să vărs” și vreau 
să scap de el? Ce nu-mi doresc să mai „înghit”? 

m Probleme digestive frecvente sau acute: Ce este atât 
de greu în viaţa mea, încât nu pot să diger sau să 
procesez? 

m Migrene: Ce-mi provoacă dureri de cap, ce conflict 
intern nu pot rezolva în momentul de faţă? Etc. 

Corpul nostru este deci un seismograf foarte priceput 
în privinţa temelor psihice care ne preocupă în prezent. De 
aceea, ar trebui luat întotdeauna în serios, tratat cu 
atenţie şi inclus în procesul terapeutic. 

Uneori însă, nu este chiar așa de simplu să ne 
chestionăm corpul. Cu alte cuvinte, el ne poate refuza 
informaţiile de care am avea nevoie. Limbajul său nu este 
întotdeauna foarte clar, iar simptomele nu se lasă atât de 
ușor descifrate ca în exemplele anterioare, nici măcar de 
persoana în cauză. Căci, așa cum psihicul nostru tinde să 
exileze în inconștient emoţiile neplăcute, tot astfel și 
corpul nostru este capabil să izgonească din conștiința 
noastră gândurile și sentimentele resimţite ca potenţial 
amenințătoare. Și o face cu multă forţă! Acest fenomen se 
numește „mecanism corporal de apărare”. Noi ne 
dezvoltăm aceste strategii de apărare bazate pe corp încă 
din primii ani ai copilăriei. Exact ca în cazul mecanismelor 


psihice de apărare, și scopul acestora a fost de a putea 
gestiona cu bine, într-o oarecare măsură, o situaţie 
conflictuală. 

De exemplu, tindem să ne reprimăm emoţiile 
crescânde apelând la o respiraţie mai superficială sau mai 
redusă. Când copiii învaţă că anumite impulsuri și emoţii 
sunt indezirabile, încep în mod automat să-și reducă 
respiraţia, să o menţină la un nivel mai puţin profund, 
pentru a-și putea menţine sub control impulsul nedorit. Şi 
corpul adult se folosește (inconștient) de acest mecanism 
de apărare. În practica mea observ uneori cum clienţii 
aproape că se opresc din respirat când anumite emoţii 
triste sau altele nedorite ameninţă să iasă la suprafaţă. 
Când îi rog cu prudenţă să nu uite să respire, adesea 
izbucnesc în râs sau în plâns sau râd și plâng în același 
timp. De obicei, aceasta este pentru client o trăire nouă și 
eliberatoare, care îl ajută să facă un mare pas înainte în 
procesul terapeutic. Cu ajutorul respirației care curge 
liber, el începe să verse cu foc emoţiile reprimate timp 
îndelungat, dureroase sau încărcate de rușine, care multă 
vreme nu au putut fi arătate (sau au fost interzise). 

Psihoterapia corporală pleacă de la premisa că, în 
situaţii de stres, mușchii noștri reacţionează contractându- 
se. Același efect apare și atunci când trebuie să ne 
reprimăm anumite nevoi sau impulsuri considerate 
nedorite. Pentru a vă convinge de acest lucru, acordaţi 
atenţie musculaturii spatelui și umerilor la puţin timp după 
ce v-aţi înfuriat din cauza unui lucru, furie pe care însă a 
trebuit să v-o înăbușiţi. Veţi constata probabil că această 
musculatură este foarte tensionată. Dacă în acel moment 
aţi lua la bătaie un sac de box, tensiunea vi s-ar disipa. 

Chiar și copiii mici reacţionează cu încordare 
musculară când sunt stresaţi, de exemplu, atunci când se 
simt frustraţi în mod grav sau repetat. Dacă aceste 
tensiuni nu pot fi rezolvate rapid, de exemplu prin 
mângâieri sau alte măsuri cu efect de relaxare oferite de 
persoana de îngrijire, contracţiile musculare se pot 
croniciza în timp. Persoana respectivă dezvoltă un fel de 


„platoșă musculară” (Wilhelm Reich), al cărei scop este să 
protejeze de alte suferinţe suplimentare. Această armură 
poate fi descrisă și ca blocaj. Pentru că musculatura 
încordată împiedică energia să aibă un flux bun, anumite 
impulsuri rămân fixate în acest loc, din punct de vedere 
energetic. Poate că acest lucru vă sună ciudat, însă pentru 
cei care consideră că este o idee prea abstractă sau 
„esoterică”, am pregătit următorul exemplu terapeutic: 

Un client, să-i spunem Thomas, se plângea de stări 
depresive recurente. La nivel fizic, suferea de mulţi ani de 
tensiuni cronice de umeri și de ceafă, pe care însă 
unguentele, exerciţiile și fizioterapia nu au reușit să le 
înlăture. Într-una din ședințe, l-am întrebat pe Thomas 
despre relaţia cu tatăl său. A relatat că tatăl obișnuia să o 
lovească pe mamă, iar din când în când îi mai trăgea și lui 
câte o mamă de bătaie. Tatăl pare deci să fi fost un 
nenorocit. Pe lângă asta, era mai mult plecat și nu a avut 
prea multă grijă de Thomas și de cei doi fraţi ai săi. In timp 
ce povestea, Thomas părea liniștit, însă se putea observa 
că se controla și că era încordat. La întrebarea cum îşi 
simte umerii și ceafa, a răspuns că și le simte extrem de 
tensionate și dureroase. L-am întrebat mai departe pe 
Thomas despre sentimentele pe care le avea faţă de tatăl 
său. Într-o primă fază, el a încercat să minimalizeze 
experienţele trăite, spunând că mulţi copii din generaţia sa 
au fost bătuţi de părinţi și că, pur și simplu, așa stăteau 
lucrurile pe vremuri. Însă eu nu m-am mulţumit cu 
răspunsul lui și am continuat. Cum s-a simţit ca băieţel, 
văzându-l pe tatăl lui cum o bătea pe mama? în acest 
moment, Thomas a început să transpire și să-și strângă 
pumnii. Îi era foarte dificil să se lase în voia emoţiilor ce 
răzbăteau la suprafaţă și care creșteau tot mai mult în el. 
În cele din urmă, le-a dat voie acestora să se manifeste. 
Era o furie sălbatică, care l-a speriat până și pe el! Dar 
acest lucru nu trebuie să ne mire, de vreme ce a trebuit să 
şi-o reprime decenii la rând! 

Apoi, l-am rugat pe Thomas să-i spună tatălui său 
(fictiv) părerea sa și să-i arate mânia lui. A început să-i 


vorbească tatălui imaginat, la început ezitant, însă apoi a 
devenit din ce în ce mai gălăgios și a început chiar să 
strige la el. Urla și îl înjura, a ridicat mâinile și s-a apucat 
să lovească perna pe care o așezasem prevăzător în faţa 
lui. Lovea în ea iar și iar, înjura și tipa. A durat o vreme 
până s-a prăbușit epuizat și a început să plângă amarnic. 
Acum, Thomas se simţea foarte mic și neputincios. Sosise 
momentul să-i explic, cu multă empatie, că ceea ce simţea 
era neputinţa copilului său interior. Micul Thomas fusese 
la discreţia absolută a tatălui său, un om deosebit de 
brutal. Apoi, s-a liniștit și a putut să se întoarcă din acest 
exerciţiu specific psihoterapie! corporale înapoi în 
realitatea cabinetului. S-a relaxat, a privit în jur și a 
remarcat apoi că (pentru moment) îi dispăruseră durerile 
de umeri și de ceafă. Era din cale-afară de uimit de 
intensitatea furiei acumulate faţă de tatăl violent, dar în 
acest fel a putut să înţeleagă și forţa pe care furia sa, ca 
formă de energie blocată, a avut-o în producerea unor 
astfel de dureri, atât de acute. Apoi, a început să simtă 
cum prin braţe îi curgea ceva ca un curent de vitalitate, 
ceva care îi lipsise deja de mult timp. 

Bineînţeles că psihoterapia nu s-a încheiat aici și nici 
durerile nu au dispărut întru totul. Insă astfel, a putut fi 
făcut un pas foarte important înainte. Thomas a reușit să-și 
vadă „platoșa musculară” și cauzele ei. A înţeles faptul că 
a trebuit să-și reprime pentru foarte mult timp impulsul de 
a se apăra fizic și verbal împotriva tatălui. Dacă și-ar fi dat 
frâu liber acestui impuls pe vremea când era copil, acest 
lucru ar fi putut fi extrem de periculos pentru el, întrucât 
nu ar fi putut să-i ţină piept tatălui celui puternic. Impulsul 
copilului de a spune: „Iți trag una pentru că o rănești pe 
mama!” a rămas blocat în musculatura umerilor și a cefei, 
conducând astfel la o tensiune cronică. Slăbirea armurii 
musculare datorită eliberării furiei, în combinaţie cu 
perlaborarea  psihoterapeutică, a reprezentat pentru 
Thomas un pas decisiv în direcţia vindecării. 

Uneori, atunci când adulţii, ca Thomas din exemplul 
nostru, au de-a face cu tensiuni musculare cronice, iar 


cauzele organice au fost excluse, apelul la o psihoterapie 
corporală poate fi mai util decât o serie de tratamente 
fizioterapeutice. Faptul că anumite cauze de natură psihică 
ar putea contribui la apariţia blocajului muscular ar trebui 
luat în calcul, în special atunci când acuzele revin cu o 
anumită regularitate. 

În terapia corporală întâlnim adesea următoarele 
simptome: 

e Musculatură tensionată în zona pieptului 

Aceasta zăvorește inima, „protejând-o” astfel de 
atingeri emoţionale foarte intense. Așa-numita energie a 
inimii (= iubirea) nu poate curge liber pentru că, probabil, 
la acest nivel au existat dezamăgiri puternice și răniri. In 
relaţia de cuplu, o energie a inimii care este blocată se 
manifestă prin faptul că unul dintre parteneri se simte 
întotdeauna ţinut oarecum la distanţă și, din punct de 
vedere emoţional, nu poate ajunge la celălalt. Un contact 
cu adevărat intim este imposibil sau se întâmplă rar, 
pentru că (inconștient!) el este blocat. 

e Diafragmă tensionată 

Diafragma este cel mai important mușchi care ne 
ajută să respirăm. Intr-o situaţie de stres, ea se contractă. 
La rândul ei, o diafragmă contractată împiedică o 
respiraţie profundă. Când respiraţia nu poate curge liber, 
acest lucru poate cauza alte tensiuni în corp, astfel că o 
relaxare autentică nu poate avea loc. Cu timpul, corpul 
ajunge într-o stare permanentă de stres. De aceea sunt 
atât de importante exerciţiile de respiraţie, pentru că ele 
aduc liniștire și relaxare în sistem. Yoga și masajul pot fi de 
asemenea folositoare. 

Ceafă îințepenită 

Aproape toate persoanele care lucrează mult în faţa 
calculatorului suferă din când în când de tensiune în zona 
cefei. Însă dacă aceste stări devin cronice, în spatele lor se 
poate ascunde o furie reprimată sau o atitudine de apărare 
permanentă faţă de teama de eșec și de a fi considerat 
slab. Persoanele care simt că cineva „le suflă în ceafă” (îi 
urmărește, îi judecă) tind spre perfecţionism, iar crezul lor 


este acela că „trebuie să suporte și să fie puternice”. A-și 
arăta părţile vulnerabile sau a face greșeli li se pare ceva 
mult prea periculos. Demontarea acestei concepţii și 
transformarea ei într-o afirmaţie mai sănătoasă pot ajuta la 
dizolvarea blocajului. Un partener plin de afecţiune poate 
avea în acest sens un efect benefic, de susţinere. 7 

Tensiuni în zona cefei, în combinaţie cu umerii 
încordați Aceste dureri exprimă impulsuri agresive (care 
sunt ușor de înţeles), reprimate ani de zile, așa cum am 
văzut în cazul lui Thomas. Mai poate fi vorba și despre 
situaţia în care un copil nu a avut încredere că-și poate 
întinde mâinile spre părinţii săi, adică nu și-a putut 
exprima faţă de ei nevoia de atenţie, astfel că apariţia 
tensiunilor musculare este rezultatul acestei situaţii. Într-o 
relaţie plină de iubire (respectiv, într-o terapie de cuplu), și 
exprimarea nevoilor este ceva ce se poate învăţa. 

Blocaje la nivelul bazinului 

Blocaje musculare regăsim adesea și în zona 
bazinului. Acestea apar de obicei atunci când nevoile 
agresive sau sexuale sunt reprimate în mod cronic, de 
exemplu, pentru că dorinţa de autonomie și de explorare a 
copilului a fost puternic îngrădită sau pentru că plăcerea 
fizică a fost interzisă și catalogată drept ceva rău. Când 
energia din zona bazinului nu poate să curgă liber, în plan 
erotic-sexual lucrurile sunt de obicei „moarte”. Ne 
închidem și devenim impermeabili. Blocajele musculaturii 
bazinului pot juca un rol important și în cazul problemelor 
de erecţie sau a tulburărilor de libido. Anumite exerciţii 
speciale, specifice psihoterapie! corporale, precum și 
masajul pot fi foarte utile. 

Mai există și o altă reacţie musculară a corpului faţă 
de anumite trăiri frustrante, și anume este vorba despre 
subnutriţia energetică ce se manifestă sub formă de 
musculatură molatică, „lipsită de viaţă”. In spatele 
acesteia se ascunde adesea o atitudine resemnată din 
cauza frustrărilor timpurii. Poate că știți, o persoană care 
merge târâindu-și picioarele și având o postură molâie nu 
transmite neapărat o imagine energică și vie, ci mai 


degrabă una obosită, umilită și deprimată. Și persoanele 
care suferă de depresii au adesea părţi musculare greoaie. 
Din punctul de vedere al energiei, acestea sunt 
„subnutrite”, iar vitalitatea a dispărut din mușchi. Aceștia 
din urmă pot fi energizaţi din nou cu ajutorul anumitor 
exerciţii de fizioterapie, cu rol întăritor, sau prin masaje 
revigorante ce pot contribui la o înseninare a stării de 
spirit. 

Un alt fenomen cu care psihoterapeuţii se confruntă 
relativ des este așa-numitul clivaj faţă de corp. In 
societatea noastră săracă din punct de vedere emoţional se 
întâmplă adesea ca oamenii să se izoleze de trăirile 
propriului lor corp, realizând astfel o separare între minte 
și trup. Acești oameni sunt foarte raţionali și cognitivi și 
încearcă să-și conducă viaţa exclusiv la nivel intelectual. 
Adesea, au probleme în a-și simţi corpul și emoţiile. De 
vreme ce cererile legate de emoţiile și nevoile lor nu le-au 
fost satisfăcute în copilăria timpurie, au tras concluzia că 
acestea nu le pot fi de niciun folos. Deoarece dobândirea 
controlului asupra emoţiilor a fost un lucru extrem de 
important în scopul supravieţuirii, ei au ales să se 
refugieze în mintea lor, care a devenit astfel instanţa de 
control numărul unu. 

Și în acest caz, putem presupune că separarea dintre 
minte și corp a reprezentat cândva un răspuns adaptat la o 
situaţie familială marcată de lipsa de afecţiune, de 
privarea emoţională sau de o atmosferă rece. Pe de altă 
parte, însă, energia vitală nu poate curge în mod liber dacă 
această clivare faţă de corp, care a avut loc foarte 
devreme, nu este rezolvată. Preţul plătit este pierderea 
bucuriei de viaţă, a vitalităţii și a unei anumite lejerităţi. 
Pentru persoanele care consideră că totul trebuie să treacă 
prin intelect, deschiderea la nivel emoţional este foarte 
dificilă, lucru care poate conduce la probleme serioase în 
relaţiile de iubire. 

Există multe alte modalităţi prin care corpul încearcă 
să gestioneze experienţele dureroase trăite și să se apere 
în faţa unor emoţii de care se teme. Felul în care psihicul și 


corpul procesează în mod individual ceea ce trăim este tot 
atât de diferit pe cât sunt biografiile și resursele noastre. 
Ceea ce este comun însă tuturor reacţiilor fizice 
inconștiente este faptul că ele au fost utile și și-au avut 
rostul lor, cel puţin o singură dată în viaţă, dacă nu de mai 
multe ori, așa cum se întâmplă de fapt de obicei. Însă dacă 
aceste blocaje nu sunt dizolvate, ele îşi întind efecte până 
în viaţa adultă și ne împiedică în evoluţia noastră 
ulterioară. Chiar dacă în trecut ele ne-au folosit, 
protejându-ne de (și mai multă) respingere, rușinare sau 
dezamăgire, astăzi nu mai putem înainta cu ajutorul lor. 
Dimpotrivă, blocajele acumulează în ele o energie 
incredibil de mare, care ne este sustrasă din rezervorul de 
energie vitală. Ele ne inhibă creșterea și dezvoltarea 
personală. Totodată, ne împiedică în crearea unui contact 
cu adevărat intim cu partenerul nostru și ne rețin de la a 
ne forma legături profunde cu ceilalţi oameni. De aceea, e 
important să ne ocupăm și de blocajele fizice adânc 
înrădăcinate atunci când un cuplu se împotmolește într-o 
atmosferă dominată de conflicte sau când cei doi nu mai 
găsesc o cale de acces unul spre celălalt. Când energia 
vitală proprie începe să curgă din nou, începe să se miște 
iar și relaţia - bineînţeles, cu condiţia participării și a 
celuilalt partener. 

SCURTĂ INCURSIUNE PE TĂRÂMUL PSIHICULUI, 
PARTEA A V-A: UN MIC EXERCIŢIU DE PERCEPERE A 
CORPULUI 

Luaţi-vă din când în când zece minute pentru a vă 
dedica cu atenţie și afecţiune corpului dumneavoastră. 
Întindeţi-vă pe o saltea sau pe o pătură, eventual cu o 
pernuţă sub cap și cu un sul sub genunchi și închideţi 
ochii. Concentraţi-vă asupra respirației, dar încercaţi să nu 
o influenţaţi, lăsaţi-o să curgă liber. 

Plimbaţi-vă atenţia, într-un ritm foarte lent, asupra 
tuturor părţilor corpului dumneavoastră. ÎIncepeţi cu 
degetele de la picioare, treceţi apoi la picioare. In 
continuare, încercaţi să vă simţiţi partea inferioară a 
trunchiului, zona abdomenului, pieptul și apoi partea 


superioară a spatelui. Urmati firul de-a lungul umerilor și a 
braţelor, apoi linia gâtului, a capului și a feţei. La final, 
îndreptaţi-vă încă o dată atenţia asupra respirației, 
deschideţi ochii și reveniţi înapoi în încăpere. 

Observaţie: Nu trebuie să faceţi nimic altceva pe 
parcursul acestui scurt exerciţiu decât să încercaţi să vă 
simţiţi corpul cât mai exact. Concentraţi-vă atenţia doar pe 
ceea ce simţiţi: 

e Care sunt zonele calde, care sunt cele mai degrabă 
reci? 

e Unde sunteţi în contact cu solul? Cum se simte acest 
lucru? 

e Unde simţiţi tensiune și unde relaxare și moliciune? 

e Unde aveţi dureri? Unde sunt senzațiile cele mai 
bune? 

Nu trebuie să schimbaţi sau să îmbunătăţiţi nimic. 
Scopul acestui exerciţiu este doar acela de a vă percepe 
corpul cu mai multă atenţie și de a vă însuși această 
practică. 

Comparaţi-vă senzațiile fizice cu simptomele descrise 
mai sus: tensiune la nivelul musculaturii pieptului, al 
diafragmei, al cefei și al umerilor. Puteţi afla ceva, în acest 
context, despre felul în care corpul dumneavoastră se 
apără? 

Dacă doriţi, faceţi acest exerciţiu împreună cu 
partenerul dumneavoastră și schimbaţi apoi opinii cu 
privire la ceea ce aţi simţit. Pe YouTube găsiţi mai multe 
exerciţii similare de atenţie. 

CÂND LUPTA ŞI FUGA NU MAI FUNCŢIONEAZĂ: 
CUM APARE TRAUMA? 

Până acum ne-am dedicat atenţia rănilor psihice 
ascunse pe care, într-o formă aproximativă, le-am numi 
„normale”. Acestea se nasc pe parcursul vieţii noastre 
pentru că am suferit diverse privaţiuni sau pentru că nu 
am primit dragostea, acceptarea și atenţia necesare, de 
care am fi avut nevoie. Din acest motiv, în anumite situaţii, 
nu ne-am putut continua dezvoltarea, ne-am format în noi 
un copil interior trist, împreună cu latura protectoare 


și/sau cu anumite apărări corporale, căzând și astăzi, în 
anumite momente potrivnice, în vechile tipare de 
comportament. Aceste răni vechi neprelucrate ne perturbă 
când și când starea psihică, ne marchează strategiile 
zilnice (inconștiente) de adaptare (coping) și da, din 
păcate, ne influenţează destul de des și relaţiile. 

O traumă este mai mult decât o rană psihică sau o 
experienţă negativă pe care a trăit-o o persoană. O traumă 
reprezintă o  zdruncinătură profundă a integrității 
interioare. Este un atac grav asupra întregului nostru Eu. 
Din punctul meu de vedere, termenul de „traumă” este 
folosit în ghidurile psihologice într-un mod excesiv și 
arbitrar. De aceea, pentru mine este deosebit de important 
să facem diferenţa între „rană psihică” și „traumă”, pentru 
că nu orice persoană care a suferit anumite frustrări sau 
care a trecut prin anumite experienţe negative este în mod 
obligatoriu o persoană traumatizată - chiar dacă, la nivelul 
limbajului cotidian, acestea sunt afirmaţiile pe care le 
auzim adesea. 

Deci în ce anume constă diferenţa dintre o trăire 
extrem de stresantă (o rană psihică) și o experienţă 
traumatizantă? Deosebirea dintre ele este dată de felul în 
care creierul nostru procesează această experienţă 
amenințătoare. După cum am văzut, creierul răspunde la 
pericol cu o reacţie de stres care ne permite să fugim 
(„]JZight”) sau să atacăm („fight“). Dacă într-o situaţie 
periculoasă reușim să reacţionăm cu ajutorul uneia dintre 
aceste două strategii și să ne punem astfel în siguranţă, 
atunci creierul nostru va înregistra poate cele întâmplate 
ca fiind extrem de copleșitoare, dar ele nu ne vor afecta pe 
termen lung, în calitate de eveniment traumatic. După 
primul șoc suferit, vom începe să procesăm încet situaţia 
periculoasă prin care am trecut și vom putea să ne 
recuperăm în urma ei. Cu alte cuvinte, vom putea parcurge 
un proces normal de vindecare. 

O situaţie extremă devine traumatică atunci când 
mecanis7 

mele „normale” de gestionare a stresului dau greș, 


adică atunci când nici lupta și nici fuga nu mai sunt 

posibile. Creierul este invadat de anxietatea de anihilare și 

nu știe cum să se ajute în alt fel decât prin „îngheţarea” 

(„freeze“) corpului și a psihicului. Cu ajutorul endorfinelor, 

organismul este sedat temporar, iar frica de moarte este 

neutralizată. Se instalează un fel de paralizie interioară, 
persoana încremenește și trăiește întâmplarea respectivă 
într-o stare de anestezie și de clivaj. 

În plus, în cazul unei traume, amintirile legate de 
evenimentul respectiv sunt fragmentate. Prin acest 
fenomen, numit și „disociere”, experienţa este atât de 
fracționată, încât o amintire completă a ei nu mai este 
posibilă. Organismul știe că s-a întâmplat ceva îngrozitor, 
însă nu-și mai poate aminti cu exactitate ce anume. 
Experienţa traumatică este profund separată de conștiință 
și înmagazinată într-o parte a inconștientului sub formă de 
nenumărate fragmente clivate. Acesta este motivul pentru 
care persoanele traumatizate nu îşi pot aminti mulţi ani de 
zile ce li s-a întâmplat. Unele dintre ele se luptă cu 
simptome multiple și diverse, însă nu au nici cea mai vagă 
bănuială că ele ar putea reprezenta sechelele unei traume. 

TRAUMA: CELE MAI IMPORTANTE 
INFORMAŢII, PE SCURT 
e Avem de-a face cu o traumă atunci când o persoană 

aflată într-o situaţie extrem de stresantă, trăită ca o 
ameninţare la adresa vieţii, nu poate nici să fugă 
(„light“) și nici să atace („Jâght”). Ca atare, ea nu se 
poate pune în siguranţă și, aflată într-o stare de 
neputinţă, este cu totul la discreţia a ceea ce se 
întâmplă. 

e Corpul reacţionează la acest eveniment traumatizant cu 
o stare de șoc și încremenire, precum și printr-o 
fragmentare a memoriei în multe bucăţi mici 
(„fragment”). 

e Există o diferenţă între o traumă punctuală, bazată pe 
un singur șoc, și o traumă complexă, cumulativă: 

O traumă cauzată de un singur șoc este o experienţă 
traumatică unică, ca de exemplu un atac, un viol, un 


accident grav, o catastrofă naturală etc. Dar și faptul de a 
fi martor la o infracţiune gravă sau la un suicid poate 
constitui o experienţă traumatică de acest tip. 

În schimb, vorbim despre o traumă complexă atunci 
când o persoană este expusă unor evenimente traumatice 
în mod repetat, pe o perioadă mai lungă de timp, de 
exemplu, atunci când un copil este supus în mod regulat la 
o agresiune de natură sexuală și/sau ritualică, când a fost 
neglijat în mod deosebit de sever sau când a fost abuzat în 
mod periodic din punct de vedere fizic, psihic sau în orice 
altă formă. 

e 'Traumele pot avea ca efect multiple simptome. Pe lângă 
leziunile fizice, datorate acțiunilor violente, și 
capacitatea de concentrare și cea de lucru pot fi de 
asemenea vătămate sau pot apărea diverse imagini 
intruzive recurente legate de traumă (adică „flashback”- 
uri, fragmente scurte de amintiri, care au loc brusc). 
Dar printre efectele traumei se numără și tulburările 
depresive, tulburările de personalitate, tulburările 
alimentare sau comportamentele  autodistructive, 
precum și un risc crescut de suicid. Stresul traumatic 
influenţează 7 

puternic circuitele neurobiologice ale creierului și ale 
sistemului nervos. Traumele repetate în copilărie lasă de 
obicei urme în întregul organism, ca de exemplu probleme 
cu reglarea nivelului de stres, un sistem imunitar slăbit și 
simptome somatice aparent inexplicabile, în afară de 
acestea, au mai fost descoperite și „tulburări detectabile 
de funcţionare ale sistemului limbic”?, precum și 
perturbări ale memoriei. 

e Oamenii prelucrează evenimentele traumatice în 
moduri foarte diferite. Cât de grave vor fi urmările lor 
depinde de mai mulţi factori, de exemplu, de tipul de 
traumă și de durata ei. De asemenea, poate fi de o 
importanţă semnificativă dacă trauma a fost un 
eveniment singular sau a fost ceva ce s-a tot repetat. Pe 
de altă parte, o catastrofă naturală lasă mai puţine 

urme traumatice severe decât un viol în grup, care s-a 
petrecut pe parcursul a mai multor ore. Copiii mici pot 
procesa o întâmplare traumatică mult mai puţin decât 
adulţii. Dar și constituţia psihică, experienţele trăite 
înainte, precum și reacţia mediului din care persoana 
face parte contribuie la cât de bine putem prelucra un 
eveniment traumatic. 

e Evenimentele traumatice provocate de alţi oameni sunt 
trăite într-un mod deosebit de dramatic. Tortura 
repetată și/sau ritualică, schingiuirile sau violenţa 
sexuală sunt experimentate ca fiind extrem de 
traumatice, mai ales atunci când sunt înfăptuite de 
figuri importante de atașament, în care victima avea 
încredere și/sau de care depindea. Aceste traume 
conduc de regulă la grave tulburări psihice. 

— Dacă nu au fost prelucrate, experienţele 
traumatice pot fi transmise la nivel transgeneraţional. De 
exemplu, copiii și nepoţii preiau inconștient experienţele 
traumatice pe care părinţii și bunicii lor le-au trăit în 
timpul războiului. Intre timp, s-a dovedit științific că acest 
lucru este posibil, demonstrându-se faptul că stresul 
traumatic poate provoca schimbări la nivel genetic, 
transformări care apoi sunt moștenite de următoarea 
generaţie. Însă cercetările științifice au arătat și faptul că 
experienţele pozitive interumane (făcute, de exemplu, în 
cadrul unei terapii) pot contracara modificările genetice 
provocate de traume. 

CUM SE REFLECTĂ 0 TRAUMĂ TIMPURIE 

ASUPRA COMPORTAMENTULUI NOSTRU 
RELAŢIONAL? 

Pentru tema urmărită de noi, de o importanţă 
deosebită sunt traumele repetate și petrecute timpuriu, 
deoarece ele influenţează în mod direct tiparul de 
atașament al unui copil, conducând la așa-numita „traumă 
de atașament”. Unui adult care a supravieţuit la limită 
unui tsunami și în care și-a pierdut persoane dragi îi va fi 
foarte greu să prelucreze această experienţă îngrozitoare, 
însă această traumă nu îi va afecta aproape deloc 


capacitatea sa generală de atașament. Dar un copil care a 
fost abuzat timp îndelungat de părinţii săi sau de rude 
apropiate nu-și va putea construi un atașament securizant 
în relaţie cu aceștia. 

Psihiatrul pentru copii John M. Bowlby, care în anii 
'60 s-a ocupat în mod intens de cercetarea tiparului de 
atașament, deosebește patru astfel de tipare: ! 

TIPARUL DE ATAȘAMENTI SECURIZANT 

Copilul dezvoltă un tipar de atașament securizant 
atunci când se simte acceptat de către o figură de 
atașament empatică și plină de afecţiune, când se simte în 
siguranţă lângă aceasta, dar în același timp i se permite 
să-și experimenteze și năzuinţa spre autonomie. 

Un adult care și-a putut dezvolta pe vremea când era 
copil un tipar de atașament securizant se va percepe pe 
sine ca o persoană demnă de iubire și autonomă, dar în 
același timp, într-o relaţie de cuplu, va putea trăi 
sentimente de conexiune cu celălalt. A trăi sentimente 
temporare de dependenţă într-o relaţie nu-i provoacă 
anxietate, așa cum această persoană nu se teme nici de 
singurătate. Ea este capabilă să menţină un echilibru între 
dorinţele de atașament și aspiraţiile către autonomie. De 
obicei, nu va întâmpina niciun fel de probleme majore în a 
se lăsa în voia unei relaţii de cuplu intime, ce presupune 
un angajament. 

TIPARUL DE ATAȘAMENTI ANXIOS-EVITANT 

Dacă un copil nu a trăit experienţe pozitive legate de 
nevoia sa de dependenţă, pentru că, de exemplu, mama 
și/sau tata au fost copleșiți de ceea ce înseamnă îngrijirea 
unui bebeluș, respectiv a unui copil mic sau au respins 
copilul și nu s-au ocupat de el, acesta dezvoltă un tipar de 
atașament anxios-evitant. Copiii cu acest tipar se vor feri și 
la vârsta adultă de relaţii emoţionale profunde și vor 
încerca să devină cât mai independenţi cu putinţă. Mottoul 
lor sună în felul următor: „Vreau să fiu cât mai autonom și 

să rămân independent”. Bineînţeles că și aceste persoane 
reţinute în ceea ce privește atașamentul pot forma relaţii 
de cuplu. Însă la nivel inconștient, ele vor avea în 
permanenţă grijă să menţină o anumită distanţă și lipsă de 
angajament, ceea ce, în funcţie de constelația relaţiei, 
poate fi un lucru bun sau, dimpotrivă, problematic. 
Totodată, aceste persoane întâmpină dificultăţi și în 
menţinerea unei apropieri emoţionale autentice. 

TIPARUL DE ATAȘAMENT ANXIOS-AMBIVALENT 

Un copil dezvoltă un tipar de atașament anxios- 
ambivalent dacă figura sa de atașament nu a fost demnă 
de încredere din punct de vedere emoţional. Pe de o parte, 
copilul se află într-o continuă căutare a unei legături 
emoţionale și a unei relaţii de fuziune, tocmai pentru că ele 
i-au lipsit. Pe de altă parte, el este furios pentru că 
părintele nu-i stă în mod constant la dispoziţie. 

Astfel, la vârsta adultă se naște o atitudine de 
ambivalenţă fată de partener. Pe de o parte, persoana cu 
un tipar de atașament anxios-ambivalent îşi dorește o 
legătură afectivă foarte profundă, dar pe de altă parte, ea 
însăși nu o poate tolera și trebuie să o distrugă. Mai există 
și varianta în care îşi va alege un partener la fel de 
ambivalent ca ea în privinţa atașamentului, astfel că 
întreaga relaţie dintre cei doi devine o luptă continuă între 
apropiere și distanţare. 

TIPARUL DE ATAȘAMENT ANXIOS-DEZORGANIZAT 

Copiii care au dezvoltat un tipar de atașament 
anxios-dezorganizat au fost, de cele mai multe ori, 
victimele unor traume severe. Adesea, ei lasă impresia că 
sunt profund afectaţi și prezintă diverse perturbări de 
comportament, ca de exemplu, comportamente 
contradictorii, mimică și gestică ciudate sau mișcări bizare 
ale corpului. Un astfel de copil grav traumatizat trebuie să 
crească în mijlocul unei dileme, legată de faptul că 
persoanele de care depinde sunt și cele care îi distrug 
integritatea. Copilul nu-și poate forma în interiorul lui 
imaginea unei „mame bune, grijulii”, care să devină apoi o 
parte a unui „Eu bun, grijuliu faţă de sine”, la care să 


poată apela mai târziu, de exemplu în situaţii de stres. 
Acest lucru împiedică dezvoltarea identităţii sale, iar 
copilul nu-și poate forma un „sine coerent”!!, aspect care 
este absolut esenţial pentru o viaţă psihică sănătoasă. 

In relaţiile de mai târziu, astfel de persoane tind să-i 
controleze pe ceilalţi într-un mod aproape obsesiv, în 
încercarea de a-și oferi o cantitate cât de mică de 
siguranţă și de a nu se simţi cu totul la discreţia celorlalţi. 
Insă de cele mai multe ori, aceste încercări (adesea 
inconștiente) nu sunt deloc încununate de succes, pentru 
că partenerul nu vrea să se lase controlat în mod continuu 
și, astfel, se poate ajunge la conflicte puternice. De aceea, 
multor persoane care au fost traumatizate grav și de foarte 
timpuriu le este foarte dificil să trăiască într-o relaţie 
satisfăcătoare de cuplu. Cu mult ajutor, unele dintre ele 
reușesc însă acest lucru (vezi mai jos interviul din cadrul 
secţiunii „Try walking în my shoes”). 

NEUROPLASTICITATEA: DE CE SUNT POSIBILE 
SCHIMBAREA ȘI VINDECAREA? 

Am văzut că toate experienţele pe care le avem în 
relaţiile cu ceilalţi sunt înmagazinate în memoria noastră 
și/sau în memoria corporală. Aceste amintiri ne 
influenţează reprezentările despre viaţă, tiparul de 
atașament și comportamentul nostru în relaţii. Dacă am 
trăit multe experienţe stresante și apăsătoare, ne temem 
că le vom trăi iar și iar, așa că (inconștient) reacţionăm din 
nou cu stres la anumiţi stimuli care ne amintesc de 
situaţiile de pericol din trecut. Acești stimuli sunt numiţi 
„factori declanșatori” (în engl.: triggers). Atunci când 
reacţionăm în mod repetat la anumiţi factori declanșatori, 
căile neuronale implicate în acest proces sunt folosite 
foarte des și se stabilizează, transformându-se într-un fel 
de „autostradă informaţională”. Așa cum este cazul tuturor 
obiceiurilor, şi creierul nostru se obișnuiește să tot 
folosească această autostradă, chiar şi atunci când există 
poate și alte căi, doar că nu știm de ele. 

Vestea cea bună este însă următoarea: creierul 

nostru poate fi reprogramat. Oamenii de știință numesc 
acest lucru „neuroplasticitate”. Doar pentru că am tot 
întrebuințat de-a lungul timpului aceleași căi neuronale, 
aceasta nu înseamnă că trebuie să o facem în continuare. 
Și doar pentru că în relaţiile de cuplu ne-am comportat 
„dintotdeauna așa”, aceasta nu înseamnă că lucrurile 
trebuie să rămână astfel. După cum am văzut, experienţele 
și creierul se condiţionează reciproc. Când încercăm ceva 
nou, când ne comportăm în relaţii altfel decât obișnuiam 
să o facem, nu trăim doar experienţe noi, ci ne supunem 
examinării și aserţiunilor noastre interne cu privire la noi 
înșine și la lume, putându-le eventual modifica: „Este 
adevărat că nu pot suporta niciun fel de apropiere? Sau, în 
anumite condiţii, lucrurile ar putea totuși să meargă bine? 
Cum m-aș simţi dacă nu aș cădea tot mereu în starea de 
copil interior, ci aș reuși să rămân prezent ca adult? Și cum 
m-aş simţi dacă aş fi văzut şi recunoscut aşa cum sunt de 
către o persoană dragă mie?” 

Putem să contribuim la această schimbare creându- 
ne condiţiile pentru experienţe noi, poate mai frumoase, și 
restructurându-ne astfel creierul stresat. Experiențele noi 
creează căi neuronale noi. Bineînţeles că acestea nu sunt 
deocamdată? 

autostrăzi informaţionale precum cele pe care 
creierul nostru a circulat de sute de mii de ori. Nu, ele 
sunt mai degrabă niște mici cărări greoaie, pe care întâi 
trebuie să le cucerim voinicește. Se poate întâmpla ca pe 
marginea drumului să dăm de mărăciniș spinos, se poate 
întâmpla ca noile drumuri să fie abrupte și să trebuiască să 
depășim anumite obstacole. Ca atare, calea pe care pornim 
acum s-ar putea să nu fie un traseu turistic foarte ușor și 
poate că vom avea nevoie de puţin timp și răbdare. Însă, 
dacă nici măcar nu încercăm să ne croim rute noi, vom 
rămâne întotdeauna acolo unde suntem şi ne vom învârti 
mereu în același cerc. Altfel, nu vom putea ajunge 
vreodată într-un loc poate mai luminos, mai lejer, mai plin 
de iubire și mai viu... 

Sunteţi deci pregătiţi să vă faceţi rucsacul și să 


pătrunderi împreună cu mine în ţinutul deluros și ramificat 
al dragostei, ca să privim felul în care rănile nevindecate 
se manifestă în relaţii? Și apoi să vedem, în continuare, 
cum ne putem vindeca într-o relaţie? 

Super! Atunci să ne îndreptăm spre următoarele 
două capitole! 

Stres, certuri și tăceri mormântale: Cum se manifestă 
vechile răni în relaţii? 

5 

Toate cuplurile care vin la cabinet au în comun 
următorul lucru: se iubesc. Partenerii simt că-și aparţin 
unul altuia și că reprezintă ceva unul pentru celălalt. Din 
păcate, ei nu pot să-i dea acestei iubiri dintre ei forma pe 
care și-ar dori-o. S-a acumulat prea multă furie sau 
frustrare, încrederea reciprocă a fost știrbită sau chiar 
zdruncinată de-a binelea. Adesea, partenerilor le lipsește o 
conexiune emoţională autentică și trăiesc frustraţi unul 
lângă celălalt. Iar în cele mai multe cazuri, despre o viaţă 
sexuală palpitantă nici nu mai poate fi vorba. Majoritatea 
relatează despre certuri enervante care se repetă iar și iar, 
despre discuţii ce se desfășoară tot mereu după același 
tipar și care se stârnesc în legătură cu aproape orice 
subiect. 

O remarcă oarecare despre teckelul vecinilor sau „o 
privire greșită” pot conduce, în cazul anumitor cupluri, la 
conflicte de dimensiuni dramatice, care rămân de neînțeles 
pentru cineva din exterior. Dar de cele mai multe ori, nici 
partenerii înșiși nu se înţeleg pe sine sau nu înţeleg reacţia 
vehementă a celuilalt. Deși ambii parteneri îşi dau seama 
uneori, chiar în timp ce se ceartă, că situaţia scapă de sub 
control, ei nu sunt în stare să oprească această dramă. 
Unora dintre clienţii mei le este foarte dificil să se 
liniștească după astfel de episoade, rămân agitaţi mult 
timp sau, pur și simplu, se simt nefericiţi zile la rând. 
Adesea, ei nu înţeleg nici măcar retrospectiv ce anume s-a 
întâmplat și îşi aruncă vina unul asupra altuia. Ranchiuna 
reciprocă crește cu fiecare conflict nerezolvat, sentimentul 
de neajutorare se accentuează, până devine disperare. 


Fiecare îl urmărește pe celălalt cu o privire scrutătoare și 
așteaptă ca el să se comporte din nou urât. O singură 
remarcă „greșită” și gata! Următoarea ceartă se întrevede 
deja la orizont! 

Dacă și dumneavoastră vi se întâmplă să vă blocaţi 
ocazional în astfel de tipare distructive și conflictuale cu 
partenerul, aflaţi că nu sunteţi singurul! în plus, acesta nu 
este un motiv de rușine! Dacă în calitate de cadru de 
conducere la locul de muncă stăpânim cu multă pricepere 
o serie de „reguli de feedback”, dar acasă ne învârtim într- 
un cerc vicios format din frustrare și furie, acest lucru nu 
reprezintă o contradicţie! Și, în niciun caz, nu este nici 
semnul unei incapacităţi! Când în relaţia de cuplu 
rămânem prinși într-o capcană, ne aflăm într-o situaţie de 
criză emoţională. Cu alte cuvinte, creierul nostru pur și 
simplu nu funcţionează corect. În special cortexul 
prefrontal, care este responsabil de comportamentul 
„raţional”, îşi abandonează temporar sarcinile. Un factor 
declanșator oarecare, un trigger este răspunzător pentru 
faptul că în interiorul nostru începe să se deruleze un plan 
de urgenţă care se sustrage controlului nostru conștient. 
În aceste lupte dintre parteneri nu acţionează deci acea 
parte din noi pe care am numi-o „Eul adult”. In schimb, 
putem spune că cel care se revoltă este un Eu adolescentin 
sau infantil (sau „protectorul intern” al acestuia), un Eu 
care nu a primit suficientă atenţie sau care a fost rănit 
psihic. Conflictul din prezent îi atinge acestuia rănile și 
ameninţă să scoată la suprafaţă întreaga suferinţă. Insă 
pentru că acest lucru este resimţit ca o ameninţare, el 
trebuie prevenit cu ajutorul unor comportamente de 
evadare, cu ajutorul agresivităţii, al unei atitudini de 
indignare, de devalorizare sau prin diverse acuzaţii aduse. 

Însă nu trebuie să vă faceţi griji! Această „dramă în 
cuplu” nu este atât de lipsită de sens pe cât pare. În astfel 
de situaţii extreme întâlnite în dinamica unei relaţii, 
inconștientul lucrează din greu să preîntâmpine răni noi, 
asemănătoare. Acţiunile și reacţiile aparent neadecvate ale 
partenerilor îndeplinesc adesea o funcţie intra-psihică de 


protecţie, care însă din păcate nu este recunoscută ca 
atare. Chiar dacă aceste funcţii protective au avut cândva 
un rol bine definit, în relaţiile intime ele sunt mai degrabă 
contraproductive. 

Să aruncăm acum o privire asupra felului în care 
rănile noastre neprocesate se manifestă în relaţiile de 
iubire! 

„MĂ ENERVEAZĂ NONȘALANŢA TAP: CUM NE 
ÎMPOVĂREAZĂ PROIECŢIILE IUBIREA? 9 

La început suntem atât de îndrăgostiţi! Plutim în al 
nouălea cer și vedem totul prin ochelarii cu lentile roz. 
Percepem doar parţial persoana pe care o adorăm și o 
idealizăm. După câteva luni de relaţie, beţia dragostei 
începe însă să dispară. Putem gândi din nou mai clar și 
putem privi lumea mai realist. Remarcăm tot mai mult la 
celălalt anumite trăsături, care cumva ne scăpaseră 
înainte. Tipul acesta/femeia aceasta a fost dintotdeauna 
nepunctual (a)? A sforăit mereu așa? îşi lăsa și înainte 
șosetele aruncate peste tot? Toate acestea sunt niște 
comportamente noi din partea lui/a ei? Sau, furat de 
mirajul iubirii, nu le-am remarcat eu până acum? 

În cabinetul meu, îi întreb adesea pe parteneri ce i-a 
fascinat la început la celălalt. De exemplu, Larissa spune: 
„Era bine dispus, radia o anumită nonșalanţă și încredere, 
care mi-au plăcut incredibil de mult! Lăsasem un divorţ 
urât în spatele meu și mă simţeam apăsată și posomorâtă. 
Buna lui dispoziţie m-a molipsit și m-a ajutat să trec peste 
tristeţea mea”. Soţul ei, Alex, relatează și el, la rândul lui: 
„Am fost extrem de impresionat de cât de responsabilă era 
Larissa! Avea deja un copil din prima căsătorie și mi-a 
plăcut felul ei în care gestiona totul - jobul, gospodăria, 
copilul. Am considerat-o de la bun început o femeie 
puternică, care reușea să le ducă pe toate cu bine la 
capăt!” 

Și apoi? Tocmai aceste trăsături descrise, care odată 
emanaseră atâta fascinaţie, au devenit o problemă în 
relaţie. Tendinţa lui Alex spre nonșalanţă i se pare acum 
Larissei superficială și inadecvată. El preia prea puţine 


responsabilităţi și se lasă frecvent dus de val. Totul rămâne 
pe umerii ei: copiii (au mai sosit încă doi), casa, 
întreţinerea relaţiilor de prietenie, pur și simplu, totul! 
„Detest felul nonșalant cu care tratezi tu lucrurile! îmi 
repugnă!” La rândul lui, Alex se plânge că Larissa trebuie 
să controleze întotdeauna ce se întâmplă și că transformă 
totul într-o problemă. „Mi se pare mult prea greu cu ea! 
Abia pot să mai îndur toate astea! Până la urmă, nu vreau 
decât să mă simt bine!”, se indignează Alex. 

Larissa și Alex s-au blocat într-un conflict din care nu 
au mai reușit să iasă singuri. Larissa și-a ales un bărbat 
care la început o putea înveseli și care degaja candoare și 
o atitudine relaxată. La rândul lui, Alex și-a ales o femeie 
responsabilă și „puternică”. Dar apoi, pentru fiecare dintre 
ei, alegerea făcută s-a transformat într-o pacoste. 

Însă întrebarea care se pune este următoarea: de ce 
tocmai trăsăturile și comportamentele atât de îndrăgite și 
de admirate odată devin la un moment dat o problemă în 
relaţie? De ce o enervează acum pe Larissa exact acele 
însușiri care au atras-o cândva la Alex? Și de ce nu se mai 
poate bucura Alex să aibă lângă el o femeie atât de 
responsabilă? 

Explicaţia constă în faptul că adesea ne îndrăgostim 
de oameni care par să posede ceva ce nouă ne lipsește sau 
care nu este suficient conturat în noi. Pentru a ne întregi, 
ne alegem un partener care are trăsăturile pe care noi nu 
ni le-am dezvoltat (încă) suficient de bine. Cel puţin pentru 
o perioadă, suntem fascinaţi de faptul că partenerul e în 
stare de ceva ce noi nu putem. Însă la un moment dat, 
începe să ne enerveze faptul că celălalt reușește acolo 
unde noi ne simţim incompetenţi - însă nu recunoaştem 
acest lucru faţă de noi și nu încercăm să lucrăm la el. În 
consecinţă, dintr-odată spunem despre celălalt că este 
stupid și îi respingem felul de a-și construi viaţa. Și, 
bineînţeles, îl învinovăţim pentru faptul că, din cauza lui, 
noi ne simţim prost. 

Înapoi la Alex și Larissa: am discutat în ședințele de 
terapie despre legătura care exista între propria persoană 


a fiecăruia dintre ei și atributele detestate la celălalt. 
Rapid a devenit clar faptul că abilitatea Larissei de a trata 
lucrurile mai relaxat - de „a nu lua lucrurile prea în serios” 
- nu era deosebit de dezvoltată. Serenitatea nu îi era ceva 
specific. Dimpotrivă, ea era torturată de ideea că lumea s- 
ar prăbuși dacă ea nu ar avea totul sub control. Mottoul ei 
era următorul: „Trebuie să controlez totul, altfel se va 
întâmpla ceva rău!” Această deviză provenea din copilărie, 
când i s-a pasat sarcina de a salva căsătoria părinţilor ei și 
de a ţine familia împreună. Fetiţa de odinioară a reușit să 
facă acest lucru sforţându-se peste măsură și controlând 
totul - mai ales pe sine şi emoţiile ei. 

Dimpotrivă, lui Alex îi era dificil să se angajeze la 
ceva și să preia responsabilităţi, pentru că în copilărie i s-a 
inoculat în permanenţă ideea că oricum face totul greșit și 
că este prea „inept”. Așa că, la prima vedere, pentru el 
părea un lucru practic să se căsătorească cu o femeie care 
gestiona totul, iar el putea să evadeze astfel pe terenurile 
mai ușoare ale vieţii, unde nu putea să facă nimic greșit. 

Am reflectat apoi la modul în care Larissa ar putea 
aduce mai multă relaxare și lejeritate în viaţa ei și ce ar 
însemna să delege controlul sau să se dispenseze de el în 
anumite domenii. Alex a început să lucreze la tema sa din 
copilărie, care inconștient îl împiedica constant să se poată 
vedea și comporta ca un adult de încredere. Încet-încet, 
cei doi au reușit să renunţe la reproșurile reciproce pe 
care și le făceau și să stabilească un echilibru mai bun în 
felul în care se raportau la responsabilitate și nonșalanţă. 

Cu toţii tindem să recunoaştem şi să combatem în 
celălalt 7 7 7 

anumite aspecte nedorite pe care nu le suportăm la 
noi înșine și pe care ni le reprimăm din acest motiv. 
Numim acest mecanism proiecţie: proiectăm și depozităm 
în celălalt un sentiment neplăcut sau un impuls interzis. 
Astfel, putem critica tot timpul „agresivitatea“ 
partenerului, deși noi înșine suntem agresivi, dar nu vrem 
să percepem acest lucru sau nu vrem să-l recunoaştem. 
Sau îi reproșăm partenerului că flirtează cu alte persoane, 


deși noi înșine am vrea poate să flirtăm, dar nu îndrăznim. 

O PRIVIRE PLINĂ DE AFECŢIUNE ASUPRA 
DINAMICII DE CUPLU. PARTEA I: RECUNOAȘTEREA 
PROIECŢIILOR 

Acordaţi din când în când atenţie conţinutului 
reproșurilor pe care le faceţi partenerului dumneavoastră 
și aspectelor pe care le respingeţi la el și încercaţi să i le 
combateţi. 

N Ce legătură există între aceste aspecte și persoana 
dumneavoastră? Cum aţi putea să schimbaţi aceste 
lucruri? 

N Care sunt zonele în care aveţi sentimentul că partenerul 
proiectează anumite calităţi sau gânduri asupra 
dumneavoastră și vi le combate? Aţi putea să abordaţi 
cu afecţiune acest subiect împreună cu partenerul? 

„EŞTI EXACT CA MAMA MEA!": ATENŢIE, 
TRANSFER! 

Proiecţia, pe care am descris-o anterior, este un aşa- 
numit mecanism de apărare care în viaţa cotidiană este 
foarte des întâlnit. Ne apărăm de acele emoţii pe care le 
percepem amenințătoare, de impulsurile presupus 
inacceptabile sau de dorinţele interzise, în cazul Larissei, 
exercitarea controlului avea rolul să o apere de anxietate, 
pentru că aceasta ar fi confruntat-o cu copilăria ei. 
Dimpotrivă, în cazul lui Alex, apărarea era îndreptată 
împotriva grijii de „a nu face ceva greșit” și de a se simţi 
inferior, așa cum s-a întâmplat adesea în copilăria lui. Din 
păcate, mecanismele de apărare ale celor doi au condus pe 
termen lung la o cimentare a situaţiei și, astfel, la o 
distribuire inegală a sarcinilor și responsabilităţilor în 
relaţia lor. Comportamentul de apărare a devenit 
disfuncţional pentru că a dat naștere la furie și supărare, 
aducându-le relaţia într-o situaţie critică. 

Dar şi aşa-numitul transfer îl întâlnim foarte des în 
viaţa de zi 7 7 7 

cu zi. Conceptul de „transfer” provine din psihanaliză 
și desemnează tendinţa noastră de a transfera emoţii 
reprimate, temeri sau așteptări din copilărie asupra unui 


eveniment din prezent. Astfel, se poate întâmpla ca o 
persoană să-și vadă inconștient în partener propria mamă, 
tatăl, o soră sau un frate, alunecând astfel în tipare vechi, 
infantile, de comportament. 

În următorul exemplu se poate observa foarte ușor 
cum un astfel de transfer conduce la conflicte în relaţie, 
dacă nu reușim să detectăm acest mecanism. 

Maike și Michael au venit la consiliere pentru că de 
ceva timp se certau întruna. Simţeau că se învârt în cerc și 
că ar avea nevoie de câteva sugestii despre cum ar putea 
să-și amelioreze comunicarea. Nu era vorba despre un 
subiect anume, ci mai degrabă erau în stare să se ia în 
coarne din „absolut orice”. I-am rugat pe cei doi să-mi 
descrie în detaliu o situaţie tipică, lucru care nu le-a fost 
prea greu, pentru că în ziua precedentă tocmai se luaseră 
puternic la harţă din cauza unei pâini, mai exact, din cauza 
lipsei ei. 

În ciuda înţelegerii pe care o stabiliseră împreună, 
Michael nu a cumpărat pâine, iar Maike s-a înfuriat din 
acest motiv. Ea i-a reproșat lui că nu se poate baza 
niciodată pe el și că această situaţie era atât de tipică 
pentru el! Michael s-a supărat, argumentând că pur și 
simplu a uitat și că acesta nu era un lucru așa de grav! Ea 
nu ar trebui să facă din asta o tragedie! Era pur și simplu 
ridicol! în acest moment, Maike s-a enervat pe faptul că el 
nu putea să-și recunoască greșeala și să se scuze pentru 
ea. Michael s-a înfuriat și a început să o ocărască pe soţia 
sa, spunând despre ea că este „încuiată la minte”, ceea ce 
pe ea a indignat-o și a mâniat-o și mai tare. Cei doi au 
ajuns să se certe atât de cumplit, încât abia au putut să 
închidă un ochi în noaptea care a urmat, iar dimineaţă s-au 
trezit amândoi rupţi de oboseală. Chiar dacă această 
poveste ar fi putut părea amuzantă într-un scheci de 
comedie, pentru acest cuplu, ea a fost însă răscolitoare și 
dramatică. 

Ce s-a întâmplat de fapt? Michael nu a cumpărat 
pâine, deși așa fusese înţelegerea. Din acest motiv, Maike 
s-a simţit foarte dezamăgită, mai ales pentru că se pare că 


a trăit de mai multe ori astfel de experienţe. Până aici, 
lucrurile sunt clare. 

Însă dezamăgirea lui Maike era atât de profundă, iar 
ea se simţea atât de zdruncinată în interiorul ei, că abia 
reușea să se liniștească. În încercarea de a explora mai 
departe, am aflat că astfel de experienţe cu soţul ei au 
condus-o la concluzia că nu se putea baza pe el. Se simţea 
singură și părăsită. La rândul lui, soţul ei era perplex: 
„Doar pentru că am uitat să cumpăr o pâine?!”, a întrebat 
el derutat și a scuturat din cap. 

Cu toate acestea, reacţia lui Maike nu era chiar atât 
de dificil de înţeles. Am putut să ne dăm seama repede că 
Maike a trăit de multe ori în copilărie astfel de experienţe. 
Tatăl ei obișnuia să-i promită multe lucruri, dar aceste 
promisiuni nu erau ţinute aproape niciodată. De multe ori, 
munca era cea care îl împiedica să meargă cu ea la 
grădina zoologică sau la piscină, așa cum se înţeleseseră. 
Fetiţa de opt ani a perceput aceste situaţii ca pe o 
respingere din partea lui. Concluzia pe care ea a tras-o a 
fost următoarea: „Nu sunt importantă”. Am înţeles astfel 
că atitudinea lui Michael activa copilul rănit, în vârstă de 
opt ani, din interiorul lui Maike. Mai simplu spus, faptul că 
Michael nu a adus pâine a declanșat în Maike vechiul 
sentiment că nu este importantă sau că este lipsită de 
orice însemnătate - un sentiment extrem de dureros 
pentru ea, pe care soţul ei l-a reactivat fără să-și dea 
seama. Michael a fost surprins de acest lucru și oscila între 
înţelegere („Pot să-i înţeleg acum mai bine intensitatea 
reacției”) și furie („Dar ce are asta de-a face cu mine”! 
Doar nu sunt tatăl tău!”). El a simţit că a fost „confundat 
și s-a perceput ca „victimă” a unui transfer. În opinia lui, el 
„a încasat-o” pentru ceva ce nu-i era destinat lui. 

Pe de o parte, acest lucru era adevărat. Pe de altă 
parte, întrebarea era: ce făcuse de fapt, astfel încât să 
declanșeze acest transfer în cazul lui Maike? Nu avea și el 
vreo legătură cu asta? Sau era într-adevăr doar o victimă 
inocentă în acest joc transferenţial? 

Pentru a răspunde la aceste întrebări, în următoarea 


ședință ne-am îndreptat atenţia către procesele interne ale 
lui Michael. Ce l-a făcut să fie atât de furios? Şi de ce i-a 
venit atât de greu să-și recunoască „greșeala” de a fi uitat 
să cumpere pâine și să-și ceară scuze pentru asta? Am 
descoperit că dezamăgirea soţiei sale l-a catapultat și pe el 
înapoi în propria lui copilărie, fără ca el însuși să-și fi dat 
seama de acest lucru. Pe vremea când mergea încă la 
grădiniţă, mama lui era adesea dezamăgită de el. li 
reproșa diverse lucruri și îl pedepsea desconsiderându-l și 
ignorându-l. Pe de altă parte, băieţelului care era pe 
vremea aceea nu îi era foarte clar ce anume făcea greșit. 
Concluzia pe care a tras-o a fost următoarea: „Greșesc tot 
timpul și nu fac nimic bine”. In același timp, în el creștea o 
furie care îl ajuta să nu sucombe din cauza resemnării. 
Această furie a condus la faptul că acest băieţel se mai 
răzbuna pe mamă din când în când, „pe la spate”, de 
exemplu, desfăcându-i odată pe ascuns un pulover pe care 
aceasta îl tricotase pe jumătate sau tăindu-i frunzele 
plantei preferate. La modul cel mai simplu, putem spune 
că, în cazul conflictului de faţă, Michael a recunoscut-o 
inconștient în soţia sa pe mama lui nemulțumită și, ca 
atare, a reacţionat, pe de o parte, printr-o justificare („Nu 
am fost rău, doar am uitat!”) și, pe de altă parte, printr-o 
minimalizare a situaţiei („Nu e un lucru atât de grav!”), 
pentru ca, în cele din urmă, cu furia unui copil de cinci ani, 
să se simtă tratat în mod nedrept. 

În conflictul dintre Maike și Michael, transferurile 
paterne și materne reciproce au jucat deci un rol 
semnificativ. Recunoaşterea acestora a reprezentat primul 
pas important pentru ca cei doi să reușească să iasă din 
această dinamică. 

De asemenea, amândoi au trebuit să se confrunte în 
mod intens cu propriul copil interior rănit și cu nevoile 
acestuia. De aceea, următorul pas a fost acela de a-și 
recunoaşte fiecare mai repede propriile trăiri afective într- 
o situaţie similară de conflict și de a și le putea exprima 
mai bine. Astfel, Maike a învăţat încet să spună următorul 
lucru când se simţea dezamăgită: „Mă simt din nou ca 


fetiţa tristă de opt ani, atunci când tata nu era acolo”. La 
această afirmaţie, Michael putea reacţiona acum cu ceva 
mai multă compasiune, pentru că nu se simţea confruntat 
cu acel tip de reproșuri grave care lui îi aminteau de 
propriile răni din copilărie. Astfel, el putea să dea dovadă 
de mai multă empatie pentru Maike. În mod similar, și el a 
lucrat la tendinţa sa de a-și confunda soţia „dezamăgită” 
cu mama punitivă. 

Uneori, partenerii îşi transferă unul asupra celuilalt 
anumite dorinţe care ar fi trebuit exprimate pe vremuri 
faţă de unul dintre părinţi, lucru care, dintr-un motiv sau 
altul, nu a fost însă posibil. Unele cliente îşi doresc, de 
exemplu, ca soţul lor să le citească din priviri orice 
dorinţă, să știe în orice moment cum se simt și de ce au ele 
nevoie. Și, bineînţeles, dacă se poate, să le și îndeplinească 
aceste dorinţe! Dar și bărbaţii îşi doresc să primească o 
îngrijire completă din partea soțiilor lor, așa cum făcea 
mama sau ar fi trebuit să facă. Acest ideal de iubire îl 
putem numi dragoste „romantică“, dar mai degrabă el este 
expresia unor nevoi infantile (timpurii). În loc să preluăm 
responsabilitatea pentru propria stare de bine și să ne 
comunicăm clar dorinţele, transferăm pur și simplu asupra 
celuilalt această sarcină: „Fă-mă fericit! Ai grijă de mine!” 
Un copil mic este dependent de capacitatea persoanei sale 
de atașament de a-i „citi” și de a-i percepe nevoile. Dar, în 
calitate de partener adult, trebuie să fim în stare să ne 
exprimăm nevoile sau să ni le satisfacem singuri. Însă 
pentru persoanele care nu au învăţat niciodată acest lucru 
și care în copilărie au fost prejudiciate de experienţa de „a 
fi îngrijite”, a realiza acest lucru este ceva foarte dificil. Ca 
atare, este mai ușor să-i pasăm partenerului această 
sarcină. De cele mai multe ori, acest proces se desfășoară 
inconștient: vrem să ne bucurăm de un „parentaj 
întârziat”, adică dorim să primim de la partener ceea ce 
altă dată am primit atât de puţin de la părinţii noștri. Atâta 
timp cât procesul are loc la nivel inconștient, el erodează 
puternic relaţia de cuplu. Adesea, partenerul suprasolicitat 
se retrage, nu se simte văzut ca partener, ci ca substitut 


patern sau matern, care are de îndeplinit niște obligaţii. 
Această dinamică poate să creeze mult stres şi disconfort 
în relaţie. 

Multe persoane dezvoltă și transferuri fraterne. 
Bineînţeles, ele nu îşi dau seama de acest lucru decât 
foarte rar. De exemplu, un client a suferit un puternic atac 
de panică atunci când a văzut-o pe noua lui prietenă 
discutând cu un bărbat pe care el nu-l cunoștea. Nu a 
putut să-și explice reacţia extremă pe care i-a provocat-o 
acest incident (se vedea clar că prietena lui nu flirta cu 
bărbatul respectiv), cu atât mai mult cu cât era foarte 
fericit cu ea. Discutând împreună cu el, am aflat că acest 
bărbat - înalt, brunet şi încrezător - îi amintea inconștient 
de fratele lui, care întotdeauna fusese preferat de părinţi și 
pe care aceștia i-l dădeau mereu ca exemplu. Fratele 
reușea și avea succes în absolut orice: era bun la școală, 
strălucea la fotbal și era „eroul femeilor”. Obţinea tot ceea 
ce îşi dorea - cel puţin așa percepea clientul meu lucrurile 
-, în timp ce lui totul i se părea dificil, iar părinţii îl 
pedepseau desconsiderându-l. De îndată ce și-a văzut noua 
prietenă discutând cu acest străin, el a recăzut în vechiul 
sentiment de inferioritate şi a fost inundat de teama de a 
nu fi suficient de 7 

bun pentru ea. 

Detectarea unui proces de transfer poate avea un 
efect extrem de eliberator, atât pentru persoana care 
trăiește transferul, cât și pentru partener și relaţie. 
Identificarea transferului le permite din nou partenerilor 
să se regăsească reciproc în rolul lor de parteneri și să se 
elibereze de rolurile impuse de transfer. 

O PRIVIRE PLINĂ DE AFECŢIUNE ASUPRA 
DINAMICII DE CUPLU, PARTEA A II-A: DETECTAREA 
TRANSFERURILOR 

— Examinaţi-vă din când în când relaţia de cuplu 
pentru a vedea dacă transferul joacă sau nu un rol 
important în ea. Dacă da, care? 

Simţiţi uneori că sunteţi „confundat” cu mama, tatăl, 
fratele sau sora partenerului dumneavoastră? Dacă da, 


luaţi în calcul că ar putea fi vorba despre un transfer. 

APĂRAREA ÎMPOTRIVA SENTIMENTELOR DE 

VINOVĂŢIE: CERCUL VICIOS FORMAT DIN 
ÎNVINUIRI ŞI JUSTIFICĂRI J 

Cuplurile care vin la terapie s-au împotmolit deja cu 
mult timp în urmă într-o reţea încâlcită de învinuiri și 
justificări. De obicei, unul dintre parteneri este cel care 
face multe reproșuri, în timp ce celălalt se găsește într-o 
poziţie defensivă, deoarece consideră că ar trebui să se 
justifice. Din păcate, această „cultură a dialogului” este 
larg răspândită și, de obicei, nu duce la nimic bun. In 
prima ședință aud adesea conversații de genul: 

— Nu faci nimic în casă! 

— Nu e adevărat! Tocmai am curăţat de curând baia! 

— Da, dar doar pentru că am avut musafiri! 

— Şi ce dacă? în orice caz, am curăţat-o! Deci nu e- 
adevărat că nu fac nimic! 

— Aproape nimic! Fac totul de una singură! Nici de 
copii nu te îngrijești! 

— Săptămâna trecută am fost cu ei la cinema! 

— Serios? Şi cine a cumpărat biletele? Tot eu! 

Astfel de discuţii pot dura ore întregi, se pot repeta 
zilnic, pot căpăta un ton tot mai dur și, la un moment dat, 
pot deveni destul de nemiloase. Cu toate acestea, ele nu 
conduc la nimic altceva decât la și mai multă frustrare și 
furie în relaţie. Aceste cupluri se învârt fără sens în cerc și, 
eventual, se mai și enervează că fac acest lucru! Deși îşi 
dau seama că această strategie nu le ajută să avanseze, 
totuși ele nu reușesc să găsească o ieșire - o situaţie fatală 
ce produce nefericire în multe cupluri. Până când, la un 
moment dat, unul dintre parteneri se resemnează și cade 
într-o tăcere adâncă, plină de reproșuri. 

Dar de ce rămân agăţate atât de multe persoane în 
acest amestec de învinuiri și dezvinovăţiri, o combinaţie 
atât de lipsită de speranţă? De ce suntem atât de 
predispuși la a face reproșuri dure și de ce avem nevoie să 
ne apărăm cu putere în faţa reproșurilor partenerului? 
Dintr-un motiv foarte simplu: pentru că nimeni nu vrea să 


fie de vină! Este vorba deci despre apărarea împotriva 
sentimentelor de culpabilitate. Sentimentul de vinovăţie 
este unul extrem de copleșitor și ne gestionăm foarte greu 
acest tip de afecte. De aceea, instinctiv, suntem gata să 
facem aproape orice pentru a ne apăra de ele, chiar și 
atunci când nu purtăm nicio vină în situaţia respectivă. 
Pentru unele persoane, doar simpla idee de a se face 
vinovate de ceva poate fi atât de amenințătoare, încât nu 
se dau în lături de la nimic pentru a-și nega orice vină 
potenţială. De altfel, acest lucru este valabil nu doar 
pentru cel care se disculpă în faţa unui reproș, ci și pentru 
cel care învinovăţeşte, pentru că acesta din urmă îşi refuză 
sieși responsabilitatea pentru propriile emoţii. Așa că 
celălalt va fi cel care a făcut ceva „greșit”, iar acum eu 
sunt dezamăgit! Deci celălalt este vinovat de faptul că eu 
mă simt acum așa cum mă simt. A-i atribui altuia vina 
pentru ceva reprezintă, de asemenea, o modalitate de a ne 
apăra de propriile sentimente de vinovăţie. 

Cel care se simte atacat din cauza unui reproș îşi 
trece rapid prin minte situaţiile în care a făcut ceva sau 
poate nu a făcut un anumit lucru, căutând să-și găsească 
dovezi care să contracareze reproșul respectiv. Se simte 
obligat să dezmintă învinuirea care i se aduce, lucru care, 
la rândul său, îl determină pe cel care învinuiește să 
continue. 7 

În astfel de jocuri de ping-pong ce se amplifică de la 
sine, rămân adesea agăţate persoanele care au crescut în 
familii în care ruşinarea şi învinuirea erau frecvent 
folosite. Multora din7 7 

tre’ ele nici nu le este conștient acest lucru, nu-şi 
amintesc de el. Dar dacă aruncăm o privire mai profundă 
asupra copilăriei lor, deseori vom descoperi în ea situaţii în 
care copilul s-a simţit vinovat, de exemplu, pentru faptul 
că mama nu se simţea bine sau pentru că tata s-a înfuriat 
sau s-a întristat. Copiii mici tind oricum să raporteze tot 
ceea ce se întâmplă la persoana lor. Ca atare, se poate 
întâmpla foarte rapid ca ei să se simtă vinovaţi pentru stări 
sau situaţii care nu au nicio legătură cu persoana lor. 


Pentru un copil, a trăi sentimente de vinovăţie nu este un 
lucru ieșit din comun, însă este ceva greu de suportat. De 
aceea, copilul se obișnuiește repede să se apere de aceste 
sentimente și va face acest lucru şi în viaţa adultă. 

Pe de altă parte, reproșul adus ne-ar putea ajuta să 
învăţăm ceva util pentru relaţia de cuplu, cu condiţia ca el 
să poată fi decodificat, adică să decriptăm despre ce este 
vorba de fapt în el. În opinia mea, comunicarea 
nonviolentă oferă un sprijin important în acest sens. 
Conceptul de „comunicare nonviolentă”, dezvoltat de 
psihologul Marshall B. Rosenberg, pleacă de la premisa că 
în spatele oricărui reproș se ascunde o nevoie 
nesatisfăcută, însă această nevoie nu poate fi descifrată de 
interlocutor decât cu greu sau chiar deloc, pentru că el 
însuși se simte în acel moment atacat și este preocupat să 
se apere împotriva sentimentului de vinovăţie. Dacă 
aplicăm conceptul de comunicare nonviolentă la dialogul 
citat mai sus, e foarte posibil ca mesajul transmis prin 
reproș să fie următorul: „Mă simt singură și copleșită”. În 
acest fel, ne-am putea apropia mai mult de adevăratul 
subiect al discuţiei, iar partenerul ar putea avea o reacţie 
diferită decât cea de apărare sau de justificare. Soluţia 
conflictului nu ne este astfel imediat la îndemână, dar, cel 
puţin, ea începe să se întrevadă. 

Pe lângă funcţia de apărare pe care o îndeplinește 
această spirală formată din învinuire și disculpare, ne 
putem folosi de astfel de dialoguri și pentru a evita să ne 
exprimăm nevoile. Credem că ne formulăm sentimentele, 
dar de fapt nu o facem. îl împungem pe celălalt și 
pretindem că am dezvăluit ceva despre noi. Ceea ce vine 
atunci înapoi din partea celuilalt va fi un ton plin de 
agresivitate, la care noi vom răspunde tot cu agresivitate 
sau cu un refuz. 

Presupun că acesta este motivul pentru care mulţi 
oameni sunt înclinați spre culpabilizarea partenerului. Nu 
au învăţat cu adevărat să-și exprime nevoile, nu au avut 
voie să și le manifeste, nu li s-a permis sau poate că acasă 
nu au avut un model bun în acest sens. Însă exprimarea 


nevoilor poate fi învățată și exersată, de exemplu, într-o 
terapie de cuplu. 
De altfel, în relaţii, doar rareori este vorba despre o 
vinovăţie adevărată. Vinovat se face cel care îi produce 
altcuiva un prejudiciu sau o suferinţă. Acest lucru se poate 
întâmpla într-o relaţie și atunci trebuie să aibă loc o 
discuţie deschisă despre vină. Dar, de obicei, este vorba 
despre responsabilitate. Când partenerii reușesc cu 
adevărat să-și asume responsabilitatea pentru propriile 
sentimente și acţiuni, astfel de dialoguri ineficiente, care 
se învârt mereu pe aceeași spirală formată din învinuiri și 
justificări, nu mai au nicio şansă. 
O PRIVIRE PLINĂ DE AFECŢIUNE ASUPRA 
DINAMICII DE CUPLU, PARTEA A III-A: SĂ ACORDĂM 
ATENŢIE MESAJELOR ASCUNSE ÎN REPROȘURI 
E Aduceţi și dumneavoastră învinuiri din când în când? 
Sau partenerul dumneavoastră este cel care face acest 
lucru? 

M Care sunt subiectele în jurul căror se învârt aceste 
reproșuri? 

E Puteţi descifra mesajele care se ascund în spatele lor? 

VĂ  CREŞTEŢI STIMA DE SINE PE SEAMA 
PARTENERULUI? PUTEREA DISTRUCTIVĂ 

A DENIGRĂRII 

Intâlnesc constant în cabinetul meu cupluri care se 
confruntă în relaţia lor cu tema denigrării. Aud adesea 
următoarele declaraţii: „Doresc să fiu respectat mai mult”, 
„Soţul meu face glume atât de proaste la adresa mea!” sau 
„Soţia mea mă consideră adesea ridicol”. Multe persoane 
se rușinează când povestesc despre soţul sau soţia care îi 
devalorizează şi îi tratează rău. Ele încearcă apoi să 
gestioneze cumva situaţia, adică să o „suporte”. Afirmaţii 
de genul „Nu cred că a vrut să spună asta” sau „Are și ea 
puţină dreptate, în felul ei” au rolul de a împiedica 
escaladarea situaţiei. Și, bineînţeles, aceste mărturisiri 
conţin și temerea vagă că poate nici persoana care le 
exprimă nu merită de fapt mai mult! 

Această dinamică poate lua forme extrem de 


distructive într-o relaţie. Dacă o analizăm însă mai 
îndeaproape, vom constata frecvent răni adânci în 
copilăria ambilor parteneri, care le-au afectat acestora 
sentimentul propriei valori. De exemplu, am avut un client 
(să-i spunem Karl) care împărțea cu foarte multă ușurință 
verdicte la adresa celorlalţi oameni. Soţiei lui, care avea 
părul blond și o statură plăpândă, îi amintea mereu că 
femeia visurilor lui era de fapt brunetă, rafinată și cu 
forme mult mai opulente decât ale ei! în decursul primei 
ședințe a reieșit că mama lui fusese alcoolică, astfel că el 
nu a putut să formeze cu ea decât o relaţie de atașament 
extrem de nesecurizantă, el percepând-o ca pe o persoană 
pe care nu se putea baza în niciun chip. Tatăl nu a fost 
deloc prezent în viaţa lui, părăsind mama și copilul imediat 
după naștere. Karl a suferit toată viaţa de teama de 
abandon. Stima sa de sine era profund lezată, iar una 
dintre credinţele sale suna în felul următor: „Nu merit ca 
cineva să rămână lângă mine!” Așa că a început să 
compenseze acest deficit la nivelul încrederii de sine și 
frica lui de abandon punându-se mai presus de ceilalţi, 
contestându-le competențele și declarându-i „niște proști”. 
Dacă toţi ceilalţi erau deci „proști”, atunci nici el nu avea 
nevoie de ei! lar dacă soţia lui oricum nu corespundea 
idealului său de frumuseţe, atunci nici ea nu putea fi prea 
importantă pentru el! Ca atare, nu exista niciun pericol ca 
el să devină dependent de ea! 

Acest comportament  denigrator din partea lui 
reprezenta o povară constantă în relaţie. Karin, soţia lui 
Karl, cunoștea din copilărie cum este să se simtă umilită și 
făcută de rușine. Ea fusese un copil nedorit, al cincilea 
dintr-o familie săracă și era obișnuită să nu aibă nevoie de 
multă îngrijire și să nu emită prea multe pretenţii. Însă 
atacurile și devalorizările continue și repetate din partea 
lui Karl i-au slăbit și mai mult stima de sine oricum fragilă, 
făcând-o să sufere tot mai mult din cauza remarcilor lui 
depreciative. Încurajată de sora sa, Karin a început să ia 
cu adevărat în calcul o despărţire. Însă ameninţarea cu 
despărţirea a activat la rândul ei teama de abandon a lui 


Karl, el alternând acum și mai mult între atac și retragere 
depresivă, lucru care nu a făcut decât să înfierbânte şi mai 
mult dinamica dintre cei doi. Acum, în sfârşit, îi devenise şi 
lui clar: avea cu adevărat nevoie de Karin „a lui”, însă era 
extrem de înfricoșat de propria lui nevoie de atașament, 
tocmai pentru că această nevoie nu îi fusese satisfăcută cu 
afecţiune pe vremea când era copil. 

Devalorizarea (denigrarea) este un mecanism de 
apărare extrem de distructiv. Preţul pe care atât persoana 
vizată, cât și partenerul trebuie să-l plătească este foarte 
mare și consumă foarte multe resurse. În relaţiile de cuplu, 
replicile frecvente cu caracter devalorizant au efecte 
distrugătoare imediate, dar și pe termen lung. Multe 
cupluri atinse de această dinamică nu găsesc o soluţie de 
ieșire din acest vârtej nimicitor. Din păcate, adesea ele se 
sfiesc să ia calea unei terapii, pentru că rușinea este prea 
mare, iar frica, prea adâncă. O terapie de cuplu poate oferi 
un ajutor real, doar și pentru ca partenerul hulit și rușinat 
să capete suficiente puteri cât să se poată afirma mai bine 
în relaţie sau să se desprindă din ea. Dar și cel care îşi 
depreciază perechea - în cazul de faţă, Karl - ar putea 
lucra într-o terapie la stima sa de sine. El ar putea câştiga 
mai multă siguranţă interioară și astfel ar putea înceta să 
mai simtă nevoia să măture pe jos cu soţia sa. 

O PRIVIRE PLINĂ DE AFECŢIUNE ASUPRA 
DINAMICII DE CUPLU, PARTEA A IV-A: CÂTĂ DENIGRARE 
EXISTĂ ÎN RELAŢIA VOASTRĂ? 

Tindeţi şi dumneavoastră să vă depreciat! 
partenerul? Sau partenerul tinde să vă devalorizeze pe 
dumneavoastră? Dacă da, atunci probabil că aveţi de-a 
face în relaţia dumneavoastră de cuplu cu o tematică 
ascunsă legată de stima de sine. 

N Verificaţi cu atenţie în ce fel de situaţii apar afirmaţiile 
de natură devalorizantă! 

E Ce funcţie credeţi că îndeplinește denigrarea în relaţia 
dumneavoastră (de exemplu, aceea de a impune o 
distanţă din cauza fricii de apropiere, de creștere a 
stimei de sine, de apărare în ţaţa unor sentimente 


neplăcute...)? 

— Cine profită și cine suferă de pe urma acestor 
atacuri? 

„DE CE REACȚIONEAZĂ AŞA? I DOAR EU NU L-AM 
FĂCUT NIMIC!” AGRESIVITATEA PASIVĂ ÎN RELAŢII! 

Paula se descria pe sine ca fiind o persoană pașnică, 
ce nu ar încerca niciodată să facă vreun rău cuiva. Din 
acest motiv, nu putea nici în ruptul capului să înţeleagă de 
ce Linus, prietenul ei, era „întotdeauna atât de agresiv”. 
„Doar eu nu i-am făcut nimic!”, spunea ea și zâmbea. Linus 
era din ce în ce mai acru. Nu știa de ce, dar într-un mod 
difuz, se simţea provocat de ea. In același timp, era și 
iritat. Ea îi contesta în permanenţă dreptul de a fi furios, 
căci până la urmă, ea nu făcea nimic rău! Apoi, el se rușina 
de faptul că se înfuria și credea că totul este doar din 
cauza lui. Nu avea nici cea mai vagă idee ce se întâmpla de 
fapt între ei, dar observa că devenea tot mai furios pe 
Paula, iar această furie era întâmpinată întotdeauna cu 
dispreţ. 

I-am invitat pe cei doi să-mi relateze un exemplu tipic 
pentru dinamica lor conflictuală. Au căzut de acord să 
povestească un incident care avusese loc cu câteva zile 
înainte. Cei doi îşi dăduseră întâlnire pentru ora 19: 00 și 
voiau să meargă la cinema. Linus a așteptat-o pe Paula, 
care nu-și mai făcea apariţia și care nu a făcut niciun efort 
să dea vreun semn că întârzie. După trei sferturi de oră, ea 
s-a ivit într-o stare de bună dispoziţie. Plină de veselie, 
Paula a povestit că s-a întâlnit din întâmplare cu o veche 
prietenă și au stat la povești despre una, despre alta, ceea 
ce a fost foarte amuzant. Linus a început să se întunece: 
„Hei! Ai întârziat trei sferturi de oră! Te-am aşteptat în tot 
timpul ăsta!” - „O, îmi pare rău, dar nu am făcut-o 
intenţionat! Doar n-aveam de unde să știu că mă voi întâlni 
cu această cunoștință!” Foarte dezinvoltă, ea a pășit în 
cinematograf. Pentru Linus, în schimb, seara lor deja se 
terminase. Oare ei chiar îi era atât de indiferent faptul că 
el a trebuit să o aștepte și că era furios pe ea? Lucrurile 
astea nu reprezentau nimic important pentru ea? Linus a 


început să aibă îndoieli cu privire la sentimentele ei de 
afecţiune faţă de el. Dar și îndoieli cu privire la percepţia 
lui. Poate că, totuși, lua el lucrurile prea în serios? Poate că 
se monta prea repede? 

Paula se prefăcea că este nedumerită și în timpul 
ședinței noastre. Comportamentul ei părea să-l 
dezorienteze pe Linus. Ea zâmbea tot timpul și sublinia în 
continuare că ea nu-i făcuse lui nimic rău. I se părea că 
Linus exagerează și că întotdeauna îi place să facă pe 
supăratul. E un tip atât de morocănos! Ea, dimpotrivă, e în 
stare să ia lucrurile cu mai multă ușurătate și să vadă 
mereu partea pozitivă a lor! 

Pentru cei împotriva cărora este îndreptată această 
agresivitate pasivă, ea nu este întotdeauna așa de ușor de 
recunoscut. Spre deosebire de agresivitatea confruntativă, 
cea pasivă nu permite o reacţie netă. Mai degrabă, ne face 
să ne simţim nedumeriţi și lipsiţi de ajutor, iar în cele din 
urmă, ne face să devenim și furioși! Chiar dacă 
agresivitatea pasivă îşi face apariţia „pe ascuns” și ia o 
formă aparent inofensivă, ea dispune de un potenţial 
distructiv care nu este cu nimic mai prejos decât cel al 
agresivităţii manifeste. 

Deci ce se întâmpla în relaţia Paulei și a lui Linus? Ea 
îl percepea pe el ca fiind foarte insistent și revendicativ. 
Tot timpul voia ceva, mereu aștepta ceva de la ea și adesea 
se arăta dezamăgit de ea. Linus îi reproșa frecvent că ea 
nu făcea suficiente lucruri pentru relaţia lor și că nu se 
interesa cu adevărat de el. Tot ceea ce ea întreprindea era 
în ochii lui greșit și, din cauza asta, ea se simţea ca o 
ratată. Spunând toate astea, Paula încetase să mai 
zâmbească. Linus părea ca picat din cer: „Şi de ce nu mi-a 
spus până acum toate lucrurile astea?! Nu știu absolut 
nimic despre ele!” Paula a izbucnit în lacrimi. Ea nu a 
învăţat niciodată să se certe, pentru că acest lucru i-a fost 
interzis în copilărie. Nu știa cum să-și gestioneze furia și 
frustrarea, iar pentru că nu avea suficientă încredere în ea 
ca să-l poată confrunta deschis pe Linus, furia ei și-a croit 
o altă cale, una secretă, care acţiona „pe ascuns”. 


Inconștientul ei consideră mai puţin riscant acest drum 
ocolit. La întrebarea dacă nu cumva un impuls de natură 
agresivă fusese cel care a determinat-o să întârzie la 
întâlnire și apoi să-și mai și spoiască întârzierea, ea a 
admis zâmbind, printre lacrimi. „Da”, spuse ea, „a fost un 
sentiment oarecum plăcut să-l las să aștepte, dar apoi mi-a 
fost și puţin rușine din cauza asta”. 

Prin aceste comportamente pasiv-agresive acţionează 
sau reacţionează acele persoane care nu au avut ocazia să 
înveţe să-și comunice în mod clar nemulţumirile sau care 
se simt prea slabe pentru a putea porni, în mod deschis, un 
conflict. 

Paula a înţeles repede că poate ar trebui să înveţe să- 
și pună sentimentele pe primul loc și să le comunice într-o 
formă clară. Unii oameni refuză ani de zile să recunoască 
faptul că a uita să tundă gazonul e mai mult decât o simplă 
scăpare, atunci când i-au promis deja partenerei de 
nenumărate ori că o vor face. Şi că uneori e mai mult decât 
o simplă lipsă de chef atunci când unul dintre parteneri nu 
mai vrea să facă sex: agresivitatea pasivă se poate 
manifesta și sub forma unui refuz. Persoana respectivă nu 
mai face atunci nimic. La propriu! lar pe termen lung, 
acest lucru poate fi extrem de distructiv într-o relaţie de 
cuplu. 

O PRIVIRE PLINĂ DE AFECŢIUNE ASUPRA 
DINAMICII DE CUPLU, PARTEA A V-A: CUM GEST ONĂM 
AGRESIVITATEA ÎN RELAŢIA DE CUPLU? 

Luaţi-vă timp și reflectaţi împreună cu partenerul 
asupra modului în care agresivitatea este gestionată în 
relaţia dumneavoastră de cuplu. Ţineţi cont de faptul că 
impulsurile agresive nu reprezintă în sine nimic negativ, ci 
sunt doar o formă de energie pe care o putem folosi în 
sens distructiv sau constructiv. Adesea devenim agresivi 
când suntem furioși, furie care la rândul ei are de obicei o 
explicaţie plauzibilă. 

Încercaţi să vă daţi seama în ce fel de situaţii 
deveniti furios sau supărat. 

N Ce puncte vulnerabile sunt atinse în acele momente în 


dumneavoastră? 

MCum îi arătaţi partenerului dumneavoastră că sunteţi 
furios? Ce vă doriţi în astfel de momente din partea lui? 

MCare dintre voi tinde spre o agresivitate deschisă, 
confruntativă și care spre una pasivă? Sau sunteţi 
asemănători în această privinţă? 

MCum puteţi să vă liniștiți singur când sunteţi furios? 
Partenerul vă poate ajuta cu ceva în acest sens? Dacă da, 
cum anume? 

„CONTROLORUL INTERN” ÎL ÎNTÂLNEŞTE PE 
„COPILUL INTERIOR” CÂND DIFERITE PĂRŢI ALE 
PERSONALITĂŢII NOASTRE SE CIOMĂGESC ÎNTRE ELE 

Aşa cum am văzut în secţiunea anterioară, fiecare 
dintre noi adăpostește în interiorul lui diferite laturi ale 
personalităţii sale. Unii dintre membrii interni ai acestei 
„familii” sunt combativi, provocatori sau agresivi; alţii, 
dimpotrivă, reacţionează foarte repede cu încăpățânare, cu 
ofensare sau cu tristeţe. In conflictele recurente ale unui 
cuplu se poate observa adesea că de fapt se ceartă între 
ele două aspecte din personalitatea fiecăruia, fără ca acest 
lucru să le fie însă clar persoanelor respective. Ca atare, 
poate fi util să analizăm ce latură din personalitatea unuia 
se întâlneşte cu o anumită latură din personalitatea 
celuilalt. De multe ori, cearta are loc între copiii interiori ai 
celor doi parteneri. Dar se poate întâmpla și ca partea 
adultă din unul să se înfrunte cu partea de copil a celuilalt, 
care este plină de sentimente de vinovăţie. lată în 
continuare un exemplu în acest sens: 

Erika se plânge de faptul că Martin nu ajută prea 
mult la treburile casnice. Însă, când Erika se vaită, Martin 
„nu aude” rugămintea și mesajul soţiei sale, ci mai 
degrabă el aude cicăleala mamei sale: „Ești leneș și inutil!” 
Martin se face atunci mic în interiorul lui, se simte ca un 
copil dojenit, devine furios și neagă cu îndărătnicie faptul 
că Erika face mai multe prin casă decât el. 

Dacă Martin ar reuși să rămână în modul de adult, 
poate ar reuși să pună următoarele întrebări: „La ce te 
referi mai exact?”, „Ce așteptări ai de la mine?”, „Cum am 


putea rezolva mai bine lucrurile astea?” 

Câteodată, o parte de adolescent extrem de 
revendicativ se întâlneşte cu o parte de copil frustrat. lată 
un exemplu: 

Lui Sven îi place să o provoace cu anumite remarci 
usturătoare pe prietena lui, Maya. În astfel de situaţii, 
Maya se retrage rănită, iar Sven se simte părăsit. Lui i-ar 
plăcea ca ea să reacționeze, adică să-i contracareze 
replicile și nu să se retragă. După un timp, el începe s-o 
înţepe din nou, lucru care pe Maya o enervează iar și tot 
așa. În terapie, a ieșit la iveală faptul că Sven poartă în el o 
latură de adolescent, care, cu ajutorul acestor mici 
înţepături agresive, vrea să știe dacă Maya îl „suportă” și 
care este de fapt locul lui în interiorul ei. În adolescenţa 
sa, Sven a fost lipsit de răspunsuri din partea părinţilor lui, 
nu știa niciodată dacă persoana lui și energiile sale erau 
bine-venite și acceptate de către aceștia. Așa că a învăţat 
mai degrabă să și le reprime, însă ele ies cu regularitate la 
suprafaţă sub forma acestor înţepături provocatoare faţă 
de prietena lui. Maya se simte denigrată de „răutăţile” lui, 
un lucru familiar ei, pe care nu-l suportă și care provine 
din relaţia cu fratele ei mai mare. Și atunci, ca și acum, ea 
prefera să se retragă mai degrabă dintr-o astfel de situaţie, 
decât să se contreze în mod sănătos cu fratele ei. 

O altă constelație des întâlnită este cea în care 
controlorul intern întâlneşte un copil interior rușinat - o 
constelație deosebit de funestă, așa cum demonstrează 
următorul exemplu: 

Luis este un tată extrem de responsabil, aproape 
sever, care adesea îi reproșează soţiei lui, Carmen, că este 
prea moale în relaţia cu copiii. Acuze de genul: „Ai dus 
copiii prea târziu la culcare!” sau „lar le-ai dat copiilor 
pantalonii greșiţi!” sunt încă dintre cele mai inocente 
reproșuri pe care i le face. De fiecare dată, Carmen se 
simte mică și neputincioasă, ca și cum ar fi o persoană rea 
și îngrozitoare. 

Luis are instalat de foarte timpuriu un controlor 
intern extrem de aspru, care urmărește cu meticulozitate 


ca totul să se desfășoare după voia lui. Acest lucru îşi 
găsește explicaţia în biografia lui și se datorează probabil 
tatălui său foarte exigent, care pretindea din partea 
băieţelului disciplină și atingerea celor mai înalte 
performanţe. În schimb, în contact cu controlorul intern al 
lui Luis, Carmen se transformă pe loc în fetiţa rușinată 
care a fost cândva. În copilărie, i s-a inoculat mult timp 
ideea că este proastă și nu este capabilă de nimic. 

Dacă cei doi s-ar afla în modul lor de adult, probabil 
că discuţia aceasta s-ar desfășura altfel. 

O PRIVIRE PLINĂ DE AFECŢIUNE ASUPRA 
DINAMICII DE CUPLU, PARTEA A VI-A: CARE SUNT 
„MEMBRII FAMILIEI INTERNE” CARE SE CEARTĂ ÎNTRE 
El? 

Într-o situaţie tipică de conflict, încercaţi să observați 
în ce „mod” vă aflați. Cam la ce vârstă vă face să vă 
simţiţi? Ce fel de trăsături îşi fac simțită apariţia? Când 
aveţi ocazia, încercaţi să observați și dacă partenerul 
dumneavoastră tinde să alunece din modul de adult 
competent într-o stare de Eu infantil. 

Incercaţi să vă imaginaţi vizual această latură a 
personalităţii. Cum arată? Este de genul masculin sau 
feminin? Cum o cheamă? Care este sarcina ei? Şi de ce se 
activează în situaţia conflictuală din prezent? 

Povestiţi-i partenerului dumneavoastră despre 
această latură: „Iar s-a trezit în mine rebelul de 13 ani!” 
sau „Când ne certăm, în mine se activează Susi cea mică și 
tristă”. (Citiţi în următoarea secţiune despre modul în care 
se poate lucra cu acești membri ai „familiei interne”). 

CÂND 3 DEVINE 2 + 1: BĂRBAŢII ÎN POZIŢIE 

DE OFSAID 

La întrebarea pe care le-o pun cuplurilor aflate în 
terapie, cam în ce perioadă au început să se strecoare în 
relaţia lor problemele descrise, multe dintre ele răspund 
că la puţin timp după nașterea primului copil. Acest lucru 
nu e de mirare, pentru că apariţia primului copil este un 
eveniment crucial, care implică multe procese de 
schimbare. Nu degeaba psihologia familiei spune despre 


nașterea primului copil că reprezintă o „criză normativă”. 
Este o „criză” pentru că toţi participanţii se găsesc într-o 
situaţie absolut nouă, pentru care trebuie să-și dezvolte 
strategii noi de adaptare (coping) și este „normativă” 
pentru că este vorba despre o criză normală, prin care 
trebuie să treacă toţi tinerii părinţi. Dacă însă pe durata 
sarcinii, în timpul nașterii sau în perioada post-partum 
apar anumite dificultăți neprevăzute, atunci criza 
normativă se poate amplifica într-o criză „autentică”. 
Procesele de adaptare la noua situaţie sunt îngreunate și, 
astfel, se prelungesc. 

Adesea, mamele suferă de sentimente (nenecesare) 
de vinovăţie atunci când nașterea nu a avut loc aşa cum şi- 
ar fi»?» 

dorit ele sau când nu reușesc să alăpteze. Aceste 
sentimente de vinovăție au aproape întotdeauna un efect 
direct asupra comportamentului lor matern, lucru de care 
însă cele mai multe dintre ele nu sunt conștiente. 

Chiar și atunci când totul merge perfect, tata, mama 
și copilul trebuie să se dezvolte împreună și să formeze de- 
acum înainte o triadă funcţională. Așa cum am descris în 
prima secţiune a cărţii, mama și copilul formează întâi o 
simbioză, sunt o unitate. Treptat, copilul trebuie să 
părăsească această unitate, pentru a învăţa să se perceapă 
pe sine ca fiinţă de sine stătătoare. Atât mamele, cât și taţii 
trebuie să susţină copilul în acest demers. Deci părinţii nu 
sunt responsabili doar pentru crearea unei relaţii bune de 
atașament cu copiii lor, ci ei trebuie să le ofere fiilor și 
fiicelor lor și sprijinul pentru a-și împlini nevoia de a 
deveni autonomi. 

Însă atunci când o mamă este ea însăşi dominată de o 
mare 7 

nevoie de fuziune, pentru că nu a avut ocazia să-și 
trăiască propria stare de simbioză în relaţie cu propria ei 
mamă sau pentru că nu găsește în interiorul ei sau în 
partener sprijinul și dragostea de care ar avea acum 
nevoie, îi va fi deosebit de dificil să dea drumul copilului 
din această relaţie foarte strânsă. „Copilul are atât de 


multă nevoie de mine!'”, argumentează mamele care 
continuă să doarmă noapte de noapte în camera copilului, 
care între timp a împlinit șase ani. 

Sentimentele de vinovăţie ale mamei și anxietăţile ei 
pot să conducă de asemenea la acest tip de comportament. 
Dacă bărbatul nu se implică acum activ și nu luptă pentru 
poziţia lui de tată și pentru relaţia de cuplu, el se 
catapultează singur în ofsaid, iar sistemul de familie 
începe să-și piardă echilibrul. Mami formează cu fetiţa sau 
cu băieţelul o comunitate conspirativă, iar tata trebuie din 
păcate să rămână pe dinafară. Când o astfel de situaţie 
începe să se solidifice, o înstrăinare și mai mare a 
partenerilor devine deja previzibilă. Bărbatul se simte 
„expulzat” și se refugiază în munca sa, mama se simte 
lăsată de izbeliște de partenerul ei pentru că el nu este 
niciodată acolo, tata ratează conexiunea cu mama și 
copilul și, în cele din urmă, ajunge să nu mai știe nici 
măcar ce număr poartă copilul la pantofi. Multe cupluri se 
mișcă ani de zile pe o astfel de spirală înainte să caute 
ajutor, iar acest lucru se întâmplă în cele din urmă abia 
atunci când mama este ameninţată de un bumout, bărbatul 
și-a făcut o relaţie paralelă (sau invers) sau când unul 
dintre cei doi ia în considerare o despărţire. O întrebare 
interesantă în cadrul unei terapii de cuplu sau a uneia de 
familie ar fi dacă și cum poate fi tata implicat din nou în 
sistemul mamă-copil. 

O PRIVIRE PLINĂ DE AFECŢIUNE ASUPRA 
DINAMICII DE CUPLU, PARTEA A VII-A (ADRESATĂ DOAR 
CUPLURILOR CARE AU COPII): IMAGINEA FAMILIEI 

Alegeţi dintre jucăriile copiilor câteva figurine de 
plastic sau de lemn, precum și o planșetă din bucătărie. 
Luaţi-vă puţin timp și aranjaţi pe planșetă familia 
dumneavoastră și toate celelalte persoane (sau animale) 
care sunt importante și care joacă un rol semnificativ în 
sistemul dumneavoastră familial. Nu reflectaţi prea mult, 
ci așezați mai mult intuitiv figurinele. 

Priviţi acum aranjamentul pe care l-aţi făcut: 

E Unde staţi dumneavoastră și unde stă partenerul? 


Mi Unde se găsesc copilul sau copiii? 

Mi Unde se pot observa cele mai mari distanţe între 
membri și unde cele mai mici? 

E încotro este îndreptată privirea fiecărei figurine? 

E Simţiţi că scena reprezintă corect situaţia 
dumneavoastră din familie? 

Mi Lipsește cineva de pe planșetă? 

MI Cine se simte bine în această constelație și cine mai 
puţin bine? 

Permiteţi-i partenerului dumneavoastră să participe 
la acest exerciţiu. Bineînţeles că și el îşi poate construi 
propriul lui scenariu, iar apoi puteţi să faceţi o comparaţie 
între ele. 

Acest exerciţiu îl aplic adesea în cabinetul meu 
pentru că ilustrează într-o manieră foarte frapantă felul în 
care sunt trăite în familie diversele relaţii dintre membri. 

APĂRAREA MOTIVATĂ DE PUDOARE ȘI 
COMPORTAMENTELE DE EVITARE: CÂND RELAŢIA DE 
CUPLU ŞI SEXUL. DEVIN PLICTISITOARE 

Domnul și doamna Schneider au venit la consiliere 
pentru că doamna Schneider i-a mărturisit soţului ei că a 
avut o aventură cu un coleg. Soţul ei s-a trezit ca picat din 
cer și mărturisește că i s-a zdruncinat viziunea asupra 
lumii. „De ce îmi face una ca asta?!”, întreabă el disperat. 
Dar nici doamna Schneider nu prea poate să-și explice 
sieși cum s-a ajuns la așa ceva. Conform propriei 
declaraţii, ea îşi iubește soţul și nu vrea să renunţe la 
căsnicie. Doamna Schneider a pus capăt relaţiei 
extraconjugale, iar cuplul vrea să vadă acum dacă mai e 
posibil un nou început împreună. 

Pe parcursul procesului terapeutic comun, a ieșit la 
iveală faptul că rutina zilnică a familiei de patru persoane 
era perfect pusă la punct. Ambii părinţi se organizau 
excelent, atât la locul de muncă, cât și acasă. Totul mergea 
ca uns. Cei doi nu se certau aproape niciodată și fiecare 
lucru avea rutina sa, chiar și ceea ce se întâmpla în pat. Cu 
timpul, ambii se împăcaseră cu situaţia rutinantă. „Păi, 
cam așa stau lucrurile când ești împreună de atâta timp!”, 


au spus ei privind resemnaţi la mine. 

La întrebarea mea când a fost ultima oară când s-au 
simţit cu adevărat bine împreună, n-au putut să-mi ofere 
niciun răspuns. A urmat o serie lungă de argumente în 
care încercau să-mi explice motivele pentru care viaţa lor 
de zi cu zi era atât de extenuantă (doi copii! - două joburi! 
- gospodăria!) și cum se făcea că pur și simplu nu mai 
rămânea deloc timp pentru activităţi în doi. Amândoi lăsau 
impresia că erau epuizați și frustraţi. 

Familia Schneider se instalase deci într-o viaţă lipsită 
de bucurii, dar plină de responsabilităţi. Privind din 
exterior, totul funcţiona perfect: două joburi bune, o 
locuinţă frumoasă și niște copii deștepţi. Ceea ce au 
pierdut însă pe drum a fost propria lor vitalitate. In viaţa 
lor totul se desfășura rigid, după un plan prestabilit, în 
care nu mai rămânea niciun pic de spaţiu pentru plăcere. 
În aventura sa amoroasă, doamna Schneider a găsit o 
atmosferă de relaxare despre care nici măcar ea nu știa că 
îi lipsește! Relaţia cu colegul i-a adus pentru moment o 
stare de entuziasm lipsită de obligaţii, experienţe pline de 
plăcere și o bucurie (aproape) netulburată. Adică tot ceea 
ce domnul și doamna Schneider s-au străduit să excludă 
din relaţia lor cu atâta? 

scrupulozitate. 

Într-adevăr, multe cupluri uită să aibă grijă de relaţia 
lor sau nici măcar nu le este clar că ar trebui să facă acest 
lucru. Nu îşi alocă timp în mod conștient pentru 
conversații, pentru sexualitate, pentru distracţie sau 
pentru apropiere. Şi apoi, după un timp, se miră că în 
afară de cotidian și de copii nu îi mai leagă nimic. lar după 
o vreme, renunţă chiar și la sexul acela puţin și rutinat de 
care mai aveau cât de cât parte. 

Întâlnesc adesea perechi care dau vina pentru relaţia 
lor pustie pe rutina cotidiană plină de stres, concentrată 
pe job și pe creșterea copiilor. Insă acesta reprezintă doar 
foarte rar adevăratul motiv. Bineînţeles că viaţa de zi de cu 
zi pretinde uneori foarte mult de la noi. Devenim neglijenţi 
cu noi înșine și cu cei dragi nouă, suntem extenuaţi și 


prost dispuși. Dar viaţa de familie (cu copii) trebuie să fie 
întotdeauna stresantă? Și trebuie întotdeauna ca partenerii 
să se piardă din ochi atunci când lucrurile devin uneori 
ceva mai agitate? Nu neapărat. Există și cupluri care pot 
gestiona altfel acest gen de situaţii. Partenerii din cadrul 
acestor cupluri au înţeles faptul că trebuie să fie atenţi 
unul cu celălalt și că unele gesturi mici, pline de afecţiune 
și de atenţie sunt importante și chiar posibile în viaţa 
cotidiană (un SMS, un buchet de flori, o îmbrăţișare 
tandră). 

În spatele acestui tipar rigid de relaţionare în mariaj, 
descopăr adesea de ambele părţi un comportament de 
evitare. Dintr-un anumit motiv, partenerii evită să se 
întâlnească cu adevărat, să-și dea voie să încerce ceva nou, 
să renunţe temporar la control. Pur și simplu, dragostea nu 
mai găsește atunci niciun fel de hrană. Şi totuși, ce anume 
evită de fapt partenerii? Apropierea, contactul, intimitatea 
autentică, dar și confruntările. Nu-și împărtășesc nimic și 
nici nu au vreun fel de așteptări unul de la celălalt. „Ştii, 
mă simt singur...”, „Ştii, mi se pare că facem sex prea 
monoton. Am putea eventual încerca și altceva?”, „Mă 
supăr pe tine!” - genul acesta de lucruri nu sunt exprimate 
în aceste cupluri. Mai degrabă, partenerii fac eforturi să se 
convingă pe sine că totul este ceva absolut normal, înghit 
în sec și funcţionează mai departe. Deseori nici măcar nu 
îşi mai percep propriile lor nevoi, nu-și mai apără interesul 
sau îşi refulează dorinţele și nevoile. Până la un moment 
dat, când paharul se umple și se revarsă, iar unul dintre 
cei doi evadează din relaţie. Acest lucru nu trebuie să 
însemne neapărat o aventură, însă de multe ori chiar așa 
se întâmplă. 

Într-o fază mai avansată a terapiei, domnul Schneider 
a relatat într-una din ședințe că el însuși fusese tentat să 
aibă o aventură, doar că doamna Schneider i-a luat-o 
înainte. Amândoi ajunseseră să se complacă într-o bulă de 
siguranţă formată din plictiseală. Acum trebuiau să dea 
dovadă de curaj să se exploreze pe sine și să se arate 
fiecare, cu toate defectele sale, în faţa celuilalt. 


Și aici am putut găsi urme ale trecutului care se 
manifestau în relaţia de cuplu. În familia ei de origine, 
doamna Schneider a învăţat de foarte devreme să preia 
responsabilitatea și să-și pună pe locul doi dorinţele legate 
de plăcere. În familia de intelectuali în care ea a crescut, 
distracţia era privită ca fiind ceva superficial. 

Doamna Schneider a avut o copilărie sobră, cu multe 
lucruri planificate care trebuiau respectate și cu tot felul 
de responsabilităţi. Ca urmare, ea a internalizat ideea că a 
avea o familie nu poate fi ceva plăcut. La rândul lui, 
domnul Schneider provenea dintr-o familie în care, de 
asemenea, se punea mult accent pe îndeplinirea 
obligaţiilor. Astfel s-au întâlnit doi oameni care împreună 
au hotărât în secret că plăcerea și ușurătatea vieţii sunt 
lucruri supraevaluate. 

Bineînţeles, acum se găseau în situaţia în care 
trebuiau să sondeze dacă și cum ar putea să transforme 
acest trai în paralel pseudoarmonios într-o relaţie vie. 
Trebuiau să înveţe să-l privească pe celălalt din nou ca pe 
o fiinţă autonomă și nu doar ca pe un ajutor la treburile 
zilnice. În afară de asta, au trebuit să înveţe să nu se mai 
sustragă în permanenţă confruntărilor și să privească 
drept ceva pozitiv diferenţele dintre ei. Fiecare a încercat 
să-și găsească pasiuni și interese care să-i facă plăcere. În 
familia Schneider trebuia adusă mai multă bucurie și 
relaxare. Într-o primă fază, acest lucru li s-a părut ceva 
străin și imposibil, însă cu timpul au reușit să-l aplice tot 
mai bine. Astfel, atmosfera a început să se relaxeze și au 
hotărât să continue singuri pe acest drum pe care au 
pornit. 

Relaţiile pot deveni plictisitoare și pustii și atunci 
când fiecare dintre parteneri refuză să mai lucreze cu sine 
și nu se mai dezvoltă la nivel psihic. 

Totodată, ne imaginăm adesea că ne cunoaştem bine 
partenerul. Dar în mod frecvent acest lucru nu este 
adevărat. Ştiţi 3 9 

care este culoarea preferată a partenerului 
dumneavoastră? Care era mâncarea lui preferată în 


copilărie? Care sunt dorinţele lui? Ce animal i-ar plăcea să 
fie? Și cum arată fanteziile lui erotice? întotdeauna putem 
descoperi o mulţime de lucruri noi, totul e să rămânem 
curioși! Cine crede că șiie totul despre partenerul lui cu 
siguranţă că la un moment dat va vedea că se înșală. In 
practica mea clinică, utilizez un set de întrebări care arată 
cu suficientă acuratețe cât de conectaţi sunt partenerii și 
cât de bine se cunosc unul pe celălalt. Pentru a evita 
neînțelegerile: nu este vorba despre a ști absolut totul unul 
despre altul! Acest lucru nu este nici posibil și nici necesar. 
Intrebări de genul „Unde ai fost?”, „Ce ai făcut?”, „Cu cine 
ai fost?” pot demonstra un interes genuin, dar pot fi și un 
instrument de control. Din punctul meu de vedere, nu se 
pune problema ca partenerii să știe cu exactitate ce face 
celălalt, cu cine și când. Pentru procesul de cunoaştere și 
înţelegere reciprocă este mult mai important cât de bine 
sunt conectaţi între ei și dacă și în ce fel sunt preocupaţi 
unul de celălalt. Se distrează împreună? îşi vorbesc 
deschis? îşi împărtășesc lucrurile importante? îl implică 
fiecare pe celălalt în propria lui dezvoltare? Şi așa mai 
departe. 

A vorbi despre sexualitate reprezintă pentru multe 
cupluri un lucru dificil. Pudoarea joacă în acest caz un rol 
important. Fiecare are propriile lui limite legate de 
pudoare, care trebuie respectate, însă dacă în pat lucrurile 
se petrec întotdeauna în mod stereotip, acest lucru se 
datorează adesea faptului că partenerii nu vorbesc cu 
adevărat deschis despre asta. Următoarele forme de 
îngrijorare vă pot crea inhibiţii: „Pot să mă arăt într-adevăr 
partenerului meu așa cum sunt?”, „Am voie să-mi exprim 
dorinţele sau va crede că sunt nerușinat?”, „Oare cum i s- 
ar părea partenerului meu dacă dintr-odată i-aș spune că 
vreau să facem altfel decât de obicei?” Atunci când 
partenerii evită discuţiile despre dorinţele și nevoile lor, cu 
siguranţă că sexualitatea se atrofiază și mai mult. O viaţă 
sexuală satisfăcătoare nu vine de la sine, cu atât mai puţin 
într-o relaţie de lungă durată. Ambii parteneri trebuie să 
se îngrijească în mod responsabil pentru menţinerea 


pasiunii dintre ei. Bineînţeles, cu condiţia să-şi dorească 
acest lucru. 

Sexul bun într-o relaţie de dragoste nu înseamnă în 
primul rând încercarea unor poziţii de acrobație sau alte 
experimente nebunești, ci, întâi de toate, intimitate. 
Intimitatea autentică se naște atunci când partenerii se 
percep reciproc ca două fiinţe distincte una de cealaltă: 
„Intimitatea este o experienţă de tipul «Eu-Tu». Ea include 
conștientizarea faptului că dumneavoastră și partenerul 
dumneavoastră sunteţi fiinţe separate, pentru care în 
anumite domenii nu există sau nu există încă un teren 
comun”!?, scrie David Schnarch, specialist american în 
terapia sexualităţii. Deci sexualitatea îşi trage seva din 
tensiunea care rezultă din deosebirile dintre noi. O 
apropiere prea mare (înţeleasă în mod greșit), care 
provine dintr-o teamă de schimbare și dezvoltare, poate fi 
responsabilă pentru plictiseala și dezolarea din dormitor. 
Cine vrea să se bucure de o atmosferă mai palpitantă 
trebuie să dea dovadă de curaj și să lucreze cu propriile 
anxietăţi. El trebuie să-l vadă pe partener ca pe un altul 
distinct și să se angajeze în niște procese de dezvoltare, al 
căror final rămâne deschis. 

O PRIVIRE PLINĂ DE AFECŢIUNE ASUPRA 
DINAMICII DE CUPLU, PARTEA A VIII-A: NE ARĂTĂM 
UNUL ALTUIA AȘA CUM SUNTEM? 

Incercaţi să răspundeţi la următoarea întrebare: cât 
de deschis vă arătaţi în relaţia dumneavoastră de cuplu? 

li spuneţi partenerului dumneavoastră ce vă doriţi de 
la el? 

MVorbiţi despre dorințele, nevoile și  fricile 
dumneavoastră? 

Wil confruntaţi din când în când pe partener când vă 
calcă cu ceva pe nervi? 

Mluptaţi pentru un lucru care este cu adevărat 
important pentru dumneavoastră sau renunţaţi rapid? 

MCum îl percepeţi pe partener din acest punct de 


12 Schnarch, David (2011): Die Psychologie sexueller Leidenschaft, ediţia a 
XI-a, Editura Piper, München, p. 122. 


vedere? 

Reflectaţi apoi și la modul în care vă raportați la 
diferenţe: 

MCum procedaţi atunci când partenerul îşi dorește ceva 
ce dumneavoastră nu vă doriţi (inclusiv din punct de 
vedere sexual)? Ajungeţi în astfel de situaţii la o soluţie 
bună? 

m Vă provoacă teamă faptul că, în anumite domenii, 
partenerul ticăie altfel decât dumneavoastră? Sau puteţi 
lua la cunoștință acest lucru cu o oarecare degajare? 

E Reușiţi să rămâneţi centrat pe dumneavoastră și în 
același timp să fiţi alături de partener din punct de vedere 
emoţional? Sau aveţi tendinţa să îi preluaţi emoţiile? 

CONTRACTELE INCONȘTIENTIE: CUM ÎŞI 
TRASEAZĂ PARTENERII ÎN MOD RECIPROC ANUMITE 
SARCINI? 

In toate cuplurile partenerii încheie între ei anumite 
contracte inconștiente. Unul dintre ei e preocupat de 
crearea unei atmosfere plăcute în casă, celălalt, de 
organizarea activităţilor împreună. Unuia îi place mai mult 
să gătească, celălalt spală periodic mașina. Astfel de 
obiceiuri se furișează rapid într-o relaţie. Atâta timp cât 
ambii parteneri se simt bine cu astfel de aranjamente, care 
adesea nu sunt stabilite printr-o discuţie explicită, totul 
este perfect. 

Insă dacă unul dintre parteneri se simte 
suprasolicitat sau resimte împărţirea rolurilor și a 
sarcinilor ca fiind prea unilaterală sau depășită, se poate 
ajunge la conflicte. De fapt, nu este vorba despre cine, 
când, ce gătește sau cât de des merge la cumpărături - 
deși acest lucru se transformă adesea, într-adevăr, în cazul 
cuplurilor tinere, într-o temă de discuţie. Mai ales femeile 
care au succes în profesia lor se văd puse, după nașterea 
unui copil, în faţa unei triple presiuni, pe care nu au 
bănuit-o înainte. Deși sunt active profesional în aceeași 
măsură ca partenerii lor, ele sunt declarate rapid 
responsabile pentru copii și întreţinerea gospodăriei sau se 
declară ele însele răspunzătoare pentru aceste aspecte, în 


acest caz, accentul trebuie să cadă pe măsurile profilactice 
faţă de posibilitatea apariţiei unui burnout: multe mame 
tinere se  suprasolicită timp îndelungat fără să 
mărturisească faţă de ele acest lucru. In astfel de situaţii, 
trebuie găsite soluţii practice, astfel încât greutăţile să 
poată fi împărţite într-un mod mai echilibrat pe umerii 
ambilor parteneri (sau a mai multor persoane). 

Sarcinile pe care ni le asumăm inconștient în cuplu 
(și la care mă refer în această secţiune) ţin mai degrabă de 
hrănirea emoţională a partenerului. Acestea nu sunt 
lucruri formulate explicit, ci se strecoară în mod direct în 
relaţii. De multe ori, ele pot fi identificate deja din faza de 
început a unei relaţii. lată un exemplu: 

Când Friederike l-a cunoscut pe Hannes, care era cu 
zece ani mai mare, ea a fost foarte impresionată de 
experienţa lui de viaţă. Hannes lăsa impresia unui bărbat 
sigur pe sine și plin de succes, călătorise deja foarte mult 
și avea o mulţime de relaţii amoroase în spate. Friederike, 
în schimb, se percepea pe sine ca timidă și timorată, se 
vedea ca o „ţărăncuţă lipsită de experienţă” și era 
măgulită de faptul că el o băga în seamă și că începuse o 
relaţie cu ea. La rândul său, lui Hannes îi făcea plăcere să 
fie admirat de către Friederike. În afară de asta, ea arată 
foarte bine, se îngrijea cu tandreţe de nevoile lui și era 
ușor de impresionat. Înțelegerea lor inconștientă era de 
forma: „Tu îmi arăţi mie lumea pentru că mie îmi este 
teamă să o explorez”, respectiv „Tu îmi oferi stabilitate și 
îmi întărești stima de sine prin faptul că mă admiri”. 

Acest „contract” pe care l-au încheiat între ei le-a 
devenit pentru prima oară conștient abia când au intrat 
într-o terapie de cuplu, căci această înţelegere mutuală 
începuse să le devină fatală. Friederike evoluase în mod 
vizibil în ultimii ani. Ea însăși ajunsese să aibă succes în 
plan profesional și acum simţea nevoia să exploreze și ea 
lumea. Pentru ea, nu mai era suficient să se încălzească cu 
gloria profesională a lui Hannes. Stătea de-acum pe 
propriile ei picioare și devenise mai conștientă de valoarea 
sa. Hannes era iritat de această dezvoltare. El încerca să-i 


submineze și să-i devalorizeze succesul. Era nefericit și 
deprimat și ameninţa cu despărţirea. În terapie, s-a 
dovedit că lui îi era extrem de teamă să nu devină mai 
puţin important pentru ea, deoarece el avea nevoie de ea 
pentru a-și întări stima de sine. 

Cei doi au putut să-și abordeze problemele abia în 
momentul în care au reușit să vadă că Friederike 
renunţase deja la contractul lor stabilit în mod inconștient 
la începutul relaţiei. Hannes a trebuit să înveţe faptul că 
Friederike nu era responsabilă pentru starea lui de bine, ci 
că el era cel care trebuia să-și gestioneze încrederea de 
sine. Pe parcursul terapiei, el a înţeles că Friederike îl 
iubea în continuare, dar că nu mai voia să fie „cârja de 
sprijin a sinelui” său. Astfel, cei doi și-au putut reașeza 
relaţia de cuplu pe un fundament diferit. Noul contract pe 
care l-au încheiat, de această dată în mod conștient, era de 
forma: „Fiecare este responsabil în primul rând pentru el 
însuși” și „Ne ascultăm unul pe celălalt și ne urmărim 
reciproc, cu interes și bunăvoință, evoluţiile”. In acest fel, 
printr-o nouă reglementare a contractului lor relaţional, 
Friederike și Hannes au reușit să transforme o relaţie 
asimetrică într-un parteneriat viu, pe picior de egalitate. 

O PRIVIRE PLINĂ DE AFECŢIUNE ASUPRA 
DINAMICII DE CUPLU, PARIEA A IX-A: DETECTAREA 
CONTRACTELOR INCONȘTIENTE 

Lăsaţi-vă transportat înapoi, la faza de început a 
relaţiei dumneavoastră: 

N Ce vi s-a părut foarte atractiv unul la celălalt? 

Mi Ce părea extrem de promiţător la partener? 

W Ce fel de promisiune v-a făcut partenerul atunci 
(chiar și într-o formă neformulată)? Ce fel de speranţe v-aţi 
făcut dumneavoastră din faptul de a fi împreună cu el? 

WE De ce a fost atât de importantă pentru 
dumneavoastră această promisiune (inconștientă), 
respectiv această speranţă, la momentul respectiv? 

Intoarceţi-vă apoi din nou la situaţia din prezent: 

Cum sună astăzi înțelegerea dumneavoastră 
mutuală? Discutaţi despre acest lucru cu partenerul 


dumneavoastră și încercaţi să vedeţi în ce măsură acest 
contract vă este de ajutor, este adecvat situaţiei din 
prezent și mai poate fi respectat. 

— Dacă este cazul, adaptaţi-vă contractul la situaţia 
actuală. 'Ţipeţi neapărat cont de faptul că anumite sarcini 
nu pot fi delegate. De exemplu, fiecare trebuie să lucreze 
la propria sa evoluţie și trebuie să se îngrijească de 
propriul echilibru. 

COMPLICITĂŢI: CÂND TEMELE COMUNE 

DE VIAŢĂ PROVOACĂ APARIŢIA CERTURILOR 

Aproape fiecare cuplu este legat printr-un conflict 
fundamental, o temă dificilă de viaţă care este comună 
ambilor parteneri. Conflictul se naște atunci când fiecare 
dintre parteneri îşi aduce în relaţie această temă 
nerezolvată din biografia sa, în speranţa inconștientă de a-i 
putea găsi împreună cu celălalt o soluţionare. Această 
constelație a fost numită de terapeutul de cuplu Jürg Willi 
„complicitate” sau „coluziune”: fără să-și dea seama, 
partenerii abordează împreună o aceeași temă pentru care 
nu au găsit deocamdată nicio rezolvare!:. 

În terapia de cuplu, acest lucru se manifestă de cele 
mai multe ori sub forma situaţiei în care partenerii nu par 
să se înţeleagă deloc, se combat reciproc și/sau se încurcă 
în lupte de putere lipsite de speranţă. Din păcate, 
conflictul fundamental comun nu conduce (într-o primă 
fază) la găsirea unui teren comun și plin de înţelegere, ci 
mai degrabă la o bătălie aprigă, în care nu prea îi este clar 
nimănui despre ce este de fapt vorba. 

Chiar dacă persoanele respective se raportează 
diferit la aceeași temă, adoptând adesea poziţii polarizate 
cu privire la ea, la o privire mai atentă se poate însă 
observa că ambele poartă în ele același conflict de bază. 
De multe ori, acesta se referă la teme legate de 
„atașament/apropiere” și de „autonomie“. Dar și alte tipuri 
de probleme se pot transforma într-un conflict 

fundamental comun. lată câteva exemple: 

Lilly și Lisa formează de șapte ani o pereche. Ele se 
iau la harţă în mod constant din cauza unor nimicuri, fără 
să știe exact despre ce este vorba. La o analiză mai atentă, 
reiese că Lilly este foarte controlatoare, iar Lisa o percepe 
ca fiind dominantă. Dimpotrivă, Lilly o vede pe Lisa ca 
fiind nerezonabilă și recalcitrantă, neputând să accepte 
nimic, nici măcar cel mai mărunt sfat. În terapie, devine 
tot mai clar că ambele se luptă pentru autonomie și putere. 
O scurtă privire în copilăriile celor două arată că ambele 
au avut puţine ocazii de a-și dezvolta autonomia. Pe 
vremea când erau copile, ambele au fost pedepsite și 
încorsetate atunci când au încercat să-și manifeste 
tendinţele de independenţă. Ca atare, în relaţia lor, ambele 
trăiesc o teamă foarte mare de a renunţa la propria 
autonomie. Întrebarea pe care şi-o pun acum este 
următoarea: „Cum am putea trăi împreună într-o relaţie 
plină de afecţiune, rămânând în același timp atât 
împreună, cât și autonome?” 

Cu câteva luni în urmă, Bastian și Natascha au 
devenit pentru prima oară părinţi. Începând din acel 
moment, relaţia de dragoste dintre ei s-a răcit tot mai 
mult. După naștere, Natascha a alăptat-o pe fiica lor, lucru 
care pe Bastian l-a pus în situaţia de a se simţi ca un „terţ 
exclus”. Ofensat emoţional, el a adoptat o poziţie de 
retragere, ceea ce pe Natascha a făcut-o să se simtă la 
rândul ei părăsită. Cei doi au ajuns să nu-și mai vorbească 
aproape deloc și să se evite reciproc. Ambii erau nefericiti, 
dar nu știau ce ar fi putut face. Deja din prima ședință a 
devenit clar că niciunul dintre ei nu știa să-și formuleze 
dorinţele și să creeze apropiere. Natascha și Bastian aveau 
un conflict fundamental comun, pe care momentan nu-l 
puteau rezolva fără ajutor. 

Mark a relatat într-o ședință de terapie că îşi dădea 
foarte mult silinţa în privinţa prietenei lui, Nike, mai ales 
atunci când aceasta părea absentă sau rece faţă de el. In 
schimb, dacă ea se îndrepta spre el cu dragoste și 
afecţiune, Mark se simţea imediat sufocat și era deranjat 


de atâta apropiere. În acel moment, simţea nevoia să 
evadeze sau să o jignească pe Nike cu remarci 
provocatoare, la care ea răspundea prin retragere. 
Distanţa dintre ei era astfel restabilită și tot acest joc o lua 
apoi de la început. În mod evident, Mark și Nike aveau o 
problemă în a permite formarea unei intimităţi între ei și 
de a o putea suporta. In ambele istorii de viaţă puteau fi 
găsite semnele unei „subnutriţii” emoţionale din partea 
părinţilor în primii ani de viaţă, ale cărei urme puteau fi 
detectate până în prezent. 

O PRIVIRE PLINĂ DE AFECŢIUNE ASUPRA 
DINAMICII DE CUPLU, PARTEA A X-A: DETECTAREA 
TEMELOR COMUNE DE VIAŢĂ 

Reflectaţi asupra temei dumneavoastră de viaţă: 

e Ce vă preocupă în mod constant? 

e Cu ce conflict intern sunteţi confruntat în mod 
repetat? 

e Ce fel de obstacole trebuie să înfruntaţi iar și iar? 
(Temele de viaţă pot fi, de exemplu, de forma: „Sunt oare 
demn de iubire?”, „Am voie să fiu eu însumi?”, „Sunt 
văzut?”, „Cum este să trăieşti intimitatea?”, „Cum fac să 
devin autonom?”, „Mă simt singur”, „Sunt poate o povară 
pentru ceilalţi?” etc.) 

e Care ar putea fi tema de viaţă, respectiv conflictul 
fundamental al partenerului dumneavoastră? 

— Există suprapuneri între tema dumneavoastră și 
cea a partenerului? 

Dacă da, cum se manifestă ele? 

ZIUA CÂRTITEI: REÎNSCENĂRILE ȘI RELAŢIILE DE 
CUPLU 

Am văzut deci până acum că oamenii îşi aduc cu ei în 
relaţie vechile răni din copilărie, rămase nevindecate. 
Purtăm cu noi aceste povești din trecut ca într-un rucsac 
burdușit de lucruri. Important ar fi să ne examinăm din 
când în când conţinutul acestui rucsac şi să mai triem 
temeinic din el. Cu un rucsac mai ușor, putem călători mult 
mai bine! 

Multe persoane fac însă acest lucru abia atunci când 


sunt în pericol de a se prăbuși sub greutatea lui și când 
tensiunea provocată de durere devine foarte mare. Sau 
când relaţia de cuplu suferă din cauza balastului din trecut 
și ameninţă să fie îngropată sub el, ca de exemplu atunci 
când repetăm în relaţiile noastre de iubire aceleași tipare 
vechi, care de fapt nu ne fac niciun bine, dar de care nu ne 
putem elibera. lată două exemple: 

Jôrg și-a ales o parteneră care se comporta foarte 
rece faţă de el și care obișnuia să-l ţină la distanţă. El 
încerca în mod constant să-i câştige dragostea, însă eșua 
de fiecare dată în mod jalnic. De fapt, el s-a pus pe sine în 
situaţia în care se găsea adesea în perioada copilăriei. Şi 
mama lui fusese o persoană rece și distantă faţă de el, care 
era absentă emoţional și inaccesibilă. 

Cu toate acestea, nu este vorba neapărat despre un 
impuls masochist care îl împingea pe Jôrg să se comporte 
astfel. Ci, mai 

— Aluzie la filmul Ziua cârtiței (original Groundhog 
Day), în care personajul principal trăiește în mod repetitiv 
aceeași zi. (N.t.) 

degrabă, el repeta acest tipar în speranţa de a-l 
putea depăși. Insă, pentru că utiliza aceleași metode ca 
altă dată și pentru că și-a ales obiectul „greșit” al 
dragostei, el nu reușea să ajungă prea departe în 
încercările lui, iar obiectul dorinţei rămânea de neatins. 

Nicole și-a ales un bărbat care o denigra în mod 
constant fără milă și care îi vorbea urât. Din când în când, 
o mai și bătea. De ce rămânea ea lângă el? Pentru că nu 
simţea că merită ceva mai bun, spunea ea cu o voce tristă. 
Pentru Nicole, nu putea exista o cale mai potrivită să-și 
confirme stima scăzută de sine decât alegându-și un 
partener distructiv și nemilos. Ei i se inoculase încă din 
copilărie ideea că nu valorează nimic, că este inutilă și de 
prisos. Bătăile erau la ordinea zilei și nu știa ce înseamnă 
să fie tratată cu respect. De aceea, ea se reîntorcea iar și 
iar la agresorul ei. 

Există și cupluri care reușesc să-și depășească 
vechile tipare pe care le pun în scenă și să se dezvolte 


împreună. Această experienţă echivalează cu un adevărat 
„salt cuantic” la nivelul relaţiei. Ea schimbă în mod 
permanent relaţia, întărind și aprofundând încrederea 
reciprocă a partenerilor. lată un exemplu: 

Frauke și Jannik formează un cuplu de câţiva ani de 
zile. Ei i s-a părut de la bun început că el este un bărbat 
mai îngândurat și mai sensibil și știa că suferea din când în 
când de episoade de depresie. Ea avea sentimente foarte 
tandre faţă de el și se simţea suficient de puternică încât 
să-și petreacă viaţa alături de el. 

Frauke era familiară cu depresia, pentru că tatăl ei 
suferise mult timp de depresii. Ea învățase deja de la 
vârsta de opt ani că nu putea să-l împovăreze pe tată cu 
problemele ei, pentru că acestea ar fi putut să-l facă și mai 
trist. Ea încerca să-l menajeze, să-l consoleze și să-l facă să 
râdă. Şi asta nu doar o săptămână, ci timp de mai multe 
luni de zile! Astfel, ea a devenit „puternică”, se simţea 
invulnerabilă și a învăţat să-și rezolve singură problemele. 
Nu mai exista niciun domeniu în care ea să-și fi permis să- 
și manifeste slăbiciunea. În căsnicia cu Jannik, Frauke a 
pornit cu acest sentiment de invulnerabilitate. Mult timp, 
ea a fost alături de el prin toate suișurile și coborâșurile, 
simțindu-se bine și independentă făcând acest lucru. El 
avea nevoie de ea, în schimb ea nu avea nevoie de el. Ea și- 
a hrănit mult timp stima de sine din această situaţie. 

Totuși, la un moment dat, ea nu a mai fost chiar atât 
de puternică. De pe o zi pe alta, a început să sufere de 
atacuri de panică (aparent) inexplicabile și nu mai putea 
dormi. Era confuză în cel mai înalt grad și se simţea rănită. 
Unde îşi pierduse Eul ei cel puternic? Se simţea ca o 
străină în propria persoană și îi era foarte greu să 
recunoască faţă de sine că era în dificultate. Acesta era un 
sentiment care-i rămăsese până acum relativ necunoscut. 
Și-l reprimase un timp mult prea îndelungat și acum el îi 
provoca teamă. De fapt, ce s-a întâmplat cu ea? Apărarea 
ei se prăbușise. Frauke și-a inhibat prea multă vreme 
nevoile și a făcut-o pe puternica, iar acest lucru i-a afectat 
atât de mult sistemul psihic, încât la un moment dat acesta 


a capitulat. 

Acum sosise rândul lui Jannik, iar el a profitat de 
această șansă. La început, și el s-a arătat iritat. Insă 
pentru că tocmai se afla într-o fază bună, a putut să-i fie 
alături. Acum, rolurile nu mai erau împărţite atât de clar. 
Frauke a trebuit să recunoască faptul că și ea putea fi 
vulnerabilă, că Jannik nu era doar „cel bolnav”, ci că șiel 
putea să fie acolo pentru ea. A durat o vreme până când 
Frauke s-a putut acomoda cu această schimbare. Oricum, 
pentru relaţia de cuplu, schimbarea a reprezentat un mare 
pas înainte. 

Frauke și Jannik au reușit să rupă un tipar de relaţie 
care fusese repus în scenă. Frauke a ajuns să nu se mai 
simtă ca un copil care trebuie să-l menajeze pe tată, ci a 
prins încredere că ar putea să-și exprime și ea nevoile ei, 
că ar putea să se arate și ea din când în când „slabă” și să 
aibă nevoie de sprijin. La rândul său, Jannik simţea că și el 
poate fi util, iar acest lucru îi prindea bine, pentru că îi 
demonstra că și el avea multe lucruri de oferit soţiei sale, 
în ciuda dispoziţiei lui depresive. 

RELAŢIA DE CUPLU ȘI TRAUMA TIMPURIE DE 
ATAȘAMENT: O LEGĂTURĂ DELICATĂ 

Așa cum am văzut în ultimul capitol, persoanele 
puternic traumatizate suferă adesea de dificultăţi grave de 
atașament, care devin vizibile în relaţiile lor de iubire. 
Însă, deoarece mulţi oameni nu sunt conştienţi de trauma 
lor, ei tind să arunce vina pentru comportamentul lor 
asupra partenerului sau să se considere pe sine incapabili 
să înfiripe o relaţie. Pentru că cele mai multe cupluri sunt 
extrem de destabilizate afectiv în timpul unei crize, nu e 
întotdeauna foarte ușor ca, în cadrul terapiei de cuplu, să 
recunoaştem imediat trauma unuia dintre parteneri. In 
astfel de cazuri, terapeuţii trebuie să procedeze cu mult 
tact și sensibilitate. 

Următoarele semne ar putea indica efectele unei 
traume timpurii suferite de unul dintre parteneri: 

e Instabilitate emoţională: persoana în cauză suferă de 
fluctuații de dispoziţie și tinde spre comportamente 


extrem de impulsive. Acest lucru poate conduce în 
relaţiile de iubire la certuri care escaladează și chiar la 
violenţe. 

+ Dificultăţi în gestionarea stresului: partenerul 
traumatizat reacţionează foarte puternic la anumiţi 
factori declanșatori, de exemplu fuge de problemă, se 
panichează sau devine agresiv. 

e Depresii, reacţii de încremenire sau de amuţire: 
incapacitatea de a vorbi, ca expresie a unei traume 
neprelucrate, poate conduce la ruperea contactului sau 
la pierderea relaţiei. 

e Comportamente autodistructive și riscante (permanente 
sau repetitive), tulburări de comportament alimentar 
sau abuz de substanţe. 

— Fluctuaţii între o cerere de apropiere intimă, 
urmată de ruperi agresive ale conexiunii sau de evitări - 
acestea reprezintă de asemenea indicii pentru un tipar de 
atașament dezorganizat cauzat de experienţele traumatice. 

Când un cuplu nu este conștient de faptul că unul 
dintre parteneri are o traumă, cei doi intră într-un cerc 
vicios distructiv din care nu mai pot ieși decât cu ajutor din 
afară. Intr-o terapie de cuplu, se încearcă atunci 
sensibilizarea ambilor parteneri cu privire la prezenţa 
potenţială a unui eveniment traumatic. Doar în acest fel 
ambii parteneri sunt puși în situaţia de a înţelege mai bine 
situaţia şi de a lucra la ea. 

Unele persoane, care au suferit în copilărie o 
puternică traumă de atașament din cauza unui grav abuz 
sexual repetat, sunt doar cu greu capabile să trăiască o 
relaţie de dragoste satisfăcătoare la vârsta adultă. Acest 
lucru este valabil şi în acele cazuri în care cei 3 

afectaţi sunt conștienți de traumă și chiar au încercat 
s-o proceseze. Alţi oameni (care au suferit același gen de 
traumă) au reţineri în a se implica într-o relaţie. 
Neîncrederea lor în umanitate este prea mare, iar frica de 
a se lăsa într-o situaţie de dependenţă este prea mare. 
Teama lor este că această dependenţă ar putea fi din nou 


exploatată într-un mod crud și fără milă. Alţii reușesc să 
trăiască în relaţii pline de afecţiune, dar din cauza 
experienţelor prin care au trecut, nu pot avea parte deo 
sexualitate satisfăcătoare cu partenerul, pentru că sunt 
năpădiţi de anxietăţi puternice. 

Cei care, în ciuda unor evenimente înfricoșătoare pe 
care le-au trăit, se pot lăsa în voia unei relaţii de iubire 
oscilează adesea între un ideal exagerat de iubire și 
dezamăgirea cruntă. Decepţia apare cu necesitate atunci 
când ei observă că nici în această relaţie nu au parte de 
dragostea necondiționată de care ar fi avut atât de multă 
nevoie altă dată din partea figurilor de atașament. 
Persoanele cu o traumă de atașament caută în mod 
frecvent şi cu disperare apropierea și dragostea 
vindecătoare, hrănitoare, însă adesea nu o pot suporta 
deloc. Ele se simt „sfâșiate între tendinţa lor de a se apăra 
în faţa nevoilor de protecţie și sprijin, pe de o parte, și 
dorinţa lor de tandreţe, pe de altă parte”. Din acest punct 
de vedere, relaţia cu o persoană puternic traumatizată 
poate părea complicată la prima vedere. Însă, cu ajutorul 
unei mai bune înţelegeri a motivelor din fundal, și aceste 
tipuri de constelații relaţionale pot fi modelate, astfel încât 
ele să aibă un efect vindecător asupra ambilor parteneri - 
sau, cel puţin, să nu mai trebuiască să fie trăite într-o 
manieră atât de distructivă. 

SAPTE TIPURI DE COMPORTAMENTE NOCIVE 
CARE DISTRUG 

O RELAŢIE 

PRIMUL TIP DE COMPORTAMENT NOCIV 

Reproșuri permanente, critică, cicăleală, 
acuzaţii și atacuri. Ele îl împing pe celălalt să evadeze 
din relaţie, conducând astfel în mod inevitabil la 
dezamăgire. De obicei, acest tip de atitudini nu ajută la 
atingerea adevăratului lor obiectiv (mai multă atenţie, mai 
multă tandreţe, mai multă iubire). (Cu excepţia cazului în 
care scopul lor real este, într-adevăr, alungarea 
partenerului...) 

— Recomandare: încetaţi în mod ferm să vă mai 


plângeţi de celălalt! Schimbaţi dumneavoastră înșivă ceva 

la relaţie! Altfel, veţi rămâne în același cerc vicios al 

văicărelii, 7 7 7 7 7 

format din acuzaţii permanente și reacţii de 
apărare/justificare. Dacă nu reușiţi să faceţi acest lucru, 
aţi putea explora în cadrul unei terapii individuale sau de 
cuplu motivele pe care se întemeiază acest comportament 
din partea dumneavoastră și cum anume aţi putea să 
lucraţi la el. 

— Klees, Katharina (2018):  Traumasensibile 

Paartherapie, Editura Junfermann, Paderborn, p. 53. 

AL DOILEA TIP DE COMPORTAMENT NOCIV 
O atitudine atoateștiutoare și imperativă faţă de 
partener, precum și etichetarea lui ca „prost” sau 

„infantil”. Acest mod de raportare distruge pe termen 

lung stima de sine a partenerului și conduce la zdrobirea 

oricărei forme de legături emoţionale. 

e Recomandare:  Respectaţi-vă partenerul ca adult, 
împreună cu toate trăsăturile sale pe care le aduce în 
relaţie. Nu vă așezați din punct de vedere moral mai 
presus de el, pentru că acest lucru distruge orice 
fundament al unei relaţii parteneriale. 

AL TREILEA TIP DE COMPORIAMENT NOCIV 

Indiferentă, dezinteres cronic fată de starea 
mentală (emoţională) a partenerului și faţă de viaţa 
sa. Aceasta este o atitudine toxică pentru orice tip de 
relaţie, în orice situaţie de viaţă. 

e Recomandare: Obişnuiţi-vă să fiţi curios! Puneţi-i din 
când în când partenerului dumneavoastră întrebări cu 
privire la felul în care se simte și arătaţi-vă interesul 
faţă de el. Altfel, partenerul nu are de unde să știe că el 
reprezintă ceva important pentru dumneavoastră. 

AL PATRULEA TIP DE COMPORTAMENT NOCIV 
Ignorarea, minimalizarea sau luarea în derâdere 

a sentimentelor sau a suferinţei partenerului. Este un 

comportament cât se poate de degradant și, din acest 

motiv, extrem de potrivit pentru a-l pune pe partener la 
pământ sau pentru a scăpa de el. 


e Recomandare: Exploraţi motivul pentru care vă este 
atât de greu să fiţi mai atent la starea psihică a 
partenerului dumneavoastră. Ce încercaţi să evitaţi în 
acest fel? 

AL CINCILEA TIP DE COMPORTAMENT NOCIV 

În scopul impunerii propriilor interese, 
manipularea partenerului de aşa natură încât el 
ajunge să aibă îndoieli cu privire la propria persoană 
și la percepțiile sale. Acest proces, care în psihologie se 
numește „gaslighting”!*, îl transformă pe celălalt în victimă 
și îi distruge încrederea în sine. Este o formă de teroare 
psihică extremă, folosită de obicei (în mod inconștient) de 
persoane cu tulburări de personalitate. 

e Recomandare: Căutaţi ajutorul unui psiholog dacă 
recunoaşteţi la dumneavoastră semnele unui tipar 
relational distructiv. În acest caz, de regulă sunt 
necesare anumite săpături mai adânci, pentru a putea 
obţine o schimbare. 

AL ȘASELEA TIP DE COMPORTAMENT NOCIV 

Refuzul principial de deschidere în faţa 
partenerului şi de autodezvăluire. Chiar dacă a vorbi 
unul cu celălalt nu reprezintă totul într-un cuplu, refuzul 
autodezvăluirii ucide pe termen lung orice fel de relaţie 
intimă. Dacă partenerii nu-și împărtășesc în mod frecvent 
lucruri despre ei, nicio formă de conexiune emoţională nu 
poate lua naștere. 

e Recomandare: Reflectaţi care ar putea fi motivele 
pentru care vă împărtășiţi atât de puţin unul celuilalt. 
Nu aţi învăţat cum să faceţi acest lucru? Vă simţiţi 
neimportant? Sau poate că nici nu știți de fapt cum vă 
simţiţi? Luaţi-vă timp pentru discuţii în doi cu 
partenerul dumneavoastră (vezi mai sus secţiunea 
„Scurtă incursiune în trecut, partea a IX-a”) și exersaţi 


14 Expresia gaslighting („aprinderea lămpii cu gaz") provine de la piesa de 
teatru Gaslight (Lumină de gaz) din 1938, în care personajul negativ îi joacă 
tot felul de feste sinistre proaspetei sale soţii, încercând s-o facă să creadă că 
înnebunește. Una dintre feste constă în creșterea și diminuarea flăcării 
lămpilor cu gaz din casă, soţia ajungând să creadă că totul este doar în 
imaginaţia ei. (N.r.) 


pur și simplu să vorbiţi despre dumneavoastră. 
Niciodată nu suntem prea bătrâni pentru a face acest 
lucru! 

AL ȘAPTELEA TIP DE COMPORTAMENT NOCIV 

Copleșirea partenerului cu așteptări nerealiste 
și delegarea către el a propriei responsabilităţi. 
Cereri excesive de genul „Fă-mă fericit!”, „înlătură-mi 
anxietatea!”, „Fii întotdeauna acolo pentru mine!” îl 
suprasolicită pe partener și îl epuizează. Adesea, ele 
conduc la o fugă a partenerului din faţa unei 
responsabilităţi prea mari pentru el. 

e Recomandare: Verificaţi în ce privințe vă 
suprasolicitaţi partenerul și îl forţaţi să intre, pe baza 
unui transfer, într-un rol de mamă sau de tată. 
Renunţaţi la acest tipar! Reţineţi faptul că sarcina 
partenerului nu este de a corecta un lucru pe care l-au 
ratat poate părinţii dumneavoastră. O relaţie de cuplu 
este mai degrabă o relaţie de la egal la egal, în care 
fiecare ar trebui să se preocupe de propria stare de 
bine. 

DESPĂRŢIREA: ÎN CE CONDIŢII SEPARAREA POATE 
Fi O SOLUŢIE BUNĂ? 

Nu întotdeauna merită să salvăm o relaţie. În 
general, remarc o tendinţă puternică de a persista, din 
inerție, prea mult timp într-o relaţie de cuplu 
nesatisfăcătoare sau chiar nefericită. Când aceste cupluri 
ajung la terapie, căruţa e deja împotmolită în noroi, iar 
viaţa amoroasă e deja în comă. Cu mult efort, majoritatea 
cuplurilor reușește, într-adevăr, să extragă căruţa din 
noroi și să-și „reanime” relaţia. Alte cupluri ajung pe 
parcursul unei terapii la concluzia că, de acum încolo, e 
mai bine ca fiecare să meargă pe drumul lui. Și acesta 
poate fi rezultatul unei terapii de cuplu. 

Există câteva semne ce indică faptul că o relaţie este 
atât de degradată, încât revenirea la un „împreună” plin de 
afecţiune reciprocă (în cazul în care așa ceva a existat 
vreodată...) este aproape imposibilă doar cu forţele proprii. 
În astfel de situaţii, este necesară susţinerea terapeutică. 


Printre aceste semne se numără: 

LIPSA DE RESPECT 

Când respectul mutual a dispărut dintre parteneri, 
când cei doi abia mai schimbă unul cu celălalt un cuvânt 
prietenos, când singurul lucru pe care îl mai fac este să se 
provoace reciproc, atunci a sosit vremea ca partenerii să 
schimbe radical macazul și să caute ajutorul unui psiholog. 
O relaţie bazată pe încredere nu are cum să funcţioneze 
fără respect reciproc. 

VIOLENTA FIZICĂ 

Violenţa fizică repetată din partea unuia dintre 
parteneri sau a ambilor este expresia unei dinamici 
relaţionale extrem de distructive, ce cu greu poate fi 
rezolvată fără sprijinul psihoterapeutic. Este deci nevoie 
de colaborarea unor terapeuţi experimentați. Alternativa 
ar fi ca unul dintre cei doi parteneri să iasă definitiv din 
relaţie. Insă, de obicei, ambii parteneri sunt atât de prinși 
și de dependenţi unul de celălalt, încât acest lucru nu este 
posibil fără sprijin din exterior. 

TEROAREA PSIHICĂ 

Violenţa psihică, de exemplu, sub forma denigrărilor 
permanente, a umilirilor sau a rușinărilor, dar și ignorarea 
cronică a partenerului ruinează pe termen lung orice 
relaţie. Eliberarea din astfel de relaţii e adesea greoaie și 
îndelungată. 

DISPREȚUL 

Dacă remarcaţi că mai degrabă vă disprețuiri în loc 
să vă respectați, probabil că trenul comun a plecat deja de 
mult din gară. In mod evident, în relație au avut loc atât de 
multe răniri, încât o relaţie împreună, plină de afecțiune, a 
devenit imposibilă. 

DEZGUSTUL FRECVENT 

Când unuia dintre parteneri îi este scârbă de celălalt 
(sau când ambii resimt această repulsie), atmosfera din 
relaţie este deja otrăvită de mult timp. Dezvoltăm în mod 
automat sentimente de dezgust atunci când ceva pare să 
fie toxic. Acest lucru se întâmplă, de exemplu, în acele 
situaţii în care cineva ne încalcă limitele fără permisiunea 


noastră, de pildă în zona sexualităţii sau prin faptul că nu 
ne respectă integritatea. Dezgustul mai poate apărea și în 
acele cazuri în care nu ne mai simţim apropiaţi faţă de 
celălalt, ba chiar mai mult, ne simţim chiar înstrăinaţi 
emoţional de o persoană care ne-a fost cândva foarte 
apropiată. 

Alte criterii care anunţă o posibilă despărţire: 

e Nu vă mai face absolut deloc plăcere compania 
partenerului. 

e Nu vă simţiţi deloc sprijinit de către partener. 

e Nu vă simţiţi niciodată în siguranţă cu el, nu mai aveţi 
niciun fel de încredere în el. 

e Remarcaţi că nu mai puteţi fi binevoitor faţă de 
partener. 

e Nu mai aveţi niciun fel de conexiune emoţională cu 3 9 

partenerul. 

e Nu mai aveţi niciun fel de efect pozitiv unul asupra 
celuilalt, ci vă trageţi în permanenţă în jos. 

e Nu puteţi și/sau nu doriţi să vă iertaţi partenerul. 

e Această relaţie de cuplu v-a îmbolnăvit și atmosfera 
este în continuare una toxică pentru dumneavoastră. 

e Nu aţi putut să vă dezvoltați în cadrul relaţiei și nu 
puteţi să o faceţi nici în prezent. 

e în această relaţie de cuplu aţi devenit ceva ce nu v-aţi 
dorit niciodată să deveniți. 

9 
e Nu vă simţiţi văzut, apreciat sau iubit - și aveţi acest 

sentiment de multă vreme. 

În general, orientaţi-vă după următorul principiu: 
Dacă sunteţi nemulţumit sau chiar nefericit în relaţia 
actuală, nu așteptați ca partenerul dumneavoastră să 
schimbe ceva, ci acţionaţi dumneavoastră înșivă. În caz 
contrar, s-ar putea să așteptați un timp îndelungat și, 
eventual, degeaba. 

Capacitatea de a ne vedea unul pe celălalt și de a 
crește împreună: prin delimitare și empatie, spre 
conexiunea emoţională 5 

După cum am putut vedea până acum din 


multitudinea de exemple expuse, în conflictele din cuplu se 
ascund multe ocazii de a ne dezvolta la nivel psihic. 
Trebuie doar să descoperim aceste ocazii și apoi să le 
fructificăm. Oricine poate să înveţe din ele foarte multe 
lucruri despre propria persoană, dar, în același timp, și 
despre partener. Cine îşi înţelege propriile tipare de 
comportament poate să le și schimbe. lar cine îşi 
prelucrează vechile răni este din ce în ce mai sănătos, mai 
puternic și mai mult el însuși. Aceasta este o bază bună pe 
care se poate construi o relaţie vie de cuplu. Dacă, pe 
lângă aceasta, cuplurile sunt dispuse să se dedice și unei 
dezvoltări în comun, acest lucru poate conduce la o 
conexiune mai profundă, mai satisfăcătoare și mai intensă 
între parteneri. 

Bineînţeles, acest lucru implică și faptul că poate 
trebuie să ne ocupăm de subiecte și sentimente neplăcute, 
pe care le-am evitat mult timp. Așa cum am încercat să 
arătăm în secţiunile precedente, suntem preocupaţi o viaţă 
întreagă să ne apărăm de emoţiile neplăcute și de 
impulsurile nedorite, pe care nu am avut voie să le trăim în 
perioada copilăriei. Aproape că nici nu știm cum ar putea fi 
altfel. De multe ori, nu avem nici măcar idee faţă de ce 
anume ne apărăm de fapt. Conţinutul de care ne apărăm 
este înmagazinat undeva în inconştientul nostru, iar 
accesul la el ne este îngreunat. Faptul că îl depozităm 
acolo poate fi un proces care are sens. Însă în relaţiile de 
iubire, apărarea continuă poate conduce la conflicte și 
complicităţi de tipul celor descrise anterior și, în cele din 
urmă, la stagnare și înstrăinare. De aceea, în secţiunea de 
faţă, vă invit la o călătorie împreună într-un ţinut și mai 
necunoscut. Aveţi un sentiment de disconfort în legătură 
cu acest lucru? Normal! Dar cu toate acestea, sunteţi 
pregătit de start? Foarte bine! Să pornim! 

ACCEPTAREA. SAU: CE ÎNSEAMNĂ DE FAPT 
DRAGOSTEA? 

Să reflectăm mai întâi asupra termenului de 
„dragoste”. Mulţi clienţi afirmă în cabinetul meu că îşi 
iubesc partenerul mai presus de orice. li cred când spun 


acest lucru, deși unii dintre ei și-ar dori mai degrabă, încă 
din primele zece minute ale ședinței, să-și rupă capul unul 
altuia, în faţa mea. Sau se devalorizează reciproc și îşi 
aruncă vina pentru te miri ce. In orice caz, e clar că, 
pentru fiecare, celălalt reprezintă ceva. Altfel, cei doi nu ar 
fi în primul rând legaţi unul de celălalt în această manieră 
și, în al doilea rând, nici nu ar fi venit la terapie. 

Bineînţeles că vreau să aflu mai multe detalii şi, 
atunci când se ivește ocazia, îi întreb ce vor să spună când 
afirmă că îl iubesc pe celălalt. Ce anume exact iubesc la 
partenerul lor? Și ce înseamnă acest lucru pentru ei? îmi 
place să mai întreb și ce consideră fiecare că iubește 
celălalt la el. Adesea, clienţii încep să reflecteze și să se 
învârtă în jurul acestor întrebări. De multe ori, nu e chiar 
atât de ușor să punem în cuvinte ce anume exact iubim la 
celălalt și de ce este atât de important pentru noi ceea ce 
iubim la el. 

Pentru mulţi oameni, dragostea este sinonimă cu 
„nevoia”. Au nevoie de celălalt pentru că el le poate da 
ceva ce ei nu-și pot oferi singuri. Partenerul are anumite 
însușiri care lor înșiși le lipsesc sau care le sunt insuficient 
dezvoltate. Ideea că celălalt, de care avem atât de multă 
nevoie, s-ar putea despărţi de noi ne apare atunci aproape 
de nesuportat! Partenerul face atât de mult parte din 
propriul nostru sistem de personalitate, încât nu-l mai 
percepem ca pe o fiinţă separată, ci ca pe o parte 
elementară a propriului nostru sine sau, mai bine spus, ca 
pe o cârjă existenţială a sinelui nostru. Dar atunci 
înseamnă că îl iubim pe celălalt pentru că avem nevoie de 
el? Sau avem nevoie de el pentru că îl iubim? O întrebare 
interesantă, care adesea se cere lămurită. 

Apoi, dragostea nu e chiar același lucru cu pasiunea 
erotică sau sexuală. Adesea (cel puţin, la început), cele 
două merg mână în mână și, în cel mai bun caz, iubirea și 
pasiunea se însufleţesc reciproc. Dragostea nu prea are 
legătură nici cu idealizarea iniţială a partenerului, cu febra 
primei etape de îndrăgostire, chiar dacă mulţi oameni le 
confundă. 7 


Şi atunci ce este iubirea? Un sentiment, aşa cum se 
afirmă adesea? Sau iubirea este mai degrabă o atitudine 
pe care o adoptăm faţă de partenerul nostru, o atitudine 
bazată esențialmente pe acceptare și bunăvoință? Sau este 
vorba, într-o relaţie de cuplu, despre dragostea trăită, cea 
care se manifestă într-un mod foarte practic în viaţa de zi 
cu zi? 

Putem să ne întrebăm și invers: când simt oamenii de 
fapt că sunt iubiţi de partenerul lor? Și acest lucru poate 
varia foarte mult. Unii se simt în mod deosebit iubiţi atunci 
când celălalt îşi y > 

manifestă atenţia pentru ei, de exemplu, printr-un 
gest plin de afecţiune în viaţa cotidiană, printr-un 
compliment frumos sau printr-un cadou foarte personal. 
Alţii se simt iubiţi când partenerul le pregătește o surpriză 
care corespunde dorințelor lor. Însă mulţi dintre clienţii 
mei, pe care i-am descusut pe marginea acestui subiect, 
descriu acest sentiment de a fi iubiţi de către partener ca 
pe o stare în care simt că sunt văzuţi și acceptaţi de către 
celălalt. De exemplu, se simt iubiţi atunci când se pot arăta 
„slabi” și vulnerabili în faţa partenerului, fără ca acesta să 
se folosească de acest lucru în avantajul lui. Sau atunci 
când se pot deschide cu privire la ceva intim din interiorul 
lor, iar partenerul reacţionează plin de afecţiune, cu multă 
căldură și oferindu-și sprijinul. 

Capacitatea de a se vedea unul pe celălalt, de a se 
recunoaşte și de a se accepta reciproc, mai ales în situaţii 
extrem de sensibile, ar putea reprezenta cheia unei relaţii 
de iubire reușite. Şi exact despre acest lucru este vorba în 
procesul prin care încercăm să ne rezolvăm conflictele din 
relaţie și să creștem împreună: să ne putem vedea și să ne 
înţelegem mai bine în viitor unul pe celălalt, precum și să 
ne fim alături, într-o măsură adecvată, în situaţiile dificile. 

SCURTĂ AUTOREFLECŢIE, PARTEA I: A IUBI ȘI A 
NE SIMŢI IUBIȚI 

Când vă simţiţi iubit de partenerul dumneavoastră? 

Când se simte partenerul iubit de către 
dumneavoastră? 


Amintiţi-vă de o situaţie concretă și încercaţi să 
descrieţi cu exactitate ce aţi simţit. Relataţi-i și 
partenerului despre această experienţă, întrucât acestea 
sunt informaţii importante pentru el. 

A VEDEA DIFERENȚELE CA PE D ȘANSĂ DE 
SPRIJIN RECIPROC: CE FAC ÎN MOD CORECT 

CUPLURILE FERICITE? 

Printre altele, cuplurile fericite reușesc să fie fericite 
tocmai pentru că nu caută întotdeauna în mod compulsiv 
să fie fericite. Pare să sune contradictoriu, nu? Probabil că 
așa sună. Dar, cu cât partenerii se simt mai puţin 
constrânși de stresul pe care și-l creează singuri (acela de 
a fi fericiţi împreună în orice moment), cu atât e mai 
probabil ca acest lucru să se întâmple în anumite 
momente. Aceste cupluri nu se așteaptă ca parteneriatul 
lor să fie o stare continuă de entuziasm, ci au înţeles faptul 
că pot exista perioade de secetă și faze mai conflictuale, 
care însă nu-i determină pe parteneri să se despartă. Ei 
simt în continuare că îşi aparţin unul celuilalt, chiar dacă 
pentru o vreme trăiesc mai mult în paralel sau nu se simt 
în permanenţă legaţi în mod intim. Partenerii acestor 
cupluri reușesc să-și găsească din nou calea unul spre 
celălalt, stabilizându-şi astfel relaţia. 

A fi fericit e mai degrabă o stare emoţională 
excepţională decât una permanentă, cotidiană. Ea îşi face 
apariţia mai mult în mod indirect, atunci când ne simţim 
bine în general, suntem mulţumiţi de noi și împăcaţi cu 
lumea sau atunci când ne simţim conectaţi la modul cel 
mai profund cu viaţa, cu lumea sau cu o altă fiinţă umană. 
Nu putem forţa deloc lucrurile în această privinţă. 
Fericirea apare în mod spontan și neprevăzut, atunci când 
sunt îndeplinite anumite condiţii și când suntem deschiși și 
receptivi din punct de vedere emoţional. 

De regulă, partenerii cuplurilor fericite se simt 
conectaţi unul cu celălalt într-o formă specială și intimă. 
Cei doi știu despre această legătură a lor, simt această 
conexiune dintre ei și o pot exprima și trăi. Acest lucru nu 
înseamnă în niciun caz că lucrurile sunt perfecte între ei 


tot timpul! Ba, dimpotrivă! Cuplurile fericite se ceartă! Ele 
acceptă faptul că într-un parteneriat există conflicte și nu 
le văd ca pe o ameninţare, ci ca pe o necesitate, iar uneori 
poate chiar ca pe o șansă. În general, conflictele iau 
naștere atunci când nevoile unuia se lovesc de nevoile 
celuilalt. Acest lucru se întâmplă în mod inevitabil, pentru 
că suntem persoane diferite cu biografii diferite și dorinţe 
diferite. Sau pentru că dorințele noastre sunt 
asemănătoare, dar ele se pot manifesta în momente 
diferite de timp. 

Cuplurile fericite sunt adesea capabile să-și rezolve 
în mod constructiv conflictele sau pot suporta gândul că, 
pentru moment, nu au o soluţie cu privire la un anumit 
conflict sau chiar că, pe termen lung, s-ar putea să nu 
găsească vreo soluţie bună. Inclusiv acest lucru presupune 
o anumită abilitate! A putea suporta tensiunile o anumită 
perioadă de timp este o capacitate pe care cuplurile 
trebuie să şi-o însușească în mod necesar. Nu orice 
problemă are imediat o soluţionare. Astfel, partenerii 
trebuie să poată să-și spună uneori: „Îmi iubesc soţul sau 
soţia, dar pentru moment, nu putem să ne rezolvăm 
împreună această treabă”. A fi conectat cu partenerul și a 
avea probleme în relaţie nu reprezintă pentru cuplurile 
fericite o contradicţie și nicio ameninţare, ci cel mult o 
provocare. 

Chiar dacă fericirea nu poate fi forţată să apară, 
există unele lucruri pe care le putem face pentru ca relaţia 
noastră să avanseze. 

Astfel, unii oameni care trăiesc în relaţii fericite de 
cuplu fac în mod corect următoarele lucruri: 

1. îl acceptă pe celălalt ca fiind diferit de ei și nu se 
așteaptă ca el să se alinieze opiniilor lor. Diferenţele 
sunt admise nu doar printr-o strângere din dinţi, ci sunt 
percepute și ca un stimulent pentru relaţie. 

2. îşi manifestă în mod constant grija și dragostea 
reciprocă, prin gesturi mărunte în viaţa cotidiană, în 
special prin atingeri fizice și alte atenţii. 

3. Acceptă faptul că celălalt nu este responsabil pentru 


fericirea lor și nici nu îl suprasolicită cu pretenţii 
exagerate. (Sau, cel puţin, îşi dau silinţa să nu facă 
acest lucru.) 

4. Deși nu se simt responsabili să-l facă fericit pe partener, 
cu toate acestea, sunt interesaţi de starea de bine a 
celuilalt şi, de asemenea, sunt dispuși să facă ceva în 
acest sens. 

5. îşi sprijină și moral, dar și practic partenerul atunci 
când acestuia nu-i merge bine, când se află într-o criză 
sau este bolnav. 

6. Stau în contact direct unul cu celălalt, îşi împărtășesc în 
mod reciproc lucrurile importante și iau parte la viaţa 
partenerului. 

7. Sunt preocupaţi în permanenţă de propria dezvoltare și 
îi oferă celuilalt partener sprijin în propriul proces de 
evoluţie - chiar și atunci când acest lucru poate trezi 
anumite anxietăţi. 

8. Recunosc faţă de ei înșiși că uneori îşi rănesc 
partenerul, dar reușesc să îşi ceară scuze și încearcă să 
repare lucrurile. 

9. Se iartă reciproc. Acest lucru le reușește în special 
datorită faptului că există o bună relaţie afectivă și că 
cei doi au încredere în faptul că intenţiile celuilalt sunt 
în esenţă bune. 

10. îşi dau silinţa să se înţeleagă reciproc. 

11. Deși fac diverse lucruri pentru celălalt, ei n-o fac într- 
o manieră manipulativă („Fac acest lucru pentru tine 
doar pentru ca tu să faci altceva pentru mine”), ci 
ajutorul se naște dintr-un impuls plin de afecţiune și/sau 
pentru a-și îndeplini partea lor din contractul comun și 
pentru a stabiliza astfel relaţia. 3 

12. Din când în când, se lasă unul pe celălalt în pace. 
Fiecăruia i se permite să aibă suficient spaţiu și timp 
pentru el însuși. 

13. Le plac „părţile bune ale partenerului”. Adesea, 
partenerii văd anumite aspecte pozitive la celălalt pe 
care acesta nici nu și le percepe într-un mod prea clar. 
Prin faptul că partenerul le oglindește, aceste laturi 


primesc astfel permisiunea de a crește. („Părinţii mei 
obișnuiau să-mi spună întotdeauna că sunt caraghios și 
că mă prostesc. Așa că am început să mă dezbar de 
partea mea „hazlie”. Abia când mi-a spus soţia mea că 
exact această latură prostească a mea e cea care îi 
place în mod deosebit am putut să-mi accept această 
parte importantă din mine și să o las din nou să se 
dezvolte.”) 

14. Problemele sunt înţelese și abordate ca probleme 
comune, însă fără ca vreunul dintre parteneri să se 
pună în poziţia de terapeut faţă de celălalt și fără să se 
instaleze astfel un raport de putere. 

15. îşi exprimă nevoile și emoţiile într-o manieră 
constructivă, nu evită conflictele și sunt capabili să 
suporte tensiunile o anumită perioadă de timp. 

SCURTĂ AUTOREFLECŢIE, PARTEA A II-A: SĂ NE 
SIMŢIM CONECTAŢI UNUL CU CELĂLALT 
16. Când vă simţiţi conectat, într-un mod fericit, cu 

partenerul dumneavoastră sau când v-aţi simţit astfel? 

17. Când se simte partenerul conectat, într-un mod fericit, 
cu dumneavoastră sau când s-a simţit astfel? 

BUNĂVOINȚĂ, ÎNCREDERE ȘI RĂBDARE: 
PREMISELE UNUI PROCES DE VINDECARE COMUNĂ 

Dacă în acest moment consideraţi că sunteţi foarte 
departe de relaţia fericită descrisă anterior, vă pot linişti: 
există un drum care conduce într-acolo. El nu este 
întotdeauna simplu, pentru că trebuie trecute anumite 
obstacole. Cu toate acestea, merită să încercaţi și să vă 
aventuraţi pe tărâmurile necunoscute ale iubirii, pe care să 
le exploraţi împreună. 

Pentru a putea pleca însă în această călătorie cu 
partenerul dumneavoastră, trebuie îndeplinite anumite 
condiţii fundamentale. Altfel, drumul va deveni prea 
anevoios și nu veţi ajunge prea departe împreună, ci vă 
veţi învârti în cerc sau veţi rămâne blocaţi. 

De aceea, și pentru cuplurile aflate într-o criză, 
întotdeauna este foarte important ca ele să exploreze mai 
întâi dacă aceste premise sunt îndeplinite sau, cel puţin, 


dacă ele ar putea fi satisfăcute, înainte să vă aruncaţi într- 

un „proces de schimbare”, răspundeţi-vă singur sau 

împreună cu partenerul la următoarele întrebări: 

18. Mai aveţi suficientă încredere unul în celălalt, astfel 
încât 7 7 

să vă puteţi lansa într-un proces de dezvoltare cu un 
deznodământ necunoscut? Puteţi să fiţi deschiși unul faţă 
de celălalt? Sau rănile sunt deja prea mari, astfel încât 
acest lucru nu mai este deloc posibil? Ce ar trebui eventual 
să se întâmple pentru ca încrederea să fie restabilită? 

19. în general, va priviţi partenerul cu bunăvoință? Sau 
furia, frustrarea și dorinţa de răzbunare sunt atât de 
puternice, încât acest lucru nu mai pare posibil? Ce ar 
trebui să se întâmple pentru ca aceste sentimente 
intense să se liniștească și bunăvoința să poată apărea 
din nou? Cum stau lucrurile în cazul partenerului 
dumneavoastră? 

20. Sunteţi pregătit să vă confruntaţi cu persoana 
dumneavoastră, cu biografia, cu scenariul de viaţă și 
temele predominante din viaţa dumneavoastră? Sunteţi 
de asemenea pregătit să vă confruntaţi, într-o anumită 
măsură, și cu temele partenerului? Este și partenerul 
pregătit să facă același lucru? Dacă nu, ce ar trebui să 
se întâmple pentru ca aceste lucruri să devină posibile? 

21. Aveţi amândoi suficientă putere și răbdare pentru a vă 
putea ocupa de procesele mai profunde ale relaţiei? Sau 
unul dintre dumneavoastră se simte momentan prea 
tensionat sau prea lipsit de energie pentru a putea face 
acest lucru? Acordaţi atenţie semnalelor dumneavoastră 
interne, pentru că urmarea procesului corect „la 
momentul greșit” poate să eșueze rapid. Insă ţineţi cont 
și de faptul că reacţiile latente de apărare, precum cele 
de aversiune, îngrijorare, neliniște și așa mai departe, 
sunt normale. 

22. în principiu, aveţi amândoi disponibilitatea de a 
încerca ceva nou? Aveţi curajul să renunţaţi la vechile 
obiceiuri şi să experimentați noi tipare de 
comportament sau să simţiţi emoţii neobișnuite? Dacă 


trăiţi un sentiment de ameninţare 7 7 7 7 

În legătură cu aceste lucruri, care este temerea 
dumneavoastră cea mai mare? Ce credeţi că ar putea să se 
întâmple în cel mai rău caz? Și ce ar putea să se întâmple 
în cel mai bun caz? Cântăriţi din nou lucrurile. Poate că 
relaţia dumnea7 7 

voastră merită totuși riscul de a încerca ceva cu totul 
nou. 

CERTURI, FRUSTRĂRI ŞI FURIE: DE CE AMBII 
PARTENERI AU DREPTATE ŞI DE CE NU ESTE VORBA, 
DE FAPT, DESPRE A AVEA DREPTATE? 

Adesea sunt întrebată dacă îmi este greu să rămân 
„neutră” în cadrul consilierii de cuplu. Vă spun foarte 
sincer: nu sunt neutră și cu atât mai puţin obiectivă. Când 
lucrez, sunt multipărtinitoare. 

Sunt acolo pentru toți. Pentru mine este important 
să-i înţeleg în mod egal pe ambii parteneri, pentru că 
fiecare are dreptate în felul lui foarte personal. 

Deci îmi dau silinţa să pătrund comportamentul și 
experienţa partenerilor din perspectiva fiecăruia în parte. 
Nu există comportamente corecte sau greșite din acest 
punct de vedere (cu excepţia câtorva situaţii, ca, de 
exemplu, cele de violenţă fizică sau psihică). Dacă unul 
dintre parteneri se simte neglijat de către celălalt, atunci 
acest lucru este întâi de toate adevărul său personal, ce 
trebuie acceptat. Bineînţeles, mai târziu se impune 
testarea și verificarea realităţii, pentru a vedea dacă 
celălalt partener se comportă într-adevăr într-un mod 
neglijent și/sau ignorant sau dacă cel afectat percepe 
lucrurile în acest fel deoarece anumite semnale nu ajung, 
de exemplu, la el. Evident că, în cursul unei terapii, 
perspectivele ajung să fie puse sub semnul întrebării, se 
adoptă anumite viziuni noi și așa mai departe. Dar înainte 
de asta, fiecare client are dreptul să simtă ceea ce simte. 
Acesta este fundamentul muncii împreună. Altfel, lucrurile 
nu funcţionează, după părerea mea. 

În cadrul consilierii de cuplu sunt valabile 
următoarele reguli de bază: 


23. Ambii parteneri au în principiu dreptate: fiecare îşi 
trage propriile concluzii (logice din perspectiva lui) din 
experienţele și din trăirile lui. Aceste concluzii trebuie 
respectate şi înţelese. 

24. Ambii parteneri au dreptul să se simtă așa cum se 
simt, indiferent dacă cineva din exterior sau partenerul 
poate să înţeleagă sau să nu înţeleagă, la o primă 
privire, acest lucru. Mai târziu, putem explora de unde 
vin aceste sentimente, cărei persoane li se datorează la 
origine și așa mai departe. Dar într-o primă fază și în 
principiu este valabilă următoarea deviză: „Lucrurile 
sunt așa cum sunt!” Şi aceasta este baza pornind de la 
care lucrăm. 

25. Ambii parteneri sunt implicaţi în mod egal în conflict. 
Nu putem spune că unul e vinovat și celălalt e ușă de 
biserică, într-o anumită măsură, ambii sunt responsabili 
pentru situaţia în care se află. Și, de aceea, ambii pot 
contribui la ieșirea din mlaștină - împreună ca pereche 
sau ca două persoane separate. 

Dacă, în terapie, cuplul poate accepta această bază 
de lucru, primul pas important este deja făcut. Adesea, 
clienţii consideră că unul dintre ei are dreptate 
(bineînţeles, el însuși!), iar celălalt nu are, înţelege totul 
greșit și face lucrurile pe dos și, foarte probabil, dintr-o 
rea intenţie! 

Când partenerii se pot angaja în acest proces de 
transformare a perspectivei în direcţia unei viziuni în care 
„ambii au dreptate”, atunci această atitudine constituie o 
premisă bună pentru o schimbare pozitivă. Dacă, în plus, 
cei doi pot asuma ideea că, oricum, în problemele de 
cuplu, nu este vorba despre a avea dreptate (sau despre a 
ţi se da dreptate), ci că mult mai important este ca ei să se 
înţeleagă unul pe celălalt, atunci încă un pas important a 
fost câştigat. Abia în acel moment fiecare dintre parteneri 
se poate implica într-un proces în care să-i accepte 
celuilalt perspectiva, să-i înţeleagă poziţia și să poată 
dezvolta bunăvoință și compasiune faţă de el. 

Un alt progres poate fi adus de atitudinea din partea 


partenerilor, care implică renunţarea la criterii de evaluare 
în termeni de „corect” sau „greșit”. Și în acest caz, 
concluzia logică ce se desprinde de aici este următoarea: 
„Dacă în chestiunile legate de relaţie, nu există «corect» 
sau «greșit», atunci nici partenerul meu nu poate face ceva 
eronat, și nici eu. Eventual, el poate să facă lucrurile altfel 
decât le-aş face eu sau decât mi-aş dori”. În acest fel, 
perspectiva se lărgește și privirea asupra partenerului se 
schimbă. Iar în cazul ideal, celălalt începe să devină și el 
interesat de schimbare: „Cum se face că te comporti 
astfel? Aș vrea să înţeleg acest lucru, pentru că îmi este 
străin și nu știu cum să-l interpretez”. Acesta ar fi încă un 
frumos pas înainte în direcţia dezvoltării și vindecării 
împreună. 

CÂND STRESUL TREBUIE SĂ SLĂBEASCĂ: DE CE E 
NECESARĂ RECÂŞTIGAREA LINIȘTII, ÎNAINTE DE A NE 
PUTEA CLARIFICA CONFLICTELE 

MAI PROFUNDE? 

Când vă aflaţi într-o situaţie complicată cu partenerul 
dumneavoastră și nu știți cum să procedaţi mai departe, 
când sunteţi nefericit sau chiar disperat, sunteţi într-o 
stare latentă sau acută de stres. Așa cum am văzut 
anterior, persoanele aflate într-o stare de stres nu sunt 
foarte constructive. Reacționează fără să? 

gândească, după anumite tipare vechi de 
comportament pe care şi le-au însuşit cândva, indiferent 
dacă ele mai sunt adecvate momentului prezent sau nu. În 
condiţii de stres, creierul nostru funcţionează doar într-o 
măsură limitată şi, într-o astfel de situaţie, adesea suntem 
la kilometri distanţă de a putea simţi compasiune sau 
empatie. 

De aceea, e foarte important să ne stabilizăm pe cât 
de mult posibil înainte să ne implicăm într-o explorare a 
problematicii de cuplu. Dacă un partener are o anxietate 
de abandon extrem de mare și trăiește în permanenţă cu 
teama că partenerul l-ar putea părăsi, dacă e marcat de un 
anumit tip de agresivitate pe care nu şi-o poate gestiona 
sau dacă pur și simplu este înnebunit de disperare, el nu 


va putea mai deloc să gândească în mod clar și are nevoie 
întâi să se liniștească și să se fortifice. Într-o primă fază, el 
trebuie să încerce să-și ofere singur aceste lucruri, de 
exemplu, printr-o grijă faţă de propria persoană, printr-o 
atenţie sporită îndreptată către interior, prin somn 
suficient, masaj, meditaţie, sport etc. Fiecare știe cel mai 
bine cum îşi poate scădea și stabiliza nivelul de stres. Dacă 
dumneavoastră sau partenerul nu reușiţi să faceţi acest 
lucru, o psihoterapie sau câteva ședințe individuale din 
cadrul terapiei de cuplu v-ar putea ajuta să dobândiţi din 
nou mai mult pământ sub picioare. 

Un cuplu zguduit de o criză poate fi extrem de 
stresat, chiar și atunci când cei doi parteneri sunt stabili 
din punct de vedere psihic. De aceea, cadrul trebuie să 
contribuie în mod necesar la crearea unei „atmosfere de 
lucru” cât mai relaxate cu putinţă. 

Concret, acest lucru înseamnă că trebuie să se nască 
un spaţiu protector, în care fiecare dintre parteneri să se 
simtă cât mai bine și mai în siguranţă. Contextul terapeutic 
oferă acest spaţiu protector și un cadru clar definit, în care 
fiecare partener are dreptul să vorbească și are voie să fie 
el însuși. Un terapeut bun se îngrijește de crearea unei 
atmosfere pline de încredere și îi abordează pe ambii 
parteneri din locul în care aceștia se află din punct de 
vedere emoţional. Le permite amândurora să vorbească în 
aceeași măsură, moderează discuţia cu amabilitate și plin 
de empatie, asigurând în același timp o atmosferă 
caracterizată de structură, claritate şi liniște. In cel mai 
bun caz, el reușește să 

creeze un mediu constructiv de dialog, care acasă 
aproape că nu mai este posibil. 

Câteodată, nici măcar acest lucru nu este suficient 
pentru liniștirea clienţilor agitaţi și pentru îndreptarea lor 
către un proces comun. De aceea, eu folosesc uneori așa- 
numitele „moratorii”, un fel de acord cu privire la 
amânarea acţiunilor. E de înţeles că dacă unul dintre 
parteneri trăiește, de exemplu, o panică permanentă că 


celălalt l-ar putea părăsi de pe azi pe mâine, atunci el nu 
se va putea lăsa în voia unui proces de dezvoltare, în care 
să dezvăluie ceva despre sine și să-și formuleze propriile 
dorinţe, împins de nevoie, el ar fi capabil să promită 
absolut orice, doar ca să-l ţină pe partener lângă el. Pentru 
ca respectiva persoană să se poată relaxa într-o oarecare 
măsură, există posibilitatea încheierii unui contract prin 
care ambii partenerii se obligă ca în decursul unui anumit 
interval de timp să nu se despartă. Această perioadă se 
stabilește în mod specific, pentru fiecare cuplu în parte. 
Deși anxietatea nu dispare astfel imediat, ea nici nu mai 
este alimentată în mod constant din viaţa cotidiană. La fel, 
dacă unul dintre parteneri are o relaţie extraconjugală, 
înţelegerea ar fi ca el să stea departe de amant (a) pentru 
o anumită perioadă de timp. Doar în acest fel partenerul 
care se simte înșelat se poate deschide din nou; în caz 
contrar, sentimentele sale de rănire şi ameninţare vor fi 
probabil prea mari. Ca atare, reflectaţi cum puteţi aduce 
mai multă liniște în sistemul relaţiei dumneavoastră, astfel 
încât să puteţi comunica într-o oarecare măsură fără stres. 
Eventual, aţi putea și dumneavoastră să încheiaţi de 
comun acord un astfel de moratoriu. 

În afară de aceasta, ar trebui să vă creaţi un cadru 
care să vă permită amândurora să vorbiţi în liniște și să vă 
deschideţi unul faţă de celălalt. Următoarele lucruri v-ar 
putea fi de folos: 

e Daţi-vă în mod conștient câte o „întâlnire” pentru 
„discuţii de cuplu”, care în mod ideal să aibă loc cu o 
anumită frecvenţă (de exemplu, o dată pe săptămână) și în 
care să discutaţi despre problemele și temele actuale care 
vă preocupă. În restul timpului, aceste subiecte trebuie să 
rămână tabu. Astfel, veţi reuși să dobândiţi din nou o 
oarecare linişte în viaţa cotidiană, întrucât temele 
problematice sunt ţinute la locul lor. 3 

e  întâlniţi-vă pentru discuţiile de cuplu într-un loc 
neutru, în care amândoi vă simţiţi bine, de exemplu, la 
restaurantul italienesc preferat. Riscul ca situaţia să 
escaladeze este mai mic acolo decât acasă. 


e  Alegeţi-vă un moment favorabil de timp, în care să vă 
simţiţi relaxat într-o oarecare măsură, poate în weekend, și 
pe cât posibil evitaţi să discutaţi înainte de culcare. Dacă 
lucrurile devin agitate, vă va fi dificil apoi să adormiţi. In 
plus, de obicei, seara suntem prea obosiţi. 

e Puneti o limită temporală discuţiilor. O oră, o oră și 
jumătate sunt de obicei suficiente. 

e Structuraţi-vă discuţia: propuneţi o anumită temă și 
concentraţi-vă în exclusivitate pe ea. Fiţi atenţi să nu 
deviaţi de la ea şi rămâneţi la subiectul ales. 

e Stabiliţi anumite reguli de comunicare pentru că, altfel, 
totul se va desfășura ca și până acum, iar liniștea nu se 
va putea reinstala. Fiecăruia trebuie să i se permită să- 
și ducă ideea până la capăt și fiecare trebuie să-și dea 
silinţa să-l înţeleagă pe celălalt. Ţineţi minte: amândoi 
aveţi dreptate! Acesta ar trebui să fie fundamentul de la 
care să plece discuţiile voastre! 

e Nu-i faceți partenerului niciun fel de reproșuri, ci 
încercaţi să-i împărtășiţi ceva despre dumneavoastră: 
cum vă merge, cum vă simţiţi, ce nevoi aveţi etc. 

7777 
— Reflectați împreună la întrebarea dacă sunteţi 
amândoi pregătiţi să parcurgeţi un proces de schimbare 

(vezi mai sus). Verificaţi dacă vă puteţi imagina că o să 

parcurgeţi acest drum în doi sau dacă credeţi că aţi avea 

terță persoană care să vă susţină și să modereze 
între dumneavoastră și partener. 

MICA NOASTRĂ COMOARĂ: GĂSIREA 

PUNCTELOR COMUNE ȘI A RESURSELOR 

Nu din întâmplare aţi devenit o pereche. Poate că în 
momentul de faţă sunteţi atât de frustrat, încât nu mai 
aveţi nici cea mai vagă idee cum aţi putut ajunge de fapt 
împreună. Dar cu siguranţă că există nenumărate motive 
pentru care v-aţi găsit și aţi format un cuplu. În mod cert, 
unele dintre aceste motive sunt bune, dar în perioadele de 


crize, cuplurile uită adesea care au fost acestea. Vă poate 
fi de folos dacă încercaţi să le treceţi din nou în revistă: Ce 
v-a fascinat la celălalt? Ce vi s-a părut atât de plăcut la el, 
încât v-aţi simţi atras? Care sunt trăsăturile lui de care v- 
aţi îndrăgostit? 

Luaţi-vă neapărat timp să vă reamintiţi ceea ce aţi 
apreciat, aţi iubit și aţi admirat în mod deosebit la 
partener. Apoi verificaţi dacă aceste însușiri mai sunt 
prezente la el. 

Aţi putea să vă împărtășiţi reciproc ceea ce aţi găsit 
demn de iubire, captivant și palpitant la celălalt? Acesta ar 
putea fi un prim pas în direcţia reapropierii. Partenerii 
aflaţi într-o criză a relaţiei lor de obicei nu se mai 
comportă cu afecţiune unul faţă de celălalt, ci, dimpotrivă, 
uneori îşi sunt foarte ostili. Însă pentru a vă putea 
reapropia unul de altul, e nevoie de mai multă amabilitate 
și de o atitudine apreciativă. Dacă aceasta nu mai poate fi 
deloc restabilită, pentru cei doi parteneri va fi foarte dificil 
să fie din nou fericiţi împreună. Chiar și un terapeut de 
cuplu extrem de angajat ar putea renunţa în acest caz la 
eforturile lui. 

Ca atare, daţi-vă un imbold și relataţi-vă reciproc, la 
un pahar tihnit de vin sau la o ceașcă de cafea, ce anume 
v-a plăcut la început la celălalt. Fiţi atenţi să nu aterizaţi 
din nou într-un cerc vicios format din certuri şi rămâneţi în 
mod exclusiv la acest su7 7 

biect. Pentru fiecare, această discuţie ar trebui să se 
simtă ca un duș cald plăcut. Dacă vi se pare prea dificil să 
faceţi acest lucru în mod verbal, scrieţi-vă unul altuia câte 
o scrisoare plină de afecţiune pe această temă. 

O altă întrebare interesantă este: Ce vă leagă unul de 
celălalt? De obicei, sunt copiii, casa comună și, destul de 
des, o grămadă de datorii. Dar în afară de asta? Sexul bun? 
Un fel de alianţă prietenească? Valori comune? Viziuni 
politice asemănătoare? Același gen de umor? Paralele în 
viaţa din copilărie? 

Încercaţi să aflaţi ce aveţi în comun, ce este 
important pentru amândoi și ce vă leagă unul de celălalt. 


Adesea, aceste lucruri reprezintă adevărate izvoare de 
energie, de la care vă puteţi trage seva în perioadele de 
criză. Din păcate, în haosul relaţiei, acestea sunt pierdute 
din vedere și de aceea e important să vi le conștientizat! 
din nou. 

În plus, aruncaţi neapărat o privire asupra a ceea ce 
aţi realizat împreună până acum. Ce aţi trăit unul cu altul, 
ce conflicte aţi reușit deja să rezolvaţi? Aţi avut și alte 
crize asemănătoare, pe care le-aţi soluţionat? Cum aţi 
reușit să faceţi acest lucru? Scrieţi pe o bucată de hârtie 
aceste situaţii și veţi fi surprins să descoperiri cât de multe 
aţi gestionat deja împreună! Cel puţin clienţii mei sunt de 
obicei extrem de uimiţi să vadă prin câte au reușit să 
treacă alături de perechea lor. 

SCURTĂ AUTOREFLECŢIE, PARTEA A III-A: CE 
MERGE BINE ÎN RELAŢIA DUMNEAVOASTRĂ? 

Reflectaţi neapărat cu privire la ceea ce merge bine 
în relaţia dumneavoastră. Este posibil ca într-o primă fază 
să nu vă vină nimic în minte, pentru că partenerii stresaţi 
sau nefericiţi tind să se focalizeze doar asupra lucrurilor 
„negative” din relaţie. Micile semnale pozitive sau chiar 
pline de iubire sunt trecute rapid cu vederea, iar ceea ce 
este frumos este neglijat. 

MI Deci ce funcţionează bine în relaţia dumneavoastră? 
E Ce apreciaţi la cotidianul vostru comun? 
E Ce ar trebui neapărat să rămână așa cum este? 

A NE VEDEA UNUL PE CELĂLALT: DE CE ESTE 
DELIMITAREA ATÂT DE IMPORTANTĂ ŞI DE CE 
PARTENERUL NU E VINOVAT? 

„Cum adică, delimitare? Doar vrem să ne găsim 
drumul înapoi unul spre celălalt, nu să ne îndepărtăm și 
mai mult!” Aceasta este reacţia pe care aţi putea-o avea în 
acest moment. Însă, da, aţi citit bine: dacă vreţi să deveniți 
din nou un cuplu fericit, întâi trebuie să vă delimitaţi unul 
de altul într-o manieră sănătoasă. Acest lucru nu înseamnă 
să vă întoarceţi privirea unul de la celălalt sau să vă izolaţi. 
Ci mai degrabă este vorba de a vă prelua din nou întreaga 
responsabilitate pentru propria persoană și propria stare 


de bine și de a-l vedea iarăși pe partener ca pe o persoană 
distinctă. i 

Poate că acest lucru vă sună banal. In realitate, 
partenerii multor cupluri sunt atât de legați unul de altul, 
încât fiecare a pierdut din vedere faptul că celălalt este o 
persoană diferită. Nu vă mai puteți percepe partenerul ca 
pe o persoană distinctă, ci îl vedeţi exclusiv ca fiind sursa 
sentimentelor dumneavoastră de frustrare, furie sau 
dezamăgire. Și, atunci, bineînţeles că simţim că partenerul 
este cel vinovat de faptul că suntem nefericiţi. Dar, de fapt, 
el este mult mai mult decât „partenerul nostru”. El este un 
altul și acest altul este cel de care ne-am îndrăgostit. Iar 
trăirile sale, sentimentele, dorinţele, fricile şi nevoile lui 
sunt la fel de reale ca ale noastre. Cu cât avem mai multă 
nevoie de el, cu atât mai imperative devin cererile noastre 
faţă de partener: „Să facă bine să se comporte odată așa 
cum vreau eu!” Ideea din spatele acestei solicitări este 
următoarea: „Pot să fiu fericit în această relaţie doar dacă 
celălalt se schimbă și se comportă exact așa cum îmi 
doresc!” Așa că punem presiune, ne luptăm, ne certăm și 
facem solicitări. Dacă partenerul refuză să ne răspundă 
cum vrem noi, lupta se înteţește. Și astfel, această 
dinamică începe să funcţioneze într-un mod tot mai 
autonom, până când niciunul dintre parteneri nu mai 
întrezărește vreo soluţie. 

Un pas important pentru ieșirea din această situaţie 
încâlcită este înţelegerea faptului că fiecare trebuie să-și 
asume responsabilitatea pentru sentimentele sale. Într-o 
primă fază, multor persoane le vine greu să facă acest 
lucru și interpretează comportamentul celuilalt ca fiind 
cauza inevitabilă a propriilor sentimente. „Pentru că soţul 
meu nu mă ia în braţe, mă simt lipsită de valoare”. Sau: 
„Dacă soţia mea nu m-ar cicăli atâta, nu aș fi atât de 
frustrat”. Când spunem că „celălalt ar trebui să se 
comporte altfel, pentru ca eu să nu simt anumite trăiri”, 
acesta este un mecanism clasic de apărare, așa cum am 
arătat în secţiunea precedentă. „Ca să nu trebuiască să mă 
simt eu lipsit de valoare sau să nu fiu frustrat, partenerul 


trebuie să facă ceea ce-mi imaginez eu. Dacă el nu face 
acest lucru, atunci aceasta este o dovadă că este lipsit de 
inimă, egoist sau, pur și simplu, incapabil să iubească. Sau 
că eu însumi nu sunt demn de iubire și nu contez pentru 
el”. Dar ce înseamnă în mod concret a ne asuma 
responsabilitatea pentru propriile sentimente? Să 
presupunem, de exemplu, că domnul P vine târziu acasă, 
iar doamna P. e supărată din această cauză. „Pentru că ela 
întârziat, eu sunt nervoasă!” în acest fel, doamna P 
stabileşte o legătură cauzală între comportamentul soțului 
şi sentimentele ei. El e vinovat de felul în care se simte ea. 
Iar ea devine aproape în mod necesar victima emoțională a 
comportamentului său. 

Dacă ne-am uita și dintr-o altă perspectivă, am putea 
spune, de asemenea, că domnul P a ajuns acasă mai târziu 
decât era înţelegerea și că acest lucru a stârnit în soţia lui 
un sentiment de furie. Este deci domnul P. vinovat în mod 
direct de sentimentele doamnei P? Mai degrabă, nu. El 
este responsabil pentru faptul că este sau nu punctual, dar 
nu și pentru felul în care soţia sa se simte din această 
cauză. De pildă, ea ar fi putut fi ușurată de faptul că 
domnului P nu i s-a întâmplat nimic. Sau ar fi putut lua la 
cunoștință de întârzierea lui cu mai multă relaxare. Nu 
există nicio necesitate absolută de a reacţiona cu furie la 
întârzierea soţului, ca atare, nu există nicio relaţie cauzală 
necesară între comportamentul lui și sentimentele ei. 

Doamna P. ar trebui deci să înţeleagă faptul că ea 
reacţionează cu furie la întârzierea soţului, că el a 
declanșat acest sentiment în ea prin comportamentul lui, 
dar că el nu este vinovat de sentimentele ei. Apoi, ea ar 
trebui să reflecteze de unde anume vine această furie. Se 
simte ea în acest fel devalorizată? îi amintește în mod 
inconștient de tatăl ei pe care nu se putea baza? în spatele 
acestei furii se ascunde oare o altă ranchiună pe care i-o 
poartă soţului său? Toate aceste întrebări și-ar putea găsi 
un răspuns dacă doamna P. nu ar arunca vina pe el. 

Asumarea responsabilităţii pentru propriile 
sentimente nu înseamnă doar a nu-l mai considera pe 


celălalt vinovat, ci reprezintă în același timp și o 
preocupare mai intensă faţă de propria noastră viaţă 
interioară. In plus, acest lucru mai implică și capacitatea 
de a ne putea lărgi repertoriul comportamental. Exact în 
acest punct stă puterea noastră emancipatoare. „Dacă nu 
trebuie să devin în mod necesar furios, cum aș putea 
reacţiona atunci altfel?” 

Când fiecare dintre parteneri acceptă faptul că: 

e celălalt nu este vinovat de felul în care se simte, ci că el 
reprezintă cel mult factorul declanșator 

e și că el însuși este tot atât de puţin responsabil de felul 
în care se simte partenerul lui și că la rândul său 
reprezintă pentru acesta cel mult un factor declanșator, 
atunci primul nod a fost deja descâlcit. 

Când partenerii se eliberează reciproc de încercarea 
de a-l face pe celălalt vinovat de propriile sentimente, 
atunci ei pot accepta faptul că sarcina partenerului nu 
poate fi aceea de a-i mulţumi sau de a-i face fericiţi. Este 
sarcina noastră să ne ocupăm de propria noastră stare de 
bine. Partenerul poate contribui la satisfacția noastră sau o 
poate întări, însă în cele din urmă, tot noi suntem 
răspunzători pentru fericirea noastră. Bineînţeles că ne 
putem ruga partenerul să ne susţină în încercarea noastră 
de a trăi o viaţă mai fericită şi mai satisfăcătoare. Când el 

bunăvoie și ne este alături plin de afecţiune, atunci 
se naște ceea ce se numește „dragostea adevărată”, o 
conexiune profundă care se hrănește din starea de bine și 
din bunăvoință. 

„EU SUNT EU, IAR TU EȘTI O ALTĂ PERSOANĂ” 
CUM LUCRĂM LA DIFERENȚIERE ŞI CUM NE PUTEM 
CUNOAȘTE DIN NOU? 

Partenerii sunt adevăraţi experţi în ce privește 
cunoaşterea celuilalt. Fiecare știe foarte multe despre 
celălalt, îi cunoaşte capacităţile și „defectele”, îi atrage 
atenţia cu privire la comportamentele sau la contradicţiile 
sale, care nici lui însuși nu îi sunt foarte conștiente. 
Câteodată, spre marea lui durere. Nu întotdeauna vrem să 


ne confruntăm cu adevăruri neplăcute despre noi, mai ales 
atunci când ele ne contrazic imaginea de sine. Însă pe 
termen lung, aceste observaţii din partea partenerului pot 
fi extrem de valoroase, pentru că ele ne permit să ne 
schimbăm perspectiva asupra noastră și să ne adâncim 
cunoaşterea de sine. Ca atare, luaţi în serios remarcile 
critice ale partenerului și reflectaţi timp de un minut dacă 
nu cumva ascund în ele un sâmbure de adevăr. Bineînţeles, 
același lucru este valabil și pentru acceptarea cuvintelor 
pline de afecţiune și a părerilor apreciative ale 
partenerului cu privire la noi - un lucru dificil pentru 
oamenii critici fată de sine. 

În ședințele de terapie de cuplu, atunci când 
discutăm despre  particularităţile familiei de origine, 
adesea partenerii sunt cei care atrag atenţia asupra unor 
tipare interesante, situaţii paradoxale sau anumite 
incoerenţe. Ei pot privi de la o distanţă mai bună sistemul 
familial al partenerului lor, dar îl cunosc totuși suficient de 
bine cât să facă anumite conexiuni și să recunoască unele 
ciudăţenii. Deci dacă vreţi să aflaţi ceva despre 
dumneavoastră și familia dumneavoastră, întrebaţi-vă 
partenerul! S-ar putea ca el să știe mai multe decât 
dumneavoastră sau, pur și simplu, s-ar putea să aibă o 
privire mai clară asupra situaţiei. 

Pe de altă parte, uneori e frapant să vezi cât de multe 
lucruri ignoră partenerii în ceea ce-l privește pe celălalt și, 
din acest motiv, nu le pot nici înţelege. Într-adevăr, nu ne 
cunoaştem iubitul atât de bine pe cât am putea crede. Şi 
acesta reprezintă un lucru bun! Nu ar trebui să plecăm de 
la premisa că am putea cunoaşte pe altcineva foarte bine, 
pentru că acest lucru ar însemna să-i subevaluăm 
complexitatea și individualitatea. Pe de altă parte, oamenii 
se dezvoltă de-a lungul întregii lor vieţi. Partenerul cu care 
ne-am căsătorit acum 10 ani (sperăm că) se va mai fi 
maturizat în acest răstimp. 

Pentru a nu cădea într-o atmosferă de plictiseală în 
relaţie și pentru a nu-l reduce pe partener la un set redus 
de comportamente, terapeutul de cuplu Michael Lukas 


Moeller a dezvoltat un principiu frumos. El le recomandă 
clienţilor săi să-și facă din următoarea afirmaţie baza 
relaţiei lor parteneriale: „Eu nu sunt tu și pe tine nu te 
cunosc”.15 

Mie îmi place foarte mult acest principiu. Moeller le 
solicită cuplurilor să-și privească partenerul în mod 
conștient ca pe un altul pe care trebuie să-l redescopere în 
permanenţă, iar și iar. Asta înseamnă să fim mai atenţi și 
mai grijulii cu privire la celălalt și să-i punem mai des 
întrebări în legătură cu motivațiile și sentimentele sale, în 
loc să-i interpretăm comportamentul sau chiar să 
presupunem că are niște intenţii rele. Nu în cele din urmă, 
acest lucru implică și păstrarea unei anumite distanţe, 
pline de respect, faţă de el. Numai în acest fel putem să-l 
percepem pe partener ca pe o fiinţă autonomă, cu toate 
faţetele sale. E ceva asemănător cu privitul unui tablou 
într-un muzeu: dacă staţi foarte aproape de el, veţi vedea 
diverse detalii, în funcţie de partea pe care aţi ales să o 
priviţi. Însă veţi putea vedea întregul ansamblu, în 
adevărata sa splendoare și bogăţie, doar dacă faceţi câţiva 
pași în spate. 

În acest motto, „Eu nu sunt tu și pe tine nu te 
cunosc”, este de asemenea vorba despre a ne raporta în 
mod conștient la felul diferit de a fi al celuilalt, adică să 
recunoaştem, să acceptăm și să preţuim diferenţele dintre 
noi. Această capacitate necesită însă un anumit grad de 
maturitate. Terapeutul de cuplu David Schnarch numește 
acest aspect capacitatea de diferenţiere.!6 Prin aceasta, el 
descrie abilitatea unui partener de a fi echilibrat din punct 
de vedere emoţional și de a fi în același timp atent la 
celălalt. Un partener care s-a diferențiat este capabil să 
perceapă și să suporte stările emoţionale ale celuilalt, fără 
a se lăsa contaminat în mod direct de ele sau fără a simţi 
nevoia să răspundă la ele cu o puternică reacţie de 


15 Moeller, Michael Lukas (2002): Die Wahrheit beginnt zu zweit. Das Paar 
im Gesprăch, ediţia a XVIII-a, Editura Rowohlt, Reinbek bei Hamburg, pp. 153 
și urm. 

16 Schnarch, David: Die Psychologie sexueller Leidenschaft, pp. 66 şi urm. 


apărare. Dimpotrivă, un partener slab diferențiat 
reacţionează apărându-se sau devenind nesigur în faţa 
sentimentelor sau afirmațiilor celuilalt. lată câteva 
exemple în acest sens: 

Nicola e furioasă pentru că șeful ei a criticat-o astăzi. 
Prietenul ei, Julian, e de părere că nu ar trebui să se 
enerveze atât de tare, pentru că nu e așa de grav ce s-a 
întâmplat. Julian nu face faţă furiei prietenei sale, de aceea 
simte nevoia să se apere de această stare a ei și să o 
dispreţuiască. Nicola se simte lăsată baltă de către Julian. 

Peter este extrem de trist pentru că a murit mama 
lui. Când lui îi dau lacrimile, și soţia sa începe să plângă 
imediat împreună cu el. Ea îl ia atunci în braţe și îi spune: 
„Nu plânge...” Peter are sentimentul că Linda nu poate să 
suporte tristeţea lui, pe care vrea să o facă „să dispară”. 
Așa că el mai degrabă îşi va ascunde acum lacrimile în faţa 
ei și se va purta ca și cum totul ar fi din nou în regulă. 

Câteodată, Nina este nesigură pe sine din punct de 
vedere sexual. În astfel de momente, nu știe prea bine ce 
vrea și se luptă cu sentimentele ei de rușine. Prietenul ei, 
Markus, reacţionează atunci iritat și se retrage de lângă 
ea, pentru că se simte respins. Astfel, cei doi ajung adesea 
în situaţia în care îşi resimt sexualitatea ca fiind foarte 
frustrantă. Markus îşi dorește ca Nina să-și depășească 
nesiguranța, pentru că el nu i-o poate suporta. 

Pentru a ne putea dezvolta capacitatea de 
diferenţiere, e util ca ambii parteneri să-și perceapă 
propriile stări emoţionale și să lucreze la rănile vechi. 
Astfel, fiecare partener îşi asumă responsabilitatea pentru 
propria stare de bine și evoluţie, iar pe termen lung îl 
poate elibera pe celălalt de așteptările sale exagerate și 
poate renunţa la starea de dependenţă. 

ANALIZA CONFLICTULUI: RECUNOAȘTEREA 
PROPRIILOR  EMOŢII, RĂNI ŞI MECANISME DE 
APĂRARE 

„Autocunoaşterea reprezintă primul pas spre 
însănătoșire”: chiar dacă aceasta pare a fi o vorbă 
răsuflată, există totuşi un sâmbure de adevăr în ea. Ca 


atare, toate persoanele care consideră că au probleme în 
relaţia lor de cuplu ar trebui să-și pună întâi întrebarea: 
Care ar putea fi legătura dintre acestea și propria mea 
persoană? De exemplu, și-ar putea îndrepta atenţia în mod 
concret asupra unui conflict care a avut loc de curând în 
relaţia cu partenerul și care pare să fie tipic pentru 
dinamica lor relaţională. Dar nu din perspectiva a ceea ce 
a făcut partenerul, ci din perspectiva a ceea ce s-a 
petrecut în interiorul propriei persoane. Cunoaşterea de 
sine, adică cunoaşterea propriilor emoţii, nevoi și dorinţe 
poate contribui în mod semnificativ la îmbunătăţirea 
relaţiei de cuplu. 

În terapia de cuplu, acest lucru se abordează din 
perspective multiple. Cuplul descrie întâi un conflict tipic 
pe care partenerii l-au trăit în relaţia lor, iar cei doi se pun 
de acord cu privire la forma exterioară în care s-au 
desfășurat evenimentele. Apoi, fiecărui partener i se oferă 
ocazia să prezinte extrem de minuţios ceea ce s-a 
întâmplat în interiorul lui în timpul conflictului. Adesea ies 
la iveală emoţii puternice, se fac auzite vocile unor 
anumite aspecte de personalitate sau chiar anxietăţi 
inconștiente, de care nici persoana respectivă și nici 
partenerul nu aveau idee. 

Această  disecare minuțioasă a gândurilor, 
sentimentelor, impulsurilor și comportamentelor care apar 
într-un conflict de cuplu poate fi uneori dificilă, însă ea 
este foarte eficientă. Când un cuplu reușește să-și vadă 
felul în care arată propriul tipar conflictual și să perceapă 
cât de multe stări emoţionale inconștiente sunt ascunse în 
el, atunci partenerii sunt cu un pas mai aproape de a se 
înţelege mai bine pe sine, dar și de a vedea mai clar 
comportamentul celuilalt și întreaga dinamică a relaţiei. 
Astfel, fiecare îşi poate recunoaşte propria contribuţie la 
cele întâmplate, dar și pe cea a partenerului. lată un 
exemplu: 

Tina și Peter au fost invitaţi la o petrecere dată de 
colegii lui Peter. La întâlnire, Tina cunoștea puţini invitaţi, 
în timp ce Peter a purtat multe conversații cu diverși 


cunoscuţi și colegi de-ai să-i Odată reîntorși acasă, cei doi 
au început să se certe vehement. Tina era furioasă: „M-ai 
ignorat toată seara! Data viitoare rămân acasă!” La rândul 
său, Peter a reacţionat cu iritare: „Am crezut că te amuzi și 
tu! Nu am remarcat faptul că te plictiseai!” Tina: 
„Bineînţeles că nu ai remarcat! Nu mi-ai acordat deloc 
atenţie, cum ai fi putut să vezi lucrul ăsta?” Peter: „Ai fi 
putut și tu să faci conversaţie cu cineva! De ce sunt eu 
acum de vină pentru faptul că tu te-ai plictisit?” Cearta a 
escaladat într-o asemenea măsură, încât cei doi au dormit 
separat și au fost prost dispuși și în decursul zilei 
următoare. 

La o analiză mai atentă, a reieșit că la petrecere, în 
Tina s-a activat rapid sentimentul de „neapartenenţă”. 
Acest sentiment îi era deja cunoscut din familia ei de 
origine, în care întotdeauna s-a perceput pe sine ca fiind „a 
cincea roată la căruţă”. La petrecere, ea a încercat într- 
adevăr să întreţină conversaţia şi şi-a dat silinţa să pară 
stăpână pe situaţie. Dar de fapt, în adâncul ei, copilul ei 
interior nesigur pe sine se învârtea de colo până colo, nu 
știa ce să facă și se simţea extrem de singur. Iar faptul că 
Peter se distra în mod vizibil şi nu-i acorda nicio atenţie nu 
a făcut decât 3 3 

să-i accentueze şi mai mult starea de izolare. 3 

„Am simţit că nu aparţin grupului și m-am simţit la 
fel de nesigură ca un copil mic. lar tu păreai să fii atât de 
departe, încât acest lucru m-a făcut să fiu și mai tristă” - 
aceasta ar fi putut fi o afirmaţie potrivită din partea Tinei. 
Insă, în loc de asta, ea și-a transformat inconștient 
sentimentele ei insuportabile de tristeţe și singurătate în 
furie la adresa lui Peter. L-a confruntat, i-a reproșat un 
comportament greșit și l-a făcut pe el responsabil pentru 
stările ei emoţionale neplăcute: „M-ai ignorat toată seara! 
Data viitoare rămân acasă!” 

Când Peter, care era bine dispus, a auzit acest 
reproș, el s-a simţit imediat atacat și a interpretat greșit 
cuvintele ei: „Am crezut că te amuzi și tu! Nu am remarcat 
faptul că tu te plictiseai!” Tina nu menţionase absolut 


nimic despre plictiseală. Dar nici despre nesiguranța sau 
tristeţea ei. Ca atare, cum putea Peter să înţeleagă ceea ce 
se întâmplase cu ea? Așa că ambii au continuat să 
vorbească unul pe lângă celălalt, neatingând de fapt 
miezul problemei. 

Abia în ședința de terapie Peter a aflat despre cât de 
pierdută s-a simţit Tina la petrecere și de faptul că ea ar fi 
avut nevoie de contactul cu el. In Peter s-a născut imediat 
un sentiment de empatie faţă de copilul interior al Tinei și 
i-a propus ca, într-o situaţie asemănătoare din viitor, el să 
funcţioneze pentru ea pe post de „staţie de andocare”, 
adică să-i ofere sprijinul lui. Tina și-a cerut scuze de la 
Peter pentru reproșurile aruncate și pentru faptul că l-a 
făcut pe el responsabil de starea ei de bine. Peter a putut 
să-i accepte scuzele. 

În același timp, și lui Peter i-a devenit clar că într- 
adevăr el a „neglijat-o” pe Tina la petrecere. A pierdut-o 
din vedere, ceea ce ulterior i-a părut rău. Cu afirmaţia sa: 
„Ai fi putut și tu să faci conversaţie cu cineva! De ce sunt 
eu acum de vină pentru faptul că tu te-ai plictisit?”, el a 
încercat să-și justifice comportamentul și să-și nege 
„indiferenţa”. Mai târziu, am putut descifra 
comportamentul lui Peter la petrecere ca pe o încercare de 
a-și păstra autonomia. El suferise în copilărie din cauza 
unei mame extrem de dominante, care nu l-a scăpat mult 
timp din ochi și care l-a controlat în permanenţă. Pentru a 
se salva de un eventual control resimţit ca ameninţător din 
partea Tinei, Peter a tras obloanele, a plecat într-o 
călătorie de „mângâiere a orgoliului propriu” și a pierdut-o 
pe Tina din vedere. El și-a cerut scuze pentru acest lucru și 
ambii au putut să lase conflictul în urma lor. 

Bineînţeles că problema lor fundamentală nu a fost 
astfel rezolvată. Dar cu ajutorul acestei analize a 
conflictului dintre ei (analiză redată aici într-o formă foarte 
prescurtată), ei au putut recunoaşte faptul că tema lor 
comună era următoarea: „Cum am putea să ne creăm și să 
ne modelăm o stare de apropiere între noi, astfel încât 
amândoi să ne simţim bine?” în plus, ei au reușit să discute 


deschis despre dorinţele și temerile lor. Și așa cum ei înșiși 

au recunoscut zâmbind, acest tip de analiză și de discuţii a 

dat naștere la o nouă stare de intimitate între ei? 

SCURTĂ AUTO REFLECŢI E, PARTEA A IV-A: CE SE 

ÎNTÂMPLĂ CÂND NE CERTĂM? 

MN Cum debutează de obicei o ceartă în relaţia 
dumneavoastră? 

m Gândiţi-vă la un conflict tipic și parcurgeţi-l în minte 
pas cu pas. Ce sentimente și nevoi a trezit în 
dumneavoastră? Bineînţeles, încercaţi să nu-l faceţi pe 
partenerul dumneavoastră răspunzător de ele. 

N Cunoaşteţi aceste sentimente din trecut? Dacă da, în 
ce fel de situaţii apăreau și în legătură cu cine? 

M Ce aspecte ale personalităţii dumneavoastră se 
activează în timpul conflictului? 

e E posibil să proiectaţi sau să transferați ceva din aceste 
aspecte asupra partenerului? 

e E posibil ca prin comportamentul dumneavoastră din 
timpul conflictului să căutaţi de fapt să vă apăraţi de 
ceva neplăcut, de exemplu, de o tristeţe profundă sau 
de un sentiment de neputinţă și neajutorate? 

e  Reflectaţi în ce fel aţi putea reacţiona prompt, chiar la 
începutul unui potențial conflict cu partenerul 
dumneavoastră, astfel încât să evitaţi o alunecare în 
vechiul tipar. 

IDENTIFICAREA TEMELOR DE VIAŢĂ ȘI A 

CONFLICTULUI FUNDAMENTAL COMUN 

În terapia de cuplu există diverse metode și 
posibilităţi de a prelucra temele de viaţă individuale ale 
partenerilor, precum şi conflictul lor fundamental comun. 

Dacă doriţi să faceţi acest lucru singuri, fără spaţiul 

protector al unei terapii de cuplu, vă recomand să vă 

ocupați mai întâi de temele care apar în mod repetitiv în 
viaţa dumneavoastră: „Ce fel de stări emoţionale mă 
chinuie tot timpul, fără să le înţeleg cu adevărat? Ce fel de 
critici sau judecători interiori mă împiedică uneori să fiu 
mai curajos? Ce anume din mine este activat de 
comportamentul partenerului meu? La ce reacţionez 


absolut alergic? Ce nu îndrăznesc să-i spun partenerului 
meu?” Bineînţeles că în spatele acestor lucruri se pot 
ascunde o multitudine de teme, însă adesea există o temă 
principală care seamănă discordie în inconștientul nostru 
și care, de fapt, caută să fie procesată. Într-adevăr, se 
întâmplă adesea ca propria noastră temă de viaţă să fie și 
tema partenerului nostru, doar că celălalt o gestionează 
într-o formă diferită. Acesta este și motivul pentru care 
partenerii unui cuplu nici nu remarcă, într-o primă fază, că 
inconștient sunt preocupaţi de aceeași temă de viaţă. 

Conflictele fundamentale comune (inconștiente în 
prima etapă) se învârt în jurul următoarelor teme: 

e stima de sine 

e nevoia dea primi și de a oferi îngrijire 

e nevoia de putere și control 

e teama de atașament și de pierdere a autonomiei. 

lată câteva exemple în acest sens: 

CONFLICTUL FUNDAMENTAL COMUN AL „STIMEI 
DE SINE”. 

Philipp are 40 de ani și este un actor de succes. Este 
împreună cu Nadine de doi ani, iar ea lucrează pe post de 
costumieră și este cu 14 ani mai tânără decât el. La 
începutul relaţiei lor, Nadine l-a idolatrizat pe Philipp. 1 se 
părea că este grandios pe scenă, adora felul în care el 
zâmbea, precum și atitudinea lui sigură pe sine și șarmul 
lui. La rândul lui, Philipp iubea să fie admirat de către 
Nadine și îi plăcea „felul ei drăgălaș și aproape naiv de a 
fi”. Insă de la un timp, cei doi au început să se certe tot 
mai des. El o critică pentru faptul că ea este prea 
superficială și că nu-i înţelege deloc arta. Ei, în schimb, i 
se pare că el este vanitos și îngâmfat, iar admiraţia ei 
iniţială se transformă în dispreţ. 

Până acum, relaţia lor s-a învârtit în jurul temei 
stimei de sine. Cu ajutorul și admiraţia ei, Nadine i-a 
susţinut lui Philipp stima sa de sine. Mai exact, admiraţia 
ei a devenit un substitut pentru stima de sine care lui îi 
lipsea. La rândul ei, și ea s-a simţit valorizată și mai 
importantă atunci când acest tip formidabil a vrut-o pe ea. 


Cu timpul însă, fiecare din ei a remarcat în mod 
inconștient că celălalt nu putea să umple acest gol interior 
cu privire la stima de sine și, astfel, cei doi au început să 
se urască reciproc pentru acest lucru. 

Tema de viaţă a lui Philipp suna în felul următor: 
„Trebuie să strălucesc în permanenţă pentru a fi iubit. 
Altfel, nu am niciun fel de valoare”. Tema lui Nadine era de 
forma: „Nu sunt demnă de a fi iubită și doar o confirmare 
din partea ta mă face să mă simt valoroasă”. 

Amândoi ar trebui să lucreze la propria lor 
problematică legată de sentimentul propriei valori, în loc 
să-i atribuie celuilalt sarcina întăririi stimei lor de sine. 

CONFLICTUL FUNDAMENTAL COMUN AL „NEVOII 
DE A PRIMI ȘI DE A OFERI ÎNGRIJIRE”. 

Rainer și Lioba formează de zece ani un cuplu. Lioba 
suferă de mulţi ani de diverse afecţiuni fizice, care nu au 
relevat însă nicio cauză organică. Uneori se simte atât de 
rău, încât Rainer trebuie să rămână acasă pentru a se 
îngriji de ea. La început, lui Rainer îi făcea plăcere să facă 
acest lucru, i se părea un lucru frumos să-și poată îngriji 
soţia și să-i poată oferi ceva bun. Dar între timp, el 
nutrește o ranchiună neexprimată la adresa Liobei: „Tot 
timpul trebuie să mă orientez după ea! Abia mai pot să fac 
și altceva, iar între timp, și munca mea are de suferit din 
cauza asta!” Apoi, suspină: „Dar ce pot să fac?...” 

Inconștient, Lioba și-a asigurat prin comportamentul 
ei îngrijirea completă care i-a lipsit atât de dureros pe 
vremea când era o fetiţă. Nici mama și nici tata nu au avut 
grijă de ea cu afecţiune. Acuzele ei psihosomatice nu sunt 
deloc închipuiri, ea suferă cu adevărat. Dar cu toate 
acestea, ele funcţionează ca un strigăt pentru nevoia ei de 
a fi îngrijită. Pe de altă parte, o enervează faptul că 
această împărţire a sarcinilor o face și mai dependentă. 
Intre timp, ea se simte tratată de către Rainer cu lipsă de 
iubire și ca un copil. 

Beneficiul lui Rainer în această constelație constă în 
sentimentul de a fi important. In copilăria sa, el s-a simţit 
adesea neajutorat, de aceea acum se simte puternic, de 


vreme ce în mod evident poate să joace rolul celui mai 
stabil în relaţie. În acest rol, el se simte foarte bine. Însă 
pe termen lung, propria lui nevoie de a fi îngrijit a avut 
astfel de suferit (o nevoie, bineînţeles, nerecunoscută de 
către el), căci Lioba este „prea slabă” să poată să facă 
acest lucru. El îşi proiectează astfel această frustrare 
asupra Liobei și este furios pe ea. 

Ambii parteneri și-au deplasat satisfacerea nevoii de 
atenţie și îngrijire asupra celuilalt. Atitudinea lui Rainer: 
„Dacă tu ești cea slabă și neajutorată, atunci eu nu îmi mai 
permit să mă simt slab și neajutorat” s-a completat foarte 
bine cu atitudinea Liobei: „Sunt slabă și neajutorată și de 
aceea am nevoie de ajutorul tău”. 

Pentru a putea ieși din această complicitate 
inconștientă, ambii parteneri ar trebui să se preocupe cu 
temele lor legate de neajutorare, de lipsuri și de nevoia de 
îngrijire. 

CONFLICTUL FUNDAMENTAL COMUN AL „NEVOII 
DE PUTERE ȘI CONTROL”. 

Reni și Malte sunt căsătoriţi de 15 ani și au o căsnicie 
tradiţională. Ea se ocupă de casă și are grijă de copii, el 
aduce banii. Reni relatează că Malte este foarte dominant 
și nu permite să fie contrazis. Cu alte cuvinte, părerea ei 
nu prea contează. Dacă ea încearcă să i se opună în vreun 
fel sau vrea altceva decât el, Malte devine foarte gălăgios, 
iar odată chiar a și lovit-o. Malte a fost dintotdeauna mai 
dominant. La început, ei i se părea cu adevărat fascinant 
faptul că el știa întotdeauna ce voia și, spre deosebire de 
ea, reușea să și obţină acel lucru. Acum, ea nu știe cum să 
se comporte, pentru că în niciun caz nu vrea să-l piardă. 
Teama că va trebui să trăiască fără el este imensă! 

Reni și Malte trăiesc într-o complicitate inconștientă 
care se referă la putere și control. Până acum, ea și-a trăit 
în relaţie următoarea parte din ea: „Mă supun pentru că 
astfel mă simt mai în siguranţă”. Ea cunoaşte acest lucru 
din copilărie, pentru că a avut un tată extrem de sever, 
care nu suporta să-l contrazică cineva. Ea nu ar fi îndrăznit 
niciodată să se răzvrătească împotriva lui. Pe de altă parte, 


Malte putea să facă ceva ce ea însăși nu reușise niciodată: 
să se impună. La început, ea a admirat acest lucru la el, 
dar mai târziu i-a devenit fatal. La rândul său, Malte și-a 
asumat partea complementară: el și-a asigurat rolul de 
conducere în relaţie, pentru că de fapt îi era extrem de 
teamă să nu trebuiască să se subordoneze iar cuiva. Și ela 
fost nevoit să facă acest lucru acasă, crescând cu un tată 
nu doar sever, ci și violent. Toate sentimentele de 
neajutorare pe care nu voia să și le simtă le delega către 
soţia lui. Astfel, între cei doi s-a născut o distribuţie extrem 
de inegală a raportului de putere. 

CONFLICTUL FUNDAMENTAL COMUN AL „FRICII 
DE ATAȘAMENT ȘI DE PIERDERE A AUTONOMIEI”. 

Milan și Kira sunt logodiţi de ceva vreme, însă nu pot 
cădea de acord asupra datei căsătoriei. Tot mereu se ivește 
câte ceva - termene-limită în chestiuni de serviciu sau 
diverse certuri între ei. Între timp, Kira se întreabă dacă 
Milan dorește într-adevăr să se căsătorească cu ea. În timp 
ce ea îl tot presează și și-ar dori să pășească în faţa 
altarului, el ezită tot mai mult. 

Se dovedește că, într-adevăr, lui Milan îi este teamă 
să facă acest pas. Tatăl lui, care era alcoolic, i-a indus 
mereu ideea că, odată căsătorit, viaţa s-a terminat. Deși 
teoretic lui Milan îi este clar că nu trebuie să devină în 
mod necesar și el un alcoolic nefericit dacă se căsătorește 
cu Kira, totuși un aspect inconștient (până la această dată) 
din personalitatea lui îl avertizează să nu se lege atât de 
strâns de Kira. 

La rândul ei, Kira este tot mai nerăbdătoare, se simte 
respinsă și ţinută pe loc. Şi ce să vezi? Exact așa se simţea 
adesea și în familia ei de origine. Cu Milan, ea nu a făcut 
decât să repună în scenă trăirile ei de odinioară din 
copilărie, în mod evident cu dorinţa (inconștientă și 
nerealistă) de a scăpa pentru totdeauna de acest sentiment 
neplăcut prin căsătorie. Speranţa ei este că, dacă Milan s- 
ar hotări o dată să se așeze, ea s-ar simţi în sfârșit în 
siguranţă și acceptată. Astfel, Milan are sarcina de a 
rezolva un lucru pe care părinţii ei nu au reușit să-l facă. 


În terapie, amândoi îşi prelucrează împreună tema 
atașamentului și a fricii de atașament, ieșind astfel încet 
din complicitatea (coluziunea) lor inconștientă. 

SCURTĂ AUTOREFLECŢIE, PARTEA A V-A: CARE 
ESTE CONFLICTUL FUNDAMENTAL COMUN DIN 
RELAŢIA DUMNEAVOASTRĂ? 

Aţi putut să aflaţi cu ajutorul exemplelor expuse care 
este cooflictul fundamental pe care îl aveţi în comun cu 
partenerul dumneavoastră? (Bineînţeles că mai există și 
alte conflicte fundamentale, care nu sunt menţionate în 
acest loc.) 

Dacă nu v-aţi regăsit în niciunul dintre cazurile 
prezentate, încercaţi să aflaţi despre ce este vorba de fapt 
în conflictele dumneavoastră recurente. Nu vă lăsaţi 
păcălit de formele lor exterioare - adesea nu este vorba 
despre cine aspiră sau despre cine spală mașina, ci despre 
teme mai profunde, care vă preocupă și în alte contexte, ca 
de exemplu: sentimentul de a nu fi văzut, sentimentul de a 
nu primi suficient, sentimentul de a trebui să vă sacrificati, 
sentimentul de a trebui să faceţi întotdeauna ceva pentru a 
fi iubit etc. 

ACCEPTAREA PROPRIILOR PĂRŢI INTERIOARE 
RĂNITE, DEZVOLTAREA AUTOCOMPASIUNII ŞI DOLIUL J 

Odată ce aţi aflat (prin terapia de cuplu) care sunt 
acele teme și sentimente refulate din conflictele care apar 
în cuplul vostru, abia atunci începe travaliul propriu-zis. 
Din păcate, unele persoane evită această fază, cu 
siguranţă neplăcută, și rămân blocate în dezvoltarea lor. 
Poate au înţeles faptul că nu partenerul lor este cel vinovat 
de nevoile lor interioare, însă acum îi fac răspunzători de 
durerea lor pe părinţi, pe fraţi sau pe bunici: „Reacţionez 
așa pentru că mama mea mi-a oferit prea puţină dragoste. 
Nici nu pot altfel”. Sau: „Pentru că tatăl meu mă bătea, nu 
mă pot deschide cu adevărat și nu mă pot lăsa în voia unei 
relaţii”. Ele se folosesc de cele descoperite pentru a-și 
justifica comportamentul și refuză să preia 
responsabilitatea pentru propria persoană, precum şi 
pentru propriul tipar de trăiri și comportamente. În acest 


fel, aceste persoane se privează singure de posibilitatea de 
a dezvolta un tipar comportamental mai constructiv și de 
a-și așeza relaţia de cuplu pe o bază nouă, mai sănătoasă. 

De aceea, e important să rămâneţi acum ancorat în 
proces. Lucrurile nu merg repede. Evoluţiile psihice 
importante și schimbările au nevoie de timpul lor. Trebuie 
să ne ocupăm în continuare de propria persoană, să 
încercăm să ne privim părţile refulate de care ne apărăm și 
încercăm să lucrăm cu ele. Dar cum funcţionează acest 
lucru? 

În principiu, ce avem de făcut este să le permitem 
părţilor neiubite și refulate să existe, adică să le acceptăm 
existenţa. Luarea la cunoștință a unor aspecte, precum 
„Am un copil speriat în interiorul meu care are nevoie de 
protecţie!” sau „îmi vine atât de greu să-mi tolerez aceste 
sentimente, încât simt nevoia să le proiectez asupra 
partenerului meu”, pun deja în mișcare un important 
proces de vindecare. Această conștientizare aduce însă cu 
sine și sentimente de tristeţe, furie sau dezamăgire - la 
urma urmei, trebuie să recunoaştem că partenerul nu este 
vinovat pentru ce simţim noi și că el va aduce inevitabil în 
dinamica de cuplu o parte din propriul său istoric de viaţă. 
Fiecare trebuie să se împace cu ideea că partenerul nu 
poate să „șteargă cu buretele” propriile stări emoţionale 
greu de suportat. La fel cum el, partenerul nostru, nici nu 
poate să anuleze retroactiv suferinţele pe care noi le-am 
trăit în copilărie sau în alte relaţii timpurii. 

Trebuie să ne suportăm și să ne  depășim 
dezamăgirea. La fel cum trebuie să ne permitem să simţim 
tristeţea pentru faptul că lucrurile nu au fost pe atât de roz 
pe cât ne-am fi dorit. În același timp, e posibil ca o porţie 
zdravănă de furie să iasă acum la suprafaţă - pe părinţii 
noștri care nu ne-au acordat atenţie pe vremea când eram 
copii sau care ne-au umilit sau care pur și simplu nu au 
putut să ne dea ceea ce am fi avut nevoie. Toate acestea 
sunt sentimente sănătoase și de înţeles. Insă ele se pot 
manifesta cu o forţă foarte puternică, tocmai pentru că le- 


am ţinut atât de multă vreme sub capac, în speranţa că în 
acest fel am putea să evităm și alte experienţe dureroase. 
De aceea, acum le resimţim ca fiind extrem de 
inconfortabile. 

În această fază de procesare, de un real folos sunt 
răbdarea și compasiunea faţă de sine - faţă de copilul trist 
care am fost odată, fată de adolescentul furios din noi sau 
fată de bebelușul care se simţea singur. Cine se poate 
conecta acum, plin de afecţiune, cu aceste aspecte 
interioare din sine, aflate în nevoie, le poate oferi 
retroactiv hrana emoţională necesară. Prin atenţia plină de 
iubire îndreptată asupra propriei persoane, aceste părţi 
din noi primesc ceea ce le-a lipsit extrem de mult în trecut. 
Astfel, aceste părţi infantile au posibilitatea de a crește în 
timp și de a-și relua procesul de maturizare. Ele nu mai 
sunt atunci atât de vulnerabile și se pot integra mai bine în 
sistemul personalităţii noastre. Pe termen lung, acest lucru 
conduce la o liniștire a „familiei interioare”, la un efect de 
saturare emoţională, la o stare de relaxare şi mulţumire. 9 

Preocuparea intelectuală, dar mai ales cea de la nivel 
emoţional, pentru aspectele interioare refulate poate 
provoca temporar o stare de suferinţă. În același timp, ea 
are cu siguranţă și un efect extrem de eliberator: toate 
aceste emoţii și impulsuri negate mulţi ani de zile au voie, 
în sfârșit, să se manifeste! Lacrimile îndelung reprimate au 
voie să curgă liber. Avem voie să fim furioși și să criticăm, 
pentru că acum ne putem permite acest lucru. Nu mai 
trebuie să ne consumăm o mare parte din energie 
încercând să ne reprimăm ceea ce nu am putut îndura pe 
vremea când eram copii sau adolescenţi. 

In acest fel, ne regăsim pe noi înșine. Prin aceste 
procese de creștere devenim ceea ce suntem cu adevărat. 
Când ne privim părţile interioare vătămate, când le 
acceptăm plini de afecţiune, când facem doliul după 
privaţiunile și rănile pe care aceste părţi interne au trebuit 
să le sufere, când le hrănim emoţional retroactiv prin grija 
și atenţia pe care le-o acordăm, atunci devenim la interior 


„mai întregi” și „mai vindecaţi”. 

lar când ne vindecăm în acest fel și devenim „mai 
întregi”, putem fi pentru celălalt un partener mai 
responsabil și care știe să se delimiteze de el într-un mod 
sănătos. De asemenea, vom reuși să fim alături de el, pe 
drumul său către dezvoltarea personală. 

RESTABILIZAREA: ECHILIBRAREA PĂRŢILOR 
INTERIOARE ŞI CREAREA UNUI RAPORT MAI 
PONDERAT ÎN RELAŢIA DE CUPLU 

Când fiecare dintre parteneri îşi procesează propriile 
părţi interioare refulate și reprimate, deja vă aflaţi pe 
drumul cel bun. In acest fel puteţi ajunge la un echilibru 
interior mai bun, care la rândul lui conduce la o mai bună 
ponderare a relaţiei. Voi ilustra acest lucru cu ajutorul 
unui exemplu (simplificat): 

Lisa și Patrick locuiesc cu cei trei copii ai lor într-o 
casă frumoasă, situată într-un cartier de vile. Lisa se simte 
însă din ce în ce mai inconfortabil în această căsnicie. De 
câţiva ani suferă tot mai mult din cauza senzaţiei că 
trebuie să facă totul singură și că trebuie ca tot ea să fie 
cea puternică. Soţul ei lucrează mult, dar se simte frecvent 
copleșit, astfel încât este adesea bolnav și se retrage tot 
mai mult de lângă ea și de lângă familie. Pe ea o enervează 
acest lucru. Nici Patrick nu se mai simte foarte bine în 
relaţie, dar într-o primă fază nu poate să spună ce anume îl 
deranjează. 

Pe parcursul travaliului terapeutic comun, reiese că 
Lisa a trebuit deja ca în familia ei de origine să joace rolul 
„celei puternice”. 

Mama ei era depresivă și, din acest motiv, era adesea 
absentă din punct de vedere mental. Tatăl era doar rareori 
prezent, iar atunci când era acolo, afișa un comportament 
insensibil și lipsit de iubire. Sora mai mică a Lisei avea o 
ușoară deficiență de locomoţie și era o natură mai 
bolnăvicioasă. Dintre toţi, doar Lisa părea să fie sănătoasă, 
astfel că ea a învăţat de foarte devreme să suporte fără să 
crâcnească. Nu voia să-i dea și mai mult de furcă mamei ei, 


așa că a început să fie puternică. În această constelație, 
pur și simplu nu îi era permis să-și simtă nevoile și cu atât 
mai puţin să și le arate! 

Așadar, ea a intrat în relaţia cu Patrick cu un anumit 
sentiment de invulnerabilitate. Patrick era mai mic și mai 
subţirel decât ea. Era mai gingaș și mai bolnăvicios încă de 
pe vremea când era un băieţel, iar mama lui l-a îngrijit și l- 
a protejat cu multă delicateţe. Cu „prea multă”, e de 
părere Patrick, și acest lucru pare să-i fie destul de 
neplăcut. Adesea se simţea asediat și răsfăţat de către ea. 
Tatăl îl poreclea mereu cu numele de Sfrijitu' și nu l-a 
acceptat niciodată cu adevărat ca pe un fiu. îl mai numea 
adesea „fricos” sau „paiaţă”. Ca atare, stima de sine a lui 
Patrick era profund vătămată. In Lisa i se păruse că găsise 
o femeie și jumătate, plină de solicitudine. Îi admira 
puterea! lar Lisei îi plăcea în mod deosebit latura mai 
delicată a lui Patrick, el reprezentând pentru ea exact 
opusul tatălui ei grosolan. 

Insă odată cu trecerea anilor, s-a întâmplat ceea ce 
era aproape inevitabil: Lisa îl percepea tot mai mult pe 
Patrick ca fiind apatic și inactiv, iar „felul lui molâu și fără 
vlagă” o enerva din ce în ce mai tare. La rândul lui, și 
Patrick era enervat de felul mai dinamic de a fi al Lisei, pe 
care îl percepea acum ca fiind prea voluntar și dominant. 
Așa că a început să se retragă tot mai mult în bolile sale, în 
job și în interiorul lui. 

Ce s-a întâmplat în terapia de cuplu? Discuţiile 
purtate s-au învârtit în jurul temei „a fi puternic, respectiv 
autonom” în raport cu „a fi slab, respectiv dependent”. 
Lisa preluase în relaţie următoarea parte: „Trebuie să fiu 
autonomă și puternică și să gestionez totul, pentru că 
Patrick este prea slab pentru a face așa ceva”, în timp ce 
Patrick s-a ghidat după mottoul: „Sunt dependent de Lisa. 
Ea este puternică, iar eu sunt slab”. Ceea ce fiecare 
apreciase la celălalt devenise între timp o problemă. 
Fiecare dintre ei îşi proiectase asupra celuilalt propriile 
sale aspecte interioare respinse. „Nu am voie să fiu slabă”, 
simţea Lisa, așa că s-a căsătorit cu un bărbat a cărui 


„vulnerabilitate” a început la un moment dat să o 
dispreţuiască. „Nu pot să fiu puternic”, simţea Patrick, iar 
după un timp a început să respingă puterea „dominantă” 
pe care o percepea la Lisa. 

Acum, ambii erau în situaţia în care trebuiau să 
înveţe să-şi 7 accepte propria latură cu privire la 
putere/autonomie și slăbiciune/dependenţă, pentru a-și 
completa, fiecare din ei, latura complementară. Astfel, Lisa 
a început să lucreze la credinţa ei că trebuie să rezolve 
totul de una singură. A putut să recunoască faptul că și-a 
însușit această convingere în copilărie și că adesea s-a 
simţit copleșită de ea. A trebuit să înveţe că nu era sarcina 
ei să-l întărească pe Patrick, că ea nu putea nici să-i 
dăruiască mai multă forţă, nici să preia din sarcinile lui de 
familie. El trebuia să se pună singur în mișcare. 

La rândul său, Patrick a început să lucreze la 
imaginea de sine. Era într-adevăr atât de mic și de slab 
precum se simţea? Sau preluase părerile tatălui său despre 
el? Unde și când se simţea plin de energie și forţă? Cum 
putea oare să facă în așa fel încât să-și câştige mai mult 
spaţiu în propria viaţă, adică să și-l „extindă”? A început să 
facă sport și și-a aranjat propria lui cameră. Cu timpul, 
imaginea lui de sine s-a schimbat și a reușit să-și găsească 
mai multă bucurie și energie de viaţă. 

Lisa a lucrat pentru a-și recunoaşte părţile mai 
vulnerabile și pentru a-și da voie să se simtă și ea din când 
în când „slabă” sau vulnerabilă. La rândul lui, acest lucru i- 
a permis lui Patrick să fie alături de ea plin de tandrete. In 
acest fel, cei doi au reușit cu timpul să-și modeleze o 
relaţie mai echilibrată și să-și distribuie într-o formă mai 
egală forţele și energiile - chiar dacă Lisa va reprezenta 
probabil pentru totdeauna partea din relaţie mai plină de 
forţă, iar Patrick, partea mai puţin activă. 

Cu toate acestea, ei au reușit să-şi creeze un nou 
echilibru mai flexibil în relaţia lor de cuplu. Atât Patrick, 
cât și Lisa se simțeau acum în mod alternativ 
puternici/autonomi sau slabi/ dependenţi. Polarizarea care 
înainte dăinuise ani întregi (Lisa cea puternică și Patrick 


cel slab) a putut fi dizolvată, iar un nou echilibru începea 
încet să se stabilizeze. În acest fel, cei doi au putut să se 
vadă din nou prin alţi ochi și să se dezvolte împreună. 

„TRY WALKING ÎN MY SHOES”: DEZVOLTAREA 
EMPATIEI FATĂ DE PARTENER ŞI CAPACITATEA DE A-l FI 
ALĂTURI 

Un progres însemnat în terapia sau consilierea de 
cuplu este reprezentat de dezvoltarea unui sentiment de 
înţelegere și empatie pentru partener, pentru că și el are 
punctele sale vulnerabile, propriile anxietăţi de care 
încearcă să se apere sau anumite nevoi interne, care se 
manifestă în relaţia de cuplu printr-un comportament 
distructiv sau aparent irațional. 

Când partenerii pot recunoaşte în cadrul unui proces 
comun ce-l bântuie pe celălalt, ce-l chinuie și ce îi 
provoacă supărare, adesea se comportă mai blând și mai 
înţelegător unul faţă de celălalt. Ei sunt capabili atunci să 
vadă că partenerul nu acţionează din răutate sau dintr-o 
lipsă de iubire, ci - exact ca noi înșine - dintr-o nevoie mai 
profundă. 

De asemenea, poate fi foarte eliberator să vedem că 
nu noi suntem cei vinovaţi de anumite sentimente şi reacţii 
ale >» 5 

— În engleză, literal: „Încearcă să umbli în pantofii 
mei”, adică: „Pune-te în locul meu”. (N...) partenerului, 
mai ales atunci când știm că în general suntem oricum 
înclinați să ne culpabilizăm. Bineînţeles că trebuie să ne 
explorăm comportamentul, pentru a ne da seama în ce 
măsură îi activăm partenerului anumite sentimente și să 
vedem dacă am putea renunţa eventual la acest lucru în 
viitor, alegând, de exemplu, să ne exprimăm într-un mod 
diferit sau să ne comportăm altfel. (în cazul în care unul 
dintre parteneri se folosește de aceste informaţii nou 
câştigate despre partener pentru a-l provoca în continuare, 
poate chiar mai tare, putem spune fără dubiu că aceasta 
este o acţiune agresivă, care trebuie neapărat adusă în 
discuţie.) Oricum, fără o privire autocritică, nu putem face 
nicio schimbare pozitivă în relaţiile noastre. 

Majoritatea persoanelor care se află în relaţii 
complicate pot empatiza cu partenerul abia atunci când 
primul pas a fost făcut de către acesta din urmă, ele însele 
orientându-se însă după deviza: „Intâi trebuie să mă 
înţelegi tu pe mine, cu nevoile mele, și abia apoi am să te 
pot asculta și eu pe tine!” Acest lucru nu se explică prin 
faptul că aceste persoane ar fi extrem de egoiste, ci se 
datorează nevoilor lor interne foarte mari. Abia atunci 
când propriile temeri și sentimente au fost văzute și li s-a 
răspuns într-o formă sau alta se poate instala o stare 
suficientă de liniște, care permite o privire mai liberă 
asupra celuilalt. 

În terapia de cuplu, acest lucru nu reprezintă o 
problemă, pentru că în acest cadru se lucrează cu ambii 
parteneri deodată, în cazul ideal, ambii trăiesc în aceeași 
măsură experienţa de a fi văzuţi și auziţi - atât de către 
terapeut, cât și de către partener. Deja această experienţă 
în sine este percepută de multe cupluri ca o eliberare 
incredibilă („Aveam sentimentul că soţul meu/ soţia mea 
nu mă ascultă cu atenţie, dar acum mă simt înţeles mult 
mai bine”). 

Cine alege să lucreze la relaţia sa fără o însoţire de 
natură terapeutică, nu are, din păcate, acest avantaj. De 
aceea, unul dintre cei doi trebuie să facă primul pas: 
„Incerc să te înţeleg, deși eu (încă) nu mă simt înţeles de 
către tine”. Acest lucru presupune puţin curaj, încredere și 
un strop de independenţă. Jos pălăria în faţa celui care se 
încumetă să facă acest prim pas către partener! 

Iar acest lucru poate funcţiona. Dacă doriţi deci să vă 
înţelegeţi mai bine partenerul, faceţi-vă împreună o analiză 
a conflictelor sau folosiţi-vă ca material de bază de 
rezultatele celorlalte mici exerciţii prezentate până acum. 
Încercaţi apoi să vă identificaţi cu perspectiva partenerului 
și să vedeţi lucrurile din punctul lui de vedere. Oricine 
poate să facă acest lucru, pentru că toţi oamenii posedă 
așa-numiții neuroni-oglindă care ne fac capabili de 
empatie. O persoană care a primit prea puţină empatie din 
partea celorlalţi în vremea copilăriei ar putea să nu aibă 


prea multă experienţă în această privinţă. Însă cu puţin 
exerciţiu, acest lucru se poate schimba. Ca atare, nu fiți 
dezamăgit dacă nu vă simţiţi imediat inundat de 
sentimente de empatie atunci când partenerul indică ceva 
despre sine și vi se dezvăluie. Continuaţi să exersaţi. 3 3 

Empatia este unul dintre cele mai puternice 
sentimente pe care oamenii îl pot avea unul pentru celălalt 
și care îi leagă între ei. Totodată, este și unul dintre cele 
mai vindecătoare. Empatia înseamnă: „lţi văd stările 
emoţionale, simt împreună cu tine, sunt lângă tine, suport 
alături de tine aceste sentimente”. Un copil agitat care 
este întâmpinat de mama sau de tata cu această atitudine 
de bază se va putea liniști foarte rapid. Pe de o parte, se 
simte văzut, dar în același timp se simte și acceptat și 
susţinut emoţional. Același lucru este valabil şi în cazul 
adulţilor. Şi ei - 33333 

Împreună cu părţile interioare ale personalităţii lor - 
se liniștesc mai repede atunci când sentimentele le sunt 
oglindite și acompaniate de empatie din partea unei 
persoane binevoitoare. 

Pe de altă parte, empatia nu este totuna cu a-ţi fi milă 
de celălalt. Mila presupune o ierarhie: celui dominant îi 
este milă de cel neputincios, celui mai puternic îi este milă 
de cel mai slab și celui bogat îi este milă de cel sărac. 
Dimpotrivă, empatia este un sentiment de la egal la egal. 
Vedem cum se simte celălalt, ce simte, care este suferinţa 
lui şi îi suntem alături. 

A fi plini de empatie nu înseamnă nici să suferim 
împreună cu celălalt (să compătimim). Cel care suferă 
împreună cu celălalt se lasă purtat de drama acestuia, 
riscă să se contamineze de stările lui emoţionale şi 
niciunul nu va mai şti ce e de făcut. În >» 

final, ambele persoane ajung să fie la fel de 
neputincioase. lar persoana suferindă poate  resimţi 
această situaţie și ca pe o înstăpânire afectivă din partea 
celuilalt. Dimpotrivă, cine resimte empatie trebuie să 
rămână delimitat într-o formă sănătoasă faţă de cel 


suferind. El îi respectă celuilalt emoţiile, le vede și le 
simte, este acordat din punct de vedere afectiv la el. Cu 
toate acestea, el se poate simţi în principiu altfel. „Văd că 
ești trist și acest lucru mă atinge. Dar asta nu este 
tristeţea mea, cia ta”. 

Ambii parteneri trebuie să înveţe să-și accepte unul 
celuilalt sentimentele, să le permită să existe, să nu 
încerce să le facă să dispară prin minimalizarea sau 
bagatelizarea lor. La fel de important este să nu încercaţi 
să vă salvaţi partenerul sau să faceţi terapie cu el, pentru 
că în acest fel introduceţi o stare de dezechilibru în relaţia 
partenerială. Partenerul dumneavoastră are voie să se 
simtă exact așa cum se simte: trist, nefericit, vesel, furios. 
Tot astfel şi dumneavoastră aveţi voie să vă simţiţi exact 
aşa cum vă)?) 5 y simţiţi. Atunci când se confruntă cu 
vechile sale răni şi cu eveni -, mente dureroase din 
copilărie, fiecare trebuie să-și dea frâu liber propriilor 
sentimente și să și le tolereze, pentru că acest lucru este 
vindecător. Cel mai potrivit mod în care puteţi fi alături de 
partenerul dumneavoastră este să vă dezvoltați înţelegerea 
și empatia faţă de el. Afirmaţii de genul „Pot să înţeleg 
acum mult mai bine ce se întâmplă în interiorul tău când 
ne certăm pentru că știu mai multe despre copilăria ta” 
pot fi foarte folositoare, atât pentru persoana vizată, care 
se simte văzută și înţeleasă în durerea ei, dar și pentru 
relaţia de cuplu, care se bucură astfel de o puternică 
detensionare. 

TRAUMA ȘI IUBIREA: „NE ACCEPTĂM AȘA 
CUM SUNTEM! 1* 

Următorul interviu este un exemplu pentru o relaţie 
de dragoste reușită, în ciuda unor evenimente traumatice 
complexe și grave petrecute în copilărie. 

Felicitas Römer: Ce vă caracterizează în mod 
deosebit pe amândouă în calitate de cuplu? 

Petra: Avem o relaţie profundă și intimă și ne simţim 
bine împreună. Ne permitem una celeilalte să fim exact 
așa cum suntem. Acest lucru nu ne reușește tot timpul, dar 
ne iese bine de cele mai multe ori. Mă simt bine în relaţia 


noastră, mă simt iubită, pot să fiu alături de Marianne 
exact așa cum sunt, de exemplu, uneori mofturoasă sau 
temătoare. 

Marianne: îi sunt recunoscătoare Petrel pentru 
înţelegerea pe care o are faţă de povestea mea dificilă din 
copilărie, pentru grija și răbdarea ei. Îmi place empatia ei, 
disponibilitatea ei tacită de a face totul pentru ca ei, mie și 
nouă să ne meargă bine. Din cauza traumelor mele, adesea 
nu pot să trăiesc decât prin ea sentimentul că viaţa poate fi 
frumoasă, chiar și pentru mine. 

Reușim destul de bine să ne vedem și să ne permitem 
reciproc să fim așa cum suntem. Putem să ne bazăm una 
pe cealaltă. 

În general, percep relaţia noastră ca fiind una 
profundă şi afectuoasă. Ştim că unele lucruri sunt 
câteodată dificile 7 7 

și că trebuie să le acceptăm ca atare. Cred că această 
acceptare a adâncit relaţia noastră. Între timp, reușim 
destul de bine ca, atunci când întâmpinăm dificultăţi, să nu 
reacţionăm cu reproșuri, ci mai degrabă să ne întrebăm 
una pe cealaltă de ce avem nevoie. Nu este vorba de a 
căuta vinovaţi, ci ne dăm silinţa să înţelegem ce s-a 
întâmplat. 

Iar dacă nu reuşim să înaintăm în acest fel, apelăm la 
ajutorul psihoterapeutic. 

Întrebare pentru Marianne: Aţi trăit în copilărie 
câteva experienţe traumatice grave. Credeţi că 
acestea vă influenţează relaţia? 

Marianne: Da, îmi influenţează relaţia. Am mai puţină 
încredere în viaţă, în mine și în ceilalţi oameni. Am putut 
să dobândesc încredere în Petra şi în relaţia noastră abia 7 
7 

după o muncă profundă la nivel interior. Dar mă 
lovesc adesea de propriile mele limite, pun din când în 
când totul sub semnul întrebării, mai ales atunci când nu 
mă simt nici fizic prea bine. 

Sunt un om cu temeri existenţiale și mă ajută enorm 
să o știu pe Petra alături de mine. Adesea nici nu trebuie 


să spun ceva, e suficient că ea e acolo și lucrul acesta în 
sine îmi face bine. E și mai bine dacă reușesc să discut cu 
ea, pentru că atunci îmi dispar și fricile. Sau pot să plâng 
și mă ţine în braţe cu multă tandreţe. 7 7 7 

Una dintre temele importante este și cea a 
sexualităţii, de la care ne abţinem. Avem contacte fizice, 
dar nu avem o viaţă sexuală propriu-zisă. Bineînţeles, 
lucrurile stau așa din dorinţa mea. Vorbim din când în când 
despre asta și știu că Petra are alte dorinţe în această 
privinţă. Dar, în același timp, știu că nu mă va părăsi din 
această cauză. Datorită ei am învăţat că sunt OK. Mă 
respectă și mă iubește așa cum sunt. Cu ajutorul ei, am 
înţeles că nu trebuie întotdeauna să mă forţez sau să mă 
prefac în vreun fel pentru a fi iubită. 

Întrebare către Petra: cum gestionaţi situaţia 
când Marianne se simte uneori copleșită și vechile ei 
traume ies la suprafaţă? _ 

Petra: Bineînţeles că mă afectează. În astfel de 
momente sunt tristă, disperată, enervată sau dezamăgită. 
Sau îmi fac griji. Dar această stare nu durează niciodată 
prea mult. Pe de altă parte, chiar și în aceste faze există 
lucruri bune sau motive de a râde. De fapt, ceea ce ne 
ajută întotdeauna este să privim clipa de faţă: Ce se 
întâmplă acum? Cine are nevoie de ce anume? 

Mai ales la început, pentru mine a fost foarte greu 
doar să stau și să suport situaţia. Voiam să fac tot timpul 
ceva, voiam să ajut, să preiau din necazul ei. Dar acest 
lucru nu este posibil. A trebuit să învăţ că adesea este 
suficient să fiu acolo pentru ea. Acesta e cel mai bun lucru 
pe care-l pot face pentru Marianne în astfel de situaţii. 

Sunteţi de mult timp împreună. Aveţi 
sentimentul că vă dezvoltați împreună? Vă susţineţi 
reciproc în procesele respective și în evoluţiile 
voastre? 

Marianne: O, da! Formăm un cuplu de peste 15 ani. 
Dragostea, profunzimea și atașamentul au crescut în timp, 
dar şi încrederea şi recunoștinţa. Ceea ce ne-a întărit este 
sinceritatea reciprocă, curajul de a ne dezvălui și, astfel, 


capacitatea de a ne înţelege una pe cealaltă. 

Dacă mă simt ofensată sau nu mă simt văzută, acum 
știu și singură de ce a acţionat Petra într-un anume fel și 
nu o mai iau personal. Eventual, abordez subiectul 
împreună cu ea. Acest lucru ne ajută pe ambele și 
amândouă suntem dispuse să discutăm despre acţiunile 
noastre. 

În același timp, ne este clar amândurora că avem 
poate o relaţie mai neobișnuită. Suntem nevoite să 
renunţăm la 

—» > 

unele lucruri și suntem limitate din cauza istoriei 
mele. De aceea, lucrurile pe care le putem face dobândesc 
o semnificaţie deosebită. Datorită dragostei noastre, ceea 
ce era nebunesc în viaţa mea a devenit un lucru normal. 
Totul este bine aşa cum este. 7 

O relaţie de iubire vie, plină de afecţiune și marcată 
de tandreţe este rezultatul multor procese de dezvoltare 
personală, trăite împreună. Conflictele din relaţia de cuplu 
pot contribui la maturizarea noastră şi la adâncirea 
relaţiei. Trebuie doar să 7 7 

Începem să le chestionăm semnificaţia și funcţia pe 
care o îndeplinesc și să fim curioși în privinţa motivelor lor 
ascunse. 

Partenerii pentru care relaţia lor de iubire reprezintă 
un lucru important sunt deci în permanenţă chemaţi să-și 
vadă conflictele recurente ca pe niște indicii importante cu 
privire la temele lor de viaţă neprelucrate. Totodată, ei fac 
un lucru bun atunci când se retrag din când în când în sine 
și lucrează conștient asupra interiorului lor. În același 
timp, la fel de vital este să reușească să-i lase pe ceilalţi să 
ia parte la propriile lor procese interne, pentru că doar așa 
se poate naște încrederea reciprocă și apropierea. Nu în 
ultimul rând, e foarte important ca ei să-și susţină și să-și 
însoţească partenerul în dezvoltarea lui individuală, chiar 
și atunci când acest lucru trezește din nou în ei, într-o 
primă fază, anxietăţi și rezistenţe noi. Creștem odată cu 
sarcinile pe care le îndeplinim. Când rămânem deschiși 


faţă de noi înșine, faţă de dezvoltarea noastră și faţă de 
celălalt, putem cunoaşte în cele din urmă dragostea 
adâncă, cea care ne conectează și pe care ne-o dorim. 

Cum să ne dezvoltăm în dragoste? Şapte pași 
importanţi jelitru o relaţie ericită 

PRIMUL PAS 

Verificaţi dacă sunt îndeplinite condiţiile pentru un 
proces de dezvoltare comună. Pentru a afla acest lucru, 
răspundeţi la întrebările din secţiunea „Bunăvoinţă, 
încredere și răbdare: premisele unui proces de vindecare 
comună”. 

Dacă nu sunteţi sigur sau aţi căzut de acord cu 
partenerul în această privinţă, recomandarea ar fi să 
mergeţi la o consiliere de cuplu. Acolo ar trebui să aflaţi 
destul de rapid dacă în relaţia dumneavoastră partenerială 
mai există suficientă încredere sau cum ar putea fi aceasta 
restabilită. 

AL DOILEA PAS 

Eliberaţi-vă partenerul de povara vinovăţiei. Chiar 
dacă acest lucru vă provoacă anumite sentimente greu de 
suportat, sunteţi o persoană adultă și, din acest punct de 
vedere, sunteţi responsabil pentru viaţa dumneavoastră 
interioară. 

Și reciproca este de asemenea valabilă: este foarte 
posibil ca dumneavoastră să reprezentări factorul 
declanșator al anumitor sentimente în partener, însă 
dumneavoastră nu sunteţi vinovat de felul în care se simte 
el. Puneţi deci punct sentimentelor de vinovăţie și 
tendinţelor de culpabilizare reciprocă. 

Bineînţeles, acest lucru nu se aplică în cazul unei 
nedreptăţi săvârșite cu adevărat, de exemplu, a actelor de 
violenţă în orice formă. Agresorul este cel responsabil 
pentru acest lucru și, în același timp, el este și vinovat. 
Vinovat se face acela care îi provoacă unei alte persoane o 
daună reală. 

Mai multe informaţii și exerciţii pe această temă 
găsiţi în capitolul „Capacitatea de a ne vedea unul pe 
celălalt și de a crește împreună”. 


AL TREILEA PAS 

Adoptaţi în mod conștient o atitudine prietenoasă, 
dar în același timp de delimitare fermă faţă de partenerul 
dumneavoastră. Acest lucru nu înseamnă să vă izolaţi sau 
să vă retrageri, ci presupune să vă perceperi din nou 
partenerul ca pe un celălalt întreg, de sine stătător. 
Exersaţi delimitarea stărilor dumneavoastră emoţionale de 
cele ale partenerului. 

Partenerii care sunt legaţi unul de celălalt printr-un 
conflict au nevoie de această distanţă pentru a se putea 
vedea din nou și pentru a se putea recunoaşte reciproc. 
Abia în acel moment se poate așeza piatra de temelie 
pentru o relaţie bazată pe încredere și empatie reciprocă. 

Cum poate fi realizat acest lucru puteţi descoperi tot 
în capitolul „Capacitatea de a ne vedea unul pe celălalt și 
de a crește împreună”. 

AL PATRULEA PAS 

În analiza conflictelor dumneavoastră de cuplu, 
concentraţi-vă mai puţin pe condiţiile exterioare și pe ceea 
ce face sau spune partenerul. IÎncercaţi în schimb să vă 
daţi seama ce se întâmplă în interiorul dumneavoastră și 
care sunt temele mai profunde despre care este de fapt 
vorba. În acest fel, puteţi afla care este contribuţia 
dumneavoastră la dinamica de cuplu și la ce ar trebui să 
lucraţi (eventual și partenerul dumneavoastră). 

Găsiţi unele exerciţii în această privinţă în secţiunea 
„Identificarea temelor de viaţă și a conflictului 
fundamental comun”. 

AL CINCILEA PAS 

Dedicaţi-vă în mod conştient sentimentelor, 
anxietăţilor şi trăsăturilor dumneavoastră refulate şi acelor 
conţinuturi fată de care», vă apăraţi. Asumaţi-vă 
responsabilitatea pentru faptul că la anumite lucruri 
reacţionaţi extrem de sensibil. Fiţi răbdător cu 
dumneavoastră înșivă, faceţi doliu după ceea ce vi s-a 
făcut în copilărie și adolescenţă sau poate după ceea ce vi 
s-a refuzat. Dezvoltaţi compasiune și înţelegere pentru 
persoana dumneavoastră, pentru „copilul interior” și/sau 


alte aspecte ale personalităţii dumneavoastră. Acesta este 
un proces dureros, însă vindecător, care vă va ajuta să 
creşteţi și să vă maturizaţi. Astfel, vă eliberaţi nu doar pe 
dumneavoastră de această povară, ci și pe partenerul 
dumneavoastră și relaţia cu el. 

Mai multe informaţii găsiţi în secţiunea „Acceptarea 
propriilor părţi interioare rănite, dezvoltarea 
autocompasiunii și doliul”. 

AL ŞASELEA PAS 


Împărtășiţi cu partenerul concluziile la care ajungeţi 
și stările emoţionale care se nasc în dumneavoastră. 
Relataţi-i despre trăirile dumneavoastră interioare și 
permiteţi-i să ia parte la ele. Dacă e cazul, rugaţi-l doar să 
vă asculte și pur și simplu să fie acolo pentru 
dumneavoastră. E important ca partenerul să nu 
relativizeze lucrurile, să nu le evalueze și să nu le 
bagatelizeze. Dacă îi împărtășiţi partenerului sentimentele 
și concluziile dumneavoastră, daţi-i posibilitatea să 
participe la pașii pe care dumneavoastră îi întreprindeţi și 
să-și dezvolte o înţelegere mai profundă pentru 
dumneavoastră și comportamentul dumneavoastră. Astfel, 
fronturile înţepenite încep să se mai destindă, iar iubirea 
poate curge din nou în mod liber. 

AL ȘAPTELEA PAS J 

Încercaţi și invers, să aflaţi ce se întâmplă cu 
partenerul dumneavoastră atunci când vă  certaţi. 
Bineînţeles, acest lucru este posibil doar dacă și partenerul 
e deschis către înţelegerea acestor lucruri și urmează, și 
el, punctele cinci și șase. Extindeţi-vă înţelegerea și 
empatia pentru persoana lui. 

Dacă nu reușiţi să pătrundeţi pe de-a-ntregul sau 
parţial reacţiile partenerului dumneavoastră, chiar și 
atunci când vă daţi toată silinţa, verificaţi dacă nu e 
suficient pentru dumneavoastră simplul fapt de a ști că 
aceste reacţii trebuie să aibă niște motive și explicaţii pe 
care (deocamdată) nu le înţelegeţi. Adesea, putem privi pe 
cineva cu mai multă îngăduinţă dacă nu îi percepem 


comportamentul ca fiind îndreptat împotriva noastră în 

mod răutăcios, ci plecăm de la premisa că celălalt 

acţionează în felul în care o face dintr-o nevoie interioară. 

ALTE LUCRURI BENEFICE PENTRU RELAŢIA 
DE CUPLU 

— Oglindiţi-vă partenerul: 

Încercaţi să nu vă atacați partenerul din cauza 
comportamentului său, ci să-i împărtășiţi cu mult respect 
observaţiile dumneavoastră: „Am senzaţia că în momentul 
de faţă ești foarte stresat. Sau poate mă înșel?” sună cu 
totul altfel decât „Iar ești stresat!” Prima variantă pleacă 
de la premisa că percepţia mea ar putea fi și greșită. A 
doua variantă conţine atât o insinuare, cât și un reproș. 
Acestea sunt percepute ca agresiuni și, fiind înţelese ca un 
atac, persoana respectivă se va apăra în faţa lor. 

+ Priviţi-vă partenerul ca pe un expert în ce privește 
persoana dumneavoastră și folosiţi-vă de observațiile 
sale pentru propria dezvoltare personală: 

Auziţi în mod repetat din partea partenerului 
dumneavoastră că sunteţi o persoană obsedată de control? 
Sau vă spune că simte adesea că nu se poate baza pe 
dumneavoastră? în loc să negaţi astfel de remarci, aţi 
putea eventual verifica dacă nu cumva conţin un sâmbure 
de adevăr în ele. De exemplu: „Ar putea fi adevărat faptul 
că simt nevoia să-i controlez pe cei din jur? Ce s-ar putea 
ascunde oare în spatele acestei nevoi? Poate teamă? Și ce 
înseamnă faptul că partenerul meu simte că nu se poate 
baza pe mine? Cum mă face acest lucru să mă simt?” 
Relaţiile de cuplu sunt ocazii excelente de a învăţa ceva 
despre noi înșine. Trebuie doar să ne lăsăm în voia acestui 
proces, să reflectăm din când în când cu privire la 
persoana noastră și să empatizăm cu noi înșine. 

e Exersaţi respectarea și „tolerarea” sentimentelor și 
sensibilităţilor celuilalt. Fiţi acolo pentru partener când 
are nevoie de dumneavoastră și arătaţi-vă empatia. A fi 
pur și simplu prezent reprezintă adesea cel mai bun 
lucru pe care oamenii și-l pot oferi unul altuia. Cu toate 
acestea, multora le vine greu să pună în practică acest 


lucru, căci preferă să devină activi și să ajute. De fapt, 
prin astfel de acţiuni, ei încearcă doar să evite trăirea 
propriilor sentimente de neputinţă. După cum spunea 
Theodor W. Adorno: „Iubit ești abia atunci când ai voie 
să te arăţi slab fără să creezi prin asta un plus de 
putere în cazul celuilalt”. 

e Purtaţi dialoguri cu partenerul dumneavoastră după 
modelul introdus de Michael Lukas Moeller. 

Dialogurile periodice între parteneri conduc la un 
sentiment de apropiere, pe care discuţiile obișnuite nu 
prea îl pot crea. Cum funcţionează un astfel de dialog 
puteţi vedea în primul capitol al cărţii, mai precis în 
secţiunea „Scurtă incursiune în trecut, partea a IX-a: 
Dialog pe marginea experienţelor fraterne”. 

Atingerea reciprocă aproape că este mai importantă 
decât vorbitul. Sentimentele de siguranţă și de apropiere 
se transmit adesea mai repede prin atingeri pline de 
afecţiune decât prin cuvinte. Partenerii prinși într-un clinei 
evită de cele mai multe ori astfel de atingeri corporale. Pe 
de o parte, acest lucru se explică prin faptul că cei doi sunt 
furioși unul pe altul și astfel se pedepsesc reciproc prin 
retragerea dragostei. Pe de altă parte, partenerii presimt 
că atitudinea lor de apărare s-ar putea risipi cu totul în 
faţa unei atingeri tandre din partea celuilalt. Așa că se tem 
că s-ar putea simţi lipsiţi de apărare, vulnerabili și aflaţi la 
dispoziţia celuilalt. Şi, da, e adevărat că cel care-și dă jos 
armura, pune armele deoparte și se lasă îmbrățișat și 
atins, acest ins va deveni mai blând și mai deschis. Aveţi 
deci curajul să renunţaţi la furia dumneavoastră și la alte 
strategii de apărare și atingeţi-vă unul pe celălalt. Se poate 
întâmpla să simţiţi nevoia să plângeţi, pentru că astfel se 
disipează o tensiune foarte mare și întreaga tristeţe 
reprimată iese la suprafaţă. Permiteţi-vă acest lucru. În 
orice caz, veţi reuși apoi să fiţi din nou cu un pas mai 
aproape unul de celălalt. 

Aveţi curajul să vă arătaţi partenerului părţile 
dumneavoastră vulnerabile și să discutaţi cu el despre 
temerile și îngrijorările care vă preocupă. Acest lucru 


creează o conexiune deosebită. 

e Dezvoltaţi-vă sau păstraţi-vă o privire realistă asupra 
posibilităţilor care există în relaţia dumneavoastră de 
cuplu. Nu toate dorinţele pot fi îndeplinite într-o relaţie 
partenerială. Așa că verificaţi care sunt acele limitări cu 
care va trebui poate să trăiţi. În același timp, reflectaţi 
și asupra schimbărilor pentru care vreţi să luptaţi cu 
orice preţ. 

e Rămâneţi împreună în flux, rămâneţi atent la 
dumneavoastră și la partener. În acest fel, relaţia 
dumneavoastră de cuplu va putea rămâne vie și va 
putea câştiga mai departe în profunzime și atașament. 

Bibliografie 

Bauer, Joachim: Das Geddebhtnis des K6rpers. Wie 
Beziehungen und Lebensstile unsere Gene steuem, ediţia a 
VII-a, Editura Piper, Munchem/ Berlin/ Zurich, 2016. 

Huber, Michaela: Trauma und die Folgen. Trauma 
und Traumabehandlung, partea I, ediţia a V-a Editura 
Junfermann, Paderborn, 2012. 

Huber, Michaela: Frühes Trauma - spdte Folgen, 
10.06.2017. https://www.michaela- 
huber.com/files/vortraege2017/ fruehes-trauma-spaete- 
folgen-michaela-huber.pdf (Accesat: 26.04.2019). 

Klees, Katharina:  Traumasensibile  Paartherapie, 
Editura Junfermann, Paderborn, 2018. 

Marks, Stephan: Scham - die tabuisierte Emotion, 
ediţia a VIII-a, Editura Patmos, Ostfildern, 2019. 

Moeller, Michael Lukas: Die Wahrheit beginnt zu 
zweit. Das Paar im Gesprăch, ediţia a XVIII-a, Editura 
Rowohlt, Reinbek bei Hamburg, 2002. 

Matthias Schwab, citat în: Neubauer, Katrin: Stress 
in der Schwangerschaft hinteridsst Spunen im Baby-Him. 
Risiko fur Depressionen, în Spiegel-Online, 18.10.2013. 
http://www.spiegel.de/gesundheit/schwangerschaft/stress- 
in-der-se  hwangerschaft-hinterlaesst-spuren-im-gehirn-a- 
928555.html (Accesat: 26.04.2019). 

Peichl, Jochen: Rote Karte für den inneren Kritiker 
ediţia a V-a Editura K6sel, München, 2014. 


Schnarch, David: Die Psychologie sexueller 
Leidenschaft, ediția a XI-a, Editura Piper, München, 2011. 

Struber, Nicole: Die erste Bindung. Wie Eltem die 
Entwicklung des kindlichen Gehims prăgen, Editura Kett- 


Cotta, Stuttgart, 2016. 
Willi, Jürg: Die Zweierbeziehung. 


Spannungsursachen, Stoningsmuster Klärungsprozesse, 
Lôsungsmodelle, ediţia a XIII-a, Editura Rowohlt, Reinbek 


bei Hamburg, 2001. 


